
IX. 


SUB NOUL REGIM LIBERAL. 


PRIMUL MINISTER STURDZA ȘI MINISTERUL AURELIAN. 


4 OCTOMVRIE 1895—31 MARTIE 1897. 


Momentul, în care d. Dimitrie A. Sturdza, 
se vede pentru întâia dată chemat să formeze 
guvernul, pare de o însemnătate deosebită nu 
numai pentru desvoltarea internă, ci şi pentru 
cea externă a regatului român. După îndemnul 
şi prin declarările stăruitoare ale noului con- 
ducător, partidul naţional-liberal se însărei- 
nase cu marile misiuni indicate la sfârşitul 
capitolului precedent : în politica internă cu 
repararea şi restabilirea pactului fundamental 
al ţării, pretins violat prin legea minelor d-lui 
Petre Carp ; în politica externă, cu îndreptarea 
situaţiei Românilor din Ungaria printr'o stă- 
ruinţă mai energică (dacă nu prin intervenţie) 
pe lângă guvernul statului vecin, în deosebire 

de atitudinea rezervată a fostului minister con- 
servator. 

Cabinetul Sturdza se înfiinţează la 4 Oc- 
tomvrie astfel compus : l 

Dimitrie A. Sturdza, prezident şi externe ; 

Eugeniu Stătescu, justiţie; 

Petru Poni, culte; | 

General C. Budişteanu, răsboi ; 

Nicolae Fleva, interne; 

G. C. Cantacuzino (Rifoveanu), finanţe; 

G. D. Pallade, domenii; 

C. I. Stoicescu, lucrări publice. 

Cu o asemenea compunere guvernul erà o 
manifestare destul de puternică a partidului 
reîntregit după violenta desbinare dela 1888. 
Intrarea în minister a d-lor Fleva şi Pallade 
puteă trece drept semn al unirii desăvârşite, 
deşi în deosebi cariera pripită a d-lui Pallade 
pricinuiă oarecare surprindere, mai ales după 
impresia, ce făcuse lupta sa în contra lui Ion 
Brătianu asupra Camerei liberale dela 1887 
(Vezi vol III, pag. 69). 

Portofoliul acordat d-lui Costică Stoicescu 
' păreă—tîn lipsă de alte merite—răsplata servi- 
ciului adus cu agitarea chestiei ofiţerilor de- 
misionaţi ; iar numirea d-lui &. C. Cantacuzino- 
Rifoveanu la finanţe eră menită— după pre- 


T 
cedentele admise — să-i deă prilejul de po- 
căinţă pentru necuviincioasa scrisoare adre- 
sată Regelui prin Voința Naţională dela 8 Fe- 
vruarie 1892. (Vezi vol. IV, pag. 100 şi 102). 

Administrarea şcoalelor se aşteptă să fie 
dată d-lui Poni, de când profesorul de chimie 
al universității din Iaşi ajutase pe d. Sturdza 
la combaterea legii învăţământului propusă 
Senatului de autorul acestei scrieri în Fevrua- 
vie 1891 şi cu toate că în acelaş an făcuse pe 
vre-o 5 luni parte din ministerul ultra-conser- 
vator Florescu-Caturgi. Iar încredințarea mi- 
nisterului de război în mâinile generalului C, 
Budişteanu se justifică prin faptul, că ge- 
neralul lăsase o bună amintire din vremea, 
văzboiului independenţei şi treceă drept un 
ofiţer superior cu oarecare cultură şi în afară, 
de specialitatea militară. Nimeni nu puteă pre- 
vedeă, lipsa de destoinicie parlamentară, pe 
care noul ministri a dovedit-o curând după 
deschiderea Corpurilor legiuitoare. 

Insă mai semnificativă în faţa problemelor 
puse de d. Dimitrie Sturdza pe planul dintâi 
eră propria sa trecere la ministerul de externe 
şi pe de altă parte numirea la justiţie a d-lui 
Eugeniu Stătescu, a cărui autoritate în partid 
eră foarte mare, deşi lipsa sa de activitate şi în- 

trebuințarea justiției Statului la interesele pri- 
vate ale advocatului nu vorbeau în favoarea sa. 

In curând însă credinţa, c d. Dimitrie Stur- 
dza va îndeplini sau cel puţin va încercă să 
îndeplinească la guvern ceea ce făgăduise cu 
atâta solemnitate în opoziţie, a fost sdrunci- 
nată şi înlocuită cu o amară desamăgire. De- 
parte ca numirea d-lui Stătescu la justiţie să 
fi însemnat vreo preocupare pentru restabilirea 
«pactului fundamental», toată chestia legii mi- 
nelor, care de altminteri în formă se ţineă de 
ministerul domeniilor, nu vine la ordinea zilei 
decât de abiă la sfârşitul legislaturei de patru 
ani, pe la Martie 1899, când d. Stătescu do 
mult nu mai e ministru şi când guvernul nici 
nu mai are puterea să treacă noua reformă, 
prin Cameră. Iar d. Stătescu în timpul de un 
an, cât stă acum la departamentul justiţiei, 
nu face decât să atingă el însuş principiul 
constituţional al Curţii de casaţie prin elimi: 
narea a doi membri inamovibili şi să admită 
cu prilejul judecării Mitropolitului Ghenadie 
nişte procedări aşa de arbitrare în violenţa 
lor, încât numai vremelnica retragere a gu- 
vernului şi revocarea tuturor măsurilor rela- 
tive la acest conflict pot restabili ordinea tur- 
burată în Stat şi în Biserică. 

Iar în «chestia naţională» d. Dim. Sturdza, 
se grăbeşte să-şi lămurească poziţia ca şef de 
guvern şi, la întrunirea publică ţinută în vechea 
capitală a Moldovei Vineri 13 Octomvrie 1895, 
îndată după formarea ministerului, declară toc- 
mai contrarul de ceea ce spusese în opoziţie; 
şi anume: 

«In chestiunea naţională situaţiunea noastră 
«este clară şi netedă. Avem să ne abţinem 
«cu toţii dela orce act de agitaţie în aface- 
«rile interioaro ale statelor vecine şi în special 
«ale monarhiei austro-ungare... Monarhia aus- 
«tro-ungară aşa cum este constituită» (adică 
«în dualism, cu acea încorporare a Transilva- 
«niei în Ungaria, în contra căreia luptă comi- 
«tetul naţional din Sibiu încurajat de d. Stur- 
«dza) «este o necesitate de prima ordine pen- 
«tru echilibrul european ca şi pentru siguranţa 
«Regatului nostru... Ne bucurăm de orce act, 
«care aşază pe baze temeinice relaţiunile noa- 
«stre cu Austro-Ungaria, liniştind la noi spiri- 
«tele şi întărind dincolo armonia ; căci silinţelo 
«noastre trebue să tindă a menţine între amân- 
«două statele relaţiunile cele mai amicale», 

Retractarea se termină cu o tăgăduire for- 
mală : 

«S'a mai răspândit încă o vorbă: că ne a- 

«mestecăm în afacerile interioare ale Rega- 
«tului ungar ; nici aceasta nu este exact». 

Va să zică teoria despre o datorie naţio- 
nală a guvernului român de a lucră «ca un 
samsar onorabil» în relaţiile dintre «Maghiarii 
şi Românii din Ungaria» e acum solemn des- 
minţită ; se țăgădueşte chiar orce amestec din 
partea şofului liberalilor, cu toate discursurile 
sale dela «Orfeu» şi din Senat şi cu toată 
scrisoarea «din ziua Inălţărei Domnului 1994», 
trimisă în taină prin d. Delavrancea celor 
daţi în judecata dela, Cluj 1). 

Cuvintele, prin care sa făcut; această, re- 
tractare şi pe care le-am reprodus mai sus 
textual după «Voința Naţională» dela 19/31 
Octomvrie 1895, trebue să fi fost alcătuite în 
înţelegere cu reprezentantul guvernului austro- 
maghiar din Bucureşti. 

Ministru plenipontenţiar al Austro-Ungariei 
eră pe atunci contele R. Welsersheimb, iar 
prim-secretar d. Dumba, cari spre a accentuă 
satisfacția dobândită, au ţinut să comunice 
unor membri ai opoziţiei conţinutul scuzelor 
d-lui Sturdza înainte chiar de.a fi fost ros- 
tite la Iaşi. Dovada este făcută în şedinţa, 


1) Vezi vol IV, pag. 91—94. 

Camerei dela 17 Martie 1899, când d. Alex. 
Marghiloman, în prezența d-lui ministru-pre- 
zident Dimitrie Sturdza, zice următoarele: 


Toată lumea îşi aduce aminte de înflăcărarea. dis- 
cursurilor pronunţate de d. Sturdza în chestiunea na- 
ţ onală. Fost-a desbatere, fost-a întrunire publică, în 
care d. Sturdza să nu fi agitat chestiunea naţională? 
Nu-şi ăduce aminte d. preşedinte al consiliului, că 
într'un discurs al său a împins atacurile în contra unui 
Stat vecin până la insultă? Nu-și aduce aminte când 
a vorbit de barbariile «maghiarilor» ? Nu-şi aduce aminte 
că ne-a acuzat pe noi conservatorii de trădare a inte- 
reselor naţionale pentru că nu mijloceam ca «samsari 
cinstiţi» peste Carpaţi? Samsari cinstiţi! Un Stat poate 
fi samsar cinstit între două State; dar n'a trecut prin 
capul nimănui, nici prin gândul lui Bismarck, inven- 
tatorul acestei figuri, că un Stat poate fi samsar cinstit 
între un Stat şi supuşii săi... Şi cu toate acestea d, 
Sturdza ne-a numit «nemernici» în plin Senat, pentrucă 
nu voiam să comitem acest act de nebunie! Vine în. 
fine autorul acestei mişcări la putere, în mijlocul at- 
mosferei încinse create de dânsul. Care i-a fost primul 
act? Primul act i-a fost retractarea dela Iaşi, amarnic 
cunoscută de toţi. Sunt în istoria popoarelor exemple 
de oameni politici, cari au fost siliţi să răscumpere o 
nesocotinţă de limbagiu. Dar nu cred să existe undeva 
un precedent de condiţiunile în care d. Sturdza a tre- 
huit să facă retractarea sa. Retractaren făcută de d. 
Sturdza nu a fost ceva spontaneu, ci a fost ceva 

convenit şi dictat. Repet şi menţin cuvintele, convenit 
și dictat. 

Vocr. Ar trebui să dovediţi aceasta. 

D. ALEXANDRU MARGHILOMAN. Imi cere cineva să 
dovedesc. Să-mi ceară aceasta d. prim-ministru, și voi 
face dovada! Imi cere d. preşedinte al consiliului să 
dovedesc aceasta ? Vedeţi că d. preşedinte al consiliului 
nu-mi cere să dovedesc aceasta. Eram câţiva cari ştiam 
cum s'a petrecut lucrul. L-am îngropat în fundul inimei 
noastre ca o durere naţională». 

Şi d. Dimitrie Sturdza de pe banca minis- 
terială tace. Nici un cuvânt de întrerupere, 
nici un cuvânt de răspuns!). 

Celelalte puncte atinse în discursul d-lui 
Sturdza dela Iaşi sunt obişnuitele generalităţi 
fără folos, de care venise de mult timpul să 
fie scăpat chiar şi partidul liberal dela noi: 
«domnia legilor, libertatea alegerilor, stăru- 
inţa ca instituţiile Statului să servească, la 
scopul lor final, ridicarea ţărănimii din mi- 
zeria morală şi materială», şi alte asemenea 
«clişeuri». Şi pentru ca să se întâmple şi 
acum, ceeace se întâmplă aşa de des, ca toc- 
mai frazele cele mai bătatoare la ochi să fie 
desminţite de realitate, d. Sturdza mai adaogă 


1) Aceasta este a treia umilire faţă de Austro-Ungaria, la 
care guvernele liberale au expus Statul român. Despre cea dela 
1868, vezi vol. I, pag. 19; despre a dona cu scuzele d-lui E. 
Stătescu, vol. III, pag. 28, 

bine-venita făgăduială a «înfrânării cheltue- 
lilor», pe când tocmai în această primă legis- 
latură de sub guvernarea sa se aduce finan- 
telor Statului o primejdioasă sdruncinare prin 
cea mai inoportună sporire a multor aloca- 
ţiuni bugetare, între altele a soldei ofiţerilor, 
a lefii profesorilor, 38 de milioane pentru lu- 
crări publice cerute de d. Ionel Brătianu şi 
votate în două zile, 26 şi 30 Mai 1898, fără 
nici o prevedere de acoperire. Aceste din 
urmă, milioane se şi 'revoacă peste un an şi 
jumătate, spre umilirea ţării, după cererea 
bancherilor străini cu prilejul împrumutului 
dela 1899 contractat de generalul: Manu, iar 
lefurile sporite între 1897 şi 1899 sânt reduse 
la 1901 tot sub liberali. Fireşte că d. Sturdza 
vorbeşte şi de Biserică, despre care zice că 
«trebue să fie aşezată în poziţiune de a men- 
ţine pe o cale sănătoasă viaţa morală şi su- 
fletească a poporului», pentru ca în ctrând 
să ajungă la incidentul sinodal cu pronun- 
tarea şi apoi retractarea «caterisirii» Mitro- 
politului Primat şi să stârnească cea mai adâncă, 
turburare în «viaţa sufletească a poporului» 
evlavios din Capitală. 

De departe se vede, că toate acele fraze 
fuseseră intercalate numai pentru a mască, 

înaintea ţării cuvintele de scuză impuse de 
guvernul austro-maghiar, a căror rostire a fost 
adevăratul scop al discursului dela 13 Oc- 
tomvrie 1895. 

Marea, desamăgire produsă prin schimbarea 
la faţă a d-lui Sturdza nu puteă să rămâic 
fără urmări. Paralel cu deprimarea Românilor 
de poste Carpaţi merge înăsprirea măsurilor 
de desnaţionalizare încercate de ministerul 
unguresc, care se simte acum asigurat din 
partea d-lui Sturdza; iar înăuntrul regatului 
român falsa poziţie luată de şeful guvernu- 
lui naţional-liberal îi ştirbeşte din capul lo- 
cului autoritatea, introduce confuzia în sânul 
cabinetului şi provoacă peripeţiile ce-l bântue 
în tot decursul duratei sale. 

In şirul cronologic al faptelor trebue să 
menţionăm, că puţine zile după instalarea 
sa guvernul Sturdza disolvă Corpurile legiui- 
toara (24 Oct. 1995), face alegerile pe la sfâr- 
şitul lui Noemvrie şi deschide prima sesiune 
ordinară a noului parlament liberal la 7 De- 
cemvrie 1895. Prezident al Senatului se alege 
«Beizadea Mitică» Ghika, iar al Camerei P. 
S. Aurelian. 

Insăş operaţia elecțorală se petrece după 
vechiul obicei, cu ştiutele presiuni adminis- 

trative, fie sub forma „directă a făgăduelelor 
şi amenințărilor prefectorale, fie sub masca 
unui comitet electoral, care nu e decât o de- 
4 ndenţă a guvernului. Se constată din nou, 
că în această privinţă viaţa noastră consti- 
tuţională nu esțe încă întemeiată. Alegătorii 
nu înţeleg folosul ce ar rezultă pentru ei din 
formarea, unei convingeri proprii şi din expri- 
marea ei prin vot, fiindcă nici guvernele nu 
au destulă chibzuinţă pentru a reduce puterea 
lor de presiune şi a începe măcar de sus în 
jos educaţia corpului electoral. Şi tocmai din 
alegerile dela Noemvrie 1895 — pretinse mai 
libere sub ministerul de interne al d-lui Fleva— 
ies acele unanimităţi în Cameră şi Senat, care 
la prima, vedere par un succes pentru guvern, 
dar care în fapt îi sunt primejdioase, de oarece 
în lipsa unei opoziții mai însemnate, disci- 
plina partizanilor se destramă şi pretenţiile 
lor cresc peste orce putință a satisfacerii. 
Cele ce se petrec în sânul chiar al acestei 
majorităţi, d. e. cu alegerile şi demisiile de 
prezidenţi şi vice-prezidenţi şi de membri ai 
comisiei de răspuns la mesagiul Tronului, de 
care vom vorbi mai jos, sânt cea mai dras- 
tică, ilustrare a răului efect al unanimităţilor. 

Ca adversari deabiă pătrund în parlamen- 

tul d-lui Sturdza dela 1895 trei senatori şi 
patru deputaţi, printre cari d. Germani, Mar- 
ghiloman şi autorul acestei scrieri. Lascar Ca- 
targi cade la Galaţi cu 86 voturi contra unui 
Gregoriade Bonachi, pe care îl scoate pre- 
fectul cu 152 voturi; Alexandru Lahovari ră- 
mâne la Giurgiu cu 47 partizani, iar d. Ale- 
xandru (Vulpache) Filipescu isbuteşte cu 96 
voturi; d. Petre Carp cu 66 voturi e biruit 
la Botoşani de tânărul Costică Vernescu (170 
voturi); generalul Manu în Capitală se vede 
redus la 235 voturi, pe când d. Nacu pri- 
meşte 1568; iar la laşi de toţi respectatul 
Dimitrie G. Rosetti este de două ori întrecut 
de Andrei Vizanti, pe care nimeni nu-l res- 
pectă, !) Ce dovadă mai mare, că numai de 
libertate n'a putut fi vorba în alegerile dela 
1895. După mai bine de un an, în alegerile 
parţiale făcute sub ministerul Aurelian pe la 
începutul anului 1897 (cu Vasile Lascar la 
interne) se aleg L. Catargi la Iaşi, P. Carp 
la Vaslui şi Take Ionescu la Teleorman, dar 


1) Vizanti şi fuge în curând din ţară după descoperirea unor 
mulversaţiuni,. 

Ca «naţionali-liberali» ai guvernului se aleg şi Grigorie Pău- 
cescu şi Constantin Esarcu, cari în lupta contra «junimiştilor» 
treceau de conservatori zeloşi, lăudaţi mai ales de generalul 
Manu. 

lipsa lor din parlament când cu aplanarea 
conflictului mitropolitan în Decemvrie 1896 
se răsbună împotriva partidului liberal, pre- 
cum vom arătà la locul său. Deabià la 1903, 
în al treilea cabinet al d-lui Sturdza, sub mi- 
nisterul de interne al lui Vasile Lascar (multă 
vreme duşmănit de d. Sturdza) votul alegă- 
torilor începe să fie mai independent de ad- 
ministraţie 1). 

In cabinetul d-lui Sturdza dela 4 Octom- 
vrie 1895 se arată îndată confuzia, de care 
am vorbit mai sus. Ce e drept generalul Bu- 
dişteanu îşi începe activitatea ministerială cu 
un act de bună energie disciplinară: prin de- 
cretul regal dela 9 Oct. 1895 pune pe gene- 
valul Iacob Lahovari, şeful statului major ge- 
neraj al armatei, în poziţie de disponibilitate 
«pentru rea purtare în incidentul dela Si- 
naia»2), Dar în decursul desbaterilor parlamen- 


1) Liberalul Vasile Lascar are şi sinceritatea să spue Came- 
rei ca ministru de interne: «Nu e ţară în lume unde să fie nişte 
ugenţi electorali de forţa agenţilor noştri polițienești» şi citeşte 
petiția unuia din ei, care se laudă că «la ultimele alegeri a vo- 
tat de 17 ori în aceiaş zi cu cărţile a diferiţi alegători din or- 
din superior». (Vezi V. Lascar, Disc. polit. pag. 609), 

2) unde se pălmuise în club pentru o ceartă la joc de cărţi. 
Pedepsitul general n'a rămas multă vreme în umbră. Ou re- 
“venirea conservatorilor lą putere, sub ministerul George Gr. 

» Cantacuzino dela Aprilie 1899, d. Iacob Lahovari reintrat în 


3 

tare noul ministru, din ură împotriva fostei 
administrații conservatoare, se apucă să bat- 
jocorească arma pusă în mâna soldatului de 
predecesorul său. In şedinţa Camerei dela 18 
Aprilie 1896 o numeşte «ciomag», în Senat îi 
zice «baston high-life». Se înţelege dela sine, 
că după o asemenea probă de tact însuş parti- 
dul dela guvern aşteaptă cu nerăbdare mo- 
mentul sa scape de acest neobişnuit repre- 
zentant al armatei 1). 

Dar adevărata confuzie se arată în rapor- 
turile ministrului-prezident cu colegul său do 
la interne, cu care nu poate lucră împreună, 
nici timp de trei luni de zile, iar formele, sub 
care se desfăşoară un conflict personal în 
sine aşa de neînsemnat, ating şi mai mult pres- 
tigiul noului regim şi coboară nivelul, la care 
se ţinuseră pănă acum manifestările guva- 
namentale. 

Fie că d. Nicolae Fleva — «tribunul popo- 
rului»—prin inspecții improvizate şi prin deo- 
sebite primiri de prefecţi se arătase prea in- 
dependent de d. Sturdza, fie că însuş d. 


activitate, este din nou ministru de răsboi, se înaintează în 
gradul decoraţiilor, etc. Vezi numeroase cazuri analoage la li- 
berali, citate în vol. II, pag. 99, 108, 112 ete 

1) V. mai jos discursul 116. 

Sturdza eră pe atunci prea dependent de ho- 
tărârile celui mai influent grup al partidului, 
de care se desbinase d. Fleva şi pe care îl 
numeă «oculta» : în chiar organul. oficios al 
guvernului încep nemai pomenite atacuri în 
contra oropsitului ministru, cu aluzii triviale 
la pretinsa lui origine etnică 1), şi peste cå- 
tevă săptămâni urmează în Cameră interpe- 
larea unui membru al majorităţii. dealtmin- 
teri puţin serios, a răposatului Iepurescu, care 
vorbeşte făţiş de o «contrabandă în paguba 
comunei Bucureşti, în care prestigiul minis- 
trului de interne este grav atins». La inter- 
pelarea anunţată în ziua de 9 Ianuarie 1896 
d. Fleva cere să răspundă la 13 Ianuarie şi 
fiindca tot nu vrea să priceapă, că singurul 
răspuns ce se aşteaptă dela d-sa este demi- 
siunea, însuş ministrul-prezident se însărei- 
nează, în şedinţa publică a Camerei dela 12 
Ianuarie, să atace pe colegul său dela interne 
şi să-l acuze, că-şi atribue merite personale 
în efectuarea alegerilor din urmă şi căumblă 
după «partizani Flevişti» în deosebire de «par- 
tizanii Sturdzişti» ; iar ministrul de interne 
răspunde — tot de pe banca ministerială — 


1) Vezi mai jos discursul 114. 

acuzând «Direcţiunea ocultă», care conduce 
partidul (compusă, după cum se ziceă, din 
d-nii Eugeniu Carada, directorul Băncii Naţio- 
tionale şi mentorul fiilor Brătieni, M. Phere- 
kyde, Anton Carp, Tache Protopopescu, Sto- 
lojan, Nacu ş. a.). Camera primeşte o mo- 
ţiune propusă de Vasilie Lascar, prin care se 
aprobă cexplicările» primului-ministru. 

Acum însfârşit d. Fleva se vede silit să iasă 
din minister şi îşi anunţă demisia în aceeaş 
şedinţă, dela 13 Ianuarie, în care ar fi trebuit 
să răspundă la penibila interpelare a depu- 
tatului Iepurescu. Scopul fiind atins, fireşte 
că interpelarea se retrage şi onorabilul Iepu- 
rescu declară, că «n'a pus nici odată la în- 
doială onorabilitatea d-lui Fleva». Şi poate 
nici nu eră în interesul răposatului interpelant 
şi al unor liberali mai influenţi de a se face o 
discuţie în parlament asupra contrabandelor 
şi a altor păgubiri ale Statului şi comunelor 
prin întreprinderile partizanilor. 

Interimatul ministerului de interne îl ia în 
primul moment d. Dimitrie Sturdza, iar la 3 
Fevruarie 1896 se numeşte titular Anastasie 
Stolojan. 

Ca lucrare legislativă nu se produce mai 

nimic în toată sesiunea. Încercarea de a pa- 
valiză buna lege a jandarmeriei rurale, alcă- 
tuită de Lascar Catargi — încercare provenită, 
din reaua deprindere de a desface tot ce a făcut 
partidul advers — este mai târziu părăsită de 
însuş d. Sturdza, care se vede silit să resta- 
bilească şi chiar să sporească acest organ tre- 
buincios al administraţiei rurale. 

Lâncezeala parlamentară, de care suferiseră, 
mai ales cei din urmă patru ani ai regimului 
Brătianu, pare a se continuă şi sub regimul 
Sturdza. O excepţie trebue făcută în favoarea 
d-lui P. Poni, care la Martie 1896 înfiinţează, 
aşa numita Casă a Şcoalelor (la Ianuarie 1902 
se inaugurează în acelaş spirit Casa Bise- 
ricei), Creaţiunea, în esenţa ei untiliberală, 
este iarăş o imitare a mecanismului centra- 
lizării, introdus în Franţa de marele despot 
Napoleon I şi păstrat de democraţia republi- 
cană. Prin Casa Şcoalelor şi a Bisericei s'a 
mai restrâns şi pe alocurea s'a suprimat puţina 
iniţiativă şi activitate privată în crearea şi 
conducerea aşezămintelor de cultură. Noua in- 
stituţie din administraţia centrală întrebuin- 
țeaza banii daţi de comune pentru construcţii 
şi alte îmbunătăţiri ale şcoalelor, supraveghează, 
toato fondurile testate de donatori privaţi în 


22 


folosul învăţământului —supraveghere,care prin 
felurite procedeuri, mai ales prin energica stă- 
ruinţă a lui Spiru Haret, a ajuns la rezultatul 
de a le aduce sub exclusiva administrare mi- 
nisterială. După 10 ani, Casa Şcoalelor are un 
activ de peste 8 milioans lei, sumă lăsată 
multă vreme la dispoziţia ministrului fără 
control parlamentar. Ce e drept, titularii con- 
ştiincioşi ai acelui departament au adus fo- 
loase învăţământului prin construirea de lo- 
caluri pentru şcoli şi dotarea lor cu cele tre- 
buincioase, dar alţi titulari au risipit fondurile 
în scopuri străine de menirea instituţiei. 

In afară de această creaţiune se mai vo- 
tează la sfârşitul primei sesiuni o lege a lui 
Stătescu, prin care se introduce deodată pen- 
tru numirea magistraţilor Curţii de casaţie o 
nouă incompatibilitate din cauză de rudenie 
şi Stătescu — în contra principiului inamovi- 
bilităţii membrilor acelei Curţi—îşi aplică legea 
cu efect retroactiv, îndepărtează pe Prodan şi 
Populeanu spre a numi în locul lor pe parti- 
zanii săi politici ;M. Poenaru-Bordea şi Ciru 
Economu (despre al căror rol în lupta libe- 
ralilor contra ministrului Alexandru Lahovari 
la 1875 vezi vol. II, pag. 44). Autorul scrierii 
de faţă, care în şedinţa dela 10 Aprilie 1896 

combate deplorabila lege), prevesteşte nea- 
părata ei revocare, precum se şi întâmplă 
în Decemvrie 1900 sub ministerul său de jus- 
tiţie. 

Sesiunea parlamentară se închide la 30 A- 
prilie 1896. Răgazul lăsat acum guvernului 
spre a se ocupă de administraţie îl turbură 
el însuşi prin provocarea unui conflict cu Mi- 
tropolitul Primat şi deşteaptă în Capitală o 
frământare în adevăr primejdioasă. Faptul este 
aşa de extraordinar în România din zilele noa- 
stre, încât merită o explicare mai amănunţită. 
Este zi rar exemplul unui om de stat, care — 
ca d. Dimitrie Sturdza — să fi făcut în par- 
lement atâtea, declarări de evlavie şi să ajungă 
apoi tocmai el la vătămarea simţimântului re- 
ligios într'o mare parte a ţării. De altminteri 
sa dovedit cu acest prilej, că şi în societatea 
noastră cultă, în aparenţă pătrunsă de spiritul 
vechiului voltairianism şi noului pozitivism, 
biserica ortodoxă a păstrat rădăcini sufleteşti 
mult mai trainice decât se presupunea. 

Mitropolitul Primat Ghenadie, ales la 16 
Mai 1893 sub ministerul de culte al d-lui Take 
Ionescu, caută îndată după retragerea cabinetu- 
lui Catargi-Carp să se apropie de şeful guvernu- 


1) Vezi mai jos discursul 115. 

lui liberal. Cu acesta colaborase mai nainte ca 
episcop de Argeş la publicarea câtorva volume 
de documente istorice în anii 1889—1892 (co 
e drept, colaborarea înaltului Prelat, care şi 
figurează pe coperta volumelor alături de d. 
Sturdza, ne-o închipuim mai mult financiară), 
dar prin alegerea sa de Mitropolit sub un gu- 
vern conservator îşi atrăsese duşmănia, şefului 
naional-liberal. Mijlocul de împăcare n'a fost; 
greu de găsit. D. Sturdza, cu năzuinţa sta- 
tornică de a luă parte la administrarea a cât 
mai multor instituţii bogate (Creditul fonciar 
rural, Academia Română), de ale căror aloca- 
ţiuni să se poată folosi în favoarea partiza- 
nilor politici, doreă să intre şi în administra- 
ţia, aşezămintelor Brâncoveneşti, conduse pe 
atunci de descendenţii familici ctitorieeşti, 
Prinții Gheorghe Bibescu şi Dimitrie Ştirbei. 
Venind timpul ca să se convoace de cătro 
Mitropolit adunarea prevăzută în testamentul 
Saftei Brâncoveanu dela 1835, în faţa căreia, 
să se cerceteze socotelile administraţiei, Mi- 
tropolitul Primat Ghenadie invită de astă- 
dată şi pe d. Dimitrie Sturdza, care prin ci- 
tirea unui arbore genealogic încearcă săxşi a- 
rate înrudirea cu familia ctitorilor şi dreptul, 
de a luă parte ła lucrări (10 Decemvrie 1895). 

Epitropii însă, şi mai cu deosebire Prinţul 
Gheorghe Bibescu, se împotrivesc. Mitropoli- 
tul Primat răspunde printr'un amestec neo- 
bişnuit în aplicarea testamentului Brâncove- 
nesc; iscodeşte tot felul de piedici şi însfârşit, 
refuză aprobarea bugetului. Prinţul Bibescu. a 
cărui corectitudine ca şi a Prințului Dimitrie 
Ştirbei erau de altminteri mai presus de în- 
doială, simțind cum înţelegerea între Primatul 
Ghenadie şi ministrul prezident Sturdza amc- 
ninţă toată, independenţa aşezămintelor Brân- 
coveneşti, cere pentru întâia qară audienţă | 
Palat, şi se pune sub protecţia Regelui. Regele 
Carol, totdeauna îndemnat de prudenţa sa po- 
litică de a ocroti familiile vechilor Domnitori 
ai țarii, va fi fost cu atât mai dispus să vic 
în ajutorul Prințului Gheorghe Bibescu, cu cât 
acest descendent domnesc, în deosebire de 
descendenţii lui Vodă Ştirbei, nu se arătase 
pănă atunci împăcat cu noua stare de lucruri 
dela 1866 şi câtăva vreme păruso chiar să 
aibă aspirații la Tron. 

Acum Regele Carol sfătueşte însuş pe Mi- 
tropolitul Primat să lase în pace administra- 
ţia Brâncovencască. Acesta, însă, cu ambiția 
de a se arătă puternicul cap al Bisericei orv- 
todoxe, inspirat poate şi de sfaturile răposa- 

tului profesor de teologie Niţulescu, căruia, 
din studiile dela universitatea Lipsca îi ră- 
măseseră câte-va amintiri despre puterea pa- 
pală de pe vremea lui Grigorie VIL Hilde- 
brand cu umilirea Împăratului german Hen- 
vic IV la Canossa, se crede chemat să re- 
ziste Regelui. Indată ce d. Dimitrie Sturdza, 
este pus în cunoştinţă de noua fază a ches- 
tiei, întoarce foaia şi, sărind după obiceiul 
său dintr'un extrem într'altul, devine din nou 
cel mai aprig duşman al Mitropolitului. Pe 
do altă parte Prinţul Bibescu luptă cu acti- 
vitatea sa febrilă împotriva celui ce-i vată- 
nase amorul propriu, scrutează viaţa Inaltu- 
lui Prelat, îi descopere multe metehne, unele 
închipuite, altele reale, alcătueşte un volu- 
minos dosar cu acte fotografiate (în parte 
apocrife) şi ştie tot-odată să-şi asigure con- 
cursul ministrului de justiţie Stătescu; căci 
noua democraţie este uşor accesibilă linguşi- 
rilor vechei aristocrații. Stătescu începe a se 
inspiră din dosarul Bibescu, împinge şi ma- 
gistratura în această direcţie şi, împreună cu 
d. Sturdza şi cu nepriceputul în ale cultelor 
ministru Poni, lucrează la destituirea Mitro- 
politului Primat. 

Folosindu-se de cunoscuta lipsă de armo- 

nic între arhiereii Sf. Sinod, guvernul însce- 
noază fără multă greutate o judecare biseri- 
cească, după care la 20 Mai 1896 doisprezece 
membri ai Sinodului (A«hiereii Nifon Ploeş- 
toanul şi Dosoftei Botoşăneanul se abţin) pro- 
nunţă următoarea hotărtre: «Inalt Prea Sfin- 
titul Mitropolit Ghenadie Petrescu sa fie lip- 
sit şi caterisit de or-ce servire şi vrednicie 
avhierească şi depărtat dela Scaunul Mitro- 
poliei Ungro-Vlahiei şi să fie şi să se numească, 
de acum înainte pănă la suflarea sa cea mai 
de pe urmă Ghenadie Monahul şi să se aşeze 
între Monabhii simpli din Mânăstirea. unde-şi 
are metania». (Căldăruşani) 1). 

Această, caterisire puteă să-şi aibă tot efec- 
tul ei bisericesc; dar cât pentru efectele ci- 
vile şi politice trebuiă introdusă o procedură 
de intermediare între Sinod, guvern şi parla- 
ment. Căci după legea organică a Sf. Sinod 
dela 14 Dec. 1872, Mitropoliţii şi Episcopii 
noştri nu sânt o creaţiune a Sinodului, ci sânt 
aleşi pe viaţă de un colegiu special, în care 

1) Textul hotărârei, după un precedent întâmplat în Biserica 
noastră la 1703, este redactat de arhiereul Atanasie (Mironescu) 
Craioveanul, profesor la facultatea de teologie, mai pe urmă 
ales Mitropolit Primat sub guvernul liberal în Fevruarie 1909, 


dar apoi dat şi el în judecata Sinodului şi demisionat în Iu- 
nie 1911. 

deputaţii şi senatorii formează majoritatea, ho- 
tărîtoare, şi Inalţii Prelaţi funcţionează numai 
după întărirea, prin decret şi cu învestitura 
regala, făcând totdecdată parte de drept din 
Senatul politic. Este însă un princip gencral 
de organizare a Statului, că nu poate re- 
vocă de cât tine a numit, iar art. 15 şi 16 
din citata lege organică dispun: «Deciziunile 
în materii judiciare religioase se vor executi 
deadreptul de către Sf. Sinod. Aceste sentinţe 
se vor execută numai pe cât timp pedepsele 
cuprinse într'însele vor fi disciplinare şi de un 
ordin curat religios. Pentru delicte ordinar: 
şi politice Mitropoliţii, Episcopii eparhioţi şi 
Arhicreii titulari se vor judecă de către înalta. 
Curte de justiţie şi casaţie». Şi între punc- 
tele do acuzare recunoscute în hotărârea si- 
nodală ca dovedite în contra Mitropolitului 
- Ghenadie sânt dela No. 10 până la No. 14 şi 
delicte de drept comun. 

Sinodul adăugă la sfârşitul hotărârii sale: 
«Să se comunice Înaltului guvern hotărârea 
spre executare». Este de necrezut cu câtă uşu- 
rinţă guvernul d-lui Sturdza se grăbeşte să. 
îndeplinească cerința Sinodului. Un jurnal sim- 
plist al consiliului de miniştri autoriză pe nii- 
niştrii de justiţie, interne şi culte să, «execute 

hotărârea Sf. Sinod dela 20 Mai 1896», minis- 
trul de justiţie Stătescu trimite pe procurorul 
Curţii de casaţie Sărăţeanu, ministrul de in- 
terne Stolojan îi adaugă câţiva agenţi poli- 
ționeşti, aceştia se duc împreună la Mitropo- 
litul Primat, îl pun cu brutalitate în trăsură 
(eră din întâmplare de faţă şi Lascar Catargi), 
îl escortează până la mânăstirea Caldăruşani 
şi-l aşază acolo sub pază. Iar ministrul de culte 
d. Poni, care la 17 Mai ceruse de la Rege un 
decret pentru suspendarea «din treapta Ar- 
hieriei şi din administraţiunea Mitropolitană 
a I. P. S. Mitropolit Primat D. D. Ghenadie 
Petrescu», nu supune acum Regelui nici un 
decret pentru revocarea lui definitivă, ci numai 
pentru însărcinarea dată, fără lege, unui fel de 
triumvirat, compus din Mitropolitul Moldovei 
şi episcopii Dunării de jos şi al Argeşului ca 
«să continue a girà afacerile Eparhiei mitro- 
poliei Ungro-Vlahiei pănă la îndeplinirea va- 
canţei», vacanţă aşa de puţin legal stabilită, 
şi recunoscută, încât după deschiderea parla- 
mentului şi chiar 6 luni după caterisire, pre- 
zidentul Dimitrie Ghica în şedinţa Senatului 
dela 22 Noemvrie 1896 începe apelul nominal 
prin strigarea numelui Mitropolitului Primat 

Ghenadie"), şi pe de altă parte bisericile or- 
todoxe din ţările vecine refuză de a intră în 
raport cu improvizatul triumvirat mitropolitan. 

Nu e de mirat, că faţă de o aşa nechib- 
zuită acţiune guvernamentală opinia publică 
din ţară să fi fost zguduită şi opoziţia publică 
sä se fi folosit de neaşteptatul prilej. O rea 
prevestire pentru d. Sturdza eră mai întâi ră- 
sunetul deşteptat în chiar partidul național- 
liberal. Câţiva membrii cu vază, unii şi cu ta- 
lent, ca d-nii Aurelian, Emil Costinescu, Vasile 
Lascar, Barbu Delavrancea, Dimitrie Giani, 
Petre Grădişteanu, Em. Porumbaru şi alţii, 
cari încă dela retractarea d-lui Sturdza în 
chestia naţională rămăseseră nemulţumiţi, sânt 
acum îndoit de impresionați de nedibăcia gu- 
vernului şi se hotărăsc a formă o grupare deo- 
sebită numită mai târziu a «drapeliştilor», Lor 
li se asociază şi în curând îi depăşeşte «tri: 
bunul» Fleva, a cărui agitare devine cu atât 
mai turbulentă, cu cât e inspirată de dorinţa, 
de răsbunare pentru depărtarea, sa din minis- 
ter. El şi inaugurează o mişcare mai accen- 
tuată prin întruniri publice anume convocate 
pentru chestia mitropolitană. 


1) Vezi cuvintele senatorului Esarcu din şedinţa dela 28 Noem- 
vrie, care constată faptul în faţa Senatului. 

Indată după pronunţarea hotărârii sinodale 
de caterisire, partidul conservator, condus de 
d. Lascar Catargi, în braţele căruia se aruncă 
acum versatilul Mitropolit Ghenadie (fără a-şi 
slăbi însă legătura cu d. Fleva), începe şi el 
agitarea religioasă prin întruniri publice şi 
ţine “una în Capitală la 26 Mai 1896, alta în 
Iaşi la 9 Iunie. 

Cu 4 zile înaintea întrunirii din Bucureşti, 
Lascar Catargi vine la autorul acestei scrieri 
şi propune ca şi conservatorii grupaţi în jurul 
d-lui Petre Carp (aşa numiții junimişti) să ia 
parte la agitarea plănuită. D. Carp, care se 
ailă la 'Ţibăneşti, este chemat în Capitală şi, 
după o consfătuire ţinută cu amicii politici la 
clubul constituţional în chiar dimineaţa întru- 
nirii publice dela 26 Mai, se hotărăşte să nu 
luăm parte la agitările bisericeşti, iar d. Carp 
comunică îndată lui Lascar Catargi hotărt- 
rea luată. 

Cu atât mai energic se desfăşoară agitarea 
celorlalţi conservatori, mai ales prin neobosita 
activitate a d-lor Take Ionescu şi Nicu Fili- 
pescu. La acea primă întrunire publică a lor, 
cei mai mulţi fruntaşi conservatori ţin discur- 
suri, chiar şi d. G. Gr. Cantacuzino, care iese 
de astădată din rezerva păstrată de vreo 20 

de ani. Se pune la cale o adresă de omagiu a 
doamnelor române către Mitropolitul caterisit 
(publicată în Timpul dela 9 Iunie 1896), care 
o în curând acoperită de semrături din toate 
treptele sociale, începând cu doamnele Eca- 
terina Cantacuzino, Eufrosina L. Catargi, A- 
nastasia Filipescu, Prinţesa Alexandrina Ghica, 
Alexandrina Gh. Manu, Maria Blaremberg, 
Maria C. Olănescu şi sfârşind cu doamnele 
Elena Victor Ionescu, Elena Wachman şi Sofia, 
Tănăsescu. 

La 2 Iunie o nouă întrunire la «Dacia», con- 
vocată iarăş de d. Fleva, după sfârşitul căreia 
o parte din cei adunaţi se duc la locuinţa, 
d-lui Sturdza din strada Mercur sub pretext 
de a-i înmână rezoluţiunea aclamată la «Dacia», 
care cere retragerea guvernului, dar găsesc 
acolo numai pe prefectul poliţiei cu vre-o 20 
sergenţi în curte; atunci manifestanţii se în- 
dreptează spre locuinţa d-lui Fleva din calea 
Dorobanţilor şi, întâlnind în colţul stradei Ro- 
mană pe d. Sturdza într'o trăsură cu coşul 
ridicat, se reped asupra lui şi-l insultă. D. 
Dimitrie Sturdza, care la începutul guvernării 
sale îşi pierduse prestigiul naţionalismului, îşi 
pierduse acum şi prestigiul evlaviei. 

Cu ajutorul d-lui Fleva se mai înscenează, 

«pelerinajuri» la mânăstirea Căldăruşani, unde 
fusese aşezat «Monahul Ghenadie», dar unde 
liniştea, sufletească îi este mereu turburată prin 
asemenea pelerinajuri, când prin ofertele de 
servicii juridice din partea democratului Fleva, 
a conservatorului Dissescu *) şi a drapelistului 
Mârzescu, când prin cercetările prefectului şi 
ale unui judecător de instrucţie. 

Căci acţiunea guvernului nu se terminase 
cu executarea hotărârii sinodale. Faţă de a- 
dânca frământare a opiniei publice, organul 
oficios al partidului guvernamental, în loc de 
a aveă o notă împăciuitoare, începe — după 
instrucţiile ministrului de justiţie culese din 
dosarul Prințului Bibescu —un nou şir de a- 
tacuri în contra Prelatului osâudit şi-l acuză 
de falsificări şi de complicitate cu un ocnaş 
Mărgăritescu. Fostul Mitropolit dă în judecată 
ziarul Voința Naţională în persoana, redacto- 
rului ei, d. Nicolae loanovici. 

Toate acește agitări sânt însă întrerupte în 
timpul verii, când lumea politică lipseşte din 
Capitală, şi nu reîncep decât deabiă la stfâr- 


1) Pe atunci d. Dissescu făcea parte atât din clubul constitu- 
tional cât şi din cel conservator; din clubul constituţional a 
demisionat odată cu intrarea sa în ministerul G, Gr. Cantacu- 
zino dela 11 Aprilie 1899. Relaţia sa cu Mitropolitul Ghenadie 
eră contra atitudinii hotărtte de clubul constituţional. 

şitul lui Septemvrie ; căci pe la mijlocul acestei 
luni opoziţia rămâne încă în rezervă pentru a 
nu turbură, vizita Impăratului Francisc Iosif, 
care — însoţit de contele Goluchowski, minis- 
trul său de externe, şi de şeful statului major 
Beck — este oaspele Regelui nostru la Bucu- 
reşti şi la Sinaia şi în zilele de 16, 17 şi 18 
Septemvrie 1896. Semnificativă a fost mai ales 
inspectarea fortului Chitila, unde Impăratul 
şi şeful statului major al armatei austro-un- 
gare au asistat în cupolă la exerciţii de tragere. 
Dacă toată vizita augustului oaspe a fost o 
dovadă, de poziţia la care ajunsese România 
şi de prestigiul personal al Regelui Carol, for- 
mele, sub care se petrece, îi dau o deosebită 
însemnătate politică şi par a indică o îndru- 
mare pronunţată a României spre tripla a- 
lianţă 1). 

Cu toate aceste vizita Impăratului a fost 
răscumpărată de d. Sturdza cu prea multe 


1) Oa la toate împrejurările mai mari, nu lipseşte nici aici 
mica notă comică. Prezident al Ligei Culturale eră pe atunci 
Vasilie Alexandrescu Urechiă, potrivit prezident pentru trebu- 
inţele d-lui Sturdza, Ou prilejul prânzului solemn dat la Palat, 
a fost invitat şi prezentat Impăratului Francisc Iosif gi d, 
Urechiă, care mai înainte se îndeletnicise cu obişnuitele ieftine 
declamări în contra Austro-Ungariei şi acum se arăt foarte 
măgulit de ironica politeţă a Impăratului. 

jertfe. E probabil că în vederea ei şi-a în- 
ceput ministerul cu scuzele dela Iaşi; dar şi 
în chestii mult mai mici se vede preocuparea 
şefului naţional-liberal de a se pune bine cu 
austro-maghiarii. Cu mult înaintea vizitei Im- 
păratului d. Sturdza ştiuse prin agenţi intro- 
duşi în conducerea Ligei Culturale să-i înă- 
buşească toată mişcarea. Ba chiar la începu- 
tul guvernării mersese cu teama de efectul 
discursurilor sale anterioare în contra ungu- 
rilor aşa de departe, încât la un concert dat 
în sala Ateneului la 19 Decemvrie 1895 pen- 
tru a serbă pe părintele Lucaci, unul din «ante- 
luptătorii» transilvăneni (el însuş de altminteri 
de valoare controversată), a pus să se înlo- 
cuiască foile de program, în care figură la 
No. 6 al părţii II «Cântecul lui Raţiu», cu 
alte foi, în care acel cântec sa înlocuit cu 
Osse Fhapsodie Hongroise a lui Liszt. 

Dar să revenim la toamna anului 1896. In 
Octomvrie agitarea opoziției reîncepe cu în- 
doită putere. Din partea osânditului Mitropolit 
apare broşura Cum am fost judecat,_care stâr- 
şeşte prin a cere intervenirea Regelui. La 26 
Octomvrie conservatorii ţin o nouă întrunire 
publică, în care d. Take Ionescu citeşte o pe- 
tiţie a locuitorilor bucureşteni către Rege pen- 

tru ca să se facă dreptate Mitropolitului obij- 
duit; în această întrunire Alexandru Laho- 
vari ţine ultimul şi poate cel mai remarcabil 
al său discurs!). In acelaş timp şi faţă de 
apropiata, deschidere a parlamentului se al- 
cătueşte o altă petiție a Mitropolitului Ghe- 
nadie tot pentru dreptate, de astădată către 
Corpurile legiuitoare. 

In mijlocul acestei frământări guvernul se 
îndărătniceşte pe calea apucată. Pe când me- 
sagiul de deschidere al parlamentului nici nu 
pomeneşte de înlăturarea Mitropolitului Pri- 
mat par'că ar fi fost o chestie fără însemnă- 
tate, ministrul de justiţie Stătescu autoriză o 
flagrantă «violare a regulelor de procedură în 
materie de delict de presă, care nu-şi găseşte 
analogia decât în tăgada de dreptate făcută, 
răposatului I. A. Cantacuzino sub guvernul 
liberal dela 1876 (vezi vol. II, pag. 43 şi 44). 
In loc ca acţiunea de calomnie, îndreptată, 
precum am arătat mai sus de fostul Mitro- 
polit în contra d-lui Ioanovici, redactorul Voinţei 
Naţionale, să fie simplu trimisă la Curtea cu 
juraţi, se apucă un judecător de instrucţie 

1) După câteva luni, la 4 Martie 1897, încetează din viaţă la 


Paris. La 22 Aprilie 1897 moare şi Ion Ghica la moşia sa Ghor- 
gani, uitat de toată lumea (vezi vol. I pag. 33 şi 34.) 

(d. Vasiliu) să facă el însuş cercetări asupra 
învinuirilor publicate de Voința Naţională şi, 
sub acest pretext, redactează un şir de con- 
siderante pline de grele acuzări — nu în contra 
inculpatului Ioanovici, ci în contra fostului 
Mitropolit, iar pentru inculpat dă o ordonanţă 
de neurmărire. Voința Naţională se grăbeşte 
sa publice în numărul său dela 15 Noemvyrie— 
odată cu deschiderea parlamentului — nepil- 
duitul act judecătoresc, iar d. Vasiliu se vede 
răsplătit prin înaintarea la prezidenţa inamovi- 
bilă a tribunalului Vâlcea. 

E de necrezut ca un guvern, compus din 
oameni cu oarecare experienţă politică, să fi 
recurs la asemenea procedări în mijlocul unei 
aşa îierberi a opiniei publice. Fireşte că noua 
nechibzuinţă aţâţă focul şi mai tare. Sâmbătă, 
16 Noemvrie, a doua zi după deschiderea par- 
lamentului d. Fleva convoacă iarăş o întru- 
nire la «Dacia» pentru a da citire acelei pe- 
tiţii a lui Ghenadie către Corpurile legiui- 
toare: Publicul dela întrunirea ţinută excep- 
tional la, amiazi, încearcă pe la ora 1 să meargă 
spre Dealul Mitropoliei la Cameră, însă la 
podurile peste Dâmboviţa este împiedicat de 
agenţii poliţiei. Se întâmplă încăierări, sânt 
capete sparte, foaia d-lui Fleva Dreptatea apare 

încadrată în negru cu inscripţia: «S'a vărsat 
sângele creştinilor». In ziua următoare, du- 
minică, o nouă şi foarte numeroasă întrunire 
la «Dacia»; a treia zi, Luni 18 Noemvrie ase- 
menea, de astă dată însă o parte a publicului 
năvăleşte prin stradele laterale spre Senat, 
unde deabiă începuse şedinţa. Poliţia cu a- 
genţii săi, sergenţi şi bătăuşi, se pregătise să, 
împiedice manifestaţia în drumul ei presupus 
spre Cameră ; când aude că lumea năvăleşte 
la Senat în Palatul Universităţii, se ia după 
urma ei: bătăuşii se postează la intrarea din 
mijloc a universităţii, iar sergenţii năvălesc 
pe scările Senatului, de unde gonesc publicul 
în coridoarele de alături; aici se află însă să- 
lile cursurilor universitare; poliţia e condusă 
cu atâta nepricepere încât agenţii ei intră în 
chiar sălile ocupate de studenţi întrebându-i 
cine sânt, şi la răspunsul lor, că sânt studenţi 
universitari, le observă «dacă sânteţi stu- 
denţi, ce căutaţi aici» şi tabără asupra lor.1) 
Mulţi studenţi sânt loviți, curierul rectoratului, 
care se află la postul său înaintea cancelariei 
profesorilor, e mai greu rănit. Rectorul univer- 


1) Prefect al poliţiei este un frate al ministrului Stătescu, 
tot aşa de puţin capabil pentru această funcţie precum sânt şi 
alți doi fraţi ai săi înaintați în magistratură. 

sităţii de atunci (autorul scrierii de faţă) în- 
cepe îndată o cercetare asupra celor întâm- 
plate în edificiul supus autorităţii sale şi tri- 
mite raportul oficial ministrului instrucției pu- 
blice, care însă acum nu mai este d. Petru 
Poni, ci Gheorghe Mârzescu !). Căci faţă de 
cele întâmplate în puţinele zile dela deschi- 
derea Corpurilor legiuitoare, cabinetul Sturdza 
se vede silit să demisioneze împreună cu pre- 
fectul poliţiei Paul Stătescu, iar la 11 Noem- 
vrie 1896 se formează, cu consimţimântul în- 
tregului partid, un minister din disidenţa li- 
berală, în care însă — ca semn de înţelegere — 
figurează şi doi din membrii fostului guvern. 

Noul minister este astfel compus: 

P. S. Aurelian, prozident şi domenii; 

Vasile Lascăr, interne ; 

G. Mârzescu, culte; 

General Anton Berindei, răşboi ; 

Ştefan Şendre, justiţie ; 

Emanoil M. Porumbaru, lucrări publice; 

G. C. Cantacuzino (Rifoveanu) rămâne la 
finanțe şi 

C. I. Stoicescu trece la externe. 

Ministerul Aurelian este mai întâi de toate 


1) In urma conflictului mitropolitan d. P. Poni nici n'a mai 
putut face parte din vreun minister ulterior. 

chemat să înlăture conflictul mitropolitan şi 
să potolească agitarea publică. Cuvintele, cu 
care Vineri 22 Noemvrie se introduce înaintea 
Corpurilor legiuitoare, o spun fără înconjur. 
Aceasta e şi singura explicare pentru admi- 
terea la ministerul cultelor a lui Gheorghe 
Mârzescu, cu toate imputările anterioare ale 
d-lui Sturdza împotriva lui: Mârzescu trecea 
de mai priceput în cele bisericeşti. 

Dar dacă revocarea măsurilor luate de gu- 
vernul precedent trebuiă făcută cât mai re- 
pede, nu se puteă face fără greutate şi fără 
umilirea partidului liberal şi a Sf. Sinod. Greu- 
tatea nu veneă dela Sf. Sinod. După alcătuirea 
lui de atunci, Sinodul s'a putut plecă destul 
de uşor cerinţelor noului guvern şi, cu oare- 
care rezistenţă a archiereului Atanasie Craio- 
veanul, cele 12 voturi, care se găsiseră pentru 
osândirea Mitropolitului, s'au găsit şi pentru 
- revocarea osândei, de astădată fireşte cu adao- 
sul celor 2 prelați ce se abţinuseră la hotă- 
rârea dintâi. 

Greutatea veneă dela aflarea modalităţii, 
cu care să se împace Mitropolitul caterisit, 
fără, de a cărui împăcare nu se puteă împăcă 
nici opinia publică. Cum se întâmplă de obicei 
în împrejurările politice, în care o persoană 


41 


versatilă ajunge sä fie cheia unei situații, Mi- 
tropolitul Ghenadie eră întețit din diferite 
părţi cu ofertele de serviciu, de care am vor- 
bit mai sus, şi fiindcă una din condițiile apla- 
nării conflictului eră demisionarea Înaltului 
Prelat, după ce va fi fost pentru un moment 
reintegrat în scaunul mitropolitan, chestia eră: 
în mâna cui să fie dată demisia, de care gu- 
vernul să fie sigur înainte de a mijloci revo- 
carea osândei şi înlăturarea decretului de sus- 
pendare (căci decret de destituire nu se fa- 
cuse). Câteva zile de nehotărtre păreau a 
agravà situația; se propun multe pentru sa- 
tisfacerea, condamnatului, acesta însuş este ne- 
domirit faţă de numeroasele ispite. In sfârşit 
se hotărăşte să încredinţeze lui Lascar Ca- 
targi actul demisiunii 1). 

Pe când ministrul de culte Mârzescu alcă- 
tueşte în mod prealabil cu membrii Șinodului 
noua hotărire, care să desființeze pe cea din- 
ti, ministrul prezident Aurelian, neputându-se 
pune în raport parlamentar normal cu mem- 


1) Se pare însă, că a dat şi d-lui Fleva o demisie, Vezi así- 
pra acestei încurcături şi asupra confuziei cu condiţiile împă- 
cării scrisoarea răposatului Vasile Lascar către d. Take Ionescu 
dela 20 Aprilie 1900, publicată în biografia lui V. Lascar de 
M. 'Theodorian-Carada. (Bucureşti, Tipografia profesională, 1913; 
pag. 135 şi urm.). 

brii opoziţiei agitătoare,: fiindcă alegerea lor 
fusese împiedicată prin presiunile guvernamen- 
tale, se roagă de Lascar Catargi să-l primească, 
la sine acasă (Duminecă 1 Decemvrie) pentru 
a se înţelege asupra condiţiilor remiterii ac- 
tului de demisie, iar ministrul de interne Las- 
car, în bune relaţii colegiale cu d. Take Io- 
nescu din cariera sa de advocat, îl întrebuin- 
țează şi pe acesta la înlesnirea situației. Astfel 
se stabilesc oarecari condiţii ale împăcării, 
Lascar Catargi remite demisia Mitropolitului 
primat Ghenadie în mâinile Regelui, către care 
şi este adresată, iar pe ziua de Mercuri 4 De- 
cemvrie sânt îndeplinite numeroasele acte ofi- 
ciale, prin care se îndreptează greşala comisă: 
noua hotărâre a Sf. Sinod care «ridică de d'a- 
supra Mitropolitului Ungro-Vlahiei Ghenadie 
Petrescu hotărîrea dela 20 Mai 1896», raportul 
ministrului de culte, jurnalul consiliului de 
miniştri şi decretul regal pentru ridicarea sus- 
pendării «I. P. S. Mitropolit Primat D. D. 
Ghenadie Petrescu», demisia acestuia, alt ra- 
port, jurnal şi decret pentru primirea acestei 
demisii şi gerarea afacerilor eparhiei prin «Vi- 
carul Sfintei Mitropolii» (nu prin nelegalul 
triumvirat introdus de fostul ministru Poni) 
«până la alegerea, noului Mitropolit Primat», un 

al patrulea şi al cincilea raport, jurnal al con- 
siliului şi decret regal petru convocarea Ma- 
rilor Colegii Electorale pe zilele de 5 şi de 6 
Decemyvrie spre alegerea unui Episcop al epar- 
hiei Romanului la locul vacant şi apoi a Mi- 
tropolitului Primat. Propusul şi alesul în amân- 
două cazurile eră vrednicul şi de toţi respectatul 
Iosif Gheorghian, care fusese Mitropolit Primat, 
îşi dase demisia, şi acum nu puteă fi reales Mi- 
tropolit decât după realegerea sa de Episcop, 
singura faţă, bisericească în acele împrejurări, 
care mai puteă restabili întru câtva prestigiul 
Scaunului Mitropolitan al Regatului Român. 
Duminecă 8 Decemvrie 1896 se şi face in- 
vestitura Mitropolitului Primat Iosif Gheor- 
ghian cu o deosebită solemnitate, la care Re- 
gele invită de astădată şi pe toți foştii mi- 
niştri pentru a constată în alocuțiunea ce o 
rosteşte că «toţi fruntaşii ţării se întâlnesc 
într'un singur gând, într'o singură voinţă, când 
patria are nevoie de concursul tutulor fiilor săi». 
Atât formarea ministerului Aurelian, cât şi 
aplanarea, conflictului mitropolitan au fost 
anume recunoscute şi aprobate de d. Dimitrie 
Sturdza ; în deosebi pe cea din urmă a nu- 
mMit-o în şedinţa, Senatului dela 11 Decemvrie 
1896 «o soluţiune bună aclamată de toată, 

țara», şi d. Sturdza eră şeful partidului na- 
ţional-liberal. Insă situatia acestui partid, cu 
toată, înlăturarea primejdei momentane, tot 
încurcată rămâneă atât pentru Corpurile le- 
giuitoare cât şi pentru guvern. Pe deoparte 
parlamentul prin chiar faptul, că un eveniment 
aşă de însemnat ca restabilirea păcii în Bise- 
rică, a trebuit să se petreacă în afară de el, 
după înţelegeri oarecum private între miniştri 
Aurelian şi Lascăr cu d-nii L. Catargi şi Take 
Ionescu, îşi pierde însuşirea esenţială de a fi ade- 
vărată reprezentare a ţărei (ceeace se traduce şi 
prin trecerea sub tăcere a întregului eveniment 
în Adresele Corpurilor legiuitoare 1) ; pe de alta 
şi autoritatea noului ministru prezident este 
pusă în joc prin chestia, care începe a se discută, 
de pe atunci cu aprindere, dacă şef al guvernului 
se cuvine să fie altcineva decât şeful parti- 
dului. Numai o deplină armonie între d. Di- 
- mitrie Sturdza şi P. Aurelian ar fi făcut cu 
putinţă activitatea normală a noului cabinet. 
Insă d. Dimitrie Sturdza eră dintre acei oa- 
meni politici, cari îşi închipuesc că piere ţara 
dacă nu sunt ei la guvern. 

Ammozitatea dintre amicii săi şi aceia ai 


1) V. mai jos discursul 116. 

guvernului Aurelian devine de notorietate pu- 
blică. Se zice că d. Ionel Brătianu, inginer din 
corpul tehnic al căilor ferate, arată o foto- 
grafie a mesei ministrului de lucrări publice 
Emanoil Porumbaru, încărcată cu maldărul 
de dosare nerezolvite de timidul şi în toate 
privirile nepotrivituletitular al acelui departa- 
ment. Se şi vorbeşte de ameninţarea unei greve 
la, căile ferate. 

Prin o asemena animozitate între liberali, 
care deabiă după vreo patru ani va încetă, 
se şi explică atacul d-lui Emil Costinescu în 
contra d-lor Dimitrie Sturdza şi Gogu Canta- 
cuzino, de care am vorbit în nota dela pag. 
101 a vol. 4, precum şi răspunsul acestui din 
urmă, că el se ştie pe sine sărac, pe când îl 
vede pe d. Costinescu devenit bogat. 

Dar cea mai curioasă din aceste manifestări 
de duşmănie între cele două grupări liberale 
o va da însuş d. Dimitrie Sturdza într'o adu- 
nare electorală ţinută la Craiova în Octom- 
vrie 1898 1), unde, desminţindu-şi aprobarea 
dată în Senat, atacă, spre uimirea tutulor, 
guvernul Aurelian tocmai pentru deslegarea, 
chestiei mitropolitane. Pe d. Dimitrie Sturdza, 


1) V. mai jos discursul 120. 

îl puteau uşor pune în mişcare oamenii, sub 
influenţa cărora stăteă, (şi totdeauna a stat sub 
influenţa cuiva), îndată ce-i prezentau un obiect 
de ură, şi obiect de ură îi deveneă uşor or- 
cine îi stă în drumul spre guvern. Atunci i se 
deslănţuiă pornirea firească prin o nestăpâ- 
nită, violenţă de limbagiu. 

Pe vechiul minister conservator al lui Lascar 
Catargi dela 1875, în care alături de însuş 
bătrânul şef al partidului figurau Alexandru 
Lahovari, Gheorghe Gr. Cantacuzino şi Teodor 
Rosetti, îl numeşte cea mai coruptă camarilă. 
Insemnatul minister al aceluiaş Lascar Catargi 
dela 1894, în care figurează iarăş Al. Laho- 
vari, împreună cu d-nii P. P. Carp, Al. Mar- 
ghiloman şi M. Germani, îl numeşte nemernic. 
In discursul dela «Orfeu», în care calitică pe 
unguri de barbari, apostrofează pe conserva- 
tori prin cuvintele «puterea pentru a trădă 
interesele naţionale, aceasta e treaba boieri- 
lor; şi lucrarea boerilor merge mai departe, 
căci nu am sfârşit cu catalogul trădărilor». 
Iar acum, în discursul dela Craiova, zice despre 
membrii partidului liberal, cari nu i se su- 
puneau întru toate: « Disidenţii noştri s'au unit 
cu conservatorii pentru ca să ridice pe Ghe- 
nadie în sus, să înfunde legile şi morala şi 

biserica în jos, şi pe spatele călcărilor de legi 
să se suie în sus ca să ia guvernul ţării. Ei 
nu au ajuns la guvern prin ţară şi prin partid. 
Ca să ajungă la putere, au umilit şi parla- 
mentul şi Sinodul şi legile ţării şi au viţiat 
atmosfera morală a ţării româneşti». Dar fi- 
reşte, precum se întâmplă în asemenea cazuri, 
lungile discursuri ale d-lui Sturdza sunt pline 
de sfaturi morale, filantropice şi nu mai de- 
parte decât la banchetul ţinut tot în Craiova 
la 12 Noemvrie 1897 se exprimă astfel: «Ura 
şi pisma sunt lucruri rele ca şi minciuna în 
lume. Adevărul, şi iubirea formează baza în- 
tregii filosofii a tuturor naţiunilor din toate 
timpurile. Adevărul şi iubirea să le ţinem 
strânse în inimile noastre, caci ele produc 
cetăţeni valoroşi» 1). - 

Totuş conflictul între şeful partidului na- 
ţional-liberal şi ministerul ieşit din sânul a- 
celuiaş partid se poate consideră încă latent 
la începutul anului 1897, întru cât nu se ară- 
tase pănă atunci în nici o şedinţă publică a 
Corpurilor legiuitoare. Din actele guvernului 
Aurelian de pe vremea acelei aparente ar- 


1) Vezi broşura «Programul partidului naţional-liberal şi dis- 
cursurile preşedintelui consiliului de miniştrii D. A. Sturdza». 
Bucureşti, Carol G5bl, 1897, pag. 118. 

monii nu putem trece sub tăcere un anume 
incident, care de altminteri se şi datoreşte ac- 
țiunii anterioare a d-lui Sturdza. E vorba de 
neobişnuitul mod de celebrare al unei pretinse 
isbânde în tratările cu Turcia pentru admi- 
terea unui Mitropolit român la Constantinopol, 
care ar fi consistat în recunoaşterea unui că- 
lugăr cu numele Antim în această înaltă dem- 
nitate, recunoaştere care n'a existat niciodată 
din partea Patriarhiei, nici din partea Sulta- 
nului în mod formal şi în lipsa căreia obscurul 
călugăr, care nu ştiă măcar bine româneşte, 
a şi dispărut cu desăvârşire din lumina zilei. 
Şi totuş improvizatul ministru de externe, d. 
Costică Stoicescu, susţinut printr'un anume dis- 
curs de laudă al d-lui Sturdza ca leader al 
majorităţii, crede de cuviinţă să strige de pe 
banca, ministerială «Trăiască Sultanul» şi pro- 
voacă, şi Senatul să se asocieze la acest strigăt 
— una din cele mai curioase scene care s'a pe- 
trecut în parlamentul nostru şi pe care numai 
puţina ei seriozitate o scuteşte de a fi prea 
umilitoare 1). Ceea ce însă nu împiedică pe 
d.. Sturdza să impute adversarilor conservatori 


1) Din publicarea Desbaterilor Senatului în Monitorul Oficial 
dela 23 Noemvrie 1896 s'au şters acele cuvinte ale ministrului 
de externe, dar a rămas discursul d-lui Sturdza, din care re- 

că şi în politica externă, nu ştiu decât să facă 
plecăciuni în dreapta şi în stânga. (Vezi mai 
jos discursul 117). 

Aparenta armonie între guvern şi şeful par- 
tidului încetează la moartea Prințului Dimitrie 
Ghika, prezidentul Senatului, întâmplată în 
ziua de 15 Fevruarie 1897, la vârsta lui de 
81 de ani. 

După oarecare şovăire, naţional-liberalii se 
hotărăsc să aleagă în locul vacant pe însuş 
şeful partidului. Contra-candidat ar fi fost vice- 
prezidentul d. Petre Grădişteanu, unul dintre 
intimii celor dela guvern, precum la Cameră 
în locul lui Aurelian se alesese amicul său po- 
litice Dimitrie Giani (Alegerea se face în Senat 
la 20 Fevruarie cu 85 voturi în favoarea d-lui 
Sturdza şi 15 buletine albe, iar d. Sturdza 
primeşte noua demnitate declarând că este o 
dovadă, de «solidaritatea şi unitatea partidului 
naţional-liberal, căruia aparţine atât majori- 
tatea Corpurilor legiuitoare, cât şi guvernul». 
La observarea făcută îndată de d. Petre Gră- 


zultă că au fost rostite. D. Sturdza povesteşte că a mai luat 
parte la trei şedinţe memorabile, care s'au terminat prin stri- 
gătul «Să trăiască Sultanul». Dar adaogă d-sa însuş: «pe atunci 
eram încă vasali ai Porţei». Vezi de altminteri şi discursul 116 
la pag. 191 a volumului de faţă, 

dişteanu, că în urma acestei alegeri Aurelian 
trebue să cedeze locul d-lui Sturdza, atât d. 
Sturdza cât şi ministrul de interne Lascar 
contestă, această urmare. Insă cuvintele d-lui 
Sturdza, erau. una şi gândul trebpe să fi fost 
alta. Căci nu mai departe docât| după 8 zile 
îşi dă demisia din prezidenţia Senatului şi 
chiar din Sénat, motivând-o cu vârsta sa de 
64 de ani. Fireşte Senatul i-o respinge (şedinţa 
dela 1 Martie 1897), iar d. Sturdza,|după e 
întrunire a majorităţii, în care îmbătrânitul 
şi mult vorbitorul Nicolae Ionescu îl provoacă 
să-şi retragă demisia, sărută plângând pe acest 
Ionescu, revine asupra hotărârii sale şi la 5 
Martie prezidează din nou şedinţa Senatului. 
Dar încurcătura merge mai departe, şi fiindcă, 
Aurelian tot nu vrea să înţeleagă unde bate 
d. Sturdza, se repetă nişte manopere analoage 
cu cele descrise mai sus când cu eliminarea 
"d-lui Fleva din minister. 

Abiă trec 4 zile şi miniştrii sturdzişti Gogu 
Cantacuzino şi Costică Stoicescu îşi dau de- 
misia; încercările de a-i face să revie nu is- 
butesc ; la 13 Martie sânt înlocuiţi ad-interim 
prin Aurelian şi Lascar, cari caută să se îm- 
pace cu d. Sturdza, arătându-se dispuşi a primi 
în minister pe lângă cei doi demisionaţi pe 

Spiru Haret în locul lui Gh. Mârzescu. Dar 
toate sânt în zadar, şi la 26 Martie Aurelian, 
după ce a făcut să se voteze în pripă întregul 
buget, anunţă Camerei demisia cabinetului. 
D. Dimitrie Sturdza e din nou însărcinat cu 
formarea ministerului, dar trec iarăş 5 zile, 
în care partidul se frământă ca să ajungă la 
o împăcare. Însă toţi amicii lui Aurelian refuză 
participarea la guvern şi noul minister e silit 
să se înfăţişeze la 31 Martie înaintea parla- 
mentului fără nici un drapelist în mijlocul său. 

Prin o asemenea revenire la cârma ţării re- 
gimul d-lui Sturdza a coborit într'un grad ne- 
cunoscut mai nainte demnitatea guvernului şi 
a parlamentului, precum prin desminţirile pro- 
prii în chestia naţională şi în cea mitropolitană 
distrusese în generaţia de astăzi, mai ales în 
tinerime, credinţa în cuvântul fie cât de so- 
lemn al unui om politic. 

Prezident al Senatului se alege Eugeniu Stă- 
tescu, însă numai cu 54 voturi din 93, celelalte 
fiind pentru d. Petre Grădişteanu. Astfel se 
urcă, cel mai heterogen reprezentant al nouei 
generaţii liberale la locul, unde lumea politică, 
eră deprinsă să vadă pe prinţul Dimitrie Ghika, 
şi această înlocuire face să se simtă şi mai 

tare golul lăsat prin dispariţia unei figuri aşă, 
de caracteristice din viaţa noastră politică, 
Fiul unui fost Domnitor al Ţării Româneşti, 
prinţul Dimitrie Ghika, «Beizadeă Mitică», 
cum i sè ziceă de obicei, nu uită niciodată 
această origine a sa. Deprins să atragă ade- 
seori atenţia publicului asupra sa şi închipuin- 
du-şi că o atrage totdeauna, Beizadeă Mitică, 
eră, mai întâi de toate, reprezentativ. Născut, 
la 1816, înalt la trup, larg de piept, oacheş 
şi rotund la faţă, cu obrajii rumeni, înfăţişarea, 
sa fizică, deşi cam greoaie, eră de o vădită, 
eleganţă militară. Adus prin poziţia sa socială, 
să prezideze tot felul de instituţii şi adunări, 
când Eforia spitalelor civile, când o societate 
de asigurare, când o întrunire publică, când 
mai ales Camera sau Senatul (şi în această 
din urmă situaţie şi-a petrecut cea mai mare 
parte a vieţii sale politice), Beizadeă Mitică, 
“se credeă totdeauna le poini de mire al adu- 
nărilor şi în orce caz căută prilejul să fie 
remarcat şi să se facă popular. Când prezidă, 
la discuţii parlamentare mai însemnate, puteă, : 
deveni incomod, fiindcă întrerupeă din când 
în când pe orator pentru a rosti cuvinte ce 
le credeă, de spirit, mai ales dacă tribuna da- 
melor erà plină. Deşi de câtevă ori ministru 

şi prezident de consiliu, activitatea sa admi- 
nistrativă s'a. concentrat mai cu deosebire în 
numeroasele lucrări ale Eforiei spitalelor ci- 
vile, de cari se credeă obligat să se îngrijească 
prin tradiţie de familie, şi aici au rămas multe 
urme ale bunelor sale intenţii. Uşor accesibil 
la linguşiri, precum eră, în mai toate între- 
prinderile acestea a fost sub influenţa unor 
persoane sau puţin competente sau puţin seru- 
puloase, şi atât la construirea acelui spital şi 
a Băilor Eforiei din Bucureşti, cât şi la exage- 
rarea, cheltuelilor şi organizării azilului «Elena 
Doamna», aflat la început sub administraţia 
Eforiei, precum şi la cele întreprinse în Sinaia, 
după dorinţa, Regelui de a face acolo la munte 
un loe de petrecere şi de întremare pentru 
societatea, bucureşteană, s'a simţit acest nea- 
juns al caracterului său. 

Cu asemenea însuşiri prinţul Dimitrie Ghika 
ar fi putut. rămâneă fără însemnătate politică, 
dacă nu s'ar fi deosebit printr'o anume ati- 
tudine în toată viaţa sa dela 1866 încoace. 
Precum în divanul ad-hoc fusese partizan al 
ideei unui principe străin, aşă din momentul 
sosirii Principelui Carol de Hohenzollern în 
Mai 1866 a păstrat cu religiozitate această 
credinţă, politică. Deosebindu-se astfel de mulţi 

din contimporanii săi, cari în prima treime a 
domniei lui Carol I s'au arătat şovăitori în 
simţimintele lor dinastice, Beizadea Mitică a 
vroit să fie, a căutat să se arate şi a şi fost 
în adevăr cel mai leal şi credincios supus al 
noului Domnitor. Crezându-se prin originea sa 
mai presus de obişnuitele partide, întrebuin- 
ţând adeseori cuvintele pompoase «Țara mea», 
Beizadeă Mitică treceă fară multă greutate 
dintr'un partid în altul şi a prezidat cu aceiaş 
încredere în sine atât adunări conservatoare 
cât şi adunări liberale. Căci în aceste vicisi- 
tudini el îşi păstră, pururea idea sa de căpe- 
tenie de a fi un sprijin al Dinastiei. Încă în 
ultimul timp al vieţii, când la o întrunire pu- 
blică — fireşte liberală — un orator (d. M. Phe- 
rekyde), după răul obicei al exuberanţelor 
noastre stilistice, pusese în joc persoana Re- 
gelui întrun mod puţin cuviincios, Beizadeă 
- Mitică a părasit prezidenţia şi a protestat cu 
o demnă simplicitate în contra acestui abuz. 
(13 Fevr. 1894). Astfel coborâtorul unui Domn 
pamântean a îndeplinit în viaţa sa publica cea 
mai înaltă misiune ce i-o îngăduiau însuşirile 
sale personale, şi «Beizadeă Mitică», prin sta- 
tornica urmărire a unei juste concepţiuni, a pu- 
tut deveni o figura istorică. 


X 
TOT SUB REGIMUL LIBERAL 


AL DOILEA MINISTER STURDZA. 


31 MARTIE 1897—30 MARTIE 1899. 


In ministerul său dela 31 Martie 1897 d. Di- 
mitrie Sturdza admite pe tânărul Ionel I. C. 
Brătianu la lucrările publice în locul Aurelia- 
nistului Porumbaru. cel cu dosarele fotogra- 
fiate. Astfel este scos fiul mai mare al lui Ion 
Brătianu din corpul tehnic al căilor ferate şi 
introdus pentru prima oară în arena politică, 
sub auspiciile d-lui Dimitrie Sturdza, cu con- 
cursul d-lor Mihail Pherekyde, Eugeniu Stă- 
tescu şi ascunsului în umbră, dar cu atât mai 
influentului Eugeniu Carada, aşă dar sprijinit 
dela început de puternicele instituţii finanţiare 
aflate la dispoziţia partidului liberal: Creditul 
fonciar rural şi Banca naţională. De îndată se 

gi vorbeşte de conducerea, viitoare a partidu- 
lui, şi din succesiunea la această conducere 
pare a se face o chestie de succesiune în fa- 
milie. 

Departamentele noului minister sânt ocu- 
pate în modul următor: 

Dimitrie A. Sturdza prezident şi externe, 

Anastasie Stolojan domenii, 

Mihail Pherekyde interne, 

G. C. Cantacuzino (Rifoveanu) finanţe, 

General Berindei război, 

Spiru Haret culte şi instrucţie publică, 

Ion I..C. Brătianu lucrări publice, 

Alexandru Djuvara justiţie. 

In Cameră noul minister este îndată atacat, 
de d. Fleva ca un «guvern de luptă şi de pro- 
vocare», Vasilie Lascăr însă, ales viceprezident 
în locul d-lui Pherekyde, declară, că membrii 
fostului cabinet Aurelian reintră în rândurile 
. partidului «ca soldaţi credincioşi», şi ministrul 
Stolojan răspunde că «politica guvernului este 
să înlesnim şi să realizăm concentrarea tutulor 
elementelor liberale într'un minister tare». 

Corpurile legiuitoare se închid la 3 Aprilie, 
încercările arătate de Stolojan se fac cu în- 
doită stăruinţă, isbutesc însă tot aşa de puţin 
ca mai nainte, şij la 10 Mai 1897 apare cel 

dintâi numär al ziarului disident Drapelul, 
care arată între membrii fundatori pe Ayre- 
lian, Vasilie Lascar, G. Mârzescu, Ştefan Şen- 
dre, Emanoil M. Porumbaru, Dimitrie Giani, 
Emil Costinescu, Petre Grădişteanu, general 
G. Angelescu, Barbu Delavrancea, Vasilie 
_Missir, Alexandru Băicoianu, doctor G. Stoi- 
cescu, Q. Costescu-Comăneanu, Nicolae Xe- 
nopol, V. A. Urechia, C. Dumitrescu-laşi, etc. 
După numele ziarului toată gruparea a rămas 
poreclită a" «drapeliştilor». | 

Dar pe când liberalii fac încercările lor de 
a readuce unitatea în partid, şi conservatorii, 
mai ales faţă de revenirea d-lui Sturdza la 
guvern, caută, să înlăture disidenţa manifes- 
tată prin continuarea clubului constituţional 
sub şefia d-lui Petre Carp chiar după parti- 
ciparea acestuia la ministerul Lascar Catargi 
dela 1891—1895. In ziua de 20 Martie gene- 
ralul Jacob Lahovari, sosit pentru puţine zile 
dela Paris ca să asiste la înmormântarea fra- 
telui său Alexandru, vine la autorul acestei 
scrieri, în lipsa d-lui Carp, şi, zicându-se au- 
torizat de d-nii Lascar Catargi, Ion Lahovari, 
Take Ionescu şi N. Filipescu, propune unifi- 
carea partidului, fuziunea celor două cluburi, 
un nou comitet sub şefia lui Lascar Catargi 

dar cu asigurarea succesiunii la şefie în per- 
soana d-lui Petre Carp. Acesta, sosind dela, 
Ţibăneşti, refuză propunerea. 

Insă pe la sfârşitul lui Aprilie 1897 aceste 
griji ale guvernului şi ale celorlalţi oameni po- 
litici trec pe al doilea plan: toată lumea e 
preocupată de boala moştenitorului Tronului 
Principele Ferdinand. Tifosul, de care fusese 
infectat, păreă la început să-şi urmeze cursul 
normal, când deodată se ivesc simptome aşa 
de neliniştitoare încât în noaptea de 15 spre 
16 Mai se respândeşte în capitală vorba, că 
bolnavul e pe moarte. Toată lumea aleargă la 
Cotroceni după informaţii, pretutindeni în ţară 
se deşteaptă îngrijorări, d. Dimitrie Sturdza, 
care dela scena din Cameră când cu împuş- 
carea uşierului la 15 Martie 1888 (Vezi vol. 
III, pag. 79) nu mai vorbise cu cumnatul său 
d. Petre Carp, roagă acum pe amicii acestuia, 
"să-l chems la Bucureşti; d. Carp vine, şi în 
tinda palatului dela Cotroceni cei doi oameni 
da Stat se împacă. Dela 17 Mai înainte sta- 
rea Principelui Ferdinand începe a se înbu- 
nătaţi, dar convalescenţa merge foarte încet 
şi are multe intermitențe. Doctorul Leyden, 
chemat dela Berlin pe lângă doctorii din ţară 
Buicliu, C. Cantacuzino şi Kremnitz, e silit 

să amâne mereu întoarcerea sa înapoi, deabiă 
la 8 Iunie părăseşte ţara; după vreo 3 săp- 
tămâni bolnavul poate îi transportat în «Foi- 
şorul» său dela Sinaia, dar numai pe la în- 
ceputul lui August se poate sculă din pat. 
Un fapt de mare însemnătate trebue scos 
la iveală cu acest prilej. Nu e nimic mai greu 
decât a constată ce se petrece în sufletul unui 
popor, nu al orăşenilor cetitori şi scriitori de 
gazete, nu al celor ce prin cluburi şi alte lo- 
curi de întrunire vântură părerile la ordinea 
zilei şi cred că reprezentă cugetul ţării, ci a 
marii mulţimi a oamenilor aşa zis inculţi, 
cari niciodată sau deabiă odată în viaţă au 
prilejul de a-şi arătă gândul şi simţirea asu- 
pra cea ce este înaltul interes al patriei. Mai 
toate discuţiile din parlament, mai toate ar- 
ticolele de ziare cu violenţa lor obişnuită, mai 
toate vorbele dela întrunirile publice sânt fără, 
însemnătate pentru cugetarea reală a popo- 
rului, precum şi cele mai multe legi nu dau 
nici un rezultat pentru mersul efectiv al unei 
țări. Dar din când în când, ca un fulger, stră- 
bate o rază de lumină în întunerecul, care 
învalue sufletul poporului, şi din adânca tă- 
cere de pănă atunci se aude deodată glasul 
celor tăcuţi. Cine ar fi crezut la noi, că nă- 

zuinţa patriotică a fruntaşilor dela divanurile 
ad-hoc în favoarea unei Dinastii hereditare 
dintr'o Casă suverană a Europei şi îndeletnie 
cirea Regelui Carol pentru realizarea acestei 
năzuinţe să fi pătruns în popor şi să fi rămas 
instinctiv simțită de el ca un element de si- 
guranţă pentru România ? Şi totuş în momen- 
tele, în care s'a aflat primejduirea vieţei mo- 
ştenitorului Tronului, care pănă atunci păreă 
că trece neobservat în ochii mulţimii, s'a 
arătat atâta grije, atâta înduioşare în toate 
păturile sociale, atâta, simpatie sinceră cu ne- 
sfârşite propuneri de leacuri şi cu nenumă- 
rate rugăciuni, încât deodată poporul român, 
cel cu aparenţa de nepăsare, sa dovedit pä- 
truns de un adânc simţimânt omenesc şi pa- 
triotic. 

Ministerul, scăpat de această grije, poate 
întrebuinţă vacanţa parlamentară pentru pre- 
- gătirea legilor ce au să fie supuse Camerei 
la toamnă. Dar, deşi lucrând sub prezidenţa 
unuia din cei mai harnici oameni ai ţării, 
puţini miniştri liberali pot produce ceva mai 
de seamă. Ce e drept, şi hărnicia d-lui Sturdza 
eră de regulă întrebuințată la lucrurile mici, 
la date statistice, la culegere şi publicare de 
documente şi la alte asemene amănunte. Lui 

i se poate aplică vorba citată într'o scrisoare 
a Lordului Chesterfield despre Papa Alexandru 
VII Chigi: maximus în minimis et minimus in- 
maximis. Lipsa caracteristică de oameni com- 
petenți în partidul liberal, în afară de aface- 
rile de Bănci şi de Credit, se simte şi de astă- 
dată. Dela d. M. Pherekyde la interne, dela 
Gogu Cuntacuzino la finanţe, dela Al. Djuvara, 
la justiţie (de altminteri înlocuit în Ianuarie 
1898 cu Pallade) şi dela d. I. I. C. Brătianu 
la lucrările publice nici nu se aşteptă cineva 
la vreo iniţiativă; iar încercarea lui Stolojan 
cu naftalina pentru stârpirea filoxerei a rä- 
mas de pomină. Numai generalul Anton Be- 
rindei şi Spiru Haret se pun serios pe lucru, 
cel dintâi la o reformă a organizării armatei, 
care însă provoacă penibile manifestări în- 
contra evreilor, celălalt la alcătuirea legii pen- 
tru învăţământul secundar şi superior. 

In ceeace priveşte însă pe d. Sturdza, fa- 
talitatea, care îl aduce din nou în capul mi- 
nisterului de externe, îl urmăreşte şi în de- 
cursul acestei a doua guvernări. Regele Carol 
pentru a înapoiă vizita Impăratului Francisc 
Iosif, se opreşte cu Regina în Septemvrie 1897 
la Budapesta, unde Impăratul se află pentru 
sesiunea Delegaţiunilor. Suveranii noştri sânt 

primiţi cu mare solemnitate; dar pe când cu 
câteva zile mai nainte fusese primit la Buda- 
pesta şi Impăratul Germaniei, însoţit de mi- 
nistrul său de externe, precum şi Impăratul 
Francisc Iosif aveă pe lângă sine pe contele 
Goluchowski, d. Sturdza nu putuse însoţi pe 
Regele Carol în capitala Ungariei din motive 
lesne de priceput şi Regele nostru nu aveă 
lângă sine decât pe ministrul său dela Viena, 
Emil Ghika. 
Printre decoraţiile convenite cu acest pri- 
lej între cele două guverne, ministrul prezi- 
dent ungar Baronul Banffy strecoară în ul- 
timul moment şi una pentru Jeszensky, fostul 
procuror dela Cluj, care la pertractarea odio- 
sului proces în contra memorandului insultase 
pe Românii transilvăneni şi acum, fiind în- 
naintat în administraţia centrală din Buda- 
pesta, treceă de cel mai aprig duşman al tor. 
Marea decorație smulsă Regelui prin sur- 
prindere la o reprezentaţie de gală în tea- 
tru (Regele probabil nici nu-şi mai aminteă, 
cine e acel Jeszensky), deşteaptă la noi în 
ţară şi printre Românii din Austro-Ungaria, 
atâta indignare, încât însuş contele Golu- 
chowski se vede îndemnat să ceară scuze gu- 
vernului român pentru distincţia, la care a 

participat fără cunoştinţă de cauză (raportul 
confidenţial ul legaţiunii noastre din Viena 
No. 1135 din 5/17 Noemvrie 1897). Dar to- 
tuş d. Sturdza, ca ministru de externe con- 
trasemnează la 12 Octomvrie 1897, în ajunul 
aniversării scuzelor dela Iaşi, decretul, prin 
care se confere d-lui Jeszenski placa de Mare 
Ofiţer al Coroanei. Ce raporturi trebue să fi 
existat între ministrul-prezident român şi mi- 
nistrul-prezident ungur pentru ca Baronul 
Banffy să fi îndrăznit a strecură cererea unei 
decoraţii pentru Jeszenski, iar d. Dimitrie 
Sturdza să nu fi îndrăsnit a-i reţine cel puţin 
decretul formal ! 

Se înţelege că şi acest incident nu contri- 
bue să îmblânzească relaţiile cu disidenţa din 
partidul naţional-liberal, şi când la 15 Noem- 
vrie 1897 se deschide a treiă sesiune a le- 
gislaturei liberale, numeroase incidente supă- 
rătoare caracterizează starea precară creată 
țării şi partidului prin situaţia îndoioasă a 
d-lui Dimitrie Sturdza. 

Dar înainte de expunerea. lor se cuvine să 
amintim, că „Regele şi Regina (fără Principele 
de Coroană, a cărui convalescenţă nu îngă- 
duia încă o asemenea oboseală) se duc la Iaşi 
pentru inaugurarea noului edificiu al univer- 

sităţii la 21 Octomvrie 1897. Suveranii noştri 
sânt primiţi cu entusiasm. 

La sfeştania slujită de Mitropolitul Moldo- 
vei asistă şi guvernatorul Basarabiei trimis 
de Impăratul Rusiei ca să salute pe Regele 
Carol. Această prezenţă în acel loc şi cu acel 
prilej a trebuit să deştepte în toţi cunoscă- 
torii istoriei noastre contimporane o amintire 
din cele mai caracteristice. Cu vreo 50 de ani 
în urmă, tot la Iaşi şi tot la ceeace s'ar pu- 
teă numi pentru acele vremuri o universitate, 
adică la Academia Mihăileană, ţine Mihail Ko- 
gălniceanu, de curând sosit dela studii din 
Berlin, în ziua de 24 Noemvrie 1843 întâia, 
sa lecţie asupra istoriei naţionale. Dar această 
lecţie dinţâi a fost şi lecţia din urmă, căci 
după stăruința sau de teama Consulului ru- 
sesc, speriat de idea, unei istorii naţionale ro- 
mâne, Mihalache Sturza Vodă a oprit conti- 
nuarea cursului. Şi acum, la 1897, Iaşii văd 
pe trimisul aceleiaşi Rusii asistând oficial la 
inaugurarea noului edificiu al universităţii din 
România, liberă, universitate chemată mai ales 
să cultive studiul limbei şi istoriei naţionale, 
şi şi-au dat cu mândrie seamă de progresul 
ce l-a făcut Statul Român dela Mihalache 
Sturdza Vodă pănă la Regele Carol I. 

Ce deosebire între acel moment înălţător 
şi cele ce se petrec în partidul dela guvern 
îndată după deschiderea Corpurilor legiuitoare 
la 15 Noemvrie 1897! Prezident al Came- 
rei se alege tot Dimitrie Giani, însă nu mai 
e acelaş Giani, care fusese ales în rândul tre- 
cut ca un amic al lui Aurelian, ci acum este 
ales fiindcă părăsise Drapelul şi devenise gu- 
vernamental; vice-prezidenţi se aleg drape- 
liştii Vasile Lascar şi Stefan Sendre pe lângă 
dd, ©. Nacu şi C. I. Stoicescu, ca dovadă a 
dorinţei de unitate în partid; însă unitatea nu 
se restabileşte, şi ceva mai târziu, asupra u- 
nui incident de regulament, cei doi drape- 
lişti îşi dau demisia (28 Fevruarie 1898) şi în 
locul lor se aleg B. Iepurescu şi C. Dimi- 
trescu-laşi, care şi acesta părăsise disidenţa, 
şi trecuse în tabăra guvernamentală, 

La Senat se realege prezident Eugeniu Stă» 
tescu, însă refuză pe motivul sănătăţii sale 
sdruncinate şi declară «ferma hotărtre de a 
se retrage în viaţa privată», ceeace nu-l îm- 
-piedecă, să, devie iarăş prezident al Senatului 
după 4 ani şi chiar ministru al justiţiei în al 
treilea cabinet Sturdza. In locul lui ajunge 
d. Nicu Gane la prezidenţă, iar vice-prezi- 
denţi se aleg iarăş, pe lângă Al. Nicolaide 

şi P. Orbescu, drapeliştii P. Grădişteanu şi 
V. A. Urechia; dar şi aceştia — după exem- 
plul celor întâmplate la Cameră — îşi dau 
mai târziu demisia şi în locul lor sânt aleşi 
generalul C. Budişteanu şi N. Crătunescu (2 
Martie 1898). Mai curios însă |decât aceste 
tribulaţiuni prezidenţiale este incidentul cu 
alegerea comisiei pentru adresa de răspuns 
la mesagiul Tronului. Alegerea se face în şe- 
dinţa dela 20 Noemvrie 1897 şi din urnă ies 
dd. C. Nacu, Emil Costinescu, ©. F. Robescu, 
Toma Stelian, M. Corbescu, C. Cociaş şi G. 
D. Palade; însă votanţi fuseseră 113, biletele 
cu numele de mai sus erau numai în număr 
de 56, pe când 57 bilete, adică majoritatea, 
erau albe. Atunci d. Sturdza cere ca «asupra 
acestui punct să se facă lumină», şi B. Iepu- 
rescu propune o moţiune de încredere, care 
întruneşte 97 de voturi, iar 27 de drapelişti 
votează, contra. Cei şeapte aleşi în comisia 
adresei îşi dau totuş demisia; însă ea este 
respinsă de Cameră, afară de a d-lui Costi- 
nescu, care e primită. O situaţie mai încurcată, 
pentru un guvern constituţional nici nu se 
puteă închipui, şi acest incident pe lângă cele 
multe de mai nainte, dovedeşte decadenţa în 
care ajunsese partidul naţional-liberal sub noua, 

şefie. Aşa se şi explică faptul, pănă atunci 
nepomenit în desvoltarea noastră politică de 
la 1866 încoace, că partidul conservator în- 
cepe 'a deveni popular şi ajunge în opinia 
publică a ţine cumpănă partidului liberal, ba 
uneori a-l şi întrece. 

Acelaş semn de decadenţă se iveşte şi în 
cele ce se petrec cu prilejul unei dispoziţii 
relative la evrei în proiectul de lege al mi- 
nistrului de răsboi. Evreii pământeni, nefiind 
consideraţi ca cetăţeni români, dacă n'au do- 
bândit naturalizarea, generalul Berindei vrea 
să-i excludă şi dela serviciul militar al ţării. 
Insă contra acestei măsuri se ridică atât Epoca 
d-lui N. Filipescu, cât şi tinerii evrei pă- 
mânteni; aceşti din urmă doresc ca prin 
supunerea lor la serviciul militar să-şi câştige 
dreptul la încetăţenire. Astfel se introduce 
un nou ferment de turburare în situaţia deja 
prea turbure a regimului liberal. Duminecă 
16 Noembrie 1897 evreii ţin o întrunire pu- 

“blică la «Dacia» pentru a protestă contra 
proiectului Berindei, la întrunire vin însă şi 
câţiva studenţi români, cari vor să vorbească ; 
se face scandal, se întâmplă bătăi, studenţii 
români trec în procesiune prin strade cântând 
Deşteaptă-te Române, şi când ziarul socialist 

Lumea Nouă descrie cele petrecute la «Dacia» 
întrun mod, care nu convine studenţilor agi- 
tatori, aceştia se întrunesc în localul asocia- 
tiei lor generale şi anunţă o altă întrunire 
publică la «Dacia» pe ziua de Duminecă 23 
Noemvrie, pentru care primesc şi adeziunea, 
unor studenţi din laşi. La sfârşitul acestei 
întruniri se produc spargeri de ferestre la 
câteva prăvălii evreieşti şi încercări de atacuri 
în contra tipografiei socialiste. Scandalul pe 
strade ţine două ore întregi fără nici o inter- 
venire a poliţiei. Prefect eră Caton Lecca, 
el însuş antisemit, acela care în Camera li- 
berală, dela 1887 se purtase aşa de necuviin- 
cios cu Ion Brătianu (vezi vol. III, pag. 69), 
dar acum se împăcase pentru funcţia de pre- 
fect cu regimul liberal. D-l Vasilie Morţun, 
pe atunci în fruntea socialiştilor, spre a apără, 
tipografia Lumea .Nouă în contra năvălirii 
“studenţeşti, cere intervenirea ministrului de 
interne. D-l Pherekyde telefonează, poliţiei în 
acest sens. Modul, cum poliţia opreşte îndată, 
agresiunea, studenţească, arătat de d. Morţun 
în şedinţa Camerei dela 25 Noembrie, dove- 
deşte conivenţa poliţiei la cele întâmplate şi 
este un exemplu mai mult pentru înjosirea, 
unei părţi a tinerimii universitare introdusă, 

în statele de soldă ale poliţiei — tristă urmare 
şi aceasta a situaţiei ce şi-o creiase d. Di- 
mitrie Sturdza 1). lar când în şedinţa Sena- 
tului din aceeaş zi de 25 Noembrie d. P.P. 
Carp interpelează guvernul asupra proiectului 
generalului Berindei şi a devastărilor de Du- 
minică, ministrul de interne d. M. Pherekyde 
tratează proiectul generalului de «ficţiune» 
fiindcă n'ar fi trecut prin consiliul de miniştrii. 
Un asemenea răspuns dat de un ministru în 
privinţa proiectului de lege al unui coleg al 
său, care proiect fusese încă şi anunţat prin 
mesagiul regal, e singur de ajuns pentru a 
caracteriză starea guvernului şi partidului li- 
beral din acel timp. 

O lege importantă însă, lucrată cu silinţă 
şi cu bune intenţii, se votează şi se promulgă 
în decursul acestei sesiuni: este legea învă- 
țământului secundar şi superior, alcătuită de 
ministrul Spiru Haret în colaborare cu d. C. 


1) Prin amestecul studenţilor plătiţi de. poliţie în mişcările 
colegilor lor universitari prefectul vroiă să împiedice manife- 
stările ostile în contra d-lui Sturdza ale celor ce mai nainte 
fuseseră excitaţi de însuş d-sa în chestia naţională. 

Vezi şi nota dela pagina 98 a vol. IV. In urma celorarătate 
mai sus rectorul universităţii (autorul scrierii de faţă) îşi dă 
demisia, motivând-o anume pe acea conivenţă constatată între 
poliţie şi studenţii agitatori. 

Dumitrescu-Iaşi, profesor de filozofie la uni- 
versitatea din Bucureşti. Conservatorii sânt 
destul de nepărtinitori pentru a votă legea, 
şi a recunoaşte meritele ministrului liberal cu 
atât mai mult, cu cât pe atunci Spiru Haret 
eră considerat numai ca omul şcoalei şi nu 
începuse încă agitările, cu care a turburat mai 
pe urmă minţile învăţătorilor săteşti. Critica 
ce se puteă face şi s'a făcut în adevăr (vezi 
mai jos discursul 118) în contra unor dispo- 
ziţii ale legii, priveă mai ales prea marea, 
centralizare şi supunere a învăţământului sub 
arbitrul ministrului, pe când adevăratul li- 
beralism are pretutindeni tendinţa de a în- 
curajă activitatea proprie a oamenilor şi de 
a o emancipă din ce în ce mai mult de sub 
jugul guvernului. Deabiă Vasilie Lascar mai 
susţine în această privinţă principiile liberale, 
. şi întrun discurs al său 1) se ridică foarte 
energic în contra prea marelui amestec mi- 
nisterial în şcolile private după legea lui 
Haret. «Art. 23 din Constituţie», observă, 
Vasilie Lascar «zice lămurit: învăţământul 
este liber ; şi art. 2 din proiectul guvernului 
zice că nimeni nu poate înfiinţă o şcoală fără, 


1) Vezi Lascar, discursuri politice, pag. 384. 

permisiunea guvernului. Ce libertate este a- 
ceasta ?.... Ce, voiți ca asemenea şcoli să nu 
se poată înfiinţă din cauză că vederile înte- 
meietorilor nu se vor potrivi cu calapodul 
strâmt al miniştrilor ?» Dar dela colaboratorii 
de atunci ai d-lui Sturdza nici nu erà de 
aşteptat vreo pricepere a esenței liberalismului. 

Pe lângă această critică se cuvine să adău- 
găm, într'un rezumat al istoriei noastre poli- 
tice, că legea lui Haret prin modul aplicării 
ei atât din partea administraţiei centrale cât 
şi a profesorilor a fost departe de a da roadele 
aşteptate. Accesul la universitate nu numai 
pentru studenţi, dar mai ales pentru profesori 
s'a arătat prea înlesnit şi a coborit nivelul şi 
prestigiul înaltului institut de cultură — un 
exemplu mai mult pentru vechia experienţă, 
că nu legile pot aduce progresul, ci oamenii 
cari le aplică. Cel dintâi rector al universi- 
tăţui din Bucureşti, ales după legea cea nouă, 
a fost şi cea, dintâi dovadă pentru acest adevăr 
(V. mai jos discursul 120). 

In timpul vacanței parlamentare din vara 
anului 1898 Regele Carol, însoţit de Princi- 
pele Ferdinand, face o vizită Impăratului 
Nicolae Il al Rusiei la Petersburg (17 şi 18 
Iulie), unde fireşte are o primire potrivită cu 

autoritatea sa personală şi cu situaţia Româ- 
niei. De observat rămâne numai, că de astă- 
dată Regele a luat cu sine şi pe ministrul 
său de externe d. Dimitrie Sturdza. Dacă în 
anul trecut absenţa d-lui Sturdza dela Buda- 
pesta cu prilejul vizitei Regelui Carol fusese 
interpetată în contra sa ca o urmare a ati- 
tudinii sale contrazicătoare în chestia naţio- 
nală, acum prezenţa sa la Petersburg este 
iarăş interpretată în contra sa şi tot ca o 
atitudine contrazicătoare. Căci d-l Sturdza 
publicase o anume broşură în privinţa relaţiilor 
României cu Rusia, în care atacă Imperiul dela 
Nord cu obişnuita sa asprime de stil, şi acum 
mergeă la Petersburg cu aparenţa de a face 
scuze pentru manifestarea, literară a părerilor 
sale din trecut 1). 

La sfârşitul lui Septemvrie ministrul de fi- 
. nanțe Cantacuzino-Rifoveanu este silit de sta- 
rea sănătăţii sale să demisioneze şi la 9 Decem- 
vrie al aceluiaş an 1898 încetează din viaţă. 
Dacă ne reamintim trecutul politic al acestui 


1) Broşura e întitulată «Europa, Rusia şi România. Studiu 
etnic şi politic de Dim. A. Sturdza», (Bucureşti, I. V. Socec 
1690). Acolo se zice între altele: «Invinsă de Turci la 1711, 
când Petru cel mare fu silit a subscrie tratatul ruşinos dela 
Prut, Rusia a devenit cu încetul un pericol serios pentru 
Europa» (pag. 11). ete., ete. 

membru influent al partidului național-liberal 
dela necuviincioasa scrisoare deschisă către 
Rege publicată în Voința Națională şi dela în- 
căpăţânarea sa de a mai susțineà prin broşuri 
bunătatea agiului, după ce lumea întreagă în- 
ţelesese primejdia etalonului de argint, pănă 
la administrarea sa finanţiară cu îndoioasa 
conversiune şi cu exagerata şi nelegala emitere 
a bonurilor de tezaur, dezastros sporite de ur- 
maşul său G. D. Pallade, ajungem cu toată ne- 
părtinirea la rezultatul, că reputaţia sa printre 
liberali a fost uzurpată. De d. Dimitrie Sturdza 
îl va fi apropiat spiritul său de sectar, la cei- 
lalţi liberali îşi va fi câştigat vază prin ones- 
titatea şi desinteresarea sa în materie de bani. 
Insă nu ne pare a fi spre onoarea unui partid 
politic, dacă numai virtutea negativă de a nu 
abuză de o situaţie publică spre propria îm- 
bogăţire devine un titlu suficient pentru ce- 
lebritate. 

Inlocuirea răposatului G. C. Cantacuzino 
la ministerul de finanţe cu G. D. Pallade, pe 
care o face d. Sturdza acum, surprinde şi mai 
mult lumea politică, care rămăsese nedumerită 
încă dela prima intrare a acestui ministru în 
cabinetul dela 4 Octomvrie 1895. G. D. Pal- 
lade, la început ajutor de advocatură pe lângă 

d. P. Grădişteanu, apoi mult timp adversar 
înverşunat al lui Ioan Brătianu, iar în vremea; 
din urmă alipit de d. Dimitrie Sturdza prin 
cele mai învăpăiate discursuri în contra con- 
servatorilor, eră aşa de lipsit de orce pregă- 
tire pentru greaua sarcină a upui ministru 
de finanţe în vremurile de atunci, încât nu- 
mirea sa denotă crescânda înstrăinare a d-lui 
Sturdza de puţinii oameni de valoare, cari 
mai rămăseseră, în partidul liberal. Incercările 
reînnoite în decursul lunei Septemvrie 1898 
prin mijlociftea lui Eugeniu Stătescu de a a- 
junge la o împăcare cu drapeliştii, rămân tot 
„aşa de zadarnice. Vasilie Lascar, d. Emil Cos- 
tinescu şi ceilalţi pun ca primă condiţie pentru 
unificarea partidului retragerea d-lui Dimitrie 
Sturdza din capul guvernului. Ceea ce prici- 
nueşte mai mârea îndârjire a drapeliştilor în 
- acel moment este o nouă îngreuiare a situației 
d-lui Sturdza, în chestia naţională, păcatul ori- 
ginar al venirii sale la guvern, pe care nu-l 
va puteă expiă decât prin cădere. 

La sfârşitul sesiunii trecute după o inter- 
pelare a d-lui Take Ionescu desvoltată la Ca- 
meră, în ziua de 28 Aprilie 1898 se deşteptase 
din nou luarea aminte asupra relaţiilor d-lui 
Sturdza, cu guvernul unguresc. Eră vorba în 

acea, interpelare de ameninţarea adresată Mi- 
tropolitului Miron din Sibiu de ministrul cul- 
telor din cabinetul Baronului Banffy, d. Wlas- 
sici, în contra şcoalelor române din Braşov, 
fiindeă aceste după «probele documentate pro- 
curate de către guvernul regesc au primit pe 
ascuns subvenţiune anuală», aşa eră zis în 
adresa acelui ministru dela 18 Aprilie 1898. 
D. Take Ionescu mai afirmă, că şi cu câteva, 
zile înainte Mitropolitul ar fi primit o altă 
adresă, în care se ziceă că «Biserica Sf. Ni- 
colae şi prin urmare liceul din Braşov pri- 
meşte ajutoare din România, ba nu numai că 
primeşte, dar că le cere cu insistenţă, şi aceasta, 
plihtiseşte unele guverne (adică guvernul d-lui 
Sturdza) care pu vor să dea». In desvoltarea 
interpelării d. Take Ionescu comite eroarea 
de a atribui aceasta mai veche adresă însuş 
ministrului Wlassici, pe când ea pare a fi fost 
semnată nu de un membru al guvernului, ci 
numai de un funcţionar al ministerului, ceea ce 
însă este cam acelaş lucru. Şi mai comite eroa- 
rea de a interpretă greşit cuvintele din adresa 
dela 18 Aprilie «după probele documentate 
procurate de către guvernul regesc», crezând 
că guvernul regesc ar fi guvernul României, 
că adică acesta i-ar fi procurat probele, pe 

când evident guvernul regosc din adresă în- 
semnează guvernul ungar, care şi-a procurat 
probele fără a spune de unde. Dar în fapt 
greşitele interpretări ale d-lui Take Ionescu 
nu înlătură întru nimic dreptatea atacului său, 
căci în această privinţă şi după rectificarea, 
stabilită mai sus greutatea ce apasă politica 
d-lui Sturdza rămâne aproape aceeaş. Numai 
că în asemenea cazuri micile erori devin o 
armă primejdioasă în contra celui ce le-u; co- 
mis, şi aşa d. Sturdza cu partizanii săi se 
agaţă de ele pentru a acuză pe d. Take To- 
nescu nu de o falsă interpretare, ci de un 
fals în acte publice. Iar spre a da o aparenţă 
acestei acuzări, d. Sturdza nu se sfieşte să 
ceară intervenţia ministrului plenipotenţiar al 
Austro-Ungariei la Bucureşti. (Nota d-lui Stur- 
dza către baronul Aehrenthal din 10/22 Iulie 
1898 No. 15219), care în adevăr îi certifică, 
oficial, că în citata adresă a lui Wlassici dela 
18 Aprilie «guvernul regal» însemnează gu- 
vernul regal ungar şi nu român, şi că în ceea, 
ce priveşte ceailaltă adresă, nici un document 
de acest fel nu a fost învestit cu semnătura 
d-lui Wlassici sau a unui alt membru al gu- 
vernului ungar (adresa Baronului Aehrenthal 
către d. Sturdza din 7/19 Septemvrie 1898 

No. 96). dar nu zice, că nu a existat poate 
învestită cu iscălitura 'oficială a vreunui alt 
funcţionar, Este nepilduit ca un ministru al 
ţării într'o luptă parlamentară internă, în care 
este acuzat de conivenţă cu un guvern străin, 
să invoace ajutorul acestui guvern străin în 
contra unui membru al parlamentului român. 

Procedarea e cu atât mai stranie, cu cât 
în fapt, recunoscând cele două erori de in- 
terpretare explicate mai sus, acuzarea for- 
mulată de d. Take Ionescu, cum am zis, ră- 
mâne întemeiată în partea ei esenţială. Modul 
de apărare al d-lui Sturdza şi al organelor 
sale caută să producă confuzie între două 
lucruri deosebite: între subvenţiunea, care se 
dă ostensibil bisericei Sf. Nicolae şi şcoalelor 
române din Braşov, oficial trecută în bugetul 
Statului şi provenită din anume legi, şi între 
ajutoarele băneşti, pe care unii miniştri, în 
deosebi d. Take Ionescu, le mai dădeau pe 
sub mână pentru alte scopuri din Transil- 
vania. Şi acest al doilea fapt l-a adus d. 
Sturdza la cunoştinţa Ungurilor citând în 
discursul său dela «Orfeu» din 25 Sept. 1894 
(Vezi vol. IV, pag. 94) numerele mandatelor 
discreţionare, cu care sau plătit asemenea 
sume nemărturisite. 

Enormitatea unei asemenea denunţări nu 
se înlătură nici cu invocarea declarării ante- 
rioare a contelui Kalnoky făcută în Delega- 
iunea, ungară dela 7/19 Septemvrie 1894, că 
ştie despre subvenţiunile distribuite şcoalelor 
şi bisericelor transilvănene din fondul budge- 
tar al României, fiindcă aceste subvenţiuni 
sânt una şi sumele discreţionare date de d. 
Take Ionescu şi denunţate de d. Sturdza, la 
«Orfeu» sânt alta. 

Autorul scrierii de faţă a desaprobat tot- 
deauna acest fel de amestec al oamenilor 
noştri politici în chestia transilvană, şi la 
pagina 89 a vol. IV se arată şi motivele 
desaprobării. Dar ca însuş d. Dimitrie Sturd- 
za, care eră cel mai amestecat în tribulaţiu- 
nile transilvănene, să întrebuinţeze menționa- 
tele denunţări şi defaimări în contra unui 
ministru al ţării, aceasta nu se va puteă, 
“niciodată, justifică pentru cei ce cunosc exact 
cele întâmplate. 

Dacă s'ar fi mărginit lucrurile numai aici, 
partizanii d-lui Sturdza ar fi putut continuă 
mai departe cu denaturarea faptelor, şi si- 
tuaţia ministrului-prezident s'ar fi putut cel 
puţin susţineă în starea precară de mai 
înainte. Dar urmările neapărate ale modului 

cum s'a urcat d. Sturdza la guvern, nu se 
mai pot opri. Agravarea vine de astădată de 
la, chestia şcoalelor române din Braşov. Faţă 
de relaţiile sale îndoioase cu guvernul din 
Budapesta d. Sturdza nu mai îndrăzneşte să 
plătească bisericei Sf. Nicolae şi şcoalelor din 
Braşov acea subvenție legală, pe care dela 
început o plătiseră toate ministerele, chiar 
şi slabul minister Aurelian; pe de altă parte 
guvernul ungar pus în cunoştinţă de acest 
refuz al d-lui Sturdza (la care face aluzie 
citata adresă către Mitropolitul din Sibiu cu 
«plihtiseala» cererilor de bani) apasă asupra 
acelor şcoale şi, folosindu-se de strâmtoarea 
lor financiară, decretează sporirea, tutulor le- 
furilor profesorale, oferă subvenţiuni ungu- 
reşti în schimbul unui mai mare amestec al 
Statului maghiar în planul lor de învăţământ 
şi ameninţă cu închiderea şcoalelor în caz de 
neconformare. In zadar comitetul parohial al 
bisericei Sf. Nicolae din Braşov, prin care se 
plăteă, şi subvenţia şcoalelor, stărue de nenu- 
mărate ori pe lângă d. Sturdza pentru exe- 
cutarea acelei obligaţii legale, a cărei sumă 
anuală de 38.500 lei devenise acum o chestie 
de existenţă pentru acele şcoli: d. Sturdza, 
refuză cu îndârjire sub cuvânt că trebue mai 

întâi să lămurească chestia cu guvernul un- 
gar. Atunci comitetul parohial, cu autorizarea 
consistoriului mitropolitan din Sibiu şi după 
consfătuirile ţinute de reprezentantul lor 
Vlaicu acasă la autorul acestei scrieri în 
seara de 15 Octomvrie cu d. Emil Costinescu 
şi la 16 Octomvrie cu d-nii Take Ionescu, ©. 
Dissescu, şi Vasilie Lascar, hotăreşte intentarea 
unei acţiuni înaintea tribunalului Ilfov în 
contra Statului român pentru plata subven- 
ţiunii obligatorii, iar cu susţinerea procesului 
sânt însărcinaţi, pe lângă autorul scrierii de 
față, d-nii V. Lascăr şi C. Dissescu, cari 
subscriu petiția introductivă prezentată tri- 
bunalului Ilfov la 29 Octomvrie 1898. Pe 
deoparte introducerea procesului prin cei trei 
procuratori luaţi din diferite grupări politice 
vroiă să dovedească, că aici nu eră o chestie 
de partid, ci de interes general; pe de alta, 
autorul scrierii de faţă a căută să înlăture con- 
fuzia produsă prin şovăirea d-lui Sturdza şi 
să legitimeze plata acelei subvenţii ca o obli- 
gaţie, pe care nici regatul maghiar să nu o 
poată contestă. Pentru acest scop a desvoltat 
în Senat interpelarea cuprinsă mai jos în dis- 
cursul 119 şi a avut în ziua de 16 Noemvrie 

la d. Petre Carp o întâlnire cu Baronul Aeh- 
renthal, căruia i-a explicat originea juridică 
a subvenției şi a propus tot odată ca cea 
mai nimerită măsură, pentru a evità orce 
greutăți ulterioare, plata din partea Statului 
român a unui capital, al cărui venit să fie 
egal cu anuitatea de pănă acum. Baronul 
Aehrenthal a înțeles dreptatea acestui mod 
de a vedeà şi după câteva zile, la 29 Noem- 
vrie, venind la d. Carp să-şi ia ziua bună 
(plecà prin Viena la Petersburg, unde fusese 
numit ambasador), a repetat d-lui Carp, că 
procesul intentat de noi este cea mai cuminte 
soluție a chestiei pendinte, că aşa a şi spus-o 
Regelui în audiența de congediu şi că tot 
aşă o va explică la Pesta şi la Viena. 
Pentru a termină cu acest epizod din 
epoca ministerială a d-lui Sturdza, anticipăm 
cronologiceşte rezultatul final. După câteva 
amânări convenite înaintea tribunalului de 
amândouă părţile şi după căderea d-lui Sturdza, 
dela. guvern, procesul s'a închis printr'o tran- 
sacţie admisă şi de ministerul din Budapesta, 
prin care Statul român a dat odată pentru 
totdeauna, bisericei Sf. Nicolae şi şcoalei ro- 
mâne din Braşov un capital de 962.500 lei 
în rentă de 4%/,, producând un venit anual 

de 38.500 lei şi i-a plătit totdeodată suma 
de 115.500 lei, anuitatea datorită pe cei 3 ani 
din urmă, pe care d. Sturdza i-o refuzase. 
Legea pentru aceste credite s'a votat de Ca- 
meră la 29 Ianuarie 1900, şi toată alcatuirea 
s'a făcut sub ministerul conservator dela 11 
Aprilie 1899 prin silinţele d-lui Take Ionescu 
ca ministru de culte şi prin patriotica tenaci- 
tate a ministrului-prezident G. Gr. Canta- 
Cuzino. 

Revenind la situaţia politică internă în mo- 
mentul intentării acelui proces trebue să men- 
ţionăm alegerile comunale din zilele de 1 şi 
3 Noemvrie 1898, care de astădată au o în- 
semnătate deosebită pentru direcţia viitoare 
a politicei liberale. Ministrul-prezident Sturdza, 
de teama unei înfrângeri faţă de opoziţia con- 
servatoare întărită prin desbinarea din pro- 
priul său partid, se lasă ademenit să încheie 
la Iaşi o alianţă electorală cu grupul socia- 
list, mic la număr, dar primejdios prin fer- 
mentul de agitări ţărăneşti. Şi astfel apare 
pe lista oficială a candidaţilor guvernamen- 
tali din laşi d. C. Stere împreună cu un alt 
tovarăş şi este ales. Autorul acestei scrieri a 
atras dela început printr'o interpelare în Se- 
nat luarea aminte a oamenilor politici asupra 

gravităţii acestui compromis (vezi mai jos 
discursul 120 şi replica), în care vede şi astăzi 
una din cauzele răscoalelor ţărăneşti isbuc- 
nite în primăvara anului 1907, ale căror pre- 
mergătoare au fost mişcările aţâţate în câteva 
districte din Muntenia prin cluburile socia- 
liste dela sate imediat după alegerile dela 
Noemvrie 1898. 

Cu un asemenea preţ şi cu obişnuitele vio- 
lenţe şi nelegalităţi (în urma cărora alegerile 
din Bucureşti, după o contestare scrisă de 
d. C. C. Arion în numele «junimiştilor», sânt 
casate de însuş ministrul de interne M. Phe- 
rekyde) guvernul obţine ştiutele majorităţi în 
mai toate comunele. Faţă de acest rezultat 
unii din drapelişti devin mai dispuşi să se 
apropie de d. Dimitrie Sturdza, şi chiar în- 
țelegerea cu socialiştii din laşi se face prin 
mijlocirea, lui Gheorghe Mărzescu. Totuş di- 
sidenţii mai de valoare rămân recalcitranţi, 
cu toate reînnoitele stăruinţe ale guvernului. 
Probabil că şi indignarea produsă în urma 
procesului şcoalelor române din Braşov ză- 
dărniceşte restabilirea unirii. 

Paralel cu aceste năzuinţe ale partidului 
naţional-liberal se reînnoiesc şi în partidul 
conservator încercările de împăcare. Regele, 

doritor de a vedeă mersul constituţional mai 
asigurat prin alternarea a numai două partide, 
aşa numitele partide istorice, fără disidenţe 
şi fracţionări înlăuntrul lor, exprimă lui Las- 
car Catargi într'o audienţă la Sinaia oportu- 
nitatea unei înţelegeri cu d. Petre Carp, şi 
primind apoi pe d. Carp la Bucureşti în ziua, 
de 17 Noemvrie 1898, îi repetă acelaş sfat. 
A doua zi d. Carp se duce la Lascar Catargi, 
care, după o prealabilă consfătuire cu clubul 
conservator, are într'o secţie a Senatului o 
lungă explicare cu d. Carp (27 Noemvrie). 
Programul politic al d-lui Carp — continuarea 
lucrărilor începute sub ministerul dela 1891 
pănă la 1895, stabilirea de noi impozite, un 
procent la succesiunile directe, reforma pa- 
tentelor, impozit asupra venitului mobiliar 
etc., — îl declară Lascar Catargi acceptabil, 
dar cere să se mai adauge reprezentarea mi- 
norităţilor, pentru care sar fi angajat comi- 
tetul conservator faţă de Gheorghe Panu, 
întrodus după stăruința d-lui Nicu Filipescu 
în comitetul acestui partid. D. Carp declară 
pretenţia lui Panu lipsită de seriozitate şi o 
respinge cu drept cuvânt. Un alt punct de 
neînțelegere eră numărul junimiştilor, care să 
participe la un viitor minister al lui L. Catargi, 

chestie de persoane, care n'ar fi trebuit sä 
aibă nici atunci nici mai târziu însemnătatea, 
ce i se dă în alcătuirile noastre ministeriale. 
Or cum va fi fost, d. Carp a interpretat con- 
vorbirea sa cu Lascar Catargi ca o zădărni- 
cire a înţelegerii şi a comunicat-o astfel Re- 
gelui prin mijlocirea prefectului Palatului ge- 
neral Vlădescu. 

Nu putem menţionă cerința acelei repre- 
zentări a minorităţilor, care a intervenit atunci 
ca un motiv sau ca un pretext pentru împie- 
dicarea unificării conservatoare, fără a ne opri 
puţin la cel ce o întrodusese în programul de 
atunci al partidului, la Gheorghe Panu, a 
cărui versatilitate este destul de caracteristică, 
pentru vremea, în care trăim, spre a merită 
câteva cuvinte. Eră mai întâi curioasă întro- 
ducerea lui în comitetul partidului conserva- 
tor dela 1898. Fost «junimist» între anii 1874 
— 1876, când autorul acestei scrieri făceă 
parte din ministerul Lascar Catargi şi-l tri- 
misese bursier la Paris pentru studiul istoriei, 
apoi după căderea acestui minister trecând 
la facultatea juridică şi devenind în Bruxelles 
membru al Internaționalei, apoi întorcându-se 
în ţară şi cu această recomandare numit şef 
de cabinet al ministrului de interne C. A. 

Rosetti, apoi primul procuror ocrotitor al so- 
cialiştilor şi agentul guvernului liberal la Iaşi 
cu banii trimişi de ministrul Vasilie Conta (o 
scrisoare către Panu cu asemenea dovadă 
compromiţătoare a fost publicată, de Eminescu 
în Timpul 1), apoi fundatorul ziarului radical 


1) De aici şi lumina îndoioasă, în care se înfăţişează toate a- 
mintirile publicate de Gheorghe Panu despre «Junimea» lite= 
rară din Iaşi, îndeosebi în ceeace priveşte pe Eminescu. In a- 
ducerea aminte a tutulor celor ce erau de faţă la întrunirea 
«Junimii» din seara de Sâmbătă 28 Martie 1881 în casa lui 
Vasile Pogor va fi rămas neuitată o scenă provocată de Panu. 
Autorul volumului de faţă, sosit la Iaşi pentru o conferinţă de 
binefacere ţinută a doua zi, adusese cu sine de la Bucureşti Sa- 
tira III a lui Eminescu «un Sultan dintre aceia ce domnese 
peste vre-o limbă», scrisă cu câteva zile mai nainte, celebra sa~ 
tiră cu versurile amare în partea a doua: 

«De-aşa vremi se 'nvredniciră cronicarii şi rapsozii, 

<Veacul nostra ni-l umplură saltimbancii şi irozii... 

<Panglicari în ale ţării care joacă ca pe funii, 

«Mäşti cu toate de renume din comedia minciunii... 

«Au de patrie, virtute nu vorbeşte liberalul 

«De ai crede că viaţa-i e curată ca cristalul ?... 


«Vezi colo pe uriciunea fără suflet, fără cuget, 
«Ou privirea 'mpăroşată şi la fălci umflat şi buget, 
«Negru, cocoşat şi lacom, un izvor de şiretlicuri, 
«La tovarăşii săi spune veninoasele-i nimicuri. 
«Toți pe buze au virtute, iar în ei monedă calpă, 
«Quintesenţă de mizerii dela creştet până 'n talpă! 
«Şi deasupra tuturora, oastea să şi-o recunoască, 
«Îşi aruncă pocitura bulbucaţii ochi de broască, 


La cetirea acestor din urmă versuri cu aluziile transparente 
la Ion Ghika şi la prezidentul Camerei O. A. Rosetti, Panu în- 

Lupta, condamnat pentru un atac încontra, 
Regelui, sustrăgându-se dela închisoare prin 
fuga la Viena, mai pe urmă ales deputat şi 
grațiat, adus de d. Nicu Filipescu ca redactor 
la Epoca, apoi devenit membru al chiar comi- 
tetului conservator cu perspectiva de a fi mi- 
nistru, apoi, pierzându-şi această, perspectivă, 
iluzorie, întors iarăş la partidul naţional-li- 
beral, unde a rămas până la sfârşitul vieţii, 
bine primit şi bine recompensat de d. Sturdza, 
cu toate că fusese unul din cei 22 de depu- 
taţi, cari în Ianuarie 1889 ceruseră Camerei 
darea în judecată a lui I. ©. Brătianu: 
Gheorghe Panu eră mai întâi de toate un zia- 
rist de mcoritestabil talent şi pe lângă aceasta, 
fără să fi fost orator în accepţia proprie a 
cuvântului, aveă în discursurile sale parlamen- 
tare o logică strânsă a argumentării, care îl 
făceă, să fie totdeauna ascultat. Dar lipsa sa 
de caracter l-a purtat prin toate partidele şi 
l-a făcut să slujească rând pe rând cauzele 


trerupe şi strigă cu un fel de aer procurorial: «Nădăjduesc că 
poezia aceasta nu se va publică în Convorbiri literare.» Râsul 
homeric trezit de această cerere l-a făcut pe Panu să părăsească 
adunarea, şi de atunci nici n'a mai asistat la vreo întrunire a 
«Junimii.» Radicalii, când ajung în funcţii de ale Statului, de- 
vin uşor despoţi. 

cele mai contradictorii cu acelaş aparat de 
argumentare logică, omnia pro pecunia, Astăzi 
figura acestui om politic multicolor se vede 
turnată în bronz şi aşezată în grădina popu- 
lară a Cismegiului pentru edificarea trecăto- 
rilor. — 

Parlamentul fiind deschis şi trebuind să lu- 
creze, d. Sturdza, se hotărăşte să se ocupe în- 
sfârşit de modificarea legii minelor, votată de 
conservatori, despre care pretinsese cu patru 
ani în urmă că a violat Constituţia. Şi Spiru 
Haret propune în pripă o lege asupra învă- 
ţământului profesional. Insă înprejurările nu 
mai lasă răgaz guvernului să se ocupe de a- 
semenea, proiecte legislative. Mai întâi alianţa 
cu socialiştii dela Iaşi îşi are îndată reper- 
cutarea în răscoalele ţărăneşti, despre care 
am vorbit mai sus. Ministrul de interne e silit 
să ordone cercetări poliţieneşti şi să ceară, 
instrucţii penale în contra instigatorilor din 
cluburile socialiste dela, sate, şi lunile Ianuarie 
şi Fevruarie 1899 sânt ocupate cu această, 
primejdioasă, desordine. 

Dar în acelaş timp izbucneşte în parlamen- 
tul ungar cea mai violentă criză de rezis- 
tenţă în contra baronului Banffy, şi involun- 
tar se stabileşte în ţară la noi un fel de co- 

relaţie între soarta celor doi miniştri prezi- 
denţi Banffy şi Sturdza. Baronul Banffy e 
acuzat de opoziţie, că una spune şi alta face 
— lucru mai puţin tolerat în ţările apusene 
decât la noi, — atacurile în contra lui devin 
tot mai înverşunate, deputaţii din stânga 
ajung în curând la obstrucţionism, preziden- 
tul Camerei Szilagy îşi dă demisia; de câteori 
se arată Banffy în Cameră, e întâmpinat cu 
strigătul «afară mincinosul» ; el mai caută, să 
se menţie prin tot felul de mijloace laterale, 
adunare de iscălituri prin cluburi în favoarea 
unei anticipate indemnităţi şi alte asemenea ; 
dar după vreo şeapte săptămâni de frămân- 
tare parlamentară, nefiind în stare să învingă 
obstrucţiunea şi neajungând nici măcar la 
alegerea biroului, se vede silit să se retragă 
(5/17 Fevruarie 1899), şi numai când vine să-şi 
anunţe demisia, i se mai îngăduie să vor- 
bească în Cameră. Dela această epocă şi da- 
tează scenele de brutalitate petrecute în. chiar 
sala de şedinţe a Camerei din Budapesta, care 
au desonorat parlamentarismul ungar. 
Dealtminteri baronul Banfiy eră din capul 
locului o figură politică de o insuficienţă no- 
torie; el se urcase la guvern prin câteva suc- 
cese trecătoare, datorite numai unei deosebite 

şiretenii; cel mai mare merit al lui în ochii 
ungurilor eră, legătura ce ştiuse să stabilească, 
cu d. Sturdza şi prin care ajunsese în primul 
moment la descurajarea aspiraţiunilor cunos- 
cute ale Românilor transilvăneni ; dar şi acest 
merit îl pierduse prin crescânda opoziţie din 
România liberă în contra d-lui Sturdza şi în 
orce caz păreă acum prea scump plătit cu felul 
de administraţie al mediocrului baron. 

In acest timp guvernul Sturdza este cel 
puţin în stare să-şi treacă prin Cameră bu- 
getul pe 1899—1900. Bugetul, alcătuit de ne- 
pregătitul ministru de finanţe Pallade, e o 
patentă desminţire a înfrânării cheltuelelor, 
de care vorbise d. Sturdza în discursul-pro- 
gram rostit la laşi odată cu începutul guver- 
nării sale. Lipsa de autoritate a miniştrilor 
liberali şi în unele cazuri chiar lipsa de co- 
rectitudine în materie îinanţiară internaţio- 
“nală slăbeştescreditul Statului pe pieţele Eu- 
ropei. Se fac emisiuni de rentă pentru îndes- 
tularea zilnicelor:trebuinţe, ca d. e.: îmbră- 
cămintea, soldaţilor, instrunente chirurgicale 
etc. Cu prilejul conversiunii dela 1898 (care 
— în contra programului Sturdza dela 1892 — 
prelungeă termenul de amortizare dela 40 la 
60 de ani), Casa de depuneri, în loc să pre- 

zente obligaţiunile de Stat la preschimbare 
cu rentă 4%/,, le vinde pe nesimţite şi le în- 
locueşte cu efecte fonciare 5%/,. 

Se încearcă negoţiarea unui împrumut la 
Paris şi — lucru caracteristic — guvernul 
întrebuinţează un intermediar aşă de puţin 
serios ca d. Jules Brun «publiciste», căruja la, 
1/13 Aprilie 1898 îi dă «le ministre des fi- 
nances G. Cantacuzene» (Rifoveanu) scrisori 
de acreditare şi i le confirmă urmaşul G. Pal- 
lade. Fireşte că încercarea nu isbuteşte, iar 
ministrul Pallade, încontra legii bugetare şi 
cu toate observările făcute în Cameră de o 
autoritate finanţiară ca Menelas Germani, 
emite bonuri de tezaur până la suma de 60 
de milioane, şi numai pentru anul 1899 se 
găsesc contractate lucrări de peste 65 de mi- 
lioane fără nici o prevedere a mijloacelor de 
acoperire — una din cauzele grelei crize finan- 
tiare, prin care a avut să treacă Statul român 
în toamna anului 1899, după retragerea dela 
guvern a d-lui Sturdza. 

Această, retragere însă nu se mai puteă în- 
lătură; căci în mijlocul peripeţiilor parlamen- 
tului din Budapesta, se mai produce acolo un. 
incident, care ne priveşte direct pe noi şi 
precipitează, catastrofa regimului inaugurat de 


92 


d. Sturdza. In şedinţa Camerei ungare de 
miercuri 10/22 Martie 1899 se ridică deodată, 
deputatul Geza Polonyi şi observă, că este 
mult comentată o broşură apărută sub titlui 
«Banffy Desiderius, Politica Naţionalităţilor»!), 
în care se văd întrebuințate acte din cele 
mai, confidenţiale, luate dela prezidenţa de 
consiliu, secţia informaţiunilor; noul ministru- 
prezident Szell răspunde evaziv; deputatul 
Edmund Gajări zice însă, că broşura cuprinde 
mult adevăr, iar Polonyi adaugă, că e meri- 
tul lui Banffy de a fi adus pe Sturdza la 
guvern. 

In adevăr broşura în chestie cuprinde între 
multe altele şi următoarele rânduri: 

«Goluchowski şi Banffy au ştiut prea bine, 
«că chestia transilvană în România numai de 
«aceea aruncă valuri aşă de mari, fiindcă e 
«exploatată de Sturdza, adică de partidul li- 
«beral, ca o armă pentru a pune mâna pe 
«putere alungând pe conservatori. Indată ce 
«puterea ajunge în mânile lui Sturdza şi ale 
«partidului său, chestia transilvană ajunge în 
«hala, vechiturilor... 

«Cumcă guvernul României şi politica sa ofi- 


1) Banffy Dezsö Nemzetiségi Politikája ; Budapest, 1899, Toldi 
Lajos Kiadása. 

«cială resping în modul cel mai categoric 
«solidaritatea cu  agitaţiile daco-romane, a- 
«ceasta a fost lămurit şi mai mult prin vizita 
«în Budapesta a perechii regale române şi 
«mai ales printr'un epizod al acestei vizite, 
«prin decorarea consilierului ministerial Jes- 
«zenszky de către Regele Carol. ....... 
«Această decorare însemnă că Regele Carol 
«şi cu el împreună politica oficială a Româ- 
«niei aprobă politica de naţionalităţi pe care 
«a inaugurat-o Banffy şi al cărei prim cola- 
«borator a fost conducătorul secţiei naţiona- 
<lităţilor înfiinţată de Banffy, anume Jes- 
«zenszky Sandor. .. .. . . Banffy a crezut 
«această decorare ca absolut necesară din 
«punctul de vedere al limpezirii situaţiei»"). 
Broşura e scrisă de Benedikt Jancso, pro- 
fesor ungur, care colaborase mai nainte la 
marea operă, colectivă Die osterreichisch-unga- 
rische Monarchie în Wort und Bild, întreprinsă, 
sub auspiciile Archiducelui Rudolf, şi fusese 
apoi introdus de baronul Banffy în admini- 
straţia centrală la secţia informaţiunilor ca un 
cunoscător al chestiei bisericilor şi şcoalelor 


1) Vezi citata broşură ungurească pag, 14 şi 15. Oât pentru 
pretinsa aprobare a Regelui Carol, compară cele zise mai sus 
la pagina (2, în privinţa scuzelor contelui Goluchowski. 

române din Ungaria. El pare a fi fost şi sem- 
natarul adresei către Mitropolitul român din Si- 
biu, pomenită în interpelarea d-lui Take Io- 
nescu citată mai sus. 

Indată, ce ajunge la noi în ţară ştirea despre 
cele zise în Camera din Budapesta cu ocazia 
broşurei. lui Benedikt Janczo, se produce o 
adevărată, revoltă, sufletească, şi cel dintâi gând 
al oamenilor politici de toate . nuanțele este 
de a găsi un remediu la această umilire na- 
ţională. Dovadă că discuţia din Ungaria, a fost 
în adevăr simțită la noi ca o umilire sânt 
cuvintele, cu care liberalii disidenţi însoțesc 
comunicarea ei. Organul lor Drapelul scrie în 
numărul dela 14 Martie 1899: «D. Sturdza, 
n'a trădat, de asta sântem siguri, dar a lucrat 
ea şi cum ar fi ţrădat,.. Banffy a intrigat şi 
a luptat în mod abil pentru venirea d-lui 
Sturdza la putere, socotindu-l în stare să treacă, 
dela, discursurile dela «Orfeu» la scuzele dela 
laşi şi în, acelaş timp capabil, pentru a se 
menţine la putere, să lovească în mişcarea de. 
peste munţi, minunată în timp de opoziţie, 
jenantă la guvern... Astăzi apologiştii lui 
Banffy nu găsesc motive mai mari de laudă 
pentru dânsul ca sdrobirea mişcării naţionale 

a Românilor cu ajutorul instrumentului ce se 
numeşte Dimitrie Sturdza». 

Pe când Duminică 14 Martie se convoacă 
în grabă o primă întrunire la «Dacia», în care 
se emoţionează auditorul de discursurile d-lor 
Fleva, N. Filipescu şi mai ales de neîntrecuta 
__ elocvenţă populară a d-lui Delavrancea, d-nii 
P. P. Carp, G. Gr. Cantacuzino şi Emil Co- 
stinescu cer audienţă la Rege pentru a-i aduce 
la cunoştinţă starea spiritelor şi necesitatea, 
de a degajă Coroana de faptele d-lui Sturdza. 

Luni seara 15 Martie se adună la autorul 
scrierii de faţă d-nii Petre Carp, G. Gr. Canta- 
cuzino, Emil Costinescu, Al. Marghiloman, Take 
Ionescu şi N. Fleva pentru a chibzui, ce ex- 
presie parlamentară să se deă gravei situaţii. 
După propunerea d-lui Carp se hotărăşte o 
declarare formală de obstrucţiune, al cărei 
text se redactează în aceeaş seară şi care este 
apoi citită şi bine comentată în Cameră de 
d. Al. Marghiloman Mercuri 17 Martie. A doua 
zi Joi o citeşte Œ. Gr. Cantacuzino în Senat, 
însoţind-o asemenea de un discurs. 

lată textul acestei declarări : 

«In urma destăinuirilor din Camera maghiară 
asupra relaţiilor politice dintre fostul ministru 
al Regatului ungar Banffy şi actualul ministru 

prezident al Regatului României D. Sturdza: 

«subscrişii deputați (senatori) consideră prea 
zenţa la guvern a d-lui Dimitrie Alexandru 
Sturdza ca o atingere a demnităţii naţionale 
şi drept aceea, fäcând abstracție de orce deo- 
sebire de partid, se declară hotărâți a se opune 
pe toate căile legale, în prima linie prin ob- 
strucționism parlamentar, la o mai departe ` 
funcționare a actualului ministru-prezident al 
Statului Român». 

Declararea poartă semnătura deputaților Al. 
Marghiloman, N. Fleva, Take Ionescu, I. C. 
Grădişteanu, Lupu Kostache, N. Catargi, Dr. 
Sculy, Sculy Vasile, ©. T. Grigorescu, G. A. 
Scorţescu, D. T. Apostolu, @. C. Dobrescu 
(Prahova), Ioan Buzdugan, G. I. Pitişteanu, 
M. Moisescu, Vasile M. Kogălniceanu, Canta- 
cuzino-Paşcanu, I. Mincu, Anton Arion, Teo- 
dor Buzdugan şi C. G. Politimos ; şi a sena- 
torilor: L. Catargi, G. Gr. Cantacuzino, Ge- 
neral G. Manu, P. P. Carp, T. Maiorescu, G. 
Panu, I. Brabeţeanu, D. Donici, Teleman şi 
Toma Chircu. 

După citirea declarării Stefan Şendre în 
Cameră şi V. A. Urechiă în Senat anunţă, că 
«gruparea dela Drapelul se abține, păstrând 
aceeaş atitudine faţă de guvernul Sturdza». 

Insă d-nii Costinescu şi Delavrancea demisio- 
nează din Cameră pe motivul «nenorocitei 
direcţiuni» dată partidului 'naţional-liberal. 
Se înţelege dela sine, că hotărîrea opoziţiei 
de a face obstrucţiune parlamentară trebuiă, 
acum înfăptuită, cu toată energia, nu e vorba: 
pe căile legale, dar pe toate căile legale : lungi 
discursuri în parlament, cât mai multe interpe- 
lări, nesfârşite articole prin ziare, numeroase în- 
truniri publice, manifestări pe stradă cu obser- 
varea competentelor ordonanţe polițienești, va 
să zică în limitele formelor îngăduite de Consti- 
tuţie, dar pănă la ultimele limite ale acestor 
forme. Aici sau găsit uniţi toţi membrii opozi- 
tiei, în frunte cu Lascar Catargi, care, deşi grav 
bolnav, îmbărbătă partidul sâu în această di- 
recţie. Când însă d. Fleva ne invită să luăm 
parte la o întrunire publică în sala «Dacia» 
pe Duminică 21 Martie, d. P. Carp refuză, dar 
amicii săi politici împreună cu toţi ceilalţi con- 
servatori primesc. Căci dacă, eră vorba, de o opo- 
ziție mai blândă, atunci nu trebuiă să se facă, 
declararea de obstrucţiune cu cea mai gravă 
acuzare, aceea a atingerii demnităţii naţio- 
nale. Aici se aplică vorba cunoscutului istoric: 
o maâţiune jertfeşte tot pentru a-şi apărâşonoa- 
rea. Ce e drept, asupra întrebării, când este 

atinsă onoarea naţiunii, poate fi controversă; 
dar în cazul de faţă pentru cei ce subscriseseră 
declararea de obstrucţiune controversa în- 
cetase. 

Alături de interpelările şi discursurile ob- 
strucţioniste din parlament (vezi la sfârşitul 
volumului discursurile 122—125) se ţin lanţ 
întrunirile publice, prezidate de G. Gr. Can- 
tacuzino, de d. Teodor Rosetti şi de autorul 
acestei scrieri, iar discursurile ţinute acolo în- 
flăcărează opinia publică, ceeace eră şi in- 
tenţia lor. Ca o notă deosebită a întregei miş- 
cări trebue să menţionăm, că nu a fost rostită, 
nici o vorbă în contra Regelui ; constituţional 
corect persoana Capului Statului a fost res- 
pectată în inviolabilitatea ei, şi toată lupta 
s'a dat numai între opoziţia parlamentară şi 
guvern cu fireasca invocare a opiniei publice. 
__ Faţă de crescânda emoţiune a ţării guver- 

nul cu toate majorităţile sale din Cameră şi 
Senat nu mai poate ajunge la o efectivă lu- 
crare parlamentară, încearcă şedinţe de noapte, 
dar le contramandează de teama unei mişcări 
pe strade, mai încearcă Duminecă 21 Martie 
o şedinţă a Senatului la 9 ore dimineaţa, dar 
fiindcă în aceeaş zi după amiazi este anun- 
tată o întrunire a opoziţiei la «Dacia», Senatul 

se arată foarte deprimat şi puţin dispus pentru 
o lucrare mai însemnată. In atmosfera morală, 
ce încunjură pe membrii majorităţii guverna- 
mentale se grămădesc acum amintirile tutulor 
incidentelor, cari au făcut din guvernarea de 
aproape 4 ani a d-lui Dimitrie Sturdza una 
din paginele cele mai negre ale istoriei ro- 
mâne contimporane. Dela agitarea produsă 
prin discursurile din sala «Orfeu» pănă la scu- 
zele rostite la întrunirile din vechia capitală 
a Moldovei, dela lauda ministerului Aurelian 
pentru că a scăpat ţara de conflictul mitro- 
politan pănă la hulirea aceluiaş minister pentru 
că ar fi ridicat pe Mitropolit în sus şi coborât 
morala în jos, dela denunţarea mandatelor dis- 
creţionare pentru Românii transilvăneni pănă 
la invocarea mărturiei baronului Aehrenthal 
în contra unui deputat din ţară, dela deco- 
rarea lui Jeszenszky pănă la înlocuirea pe 
afişul unui concert a cântecului lui Raţiu cu 
o rapsodie ungurească, dela suprimarea sub- 
venţiei şcoalelor române din Braşov pănă la 
destăinuirile din Camera dela Budapesta asupra 
conivenţei Banffy-Sturdza : toate împreună se 
ridică în faţa nefastului regim şi paralizează 
opintirile celor ce-l susţin. 

Astiel, pe când Camera se află în discutarea 

primelor articole modificatoarc ale legii mine- 
lor, iar Senatul se ocupă de incidentele ob- 
strucţioniste, cari întrerupeau discutarea, legii 
şcoalelor profesionale, d. Sturdza citeşte do- 
odată Mercuri 24 Martie mesagiul de închidere 
a ultimei sesiuni a Corpurilor legiuitoare. 
Fi, şi acum? O lege de importanţa celei ce 
se discută în acel moment la Cameră — legea, 
minelor — şi care se ziceă menită să îndrep- 
teze violarea Constituţiei şi să, justifice ieşirea. 
din parlament a liberalilor dela 15 Aprilie 1895, 
ministerul Sturdza nu are putinţa de a o trece 
prin Cameră şi închide parlamentul, capitu- 
lând înaintea opoziţiei. In bună regulă con- 
stituţională d. Sturdza eră în acel moment 
dator sau să ceară Coroanei dizolvarea parla- 
mentului sau să-i prezinte demisia cabinetului, 
datorie cu atât mai indicată personal pentru 
d-sa, cu cât aveă astfel un :notiv constitu- 
` țional intern, căruia i se puteă da aparenţa 
de a fi străin de chestia naţională. D-sa însă 
nu face nici una, nici alta şi, nevoind să, se 
despartă, de putere, dă situaţiei o ultimă agra- 
vare. Căci acum guvernarea sa devine o gu- 
vernare numai de fapt, în afară de legalitatea. 
constituţională. Şi după ce nu fusese în stare 
să-şi treacă legile prin parlament şi nici să 

modifice regulamentul Camerei pentru a în- 
frânge opoziţia, ci închisese cu precipitare par- 
Jamentul, mai are a doua zi nechibzuinţa să 
convoace o adunare populară la Băile Eforiei 
în aceeaş Duminecă de 28 Martie (adică de- 
abiă 4 zile după închiderea: parlamentului), în 
care şi opoziţia convocase o nouă întrunire la 
«Dacia». Ce puteă să însemneze o asemenea 
acţiune a guvernului? Se închide fără de veste 
reprezentanța legală a ţării şi în locul ei se 
convoacă întruniri publice pentru ca înaintea 
unor oameni fără răspundere să se reguleze 
situaţia ţării? Şi se pune acolo să vorbească 
din partea guvernului un ministru cu porni- 
rile nestăpânite ale răposatului Pallade, pe 
când în acelaş timp oratorii opoziţiei înflă- 
cărau auditorul dela «Dacia»? Dar ce puteă 
rezultă, din această simultaneitate combinată 
de guvern? Vroiă guvernul să devie agent 
provocator? Căci eră ştiut, că publicul dela 
întrunirea din sala «Dacia» aveă să facă o 
manifestare la cluburile opoziţiei. In aseme- 
nea cazuri este o datorie elementară, şi fu- 
sese pănă atunci şi lucru obişnuit, ca poliţia 
— pentru a evită orce conflict — prin a- 
nume ordonanţă să hotărască stradele, prin 
care să se poată mişcă mulţimea. La 8 Aprilie 

1893 sub guvernul conservator, d. Sturdza, în 
capul studenţilor, sub pretextul unui pelerinaj 
la mormântul lui C. A. Rosetti, vroiă să treacă, 
din strada Clemenţii pe dinaintea Palatului 
Regal, cu toate că ordonanța poliţiei afişată 
de mai nainte oprise această trecere şi indi- 
case strada Colţii pentru mergerea manifestării 
spre cimitir, şi atunci d. Sturdza a găsit un 
procuror înaintea cordonului întru paza or- 
dinii, s'a luat la ceartă cu acest magistrat şi 
deabiă după a treia somaţiune reglerientară, 
s'a retras. Iar acum, în vremuri aşă de agitate 
şi pentru aşă gravă chestie, poliţia nu publică 
nici o ordonanţă. Erà lipsă de prevederea Sau 
eră o cursă pentru a învinge cu violenţa po- 
liţienească o opoziţie parlamentară, care nu 
fusese învinsă cu regulamentul Camerii? La 
un prefect de poliţie ca răposatul Caton Lecca, 
şi sub un asemenea guvern amândouă hipo- 
tezele sunt admisibile. In loc de ordonanţă 
poliţienească prefectul pune jandarmi şi mi- 
liţie ca să păzească accesul din Calea Victoriei 
spre Palat, deşi eră spus anume de conducă- 
torii dela «Dacia», că nu aveau de gând să 
treacă pe dinaintea Palatului, ci numai să 
manifesteze înaintea cluburilor opoziţioniste ; 
totodată, poliţia opreşte şi trecerea prin strada 

Colţii (unde eră locuinţa d-lui ministru Ionel 
Brătianu), şi pentru a împrăştiă mulţimea, 
ordonă, o şarjă de cavalerie pe bulevardul Aca- 
demiei; oamenii sânt astfel grămădiţi în strada, 
Enii, unde însă se văd opriţi de un alt cordon, 
militar şi astfel, neputându-se strecură nicăieri 
în drum liber, năvălesc să spargă cordonul 
militar, şi multe lovituri şi răniri sunt urmarea 
necesară, a regretabiiei ciocniri. 

Rezultatul sângeroasei zile nu este însă cel 
aşteptat de guvern, ci acel cunoscut din toate 
momentele analoage ale istoriei noastre con- 
timporane de sub domnia lui Carol: căderea 
regimului. A doua zi d. Dimitrie Sturdza e 
silit să-şi înainteze demisia şi la 30 Martie 
1899 Regele i-o primeşte. Se constată şi aici 
adaosul necesar la vechia vorbă a lui Sallust, 
că guvernele se menţin uşor, dar şi cad uşor 
prin aceleaşi mijloace, prin care sau născut. 

Insă dacă demnitatea naţională şi drepta- 
tea istorică cereau deopotrivă retragerea mi- 
nistrului-prezident Sturdza dela cârma ţărei 
pentru ispăşirea celor făptuite, o cugetare o- 
menească mai blândă nu se puteă opri de a 
speră pentru încărunţitul om de Stat un pri- 
lej de reabilitare. Căci în afară de actele sale 
politice de când ajunsese conducătorul unui 

partid şi al unui guvern — situaţii, pentru care 
nu eră înzestrat dela natură cu însuşirile ce- 
rute — d. Dimitrie Sturdza, prin neobosita sa 
activitate în folosul culturei româneşti, ajun- 
sese a fi unul din oamenii cei mai însemnați 
ai generaţiei sale în această privinţă, şi nici 
o ţară —necum a noastră—nu este aşa de 
bogată în valori încât să poată renunţă cu 
inima uşoară la vreuna din ele. 

A fost dar o binefacere a soartei, că vici- 
situdinile politicei şi favoarea Regelui au dat 
în curând şefului partidului naţional-liberal 
putinţa de a aduce ţărei servicii destul de 
preţuite pentru a lăsă mai în umbră abera- 
ţiunile din trecut. 


DISCURSURI PARLAMENTARE 1895—1899 

Contra adresei. «Minister personal». Despre ieşirea 

din parlament. Pretinsele alegeri libere. Opoziția 

nimicită. Violarea libertăţii presei. Batjocorirea mi- 

nistrului de interne Fleva. Program de mistificare, 
în deosebi în chestia naţională. 


Sedința Senatului de la 21 Dec. 1895 





MINISTERUL DIN ACEL TIMP: 


Dimitrie A. Sturdza, prezident şi externe, 
Eugenie Stătescu, justiţie, 

Anastasie Stolojan, interne, 

Petru Poni, culte, 

General C. Budişteanu, răsboi, 

G. C. Cantacuzino (Rifoveanu), finanţe, 
G. D. Pallade, domenii, 

C. I. Stoicescu, lucrări publice. 

Domnilor Senatori, 


Am cerut cuvântul în contra proiectului de 
răspuns la mesagiu, pentru a dă cel puţin 
un glas omenesc opoziţiei, care în întreg 
parlamentul actual, şi în deosebi în acest în- 
treg Senat, este anihilată, este nimicită ca 
opoziţie de partid. Trebue să numim o opo- 
ziţie anihilată, nimicită întrun parlament, 
când ea, prin numărul prea restrâns al mem- 
brilor săi, nu este în stare — nu zic de a-şi 
exprimă în modul cel mai energic atitudinea 
de opoziţie, prin o propunere de dare în 
judecată, pentru care se cer 10 membri, dar 
nu este în stare nici să provoace o anchetă 
parlamentară, pentru care se cer 7 mem- 
bri, nici să propue un proiect de lege din ini- 
ţiativă parlamentară, pentru care se cer ase- 
menea 7 membri, nu este nici măcar în stare 
să prezinte un simplu amendament la cea 
mai simplă lege, pentru care regulamentul 
Senatului cere subscrierea a ñ membri. Noi 
sântem în acest parlament numai 2, poate 3, 
şi prin urmare nu avem altă putință decât 
de a cere cuvântul la chestiile supuse des- 
baterilor d-voastră, dacă ni-l veţi acordă şi 

nu veţi închide discuţia, şi de a face inter- 
pelări. De acest drept, foarte redus, ne vom 
crede datori să uzăm din când în când în 
momente mai importante, după părerea noas- 
trä. Un asemenea moment important este 
cel de faţă. 

D-lor senatori, momentul de faţă are după 
noi următoarea specială importanţă. Votul 
„Senatului asupra proiectului de adresă, care 
proiect între altele cuprinde şi întreaga d-voas- 
tră încredere dată acestui guvern, votul d-voas- 
tră, zic, dacă va fi obţinut pentru această, 
adresă, precum a fost obţinut ieri pentru adresa 
analoagă a Camerei, va face de atunci înainte 
pe actualul guvern ca să fie un guvern constitu- 
tional în toată duplicitatea cerinţelor constitu- 
tionale. 

Până în acest moment, guvernul este tot 
constituţional, dar nu încă întregit ; este gu- 
vernul Maiestății Sale, nu este guvernul ex- 
pres aprobat de reprezentanţii ţărei. 

In adevăr, d-lor, întrun mod foarte corect 
constituţional, Maiestatea Sa are dreptul şi 
datoria de a numi miniştri, dar ştiţi că prin 
buna interpretare a constituţionalismului, a- 
ceastă numire a Maiestăţii Sale trebue să 
fie aprobată, constinţită de celălalt factor al 

suveranităţii, de ţara legală, de ţara repre- 
zentată, în parlament. Foarte corect constitu- 
ţionali sunt miniştrii Maiestăţii Sale până 
astăzi; vor fi întregi mâine, când vor aveă 
şi aprobarea d-voastră. 

D-lor, n'aş fi insistat asupra acestui punct, 
dacă n'aş fi dator să mă felicit, împreună cu 
dv. toţi, de acest moment al vieţei noastre 
constituţionale. Sper că de acum înainte falsa 
acuzare, pe care am auzit-o aducându-se de 
organele din fosta opoziţie, de organele par- 
tidului dv., că guvernele imediat precedente 
erau guverne personale, va dispăreă şi nu se 
va mai repetă nici în viitor, în luptele noastre 
politice 1). 

Această acuzare adusă de d-voastră guver- 
nului precedent, eră cu atât mai falsă, cu cât 
ea nu se puteă susţine nici măcar din punc- 
tul de vedere al celor ce o aduceau. 

Căci, d-lor, în privinţa întregimii constitu- 
ționalităţii este o deosebire între primul mi- 
nister dela 1888 şi între ministerul actual, şi 
deosebirea este în favoarea ministerului dela, 
1888. 

Ce este drept, la 1888, în Martie, dându-şi 


1) Vezi vol. 4, pag. 11 şi pag. 111 şi 112. 

demisia d. Ioan Brătianu, cu toată majorita- 
tea ce o aveă în parlament, cu a sa contra- 
semnătură Maiestatea Sa Regele a numit ca- 
binetul Teodor Rosetti; în acel moment însă 
eră deschis parlamentul, aşa încât a doua, 
cerere pentru întregirea unui minister consti- 
tuţional s'a putut îndeplini îndată. Lasă că 
acel parlament a mai fost deschis încă 10 
zile după numirea ministerului Theodor Ro- 
setti, şi că puteă dar să-şi arate neîncrederea, 
în contra lui, dacă voiă, ceeace n'a făcut. 
Dar în răstimpul acelor puţine 10 zile s'a pe- 
trecut un fapt de cea mai mare însemnătate 
constituţională, faptul care dă cea mai sigură. 
dovadă do încredere: budgetul elaborat de 
comisia bugetară a acelei camere sa pre- 
zentat spre votare de ministerul Theodor Ro- 
setti şi a fost votat de aproape unanimitatea 
deputaţilor, votare, care implică şi fondurile 
secrete, implică şi deschiderea, de credite, im- 
plică prin urmare constituţionaliceşte şi idea 
că acel minister eră chemat să administreze 
tara în viitorul an budgetar. 

Va să zică în momentul, în care acea Ca- 
mera a votat cel mai important act consti- 
tuţional al unei Camere, budgetul ţarei, minis- 
terul Theodor Rosetti eră, constituţional înde- 

plinit după toate cerinţele. De unde a eşit 
atunci acuzarea de minister personal? Cum 
a putut comite cineva această fundamentală, 
eroare şi amăgire a opiniei publice ? In viaţa 
constituţională se întâmplă multe momente 
în care, când o parte, când ceailaltă a su- 
veranităţii ia iniţiativa indicării unui minis- 
ter. Se poate întâmplă ca un minister să fie 
indicat dé parlament întâi, şi apoi aprobat; de 
Rege; dar se poate tot aşa de corect să fie 
întâi numit de Rege, şi apoi aprobat de par- 
lament. 

Amândouă aceste procedări sunt foarte co- 
recte. Niciodată fraza de minister personal nu 
este justificată într'un stat constituţional. Şi 
această, eroare comisă de opoziţia naţional-li- 
berală cu cuvintele de «minister personal» s'a 
răzbunat astăzi, când avem înaintea noastră 
ministerul d-lui Dimitrie Sturdza mai puţin în- 
tregiţ decât ministerul dela 1888. Eu nu voi 
comite eroarea de a numi acest minister 
Sturdza un Minister personal, din contră sânt 
dator să-l recunosc minister constituţional co- 
rect. Rămâne numai ca să fie întregit, mâine, 
şi de votul d-tră. 

Am făcut dar un progres, de care trebue 
să ne felicităm în aceste solemne desbateri, 

dacă am înțeles cu toții acest punct constitu- 
tional şi dacă prin urmare va dispare fraza 
încurcătoare şi falsă de minister personal 
de acum înainte din discuțiile noastre de 
partid. 

D-lor, este aşă de plăcut lucru, când un 
membru al acestei infime opoziții se poate 
felicità cu d-voastră împreună de ceva, încât 
îmi cer voie să adaog încă un element de fe- 
licitare. Trebue să ne felicităm toţi aceia care 
ținem la desvoltarea, bună a sistemului consti- 
tuţional, de faptul petrecut acum câteva săp- 
tămâni, când acest minister a venit înaintea 
parlamentului trecut cu decretul de disolvare. 
Am fost şi eu faţă; eră de datoria mea să 
mă duc acolo, eră un act constituţional ne- 
cesar de făcut şi eră de datoria, cred, a foş- 
tilor deputaţi să asiste la citirea unui mesagiu, 
fie şi a unui mesagiu de disolvare. 

Am fost fericit să văd acolo pe mai mulţi 
-din foştii mei colegi, cari îşi dedeseră demi- 
siunea colectivă cu câteva luni mai înainte. 
O demisiune colectivă — nu ştiu dacă îmi er- 
taţi această apreţiare, — o găsesc totdeauna 
întrun stat unde nu sunt lupte de naționali- 
tăţi, întrun stat unitar ca naţiune cum e al 
nostru, o găsesc totdeauna o greşală de pro- 

cedare constituţională. Nu e bine să se pue 
vreodată în suspiciune legalitatea unui par- 
lament; dacă pe aceasta o sdruncinăm, totul 
se clatină în opinia publică. 

Rău a făcut, după părerea mea (şi am zis-o 
şi în trecut în contra opoziţiei unite când a 
părăsit parlamentul pentru a merge... unde? 
pe stradă?), rău a făcut şi în rândul din urmă 
opoziţia d-voastră când a părăsit parlamentul 
cu o demisiune en masse. Şi s'a răzbunat şi 
aceasta imediat, fiindcă atunci, când a fost 
vorba să se citească mesagiul de disolvare a 
fostului parlament, această opoziţie, față cu 
care majoritatea vechie a fost destul de cu- 
minte ca să-i respingă demisiunea, a fost o- 
bligată să profite de fapta cuminte a majori- 
tăţei şi să reintre pentru acel moment în par- 
lament. Prin demisiunea colectivă, opoziţia 
d-voastră făcuse să atârne soarta ei parlamen- 
tară de bună voinţa adversarilor din majori- 
tate, şi numai în urma bine-voitoarei respin- 
geri a demisiunii d-v. aţi putut aveă mulţu- 
mirea să, vă aflaţi în parlament în momentul 
disolvării lui. Şi este foarte bine că v'aţi a- 
flat acolo. 

De ce e bine şi important? E important, fi- 

ind-că astfel s'a dat Regelui nostru, al cărui 
constituţionalism sântem toţi unanimi a-l re- 
cunoaşte şi a-l lăudă, putinţa de-a fi în ade- 
văr corect constituţional, şi atunci când mi- 
nisterul trecut şi-a prezentat demisia, de a 
da succesiunea unui minister al opoziţiei din 
parlament şi nu al opoziţiei de pe stradă. 
Intr'un Stat constituţional nu se iau ministe- 
rele de pe uliţă, ci din parlament. De aceea 
să ne felicităm cu toţii, că vechia majoritate 
parlamentară nu v'a primit demisiunea, şi că, 
acea demisiune colectivă e azi parcă n'ar 
fi fost. 

In fine să ne felicităm, d-lor, că n'am mai 
trecut prin faza cam copilărească în viața 
constituţională a unui minister de tranziţie. 
E un fapt îmbucurător, că şi de astă dată s'a, 
putut face transmiterea guvernului dela par- 
tid la partid, şi că a dispărut interregnul a- 
cela, în “care toată administraţia ţării era lân- 
cedă, ba chiar întreruptă. 

Sub aceste bune auspicii începe pentru noi 
discuţia proiectului de răspuns la mesagiu. 

D-lor, mesagiul de faţă se distinge prin o 
mare sobrietate în privinţa programului acti- 
vității legislative. Sobrietatea e un lucru foarte 
bun. Naşte numai întrebarea, dacă este vorba 

de opera acestei singure sesiuni, în care caz 
programul de lucrări poate îi suficient, sau 
de o întreagă legislatură, în care caz progra- 
mul este cam sărac. . 

D. ministru-prezident — dacă nu mă înşel— 
la Cameră a zis că este vorba numai de a- 
ceastă, sesiune. 

Imi permit a relevă atunci, că mesagiul nu 
este tocmai clar în exprimarea sa., El vorbeşte 
de întreaga legislatură; lasă că zice din capul 
locului «o nouă legislatură îşi ia astăzi înce- 
putul», dar la sfârsit, după ce a enumărat pro- 
iectele de legi, zice: «noua legislatură des- 
chide d-v. un câmp întreg de activitate», şi 
are aerul redacţional, că aceste proiecte de 
legi după planul guvernului sânt tot ce va a- 
limentă, activitatea, d-v. parlamentară. Este un 
vegetarianism în această alimentare, care poate 
fi foarte higienică pentru starea de puteri a 
partidului, dar care nu ştiu, dacă răspunde la, 
importanţa unui moment solemn. În acest mo- 
ment partidul naţional-liberal este chiemat să 
arate ţării, ce valoare a putut păstră după în- 
cetarea din viaţă a marilor săi fondatori Ion 
Brătianu şi ©. A. Roseti, ce roade a dat ac- 
tivitatea acestora în a doua generaţie, cu 

ce avânt şi cu ce perspectivă se prezintă par- 
tidul sub noua conducere a eruditului d. mi- 
nistru-prezident Dimitrie Sturdza? Şi într'un 
moment de o asemenea solemnitate, de re- 
grete pentru trecut, de speranţe pentru vi- 
itor, guvernul d-stră ne spune în primul său 
mesagiu, că se va face o îndreptare la legea 
judecătoriilor de ocoale, o amplificare la do- 
menii cu legea pescăriilor, o organizare a mij- 
oacelor de transport, pe uscat şi pe apă, de 
şi sunt deja organizate prin reţelele drumului 
de fier şi prin câte-va vapoare, şi oare-care 
schimbări la legea învăţământului primar. 
Foarte bine; fireşte, poate să fie nevoie de 
ceva meremet la ceea-ce arhitecţii din mi- 
nisterul precedent au construit; la fie-ce casă 
după 2—3 ani se cere ceva meremetiseală, 
de zidari, foarte folositoare. 

În mijlocul acestei meremetiseli parţiale, la 
care se mărgineşte programul guvernului, se 
arată deodată planul unei mari construcţii, 
descentralizarea administrativă sub formă de 
reforma legii comunale, a legii judeţene şi a 
legii pentru serviciul exterior al ministerului 
de interne. Oh! aceasta în adevăr este o foarte 
gravă, foarte importantă lucrare. 

Este o cestiune, care ea singură, dacă va fi 

bine resolvată de d-voastră, poate să alcătu- 
iască pentru o întreagă legislatură viaţa folo- 
sitoare a unui partid. Numai, d-lor, nu ştiu 
cum se face: tocmai asupra acestei cestiuni, 
singura — scuzaţi-mă — care în mesagiu rele- 
vează ceva nivelul noului guvern şi al vechiu- 
lui partid, tocmai în această privinţă se vede 
în opinia publică şi aci în parlament oare- 
care ezitare. Mai întâi am citit că sa numit 
de vre-o câte-va săptămâni o comisiune care 
să elaboreze descentralizarea. Excelenţi bărbaţi 
teoretici în acea comisiune, dar aici nu e vorba 
de teorii. Dacă ideile d-voastră practice nu 
sânt încă elaborate din vremea oposiţiei, aşa 
încât asupra unui lucru atât de fundamen- 
tal, cum e descentralizarea administrativă, să, 
aveţi ideile — aş zice şi proiectele — gata, şi 
deabiă acum începe a lucră o comisiune, a- 
tunci mai va cu descentralizarea administra- 
tiva. Aşa legi de descentralizare sânt în multe 
ţări şi nu avem decât să le traducem din di- 
ferite cărţi; dar cestiunea cea grea este dea 
le adaptă la noi. 

Şi care oameni practici, foşti primari, foşti 
prefecţi, foşti miniştri sânt în acea comisiune 
ca să cunoască păsurile ţărei din experienţă, 

şi să avem încrederea că va eşi dela ei un 
elaborat folositor? 

Şi ce e mai curios: tocmai la această ino- 
fensivă şi anodină indicare a mesagiului, 
care nu face alta decât a reproduce ceeace 
stă în Constituţie, că adică să se facă legi 
de descentralizare şi nimic mai mult: tocmai 
aci comisiunea d-voastră de adresă e co- 
prinsă de un fel de scepticism, şi, nu ştiu de 
ce, în faţa M. S. Regelui, într'o adresă de 
simplă parafrază pentru celelalte enunţări ale 
mesagiului, comisiunea Senatului se vede apu- 
cată de gândul matur al precauţiunii pentru 
viitor şi-şi face rezervele sale exprese faţă de 
d. ministru de interne. 

E ciudat acest caz! Fireşte, Senatul liberal 
va votà cu încredere legile de descentralizare, 
va căută însă să nu jicneasca unitatea, admi- 
nistrativă a Statului. Dar oare a zis ministrul 
aşa ceva? A indicat el, că vrea să jicneasca 
sau aveţi vre un prepus că are să jicnească 
unitatea administrativă a Statului? Ministrul 
zice numai că are să prezinte o lege de des- 
centralizare, ca să se conformeze Constitu- 
ţiunii, şi d-voastră îl întâmpinați numai de 
cât cu o proptea de bănuială? 

Nu e aşa? E caracteristică aceasta rezervă, 

De altminteri şi cu această rezervă răs- 
punsul d-voastră la mesagiu este o simplă, 
dar cam lungă, parafrazare în întregimea sa 
cu o singură excepţie: alineatul dela început. 
Intru cât adresa este o parafrază, n'am nimic 
de zis; dar în privinţa frazelor dela început 
să-mi daţi voie să fac câteva întâmpinări. 

Aliniatul I-iu, cel principal, iată ce zice pe 
la mijloc: «De astă dată practica libertăţii 
electorale a fost o realitate». 

De astă dată numai? | 

Ce însemnează acest «de astă dată»? După, 
onor. meu preopinent d. Vergati, în foarte 
interesanta d-sale cuvântare, «de astă dată» 
ar însemnă o deosebire de epoca guvernului 
conservator imediat precedent. Insă «de astă, 
dată» mai pe româneşte însemnează acum, în 
deosebire de tot ce a fost altă dată, fie că 
au fost la guvern conservatorii sau liberalii... 

O voce. Nu este exact, căci pe timpul li- 
berahlor n'a fost chinorosul. 

D. MaroRescu.. Nu ştiu, d-lor, dacă este 
autorizată infima d-tră opoziţie să interpre- 
teze gândul onor. comisiuni a răspunsului la 
mesaj, în sensul că «de astă dată» însem- 
nează de astă una şi singură dată, şi că prin 
urmare este vorba de o diferenţiare atât de 

guvernul imediat; precedent cât şi de guver- 
nul liberal dela 1876 pănă la 1888. Dacă 
aceasta ar fi şi interpretarea d-voastră, atunci 
observajţiunile mele anume asupra cuvintelor 
«de astă dată» ar puteă încetă, Dacă însă 
ar fi între noi o divergență la părerea aceasta, 
atunci sunt dator să vă răspund cu un singur 
şi foarte scurt citat, un citat, care nu este 
dela cel dintâi venit, nu este o părere răs- 
leaţă a unui membru nedisciplinat din partid, 
ci un citat al unui fruntaş de partid, al unuia 
din cei doi întemeietori ai partidului naţional 
liberal; şi cred că veţi fi în totdeauna dori- 
tori să ascultați cuvintele lui, măcar că ele 
sânt astăzi reproduse de gura nedemnă a 
unui opozant: este vorba de Č. A. Rosetti! 
Răposatul Rosetti în şedinţa Camerei dela 2 
Aprilie 1884, în Camera cea mai importantă, 
a regimului Brătianu, căci cea din urmă de 
tot, cea dela Ianuarie şi pănă la Martie 88, 
nu se prea socoteşte, în acea dela 2 Aprilie 
1884 zicea: 

«Din această Cameră şi din cealaltă, şi din 
«cele de mai nainte, foarte mulţi dintre noi 
«ne-am dus la d, ministru şi i-am zis: dă-mi 
«un bilet să mă aleagă, şi cei mai indepen- 
«denţi sau cei mai dibaci (ştiţi că aveă mult 

«spirit răposatul C. A. Rosetti), cei mai di- 
«baci ziceau: d-le ministru, te rog scrie-i pre- 
«fectului să nu mă susţină, nici să mă com- 
«bată. Eu acuz, combat pe actualii miniştri, 
«pe cari îi stimez şi iubesc, când văd că se 
«fac asemenea lucruri, dar cel puţin recu- 
«noaşteţi că aceşti miniştri şi primul nostru 
«ministru la 1881, dacă nu mă înşel, şi-a dat 
«demisia zicând că nu mai poate administră 
«cu acele cerşetorii ale acelora cari sunt aleşi 
«prin cerşetorii». 

Din această Cameră şi din celelalte de mai 
nainte nu aţi crede, d-lor, că s'a zis aşă ceva 
de C. A. Rosetti. Pare că o zice cine ştie ce 
opoziţie sistematică ! 

O zice însă chiar C. A. Rosetti, şi încă 
adaogă: 

«Au zis numai că se duc în mijlocul na- 
«ţiunii, dar eu nu am văzut pe nici unul să, 
«se ducă. Imi pare rău că nu sau dus şi-mi 
«pare şi mai rău că nici unul din partidul 
«meu nu se duce, decât numai când sânt ale- 
«geri, având pe prefect la braţ». 

Nu este aşă, d-lor, după această ilustră ca- 
racterizare a alegerilor sub regimul Brătianu, 
sânt în drept a interpretă că în gândul co- 
misiunii d-v. «de astădată» însemnează de astă 

singură dată, deù D-zeu să fie şi de acum îna- 
inte, că pănă acum n'a fost niciodată. 

A! da, în orce caz sa făcut un progres, 
dar de astădată, grație bunei îngrijiri în această, 
privinţă a d-lui ministru de interne, n'ar mai 
fi putut zice reposatul C. A. Rosetti că merg 
cu prefecții la braţ candidații de deputaţi; 
poate izolat prin unele locuri, dar desigur în 
generulitate nu. Au dispărut în mare parte 
presiunile prefectorale, şi s'au înlocuit prin 
presiunile comitetelor electorale. Dar, d-lor, 
pentruca, Să ne felicităm şi noi de aceasta şi 
ca să putem aprobă şi noi fraza «de astădată 
practica libertăţei electorale a fost a reali- 
tate», ar trebui să mai fie îndeplinite câtevă 
cerinţe, cam multe, despre cari va fi poate 
de folos să stăm la vorbă. 

Inspiraţi de bunul gând al d-v. dea vă 
felicită de libertatea alegerilor, avem şi noi 
speranţa că ne vom puteă înţelege asupra do- 
rinţelor, ce dimpreună să le mai manifestăm 
pentruca, să devie o adevărată realitate ceea 
ce deabia a început să fie o dorinţă de rea- 
litate. 

Şi, mai întâi o întrebare: Să fi fost în ade- 
vär realtatea libertății alegerilor care a dat 
acest rezultat? Să fie autorizat d. raportor a 

zice, că aşă cum au dat alegerile rezultatul 
lor, ţara «s'a arătat demnă de legile cari o 
cârmuiesc ?» Nu cred, şi tocmai fiindcă rezul- 
tatul nu-l cred demn de legile cari ne câr- 
muiesc, nu cred că practica libertăţii electo- 
rale să fi fost aşa de reală, căci preă este 
deplorabil rezultatul acestei prime încercări a 
d-voastră. 

Domnilor Senatori, ştiu că în multe vorbiri 
ale d-lui prim-ministru se relevă cu o— după 
părerea mea — unilaterală, povestire istorică, 
şi în alte vorbiri ale d-sale numai prin un 
soi de energie de limbagiu fără multă Is- 
torie, că numai partidul naţional-liberal a fä- 
cut lucruri importante în ţară şi că partidul 
opus, tonservatorii, nu au făcut nimic, că nu 
au încredere în naţiune, că vor să se sprijine 
numai pe străini, şi celelalte obiecţiuni fun- 
damentale, cari tăgăduesc legitimitatea exis- 
"tenţei partidului conservator. 

Şi dacă d. raportor al adresei se felicită, 
de rezultatul obţinut, care rezultat este con- 
form cu ideile arătate de d. prim-ministru, 
dacă ţara «demnă de legile noastre» a dat o 
aproape unanimitate de naţionali-liberali şi a 
anihilat partidul conservator în parlament, 
atunci vă întreb, d-lor Senatori, ce mai în- 

semnează în ţara asta, sistemul constituţional ? 

Dacă s'a putut zice în privinţa Constituţiunii 
dela 1866, că aceea a fost un compromis în- 
tre partide, nu veţi puteă tăgădui însă că 
Constituţiunea, reformată la 1884 a fost opera 
partidului naţional-liberal singur; căci, deşi 
erau câţivă conservatori în acea Constituantă. 
— între cari şi eu —, noi ne-am opus la revi- 
zuire. Va să zică, revizuirea din 1884 este 
exclusiv opera d-v. de partid. Puteaţi atunci 
să revizuiţi legea fundamentală a ţărei cum 
credeai mai bine pentru această ţară ; puteaţi 
să nu admiteţi idea de constituţionalism cu. 
sistem parlamentar. 

Dar din momentul, în care aţi păstrat în 
Constituţiuie idea fundamentală: Regele in- 
violabil şi neresponsabil şi numai miniştrii 
responsabili, din chiar aceasta rezultă, că tre- 
bue să fie în jocul normal al Constituţiunii 
aitcinevă decât partidul propriu al unui mi- 
nister, care să poată trage la răspundere pe 
miniştrii şi să exercite controlul. 

De aceea e de netăgăduitul miez, e de esenţa 
sistemului constituţional ca să existe cel puţin 
două partide; sunt unii cari merg cu doctri- 
narismul pănă a zice că numai două partide 
să existe, nu cred că aceasta este modern 

exact, — dar cel puţin două partide trebue 
să existe. Dacă nu există, putem aveă un 
Cezarism democratic, dar sistem parlamentar 
nu avem. 

Când dar fruntașii întemeietori ai partidului 
d-v. au zis, că pentru această ţară le convine 
sistemul constituţional şi parlamentar, ei au zis, 
implicite, că în această ţară trebue să fie cel 
puţin două partide, în or-ce caz control serios 
de la partid la partid, şi dacă aceasta au voit-o, 
şi aceasta este esenţa constituţionalismului, 
atunci care Senat cuminte se va puteă felicită, 
fie că ar fi conservator fie că ar fi național- 
liberal, de rezultatul unor alegeri, cari au adus 
în parlament anihilarea partidului opus? Ani- 
hilarea unui partid opus în parlament este 
pentru timpul acestui parlament, anihilarea, 
esenței constituţionale. Şi dacă ţara nu a ştiut 
să dea alt rezultat de cât acesta, atunci cu 
regret o spun, că nu s'a arătat demnă de legile 
fundamentale, cari îi guvernă viaţa publică. 

Atunci nu ne-ar rămâneă de cât speranţa, 
unei îndreptări în viitor şi datoria ca să con- 
tribuim cu toţii a creşte ţara spre o mai mare 
independenţă a corpului electoral. 

Dar, d-lor, eu cred că ţara nu merită această, 
imputare. Nu merităm noi să ni se spună, 

după 30 de ani de regim constituţional, că 
sântem aşă de orientaliceşte înapoiaţi, încât 
să, nu fi existat nici măcar simţimântul ele- 
mentar despre condiţiile esenţiale ale regi- 
mului constituţional, despre necesitatea unui 
control efectiv în parlament din partea altui 
partid. 

Nu cred, d-lor, şi vă rog să nu mă lăsaţi 
pe mine, un slab opozant, să fiu singur în 
cercetarea cauzelor acestui deplorabil rezultat 
al alegerilor din urmă; asociaţi-vă cu mine 
şi unii din d-voastră, mai ales din d-voastră, 
ca liberali, pentru ca împreună să ne dăm 
seama de cele petrecute şi să nu cădem în 
iluzia proiectului de adresă, care ne vorbeşte 
de realitatea libertăţii alegerilor parcă ar fi 
în drept să creadă, cum zice francezul que 
c'est arrivé, pe când în fapt nu e arrivé de loc, 
şi trebuesc din contră căutate cauzele răului 
în procedările partidului d-voastră. 

D-lor, au lipsit unele în alegerile trecute şi 
au fost unele prea mult. Inţelegeţi, d-lor, că 
nu voi înjosi această discuţie cu analiza ca- 
zurilor individuale de presiuni or de neregu- 
larităţi locale. Că s'a constatat, întrun di- 
strict, la o alegere, o suveică, cazul este izolat. 
Este poate de regretat, fiindcă eră tocmai un 

singur caz, că nu sa reprimat cu mai multă, 
energie din partea Camerei. Ar fi fost mai 
frumos, pentru unanimitatea parlamentară, 
dacă se invalidau acele alegeri din Focşani 
constatate cu suveică; însă chestia este prea 
izolată pentru a câştigă mare importanţă. Nu 
voi vorbi nici de fenomenul curios că acolo 
unde s'au prezentat, nu reprezentaţi ai «in- 
famei reacţiuni», ci naţionali-liberali, însă di- 
„sidenţi, faţă cu comitetul naţional-liberal, chiar 
aceştia n'au putut răzbate contra, comitetului. 

Nu voi vorbi nici de acţiunea administrativă 
a multor comitete electorale ale partidului 
d-voastră. 

Mă voi opri însă puţin asupra a două fe- 
nomene locale, care m'au surprins, fiindcă stau 
în legătură cu alte fenomene anterioare din 
mai multe locuri. 

M'a surprins faptul, că şi la Focşani, şi-mi 
"pare că şi la Galaţi, s'a încercat un fel de 
atentat în contra libertăţii presei. La Focşani 
a fost împedicată o foaie de disidenţă liberală, 
să iasă, şi la Galaţi sa făcut mizerii unuia, 
care asemenea voiă să scoată o astfel de foaie. 
Ştiu, sânt convins, că d. ministru de interne 
ar fi reprimat aceste acte cu mare energie; 
ma surprins însă, d-lor, faptul în sine, fiind-că 

stă în legătură cu altele pe cari le semnalez 
în faţa d-voastră, cu speranţa ca să nu se mai 
producă niciodată în viitor. 

Este o adevărată contrazicere, o contrazi- 
cere uimitoare, că tocmai de câte ori este la 
putere regimul liberal, se întâmplă mici sau 
mari atentate în contra, liberţăţii presei, cari 
atentate nu se întâmplă când sunt conserva- 
torii la putere. 

Cine ştie, şi cei istoriceşte culţi dintre d-voastră 
o ştiu, ce însemnează, de ce absolută primă 
ordine pentru desvoltarea libertăţii într'un Stat 
este libertatea presei, acela va fi alături cu 
mine ca să zică: ceeace trebuie mai întâi de 
toate împiedicat, reprimat, mai ales din partea 
unui guvern naţional-liberal, este violarea li- 
bertăţii presei. 

D-lor, multe rele, după părerea d-voastră, va 
îi făcut guvernul trecut, dela 1888 pănă acum. 

S'a atins însă cineva de libertatea presei 
sub acel guvern? Aceasta nu. 

In timpul guvernului Ion Brătianu, s'au fă- 
cut câteva atingeri la libertatea presei. Este 
în memoria tutulor brutalităţile, vandalismul, 
cucare sa devastat redacţiile jurnalelor opo- 
ziţiei, în deosebi redacţia Epocei, şi redacţia 
Binelui Public, organul Vernescanilor, acum 

prietenii d-voastră, şi încercarea de devastare 
a jurnalului L'Independance- Roumaine; 

E constatată astăzi conivenţa guvernului. 
Prefect de poliţie eră atunci d. Moruzi, mi- 
nistru de interne de fericită memorie, d. Radu 
Mihai. 

Astăzi sântem încântați a vedeă ca minis- 
tru de interne pe onor. d. Fleva, care ştie ca 
şi mine că eră de conivenţă poliţia de atunci, 
cu acele devastări. 

D. N. Freva, ministru de interne. Nu ştiu 
aceasta, protestez. Dacă aş fi ştiut, aş fi spus-o 
la început. Am strigat pe urmă, dar nu pen- 
tru acest fapt. 

D. Trru Maiorescu. D-lor, eram atunci în 
opoziţie, ca şi acum. Numai că eram atunci 
mult mai puternic în opoziţie, nu din cauza 
slabelor mele puteri, dar fiindcă eram împu- 
ternicii de onor. d. Fleva, împuternicit anume 
"să fac o interpelare asupra devastării redac- 
iilor, în acea Cameră. Interpelare, care o 
ţintă aveă: să stabilească conivenţa guvernu- 
lai, şi am stabilit-o în numele întregei opoziții. 
Sânt convins că actualul d. ministru de in- 
terne nu va toleră aşă cevà. Şi, deşi văd pe 
onor. d. Moruzi astăzi prefect la Dorohoi, dar 
nu ştiu dacă acolo la Dorohoi desvoltarea 

presei este aşă de importantă, încât să ne pu- 
tem aşteptă, cu oarecare temere, la vreun 
atentat asupra presei din Dorohoi. 

Astăzi se încearcă un atentat în contra 
presei la Focşani, se mai încearcă la Galaţi. 
Curios aceasta, când sunt liberalii la putere! 

Apoi, d-lor, libertate nu înseamnă ca să fii 
tu liber să faci ce vrei, aceasta o vrea şi or- 
care despot. Libertatea se arată, când laşi tu 
adversarul tău liber să facă ce vrea, numai 
să rămâe în limitele legilor. Nu eşti tu libe- 
ral când faci ce-ţi place ţie; eşti liberal când 
laşi pe celălalt să facă ce-i place lui în mar- 
ginile legii. 

Partidul liberal nu se arată puternic ca 
partid liberal când respectă numai drepturile 
sale, căci acestea, şi le caută fiecine, ci atunci 
când respectă drepturile celuilalt. 

Onor. d. ministru de interne, despre care 
înainte de a vorbi acum, mărturisesc că eram 
mult mai sigur, dar care, după întreruperea 
ce mi-a făcut adineaori şi care are aerul de 
a contestă o parte a vieţii sale trecute, m'a 
lăsat mai puţin sigur, dar însă totuş cu oare- 
care rămăşiţă de siguranţă, onor. d. ministru 
de interne, zic, nu va toleră, după câte a 
pățit atunci, nici un asemenea atentat în 

contra libertăţii presei. Să-mi permită să-i 
atrag atenţia asupra noului prefect al capi- 
lei, numit de d-sa, a aceluia în mâna căruia, 
în parte stă siguranţa elementară a noastră, 
a celor din capitală în genere şi în special a 
ziariştilor, cari îşi aduc aminte de păţania de 
la Epoca şi Binele public. 

Vocr. Şi dela Adevărul din anii trecuţi. 

D. Tiru MAroREscu. D-lor, onor. d. P. Stà- 
tescu, de ieri numit prefect al poliției capi- 
talei, n'am onoare să-l cunosc personal, îl cu- 
nosc numai dintr'un singur act al vieţei d-sale 
politice, care e aşa de remarcabil, aşa de în- 
eredibil, încât merită să fie adus şi la cu- 
noştinţa d-voastră şi a d-lui ministru de in- 
terne. 

Onor. d. Stătescu a fost prefect de Tulcea, 
acum, şi eră prefect la Tulcea şi sub guver- 
nul Brătianu. Când eră atunci prefect la 
` Tulcea, în August 1888, afişase următoarea 
ordonanţă pe care v'o prezent în original: 


ORDONANŢĂ. 


«Noi, prefectul districtului Tulcea, pentru motive 
«de ordine publică, în virtutea art. 29 din legea or- 
«ganisărei Dobrogei, dispunem ca de la publicarea 
«aceştia, toţi proprietarii de tipografii din acest dis- 
«trict, să nu mai imprime nici un jurnal sau broşură 

«care să aibă un caracter de politică militantă ori in- 
«jurii, mai înainte de a ni se presenta asemenea scrieri 
«spre cercetare. 

«Prin această disposiţiune însă, nu se esclude drep- 
«tul de a imprima denunţări de abuzuri când ele vor 
«Îi semnate de autor şi va declara că ia răspunderea. 

«Contravenientului i se va aplica măsura de închi- 


<derea stabilimentului». 


Prefect, SrărEscv 
Tulcea, 10 August, 1888. 


No. 4292. 

Iată un prefect naţional-liberal, care înfiin- 
țează cenzura prealabilă şi care impune jur- 
naliştilor să subscrie şi să fie răspunzători de 
ceeeace au scris, căci altfel îi ameninţă cu 
închiderea administrativă a stabilimentului. 
Aşa de puţină creştere politică liberală pare 
a aveă acest înalt funcționar al partidului 
naţional-liberal, încât nici nu-şi dă seamă de 
enormitatea ordonanţei ce a emis-o. 

Am citit şi eu art. 29 din legea organiză- 
rei Dobrogei dela 1879, l-am notat aci, şi în 
acest articol găsesc, că prefectul are dreptul 
ca toţi prefecţii, de a face ordonanţe pentru 
menţinerea ordinei publice, d. ex. pe strade, 
pentru atrupamente etc., însă legea organi- 
zărei Dobrogei, la art. 6, zice: 

«Locuitorii din Dobrogea, pănă la promul- 
«garea legilor prevăzute la art. 4 (reprezen- 

«tarea în parlament), se bucură de pe acum 
«de drepturile cetăţeneşti cuprinse la art. 5, 
«23, 25, 28 din Constituţie. Guvernul însă, prin 
«decret domnesc, poate opri întrunirile peri- 
«culoase ordinei publice». 

Iar Constituţia zice la art. 5: «Românii se 
«bucură de libertatea, conştiinţei, de libertatea, 
«învăţământului, de libertatea presei, de li- 
«bertatea întrunirilor». 

Aşa dar singura rezervă afară de partici- 
parea la parlament, pe care o face legea or- 
gamnizării Dobrogei, este că guvernul «prin de- 
cret domnesc» poate opri «întrunirile pericu- 
loase ordinei publice» şi această singură re- 
zervă dovedeşte că este cu atât mai mult ga- 
rântată libertatea presei ca una din bineta- 
cerile, cu cari liberalii din vechia patrie voiau 
să îmbrăţişeze pe locuitorii din provincia ali- 
pită. Şi atunci un prefect liberal înfiinţează 
cenzura şi confiscarea teascurilor unui ziar! 
Sânt convins, că d. ministru de interne va 
aveă, destulă autoritate asupra acestui înalt 
funcţionar, mai ales în ziua în care autori- 
tatea, d-sale va fi aşa de bine stabilită, încât 
să o vedem trecând şi la conducerea orga- 
nului principal al partidului, Voința Naţională ; 
căci trebue să dorim ca să vedem nu numai 

noi în opoziţie, nu numai d-voastră din unani- 
mitate, dar mai ales ceilalţi oameni din ţară, 
că încetează cât mai curând necuviinţa ca în 
mijlocul vieţei noastre parlamentare, organul 
oficios sau oficial al unui partid, să-şi bată joc 
în modul cel mai nedemn de ministrul de in- 
terne al aceluiaş partid, să intre în viaţa sa 
privată şi să ia în batjocură o ocupaţie foarte 
amabilă a d-sale ca muzica şi să meargă cu 
necuviinţa până acolo încât la vorba «cazul 
ciudat», termen cunoscut din «Voevodul Ţi- 
ganilor», să răspundă cu vorba caş ciudat, ca 
să aducă şi mai direct aminte de o anecdotă 
populară în privinţa Țiganilor. 

Este nepilduit, ca tocmai un organ liberal, 
în loc să se bucure, că un om de talent, din 
orce origine şi din orce gintă încorporată în 
noi ar fi fost, a ştiut; să, se înalțe şi să fie 
conducător al partidului, să vie din contră să-i 
aducă aminte cu imputarea aceasta, presupusa 
origine într'un mod aşa de trivial şi de bat- 
jocoritor. Lucrul e spre ruşinea situaţiei ac- 
tuale. Acest scandal ne mai pomenit într'un 
guvern, din câte s'au succedat la noi, sper că, 
va încetă pentru onoarea 'vieţei noastre pu- 
blice întregi. 

Ar mai fi ceva de adăugat, d-lor, pentru 

ca libertatea, alegerilor să fie în adevăr o rea- 
litate; ar mai îi de adăugat, că atunci când 
se prepară, fie în lupta anterioară a opoziţiei 
fie în chiar epoca electorală, partidele în luptă. 
unele cu altele să caute a fi sincere şi a nu 
înşelă, aşteptările alegătorilor. Fiindcă sântem 
încă o ţară nu de tot pregătită pentru viaţa con- 
stituţională, e tocmai datoria noastră, necum 
datoria conducătorilor de partid, necum datoria, 
miniştrilor M. Sale, de a lumină ţara şi corpul 
electoral pentru o conformitate deplină între 
speranţele deşteptate şi hotărârea unui partid 
de a le îndeplini. Căci dacă nu se face aşa, 
atunci se produce o falsificare în spiritul ale- 
gerilor, aceasta trebue tot aşa de bine evi- 
tată, pe cât trebueşte evitată brutalitatea ma- 
terială,. 

Ei bine, toată campania de opoziţie a d-voas- 
tră în contra guvernului trecut a fost dusă 
pe trei cestiuni principale: pe legea maxi- 
mului, care a prgdus o mică răscoală în Bu- 
cureşti şi o răscoală de ţărani la Bacău; a 
fost dusă pe neconstituţionalitatea legii mi- 
„_nelor, care v'a dat şi pretextul de a demisionă, 
colectiv din Cameră şi a mai fost dusă — eram 
să zic mai pre sus de toate — pe înflăcărarea, 
simţimintelor naţionale în contra asupririi Ro- 

mânilor din partea Ungurilor, cum ne-o pre- 
sentă aci în Senat şeful partidului d-voastră, 
onoratul d. Dimitrie Sturdza, astăzi ministru- 
prezident. 

Sânt exact în enumerarea aceasta a ideilor 
d-voastră din opoziţie? 

E adevărat că aceste trei cestiuni erau cele 
mai principale, cu care agitaţi d-voastră opi- 
nia publică în contra guvernului trecut? 

Dacă recunoaşteţi cu toţii, că este adevărat, 
aţi mai trebui să recunoaşteţi împreună cu 
mine următoarea consecinţă: Atunci când oa- 
menii de seriozitatea, erudiţiunea şi experienţa, 
d-lui ministru-prezident, cu numele său istoric, 
vin şi spun ţărei: legea minelor e neconsti- 
tuţională, e o lovire a Constituţiunii — las 
la o parte legea maximului ca prea puţin im- 
portantă față cu o lovire de Constituţiune — 
şi când acelaş şef al partidului d-voastră vine 
aici în Senat şi zice că guvernul conservator 
este nemernic, fiindcă într'o cestiune vitală 
pentru noi, cum este cestiunea Transilvaniei, 
n'a făcut ce puteă şi ce trebuiă să facă un 
guvern, adică să vie în ajutorul Românilor 
de dincolo, să intervie —şi putem să luăm 
orce alt cuvânt mai propriu — să lucreze ca 
un samsar cinstit pentru a se îndreptă soarta, 

lor; când dar astfel vorbeşte un şei în numele 
partidului său, partid care se prezintă aşa de 
frumos înaintea poporului cu numele atră- 
gător de partid naţional şi liberal: sânt în 
drept să zic că întreaga ţară după alegeri se 
aşteptă ca cel puţin aceste două lucruri au 
să fie realizate de acest partid venit la putere. 
Da sau nu: primează aceste două lucruri pe 
toate celelalte? Cum se face atunci, ca tocmai 
aceste două cestiuni de cea mai mare impor- 
tanţă, după ce au servit d-lui ministru-prezi- 
dent pentru agitarea ţărei în vreme de opo- 
ziţie, să nu mai figureze astăzi de loc în 
programul d-sale, după ce a ajuns la guvern? 

Aceasta se numeşte, d-lor, o foarte fină fal- 
sificare ideală, intelectuală, a alegerilor, o fal- 
sificare mai periculoasă decât cea materială. 

Să mai insistăm ceva asupra acelor două 
cestiuni, fiindca prea sunt importante pentru 
acţiunea d-voastră, de partid. Dacă în adevăr 
viaţa noastră politică este viaţa întrun stat 
constituţional, atunci un atac în contra Con- 
stituţiei trebue imediat respins, o violare a 
Constituţiei trebue imediat reparată. Dacă în 
adevăr s'a violat, după cum ziceaţi, Constitu- 
ţiunea prin legea minelor, atunci ce fel de 
guvern sunteţi, când d-voastră, care veniţi cu 

primul mesagiu nu ne vorbiţi decât de mere- 
metiseala legii învăţământului primar, a legii 
judecătoriilor de ocoale şi de organizarea pes- 
căritului, şi nu atingeţi măcar întrun cuvânt 
reparația Constituţiunii violate? Dar este a 
ne bate joc de Constituţiune şi de viaţa noastră, 
publică, dacă acele vorbe mari nu însemnau 
nimic în cugetul d-voastră; este a ne bate 
joc şi de ţară, când luăm în gură asemenea 
cuvinte ca violarea de Constituţiune la împre- 
jurări de opoziţie, iar când venim la guvern, 
nu mai pomenim nimic de ele parcă nu s'a 
întâmplat nimic ! 

In fapt, e evident d-lor că nu sa violat 
Constituţiunea. Căci dacă sar fi violat, par- 
tidul naţional-liberal trebuiă ca înaintea or- 
cărei alte legi să caute să repare Constitu- 
ţiunea violată. Şi fiind-că n'a făcut aceasta, 
putem să avem mângâerea că n'a fost violată, 
şi că vorbele din trecut nu erau decât o pre- 
gătire electorală, ! 

Acum rămâne numai ca să se felicite co- 
misia adresei d-voastră de această practică 
a libertăţii electorale devenită o realitate? Eu 
nu mă felicit de această practică, şi nu vă 
felicit nici pe d-voastră. 

In cestiunea naţională, d. ministru-prezi- 

dent, în discursul d-sale program dela Iaşi, 
ţinut într'o zi nefastă, Octomvrie în ziua de 
13, se exprimă astfel: 

«In cestiunea, naţională, situaţiunea noastră 
«este clară şi netedă,... 

«Monarhia austro-ungară, aşa cum e con- 
«stituită, este o necesitate de prima ordine 
«pentru echilibrul european ca şi pentru si- 
«guranţa Regatului nostru. In această privinţă 
«nu pot există cugetări deosebite şi nici nu 
«au existat... S'a mai răspândit încă o vorbă, 
«că ne amestecăm în afacerile interioare ale 
«Regatului ungar. Nici aceasta nu este exact» 
(va să zică nici ca samsar cinstit). «O dorinţă 
«însă ne cuprinde pe toţi: ca neînțelegerile 
«şi vrajba dintre Români şi Maghiari să în- 
«ceteze, şi ca o armonie frăţească să domnească, 
«între ei, căci interese reciproce cer ca Re- 
«gatul României să întreţie cu Regatul vecin 
«relaţiunile cele mai amicale». 

Remarcaţi expresia d-lui Sturdza ministru 
prezident la Iaşi, că pentru siguranţa noastră 
este necesară monarhia austro-ungară astfel 
cum este constituită, adică cu dualismul dela, 
1867, care cuprinde în Ungaria şi Transilvania, 
şi în care Ungarie la 1868 sa adăogat şi 
Croaţia, dualism în contra căruia o parte din 

mişcarea naţională politică de dincolo de 
Carpaţi, tocmai acea parte care păreă că este 
mai simpatică onor. d. Sturdza când eră în 
opoziţie, s'a ridicat. Va să zică superlativul 
prieteşugului relaţiunilor celor mai amicale 
avem să-l întreţinem noi Regatul Român cu 
Statul vecin, cu monarhia austro-maghiară, 
cu Imperiul austro-maghiar, aşa cum e con- 
stituit fără nici un amestec în afacerile inte- 
rioare ale regatului ungar. 

N'am decât să exprim felicitările mele d-lui 
ministru prezident pentru limbagiul d-sale ca 
ministru de externe, felicitări ce le exprim 
cu atât mai sincer în privinţa acestui limbagiu, 
cu cât el este identic cu limbagiul ţinut de 
d. Lahovari şi de d. Carp. Dacă vrea să releve 
d. ministru de externe şi ministru-prezident 
vre-o deosebire între aceste cuvinte ale d-sale 
dela laşi şi cuvintele fostului ministru de ex- 
terne Lahovari, sânt îndată gata a retrage 
cuvântul identic. 

Fiindcă d. ministru Sturdza nu relevă nici 
o deosebire şi nu va relevă nici una, rămâne 
absolut neexplicat, pentru ce d-sa, când eră 
în opoziţie, aici în Senat, a numit guvernul 
din care făceă parte d. Lahovari, nemernic, 

şi nemernic anume din cauza acestei atitudini 
identice. 

Dacă, vorbesc de identitate între actualul 
ministru Sturdza cu fostul ministru Lahovari. 
înţeleg identitate ca idee fundamentală. 

Ca redacţiune a cuvintelor aş îndrăzni să 
fac o mică observare ce o supun cu desăvâr- 
şire apreţierei d-lui ministru de externe. După 
umila mea părere relaţiunile internaţionale 
dintre State se întreţin de regulă dela ministru 
de externe la ministru de externe, sau dela 
ministru de externe la ministru plenipotenţiar 
sau rezident. Aceasta este relaţiunea oficială. 

Imperiul Austro-Ungar, politiceşte, faţă cu 
țările străine, are un singur ministru de ex- 
teme la Viena, precum are şi un ministru 
plenipotenţiar la Bucureşti, regatul ungar nu 
are ministru de externe special, nici un ministru 
special la Bucureşti. Noi avem un reprezen- 
tant comercial la Pesta, un consul general, 
dar ministru rezident sau plenipotenţiar cu 
atribuţiunile lui politice nu există în Pesta 
din partea nici unei ţări. Al nostru e la Viena. 
Va, să zică regatul ungar, ca relaţiuni politice 
internaţionale, nu este direct în raporturi cu 
noi, ci imperiul austro-ungar. Cred că este 
important pentru Români ca să se ştie că este 

imperiul austro-ungar, cu care avem relaţiuni 
de întreţinut corect diplomaticeşte. Cred că 
aşa s'ar fi exprimat d. Lahovari. 

Actualul d. ministru de externe însă nu se 
exprimă aşa, ci d-sa declară că interesele re- 
ciproce cer ca să întreţinem relaţiunile cele 
mai amicale —cu superlativul — între cine? 
Intre regatul Român şi regatul vecin, relaţiuni 
cu regatul, cu guvernul din Buda-Pesta, peste 
capul ministrului de externe din Viena? 

Eu cred că această mică inadvertenţă di- 
plomatică nu ar fi făcut-o d. Lahovari, de 
altfel d. Lahovari subscrie pe deplin decla- 
rațiile d-lui ministru de externe Sturdza. 

Trec acum, d-lor, la exprimarea unei ultime 
dorinţi în privinţa libertăţii alegerilor. Aceasta 
este, ca în epoca electorală miniştrii Maiestăţii 
Sale mai ales, miniştrii încă nu pe deplin com- 
plectați prin încrederea ţărei, când ţin întru- 
niri electorale publice, cum a ţinut onor. d. 
ministru al domeniilor, împreună cu alţii la 
Bârlad şi în Bucureşti la Băile Eforiei, să aibă 
un limbagiu potrivit cu poziţia lor înaltă şi 
care să învedereze ţărei direcţia politică de 
urmat. Însă unul din elementele cari au mai 
jucat un rol principal în campania electo- 
rală, a fost deslănţuirea urei de clasă, vechiul 

cliché, care este un clişeu aci în parlament, 
înaintea oamenilor culţi, dar care, din neno- 
rocire, nu este un clişeu, ci un excitant de- 
magogic la o întrunire electorală; vorbesc de 
deosebirea pretinsă fundamentală între boeri 
şi între o altă clasă, pe care s'o numesc bur- 
gheză, tiers état, căci noi nu avem în limba 
românească nici măcar o numire proprie pentru 
acest, anacronism d'inainte de Constituţie. 

Constituţia, dela, 1866 nu mai cunoaşte şi nu 
recunoaşte boerii ; nici nu există boerie în Sta- 
tul nostru, există partide constituţiorale, partid 
conservator, naţional-liberal, radical, socialist, 
dar nu există, nu poate există un partid boe- 
resc. Ce sens are dara deslănţui în întruniri 
publice ura de clasă în contra boerilor? şi 
aceasta o faco ministrul Maiestăţii Sale, d. 
ministru al domeniilor, când zice la băile Efo- 
riei şi publică în foaia recunoscută a parti- 
“dului cuvinte ca aceste: 

«Recunosc că şi boerii, adică guvernul trecut, 
«au un rol în România, dar ei sunt frântorii 
«României moderne». 

Apoi adaogă d-sa: 

«Eu, domnilor, poate că am datorie, mai 
«mult decât orcare, să vin în mijlocul d-voastră 
«să accentuez acest punct, eu, fiu de negustor 

«din un mic oraş al Moldovei, ştiu ce este 
«sărăcia, mi-am făcut cariera prin bursa Sta- 
«tului şi dând lecţiuni la mai bogaţi, şi astfel 
«făcându-mi datoria şi luând pildă dela luce- 
«ferii neamului nostru am putut ajunge aci». 

Adică unde aci? La băile Eforiei? acolo 
puteă ajunge şi ca om privat; aci, adică pe 
banca ministerială. i 

Apoi, d-lor, onor. d-nu ministru al dome- 
niilor este fiu de negustor şi a ajuns aci; eu 
sunt fiu de profesor, dar tatăl meu profesorul, 
era fiu de ţăran, şi eu sânt dar nepot de ţăran 
şi am ajuns de mult aci, nu sub un minister 
lberal-naţional, ci sub un minister conserva- 
tor — cum ați zice d-tră de boeri trântori — 
şi a ajuns tot sub boerii trântori d. B. Boe- 
rescu coleg şi cu d. preşedinte efectiv al nostru, 
principele Ghica, a ajuns şi d. T. Ionescu şi 
C. Boerescu aci, sub ministere conservatoare, 
sau după vorba d-tră, boereşti. 

Insă, onor. d-le Pallade, d-tale şi mie, nouă 
cari suntem eşiţi din popor, nici nu ne stă 
bine să ne speriem că am ajuns aci, să avem 
aerul, după vorba românească, de «dăm, 
Doamne, ce n'am visat...» Căci în Statul mo- 
dern putem ajunge fiecare, după slabele noas- 
tre puteri, în toate funcţiile, şi odată ajunşi 

aci, nu ne stă bine nouă să părăsim orce re- 
zervă în privinţa celor, cari au fost înaintea, 
noastră, din vechile familii ale ţărei, nouă mai 
puţin decât orcăruia. Am găsit nepotrivită, 
relevarea însuş a d-tră ca fiu de negustor în 
momentul, când acuzaţi boerii de trântorie. 
Nouă, mai puţin decât altuia, ne stă ca să 
aducem orunde ar fi, şi mai puţin într'o în- 
trunire publică, şi mai puţin când ne prezentăm 
ca miniştrii ai Maiestăţii Sale, o asemenea, 
defăimare în contra unei clase de oameni, ale 
căror familii stau înscrise pe paginele istoriei 
noastre naţionale şi cari din niciun punct de 
vedere nu merită această incredibilă insultă, 
ce le-o adresaţi, că sunt trântorii României 
moderne. Dar care sunt trântorii României mo- 
derne? Dar nu este boer d. Dimitrie Sturdza, ?... 

D. PREŞEDINTE AL CONSILIULUI DE MINIŞTRI. Eu 
nu m'am supărat de acest lucru. 

D. Trro MAronescv.—...care şi-a stabilit chiar 
deunăzi, într'o adunare la spitalul Brâncove- 
nesc, cu mare cunoştinţă genealogică, toată 
descendența ilustrului său neam dela Safta 
Brâncoveanu ? 

D. PREŞEDINTE AL CONSILIULUI DE MINIŞTRI. Eu 
nicidecum nu m'am supărat de acest epitet, 
fiindcă are îndreptăţirea lui. 

D. T. MaroREscu. Vom veni îndată la în- 
dreptăţiri şi la nesupărarea d-voastră. 

Boer este şi colegul dv., Cantacuzino, boer 
este şi preşedintele Senatului nostru, principele 
Ghica. A! Dar aceştia, sunt boeri de-ai noştri 
(ilaritate), şi trântori sunt numai boerii ceilalţi, 
cari nu sunt ai noştri. Apoi ce are aface boerii 
şi trântorii cu partidele constituţionale ? 

D. PRIM-MINISTRU ŞI MINISTRU DE EXTERNE D. 
A. SruRpza. Vă voiu explica-o. 

D. T. Maronescu. Nu sânt în toate partidele 
trântori ? Numai burghezii sunt grozavi oameni 
de ştiinţă şi de silinţă ? Nu sunt leneşi şi printre 
ei? Parcă boerului Lascar Catargi... Doamne 
Dumnezeule, toate puteţi zice în contra acestui 
om, dar nu-i puteţi zice că este leneş, că este 
trântor. Nu puteţi zice unui alt boer din fostul 
minister, răposatului principe Al. Ştirbei, că, 
a fost trântor, sau că boerul mai tânăr Ni- 
colae Filipescu, fostul primar, este trântor, şi 
aşa mai departe. 

Ce însemnează când veniţi şi aruncaţi vorba 
trântor contra unor descendenţi din familiile 
istorice ale ţărei în adunarea dela băile E- 
foriei? Şi apoi tot dv., d-le ministru al do- 
meniilor, veniţi pe urmă şi vă ridicaţi în a- 
celaş discurs, este aşa de curioasă contrazi- 

cerea, în contra celor ce vor să împedice «în- 
frăţirea claselor». In această parte a discursului 
d-voastră, aveaţi nevoie de înfrăţiroa claselor 
ca să vă ridicaţi în contra parţidului țărănesc, 
care nu vă convine cu agitările lui. Apoi dacă 
este în adevăr foarte rea agitarea, care vrea 
să, asmuţească sumanul ţăranului contra ghe- 
rocului de la Bârlad, este tot aşa de rea şi 
asmuţirea gherocului negustorului contra fra- 
cului boerului, şi cu această demagogie a urei 
de clasă nu se poate face nici odată o înţe- 
leaptă mişcare electorală. Din contră, pe când 
cel care voeşte să exploateze partidul ţăra- 
nilor nu este de talie de a o face cu multă, 
temere pentru noi, talia unui ministru al Ma- 
iestăţii Sale este cu mult mai importantă, şi 
o agitare demagogică a duşmăniei de clasă, 
aruncată de acolo, este cu mult mai gravă, 
şi se cuvine cu atât mai puţin să fie făcută, 

Iată, d-lor, pentru ce noi doi sau trei din 
opoziţie nu ne putem asociă la acele expresii 
de bucurie asupra rezultatului alegerilor şi 
pentru ce credem, că sântem încă departe 
de la ceeace numeşte d. raportor «libertatea 
alegerilor devenită o realitate». 

Terminând, daţi-mi voie să vă atrag atenţia, 
deşi o fac cu multă sfială, asupra curioasei 

formulări a primului aliniat al proiectului de 
adresă, acela cu omagiul adus Coroanei. Mai 
ales pe dv. reprezentanţii partidului național- 
liberal, vă rog să cugetaţi puţin asupra aces- 
tei redacţii! 

«Trimis de încrederea Națiunii a inaugura, o 
«nouă legislatură, Senatul se simte fericit de a 
«aduce Maiestătii Voastre omagiul recunoştin- 
«tei ţărei pentru înalta înţelepciune, cu care 
«aţi pus Națiunea în situaţia de a hotărî în de- 
«plină libertate despre nevoile şi cerinţele ei». 

Omagiul recunoştinţei ţărei, pentru ce? 

«Pentru înalta înţelepciune cu care aţi pus 
«Națiunea în situaţia de a hotărt în deplină 
«libertate despre nevoile şi cerinţele ei». 

Cum vine aceasta, d-lor? Regele este înco- 
ronarea, personificarea suveranităţii ; dar mai 
este o suveranitate, în ceailaltă faţă a ei, su- 
veranitatea, ţărei, şi aceasta îşi exprimă, mai 
ales, suveranitatea ei ca lucrare constituţio- 
nală, când îşi alege mandatarii în Senat şi în 
Cameră, Cum este Regele, în suveranitatea Sa, 
faţă cu suveranitatea ţărei din parlament ? 

Regele la noi, cum ştiţi, este de origine 
plebiscitară. El a fost întâi Domnitor, ales 
plebiscitar de noi, dela 2 până la 8 Aprilie 
1866, şi apoi venind în ţară la 10 Maii s'a 

prezentat Constituţiunea pe care a jurat. For- 
mula lui, prevăzută în Constituţiune, coprinsă 
în fiecare Monitor, în care se află un decret 
regal, este următoarea: 

«Carol I, Rege al României, prin graţia lui 
«Dumnezeu şi voinţa naţională». 

Adaosul de «voinţa naţională»,-face să se 
alăture îndată pe lângă suveranitatea Regeiui 
suveranitatea naţională. Fără suveranitatea a- 
cestei ţări, fără suverana primire a naţiunii, 
Regele nu era liberul ales Rege al ei. 

Pe când dar Regele nostru este suveran 
atât din graţia lui Dumnezeu, cât şi din voinţa 
naţională, Națiunea este din graţia lui Dum- 
nezeu, este şi va fi, dar nu atârnă de la buna- 
voinţă a cuiva de pe pământ. Când aceste două 
suveranităţi ajung acum în contact constitu- 
tional, prin marea democratizare a noastră, 
Regele, suveran personificat, vine în parla- 
megt, expresia, suveranităţii ţărei, nu noi mer- 
gem la el, cum se întâmplă în Germania, 
unde Regele nu este prin voinţa naţională 
expresă, ci numai prin graţia lui Dumnezeu 
şi prin dreptul istoric medieval. Regele nos- 
tru ne citeşte în casa noastră mesagiul său 
înaintea deiegaţiunii suveranităţii naţionale 
exprimate prin parlament. 

Iar noi, parlamentul, îi răspundem prin a- 
dresa citită în casa Lui şi-i aducem omagiile 
noastre de fidelitate şi de dragoste. 

Dar ce se face acum în proiectul dv. de 
adresă ? 

Aci nu se aduce acel bine-venit, totdenuna 
important şi obişnuit omagiu de fidelitate şi 
de dragoste, ci vine Suveranitatea delegată a 
ţărei, Senatul «liberal», cum zice d. raportor, 
şi spune Regelui: Viu să-ţi aduc omagiile su- 
veranităţii pentru că mi-ai pus Suveranitatea 
în situaţie de a hotărt în deplină libertate 
despre nevoile sale. Asta vrea s'o zică parti- 
dul naţional-liberal? 

D-lor, eu, cu foarte neînsemnata mea viaţă, 
politică, monarhic şi dinastic convins, tot- 
deauna, şi în gând şi în scris, şi prin broşuri 
şi prin gazete şi în ţară şi străinătate, şi prin 
cuvântări în întruniri politice şi în parlament, 
monarhic şi dinastic fără şovăire, mă ridic în 
contra acestui curios pasagiu, cu care începe 
adresa Senatului naţional-liberal. Sau, poate, 
Senatul mulţumeşte Regelui că a pus suvera- 
nitatea ţărei în starea de-aşi exprimă nevoile 
ei, chiemând acest minister la guvern? 

Dar dacă ar fi chiemat Regele, cum eră 
dreptul său de a o face, alt guvern, atunci 

trebuiă să vă exprimati nemulţumirile faţă cu 
alegerea, Maiestăţii Sale? 

Suveranitatea ţărei este aşa de puternică şi 
elementară, încât ea n'are să mulţumească ni- 
mănui, nici celuilalt Suveran personificat, că-i 
dă voe să-şi exercite drepturile ei. Suverani- 
tatea naţională are acest drept dela sine şi 
p'are să fie recunoscătoare nimănui că-i dă 
dreptul de a fi şi de a se mişcă. D-lor, poate 
nu şi-au dat seama d-nii redactori ai adresei, 
ce fac cu această frază. 

Suveranitatea naţională din parlament are 
să aducă omagii Regelui de iubire şi de fide- 
litate, da! Iar dacă voiţi să exprimaţi d-voastră, 
mulţumiri, că operaţiunile electorale din urmă 
vau plăcut, vă rog aduceţi mulţumirile acestea, 
ministerului, dela care atârnă să fie şi mai 
bine făcute. Dar Maiestatea Regelui Româ- 
niei n'are aface cu amănuntele de adminis- 
` trație electorală pentru ca să vie un Senat să-i 
mulţumească, pentru aceste amănunte, făcân- 
du-şi rezervaţia mentală de a-l atacă atunci 
când nui-ar conveni asemenea amănunte. A- 
ceasta este anticonstituţional, 

lată, motivele pentru care voi votă contra 
proiectului de răspuns la mesagiu. 

În contra violării principiului inamovibilităţii 
la Curtea de Casaţie 


Şedinţa Senatului dela 10 Aprilie 1896. 


Ministrul de justiţie Stătescu, precum se 
arată la capitolul IX al introducerii istorice 
din acest volum, pentru a face loc în Cur- 
tea de Casaţie la doi partizani politici ai 
săi (M. Poenaru-Bordea şi Cira Oeconomu), 
loveşte în inamovibilitatea înaltei magistra- 
turi şi eliminează pe consilierii Prodan şi 
Populeanu printrun proiect de lege cu 3 
mici modificări- a organizării judecătorești, 
dintre care însă uneia i se atribue, printr'un 
ne mai pomenit abuz, efect retroactiv, 

Iacă textul acestei modificări, înăsprite în 
secţiile Senatului, după îndemnul minis- 
trului. 

«Rudele şi afinii pănă în al patrulea grad 
incluziv nu pot fi membri ai aceleeaşi curţi, 
tribunal sau judecătorii». 

«De asemenea şi judecătorii cari ţin în 
căsătorie două surori.» 

«In cas când o asemenea incompatibili- 
tate s'ar constată că există în sânul unei 
instanţe judecătoreşti, ministrul justiţiei o 
va face să înceteze, punând la retragere pe 
magistratul cel mai nou numit.» 


Domnilor Senatori, 


Când am avut onoarea să vorbesc pentru 
prima oară înaintea d-v., mi-am permis să 
arăt rolul foarte mărginit ce-l poate aveă opo- 
ziţia aici, de oarece, prin numărul nostru res- 
trâns, nu sântem nici măcar în stare să pre- 
zentăm un amendament la o lege. Prin ur- 
mare numai când ne-ar păreă că este o mare 
necesitate de a vorbi, ne vom încercă să ri- 
dicăm şi glasul nostru — fireşte, neputând pre- 
zentà un amendament — numai cu speranţa, 
că cele zise vor puteă cumva să găsească un 
răsunet în mijlocul d-v., din majoritate, şi 
numai dacă ar găsi un asemenea răsunet, vor 
puteă să aibă oarecare succes. Cu atât mai 
mult este aplicabil aceasta în cazul do faţă, 
cu cât este o lege de un efect foarte practic, 
care se discută acum, şi numai dacă şi d-y., 
veţi găsi că singura — dar după mine esen- 
tiala — îndreptare ce trebue propusă la acest 

proiect, merită să fie introdusă, vorbirea mea 
va aveă un efect practic; dacă nu, vă fac 
scuzele mele pentru timpul ce vi l-am răpit, 
degeaba, fiindcă nu am deprinderea de a 
vorbi numai pentru ca vorbă să fie. 

D-lor, proiectul de lege actual nu este în 
dispoziţiile lui pozitive de mare importanţă; 
e.o modificare în mici proporţii a legii ma- 
gistraturei şi mă grăbesc a recunoaşte, în 
aceste limite este o îmbunătăţire. Ca să so 
compuie altfel secţiunile Curţilor prin tragere 
la sorţi, ca să se alterneze astfel secţiunile la 
Curtea de casaţie, în urma unei alte trageri 
la sorţi, ca să se ia oarecari garanţii pentru 
o mai mare nepărtinire, acestea sunt măsuri 
bune, de şi, cum ziceam, nu de mare impor- 
tanţă. Dar, pănă când va veni actualul gu- 
vern cu legi mai importante decât cele de 
pănă acum, noi sântem datori să ne ocupăm 
şi cu asemenea fragmente de îmbunătăţiri. 

Primesc ceeace spune d. raportor, sau ce 
spune mai bine expunerea de motive a d-lui 
ministru, în ceeace priveşte aceste mici mo- 
dificări pozitive, le găsesc şi eu folositoare 
şi voi votă luarea în consideraţie a legii, însă, 
cu următoarea rezervă — dacă, rezerva, aceasta, 
nu o veţi primi, fireşte voi votă în contra, 

ceeace n'are nici o însemnătate, dar prevăd 
că acea parie a legii, în privința căreia fac re- 
zerva, va fi foarte provizorie şi va trebui să 
fie remodificată de orce guvern de alt partid, 
care va venă după d-voastră. 

Mă opresc dar la partea, care m'a făcut să 
iau cuvântul în contra legii. 

In mijlocul unor mici şi prudente modifi- 
cări, se introduce de odată în proiectul gu- 
vernului şi, spre marea mea mirare, se înăs- 
preşte încă printr'un amehdament elaborat de 
comitetul delegaților, o isbire radicală a in- 
dependenţei, a prestigiului, a siguranţei Inaltei 
Curți de casaţie. Dispoziţiunea, prin care se 
zice că se exclud dela funcţionarea în aceeaş 
Curte certe grade de rudenie şi de alianţă, 
să se aplice, cum zice în mod impropriu d. 
raportor, hic et nunc. Hic n'are să se aplice, 
ci la palatul de justiţie, dar nunc, acum, 
îndată după promulgarea legii, adică să se 
pună la retragere magistraţii mai nou numiţi. 

Această, dispoziţie, d-lor, o găsesc rea, este 
violarea unei legi superioare, şi o găsesc-atin- 
gând esenţa unui principiu, constituţional; 
şi pentru că mai ales din acest punct de ve- 
dere trebue să o combat, mă mărginesc la 
Curtea de casaţie. 

D-lor, aplicaţiunea legei acum, dacă, se va 
promulgă aşa, ar însemnă că doi magistrați 
dela Curtea de casaţie să fie imediat daţi 
afară, unul mai de curând numit, altul numit 
de vre-o 6 ani, numit sub legea anterioară, 
aşa cum fusese păstrată, fără această incom- 
patibilitate nou inventată, în tot timpul re- 
gimului liberal de i2 ani. 

D-lor, d. raportor zice: în Constituţiune nu 
este înscris principiul inamovibilităţii. 

Eu cred că se înşeală d. raportor. In Con- 
stituţiune nu este înscris principiul inamovi- 
bilităţi pentru celelalte trepte ale magistra- 
turei, dar în ceeace priveşte Curtea de casa- 
ţie, în Constituţiune este implicit mai mult 
decât înscris acest principiu, este de esenţa, 
alcătuirii Constituţiunii noastre, fiindcă Cons- 
iituţiunea prevede trei puteri în stat: pute- 
rea legiuitoare—cu ea începe democratica 
noastră Constituţiune —-, apoi puterea execu- 
tivă, cu Regele în cap, şi apoi, precum zice 
anume constituţiunea, puterea judecătorească. 
Va să zică trei puteri sunt în echilibrul sta- 
tului nostru constituţional, cari stau pari passu 
lângă o laltă. Ca un corolar al acestei dis- 
poziţii fundamentale stă tot în Constituţiune, 
că aşa de puternică, de sine stătătoare şi in- 

dependentă este şi trebue să fie puterea ju- 
decătorească, în cât miniştrii, reprezentanţii 
puterii executive, sunt trimişi în judecata, 
Curţii de casaţie; şi înţelege orce om cu- 
minte, că ar fi o copilărie ca puterea aceea, 
care este chiemată să judece şi să apreţieze 
purtarea, reprezentanţilor puterii executive, să 
fie numită numai după arbitrul miniştrilor ca 
simpli funcţionari administrativi. 

Când Constituţia trimite pe reprezentanţii 
puterii executive să fie judecaţi de Curtea, de 
casaţie, prin aceasta a înţeles fundamental 
neatârnarea Curţii de casaţie de simplul arbi- 
tra al puterii executive în funcţionarea ei. 
Va, să, zică, a înţeles cel puţin ina.movibilitatea, 
Curţii de casaţie. 

De acolo, ce este drept, ca o deducere, ca 
un corolar, se aplică idea, că tot aşa este 
bine să se întindă inamovibilitatea şi la cele- 
lalto instanţe, 

D-lor, inamovibilitatea însemnează că nu 
se poate lăsă nici la arbitrulputerii executive 
nici la arbitrul puterii legislative depărtarea 
persoanei numite; că odată numirea făcută, 
conform legii, nu o mai poţi isbi personal. 
Ca, să faci o lege modificatoare în amănunte, 
poţi s'o faci; dar orcum ai face-o, trebue să 

respectezi într'însa inamovibilitatea. Dar ca 
acum, sub pretext de reformă, să isbeşti în 
cei ce există constitutiv după lege ca membri 
ai acestei Curți, aceasta nu se poate. Se pot 
luă măsuri de siguranţă de acum înainte, dar 
nu se pot isbi acei care sânt în virtutea legii 
funcţionând, fără ca să deştepţi impresia de 
a -fi făcut o lege personală sau de partid şi 
fără să introduci în public sentimentul de 
nesiguranţă faţă cu independenţa justiţiei ţării. 

D-lor, din norocire între d-v sânt mulţi 
cari nu sânt advocaţi şi oameni de legi, — 
prex mulţi advocaţi într'o ţară nu e semn 
bun pentru starea economică şi socială a 
țării; — este o adevărată fericire că sânt şi 
alții aici care reprezintă alte interese, poate 
mai mari şi mai reale ale ţării; pentru ace- 
ştia, care nu sânt jurişti speciali, daţi-mi voie 
să aduc mai aproape cestiunea şi importanţa 
marelui principiu că nu se poate face retro- 
activă o lege. Voi încercă explicarea printr'un 
caz analog, unde poate că sentimentul tutu- 
lor se va ridică în contra retroactivităţii dacă, 
s'ar face acolo, cum se propune aci. 

Ordinea publică, zice d. raportor! 

Dar ia să vă dau o altă cestiune de ordine 
publică, şi să vedem, ce ar rezultă când sar 

aplică acolo principiul, cum se aplică aci, la, 
Curtea de casaţie. La căsătorii sa prevăzut 
în codul nostru civil unele concesiuni la ce- 
rinţele Bisericei ortodoxe, d. e. poprirea că- 
sătoriei din motivul foarte subtil şi numai 
canonic al rudeniei din sfântul botez, aseme- 
nea este poprită căsătoria în linie colaterală 
pănă la a patra spiţă incluziv, şi între veri 
şi vere, şi între cumnaţi şi cumnate. Dar Re- 
gele poate dispensă pentru căsătorii între 
veri şi între cumnaţi. Sfântul Sinod, consecu- 
ent cu canoanele, nu găseşte suficiente aceste 
popriri ale codului civil, el cere proprirea 
pănă la a cincea spiţă. 

O voce. Pănă la a şeaptea spiţă. 

D. 'Trru MaronEscu. Vorbesc numai de a cin- 
cea spiţă, fiindcă prin o hotărâre a Sf-lui Sinod, 
mi se pare dela 1881, dacă un preot îndrăz- 
neşte să căsătorească la a cincea spiţă, preo- 
tul să se canonisească. lată o nepotrivire între 
Biserică şi societatea civilă. 

Vă dau un exemplu, foarte real şi acut, 
Căci am văzut pe d. ministru-prezident, re- 
prezentantul partidului naţional-liberal, gro- 
zav de evlavios, şi totdeauna aplecat spre 
cele bisericeşti (nu ştiu cum împacă d-sa 
aceste pretenţii de evlavie cu şefia partidului 

liberal, care în toate părţile se arată mai in- 
diferent pentru unele cerinţe ale Bisericei). 
Dar, fiind dat actualul d. ministru-preşedinte 
cu evlavia d-sale pronunţată, poate va voi 
d-sa să împace statul civil cu o propunere 
pentru ca să dispară acel conflict, şi prin 
care să zică: este oprită căsătoria şi în codul 
civil pănă la a cincea spiţă, sau se abrogă 
dreptul Regelui de a da dispensă la căsăto- 
riile cumnaţilor şi verilor, prin urmare ase- 
menea căsătorii rămân oprite, fără dispensă. 
De altminteri şi Regelui poate să nu-i fie 
plăcut acest drept de dispensă. Un Rege con- 
stituţional se cade să fie mai bine în situaţie 
de a acordă decât de a refuză. Insă dacă 
acordă toate asemenea dispense, atinge sim- 
ţimintele persoanelor bisericeşti; dacă le re- 
fuză, atinge simţimintele persoanelor civil 
în chestie. 

Se poate dar foarte bine, ca sub actualul 
ministru-prezident să vi se propuie un pro- 
iect de lege care să zică: sânt absolut oprite 
căsătoriile între văr şi vară, între cumnat şi 
cumnată,. 

Foarte bine ! 

Dar în fața acestui proiect, va venì d, ra- 
portor Polizu Micşunescu şi va zice: ordinea 

publică cere aplicarea imediată, ordinea pu- 
blică hic et nunc, şi prin urmare căsătoriile 
astăzi existente după legea vechie între veri 
şi cumnaţi se revoacă, 

Oare simţimântul d-voastră de dreptate nu 
sar revoltă, când s'ar face aceasta? Când 
sar zice: a fost bună căsătoria sub legea de 
pănă acum, nu mai e bună de acum înainte, 
soţii sunt acum în concubinagiu, copii devin 
bastarzi ? ! 

Iacă o enormitate! Ca de acum înainte să 
se aplice legea, se poate. Dar ca ea să anu- 
leze ceea ce eră făcut în deplină legalitate 
până acum, aceasta nu se poate. 

Şi tot aşa nu se poate admite retroactivi- 
tatea la Casaţie. 

Aici este adevărata chestie de ordine pu- 
blică superioară, care primează pe aceea a 
cumnăţiei. Şi cei ce sânt mai puţin deprinşi 
„cu principiile generale, o vor simţi îndată la, 
aplicarea practică asupra judecătorilor dela 
casaţie. Pentru mai multă claritate, mă mär- 
ginesc la cazul cel mai tare. Iată un membru 
al Inaltei Curți de Justiţie, fost judecător 
mulţi ani la instanţele inferioare, membru la 
Curtea, de apel, prezident al unei Curți de 
apel, numit de vre-o 6 ani la Casaţie în 

toată regula şi în toate condiţiile legii aşa, 
cum a fost la noi de când există Curtea de 
Casaţie, şi fireşte, acum de sigur inamovibil, 
strămutându-şi căsnicia la Bucureşti, om în- 
surat, cu copii, sosit de dincolo de Milcov, 
cumpărându-şi casă în Bucureşti, şi veniţi 
d-voastră şi ziceţi; apoi e cumnat cu altul, 
îl daţi afară şi îl lăsaţi pe drumuri, fiindcă 
aşa, cere ordinea publică acum inventată. 

D-lor Senatori, să judecăm şi noi cu toată 
mintea sănătoasă: se poate aceasta? bine 
este ? 

Nu e decât cazul unei persoane ; ce însem- 
nează o persoană, două persoane mai mult 
sau mai puţin în viaţa Statului! Aşa este; 
însă această lovire sdruncină convingerea oa- 
menilor despre neatârnarea şi siguranţa în- 
tregei justiţii în ţară. Căci, d-lor, să vă spun 
îndată o mai departe aplicare: dacă primim 
proiectul de faţă, cu aceeaş procedură se 
poate înlătură toată inamovibilitatea  Curţei 
de casaţiune. Acum ați introdus cumnăţiile 
şi veriile, — iertaţi-mă si vă repet, e o mică 
1eformă. Când cineva e aşa judecător, încât, 
pentru că e cumnat cu altul, să-şi schimbe 
părerea, fie că va fi fost la casaţiune, fie că 
va fi fost la Curtea de apel, rău judecător 

rămâneă şi dacă nu se însură cu cumnata, 
altui judecător. 

Dacă eră vorba să se ia mai multe garanţii 
pentru independenţa judecătorilor, câte alte 
măsuri nu erau, numai să se fi aplicat! Ast- 
fel, una pe care a prevăzut-o cu oarecare re- 
voltă din partea Camerei, un biet răposat de- 
putat, care nu eră luat tocmai în serios, Nuc- 
şoreanu, care s'a ridicat în contra jocului de 
cărţi şi a vieţii în club a multor magistrați. 
Scandal judiciar şi social în ţară la noi, a- 
ceastă promiscuitate între avocat, parte şi 
judecător la club şi la cărţi! Dar ştiu că în 
această privinţă are aceiaş convingere şi d. 
ministru de justiţie actual, şi eră şi este mo- 
mentul, că acea dispoziţie din legea orga- 
nică, să fie riguros. aplicată şi să se simtă că, 
şi prestigiul şi demnitatea şi independenţa 
magistratului e lovită prin viaţa de cartofo- 
rie, care este lăţită atât în provincie cât şi 
în capitală!... 

D. MINISTRU AL JUSTIŢIEI, EUGENIE STATESCU. 
Şi i-aţi numit de preferinţă, pe cunoscuți ju- 
decători de cărţi, i-aţi tăcut inamovibili. 

D. Marozescu. Voiu veni îndată la argu- 
mentul acesta al d-voastră, că şi ceilalţi au 
făcut tot aşa. 

D. MINISTRU AL JUSTIŢIEI, EUGENIE STĂTESCU. 
D-voastră aţi făcut aşa, nu voi să numesc 
nume, nomina odiosa. 

D. Maiorescu. Să termin mai întâi cu apli- 
carea mai departe a încercării proiectului de 
astäzi. 

D-lor, nu ar fi mai bine ca judecătorii să aibă 
mai multă experienţă decât au? Cine poate să 
zică altfel decât «da». Nu ar fi mai bine ca 
ei să aibă şi mai multă cunoştinţă de drept, 
pentru a fi mai bine asigurată societatea? 
Când ar veni cineva cu o propunere de ordine 
publică şi ar cere ca cel puţin judecătorii dela 
Curtea, de Casaţie să fie doctori în legi, ca aşa 
să dea mai multe garanţii prin studiile ce au 
făcut, oare acesta nu ar fi bine, cine poate să 
zică că nu este bine? Or să zică că judecă- 
torii trebue să fie într'o vârstă şi mai matură, 
de exemplu, preşedintele de tribunal care este 
inamovibil, sau membrii dela Curtea de Casa- 
țiune, să fie de cel puţin 40 de ani ca şi mem- 
brii acestui matur Corp al Senatului, cine ar 
puteă să afirme că aceasta nu ar fi o garanţie 
mai mare ?,. 

D. Perre GRĂDIŞTEANU. Acesta este progra- 
mul partidului conservator ? 

D. Maronescv. S'ar puteă dar foarte bine 

întroduce o asemenea, reformă. Şi atunci, după 
analogia proiectului d-voastră de astăzi, s'ar 
adăogă: judecătorii numiţi inamovibili după. 
legea de pănă acum, cari nu îndeplinesc con- 
diţiile cele nou introduse, sânt puşi în retra- 
gere prin decret, adică daţi afară. Apoi nu 
vedeţi, că sub asemenea pretext de ordine pu- 
blică se poate desfiinţă orce instituţie inamo- 
vibilă ? Şi am ajunge la pericolul cel mai mare, 
la zdruncinarea celor mai temeinice alcătuiri 
ale Statului, cu faimosul d-voastră hic et nunc? 

D-lor Senatori, daţi-mi voie să adaog în trea- 
căt, o a doua observare dintr'o altă ordine de 
idei faţă cu această chestie, să vorbesc de 
principiile liberale. Senatul este astăzi liberal, 
cum ziceă colegul nostru d-nul Polizu-Micşu- 
neşti în adresă, la care tot d-sa eră raportor, 
Insă după încetarea din viaţă a lui Rosetti, 
Brătianu, fie şi Dimitrie Brătianu, şi a Goleş- 
ilor, nu ştiu dacă se mai poate face apella 
via simţire a principiilor liberale în sânul par- 
tidului liberal, cum a rămas acum. Nici chiar 
nu se mai pomeneşte de ele! 

Ce se face de câteva luni încoace, numai 
„liberal nu este. Când a venit legea d-lui Poni, 
privitoare la administraţiunea Casei şcoalelor, 
lege de altfel care are multe dispoziţii bune, 

şi a întins centralizarea administrativă pănă 
în contra, instituţiilor private, a făcut o acţiune 
anti-liberală,. 

Poate că eră necesară, nici n'am luat cu- 
vântul la ea, dar liberală nu eră, 

În materie de magistratură este dogmă li- 
berală, fundamentală în toate ţările: «neatâr- 
narea magistraturei de puterea executivă». 
Toate proiectele de lege care peste starea de 
astăzi, cum este, dă unui ministru de justiţie, 
fie şi celui mai bun şi celui mai respectat — şi 
se recunoaşte că este cel mai respectat; de d-v. 
actualul ministru de justiţie — dă putere arbi- 
trului lui de a se amestecă şi mai mult în 
numirile de magistrați, mai ales la Casaţie, 
toate aceste tendinţe nu sânt liberale. Dorul, 
graba cu care, fără a aşteptă stingerea prin 
vârstă şi prin moarte, voiţi, cum zice d. ra- 
portor, hic et nunc, să mai deschideţi două 
locuri la Casaţie... 

D. P. GRĂDIȘTEANU. Chiar fără lege ar avea 
15 mijloace să numească 4, nu două locuri. 

D. T. Maronescv. Cu atât mai rău, nu este 
tendinţă liberală aceasta; căci aduceţi-vă a- 
minte de adevărata tendinţă liberală. S'a dis- 
cutat chestiunea aceasta, când cu revizuirea 
Constituţiei făcută de d-voastră. Pănă acolo 

mergeă, dtunci sentimentul liberal şi ultra li- 
beral pentru independenţa magistraturei, în 
cât C. A. Rosetti— şi aveă atunci mulţi par- 
tizani — cu onor. nostru coleg din Senat, D. 
Vulturescu, care a publicat un raport, voiau 
să introducă chiar electivitatea magistraturei, 
ca să nu mai fie amestecul puterii executive. 
Tendinţa este justă, cred că mijlocul nu eră 
bun, dar vreau să-l citez ca să vedeţi pănă 
unde voiă să se scoată de sub arbitrul unui 
singur om din puterea executivă, numirea ma- 
gistraţilor. 

Tendinţa, de partid liberal ar îi să facă ceea, 
ce-mi pare rău că nu s'a făcut sub ministerul 
trecut pentru a completă această lege de în- 
tindere a inamovilitaţii, să facă o mai strânsă, 
lege de admisibilitate în magistratură, să nu 
lase numirea în locurile vacante a tot puter- 
niciei şi arbitrariului unui ministru, care poate 
numeşte magistraţii după spiritul politic, poate 
după rubedenie, etc, 

Să nu se mai întâmple această nedomerire, 
această împiedecare de a se întemeiă senti- 
mentul justiţiei în ţară, în opinia publică, 
că numirile în magistratură se fac după po- 
litică. Să nu mai fie, dacă-mi iertaţi un cu- 
vânt familiar, lozinca care o auzim din ne- 


167 


fericire în public, la palatul justiţiei: o sec- 
ţiune din Curtea de Casaţie e liberală, alta 
junimistă sau conservatoare! 

Aceasta zdruncină în fundament credinţa 
ţărei în justiţie. Tendinţa liberală este să luați 
din mâna ministrului prea marea latitudine 
în numiri, şi aş fi alături în Camera ceailaltă 
cu d. V. Brătianu, care a făcut o propunere 
în felul acesta. Este exorbitant dreptul dat 
în mâna ministrului, trebuesec mai multe în- 
grădiri... 

D. MINISTRU DE JUSTIŢIE. D-voastră n'aţi res- 
pectat nici îngrădirile existente. 

D. Timu Marogescv. Sânt mulţumit să fiu 
întrerupt, mai ales de d. ministru, dar am 
avut onoare să spua că voi veni mai târziu 
şi la acest argument. Adică dacă nu s'a res- 
pectat nici în trecut, acesta este motivul să 
facem tot aşa şi în viitor? Aceasta este mi- 
siunea partidului liberal? 

Va să zică, dacă se impune o reformă a 
magistraturei, iată reforma cea în adevăr înaltă, 
nu crâmpeiul acesta de mici reparaţiuni. 

Iată, marea reformă: modul cum să se facă 
numirile în magistratură; să se îngrădească 
arbitrarul personal al ministrului; numai cu 
o asemenea, reformă am puteă să scăpăm de 

aceea ce s'a spus totdeauna în ţară în contra 
ministerelor trecute şi de ceea ce se spune 
dejă în contra ministerului actual. 

In loc de aceasta, vine partidul liberal şi 
cu prilejul de a introduce câteva mici garanţii 
de independenţă, ca să nu fie doi veri, sau 
doi cumnaţi, chiar prin aceasta isbeşte în ina- 
movibilitatea Curţii de casaţie numai pentru 
ca d. ministru de justiţie să mai poată numi 
acolo pe cine va vrea! 

Acum, d-lor vin la argumentul «aşa s'a făcut, 
şi în trecut». 

Foarte rău, dacă sa făcut aşa. 

D. MINISTRU DE JUSTIŢIE. Nu în trecut; 
d-voastră, ! 

D. Trru MAroREscU. Indiferent, dacă noi sau 
alţii. Ar fi o adevărată nefericire, dacă dela, 
partid la partid, în schimbul obişnuit al sis- 
temului constituţional, nu am ajunge cel puţin 
la aceasta, ca cei cari vin după alţii şi au 
înţeles greşelile lor, să facă ceva mai bine. 
Altfel, ce ne-ar folosi schimbarea guvernelor? 

Că sunt totdeauna multe neajunsuri în multe 
priviri şi în multe părţi ale administraţiei pu- 
blice, multe rele de îndreptat, o ştim cu toţii. 

Prin urmare oamenii cu minte şi cu sânge 
rece trebue să se bucure adeseori, când se 

schimbă un partid dela guvern, după oarecare 
durată, ca să îi avut guvernul timp să reali- 
zeze ceva; pentrucă se poate presupune că 
se va introduce în vreo parte a administraţiei 
ceva mai bun. 

Eu am recunoscut, în mijlocul partidului 
liberal, când eram atunci în cameră în opo- 
ziţie, că bine a fost că a căzut cabinetul 
Lascar Catargi în 1816; nu se puteă face 
războiul decât cu partidul liberal; şi tot aşa 
cred că bine a fost, şi eram de aceeaş pă- 
rere, că s'a retras partidul conservator sau 
junimist-conservator la 1895 şi aţi venit dum- 
neavoastră să faceţi vre-o îmbunătăţire, acolo 
unde se poate introduce; căci poate guvernul 
trecut ajunsese cu reformele sale la momentul 
de saturație. 

Cu argumente ca acesta, d-le ministru, că 
era, rău şi celălalt partid, nu înaintăm de loc; 
cestiunva este: cum e bine să faceţi d-voastră 
astăzi ? 

Acum, d-lor, dacă simţiţi mai mulţi din 
d-v. împreună cu mine, că nu e bună apli- 
carea ce se încearcă prin proiectul de lege 
actual, că nu este anume nici constituţional 
admisibil să se răpească inamovibilitatea ma- 
gistraţilor dela Casaţie şi să se elimineze cei 


170 


doi membrii care se au în vedere, atunci per- 
miteţi-mi a întări acest simţământ şi această, 
argumentare cu o a treia şi cea din “urmă 
reflecţie. 

Aşa este de adevărat că în Statele consti- 
tuţionale trebue să fie folositoare alternarea 
partidelor, încât mi-aş permite să vă pun 
înainte următoarea regulă pentru oamenii cu 
minte în politică: aceă măsură administrativă 
sau legislativă este bună care, deşi făcută de 
un partid, este însă respectată şi menținută 
de celălalt partid. Aceă lege şi aceă măsură, 
este bună care a trecut prin două focuri de 
partide, căci ce este folositor pentru ţară, nu 
este ceeace ne desparte, ci este ceea ce ne 
uneşte. Precum sântem fii aceleiaşi ţări, aşa 
şi interesul şi binele obştesc este acolo unde 
se recunoaşte de oamenii cuminţi din toate 
partidele că eră bună legea. 

Că eră bună legea d-lui Carp cu vânzarea, 
loturilor mici, se dovedeşte prin faptul că este 
şi va fi respectată şi de d-v., cu toate păre- 
rile contrarii ale unora. Dacă este bună fai- 
moasa lege a maximului — poate cu cevă mo- 
dificări în taxe, ea va fi respectată şi de d-v. 
şi cred, că va fi respectată. 

Am fost fericit, câtă vreme am văzut pe 

actualul d. ministru de justiţie că respectează, 
principiul inamovibilităţei. 

D. MINISTRU DE JUSTIȚIE, E. SrărescU. Dar 
l-am înscris înainte de d-v. în proiectul de lege... 

D. T. Maronescu. Căci deşi a crezut de 
cuviinţă şi sa grăbit să revoace o numire, 
care i sa părut că este contra legii, chiar 
aceasta se poate consideră ca un fel de oma- 
giu ce l-a adus legii inamovibilităţii. 

Iată darîncă o lege bună, legea cu întinderea 
inamovibilităţii, care trece prin două focuri de 
partid şi rămâne respectată ca lege generală. Tot 
astfel, acele legi ale d-v. sânt bune, care vor 
trebui să fie respectate şi de partidul opus. 

Suindu-mă pe această scară, măsurând la, 
această măsură, propunerea, ce faceţi astă-zi 
nu este bună, pentrucă — pe cât pot pre- 
vedeă şi pe cât; pot şti — va fi de onoarea, 
şi de datoria unui ministru de justiţie din alt 
partid, urmând după d-v., să rectifice neiertata, 
lovire ce o daţi principiului inamovibilităţei, 
şi să revoace toate măsurile prin care aţi atins 
pe cei doi membri. Iată unde veţi ajunge 1). 





D Aşa s'a şi întâmplat după 4 ani, însuş autorul scrierii de 
faţă fiind ministru de justiţie a abrogat printr'o lege din Dec. 
1900 arbitrarele măsuri combătute în discursul de mai sus. 

Contra adresei — un anahronism. Răul unanimită- 

ilor. Parlamentul liberal nu mai reprezintă ţara, 

aplanarea conflictului mitropolitan s'a făcut în 
afară de el 


Şedinţa Senatului dela 13 Dec. 1896. 





MINISTERUL DIN ACEL TIMP: 


P. S. Aurelian, prezident şi domenii, 

Vasilie Lascar, interne, 

G. Mârzescu, culte, 

General Anton Berindei, război, 

Ştefan Şendre, justiţie, 

Emanoil M. Porumbaru, lucrări publice, 

G. C. Cantacuzino (Rifoveanu) rămâne la 
finanţe şi 

C. I. Stoicescu trece la externe. 

Domnilor Senatori, 


Dacă proiectul de adresă ce ni se înfăţi- 
şează, s'ar mărgini la forma englezească, cum 
ziceau mai toţi onor. mei preopinenţi, şi ar 
culmină numai în expresia solemnă a oma- 
giului ce-l aducem Coroanei, nu ar rămâne 
decât să ne asociem toţi la această expresie. 
Insă proectul de adresă face cevă mai mult, 

El, parafrazând mesagiul, care între altele 
vorbeşte Corpurilor legiuitoare şi de eveni- 
mentele mai importante petrecute dela închi- 
derea sesiunii trecute până la deschiderea, se~ 
sesiunii actuale, menţionează şi el aceste eve- 
nimente: vizita Impăratului Austro-Ungariei, 
a Regelui Serbiei, vizita Regelui nostru la Por- 
tile de fier, la portul Constanţa, etc., şi apoi 
trece la proiectele de legi ce ni se anunţă 
pentru viitor. 

Dacă, din ziua, în care s'a redeschis parla- 
mentul, 15 Noemvrie, până astăzi, când dis- 
cutăm răspunsul la mesagiul de deschidere, 
nu ar mai fi intervenit alte evenimente, care 
— odată ce se enumeră unele evenimente în 
adresă — ne silesc la întrebarea, dacă nu merg 
şi ele în importanţa lor pari passu cu cele 

enumerate : atunci aşă numita desbatere a 
adresei se puteă mărgini la simpla lectură şi 
la simpla votare a proiectului de răspuns. Dar 
fiindcă, prin o -coincidenţă neprevăzută nici 
de cei ce au contrasemnat mesagiul, nici de 
membrii comisiunii de adresă în momentul 
când au fost aleşi, au intervenit alte eveni- 
mente de mare însemnătate: proiectul de răs- 
puns, aşă cum este redactat şi cum vine, 
pentru nefericirea lui, astăzi în desbaterea 
noastră, a devenit un anahronism şi constitue 
o anomalie ; anomalie atât prin câtevă cuvinte 
ce le cuprinde, cât mai ales prin cuvintele 
ce nu le cuprinde, şi în fine şi ca emanarea 
unei înalte instituţii reprezentative, în privinţa 
căreia îmi voi permite să examinez în li- 
nişte, înaintea, d-voastră şi pe cât se poate 
împreună cu d-voastră, întrebarea totdeauna 
delicată: până unde acest matur corp mai 
poate fi considerat astăzi ca reprezentând 
adevărata opinie a ţărei? 

Proiectul de răspuns constitue, ziceam, un 
anahronism şi o anomalie, întâi prin câtevă cu- 
vinte, cari astăzi nu mai au sensul lor primitiv. 
Aceste cuvinte sunt cele de pe la sfârşit: «gu- 
vernul Maiestăţii Voastre va aveă tot sprijinul 
nostru pentru realizarea acestor reforme». 

Care guvern, d-lor senatori? Când ni se ci- 
teşte mesagiul şi noi venim să-l discutăm, noi 
nu-l discutăm, fiindcă poartă semnătura Ca- 
rol, deoarece Regele este indiscutabil. Noi îl dis- 
cutăm, fiindcă după semnătura Carol vin numele 
miniştrilor cari, contrasemnând acest act, devin 
prin aceasta răspunzători înaintea, noastră, Şi 
această răspundere, luată prin contrasemnarea 
mesagiului, este o răspundere personală, prin 
anume lege declarată personală. Prin urmare 
când proiectul d-vstră de răspuns la mesagiu 
vorbeşte de guvernul Maiestăţii Sale, el nu 
poate înţelege în mod normal decât guvernul 
semnat în mesagiu, adică pe nume: guvernul 
Dimitrie Sturdza, Stătescu, Stolojan, Poni şi 
ceilalţi. Deodată acest înţeles al cuvântului 
«guvern», care ar fi singurul înţeles normal 
în ocazia prezentă, s'a schimbat şi a luat altă, 
înfăţişare. Guvernul, înaintea căruia discutăm 
răspunsul nostru, nu mai e guvernul, care a 
contrasemnat mesagiul. 

Şi răspunsul Senatului la mesagiul Tronu- 
lui trece peste această schimbare, peste acest 
eveniment, parcă n'ar fi fost şi n'ar merită 
relevare ? Daţi-mi voie să consider o asemenea 
procedare ca elementar incorectă. 

Dar proiectul adresei mai constitue o ano- 

malie prin enumerarea evenimentelor (ar fi 
putut să nu se facă, dar s'a făcut enumerarea. 
evenimentelor) întâmplate dela închiderea, se- 
siunii trecute până la deschiderea, sesiunii pre- 
zente, — şi anume prin faptul, că în această, 
enumerare trece sub tăcere un alt eveniment 
asemenea, important, petrecut în acelaş inter- 
val al sesiunilor, şi care stă în strânsă legă- 
tură cu schimbarea de guvern, de care am 
vorbit. 

Şi iar mesagiul tace asupra evenimentului 
în chestie. Dar mesagiul puteă să tacă asupra, 
lui. Căci fostul guvern aveă modul său deo- 
sebit de a vedeă acel eveniment. Pentru fos- 
tul guvern evenimentul (pe care nu vreau 
să-l precisez mai de aproape: îl cunoaşteţi cu 
toţii 1) a fost faptul unui alt corp constituit; 
“al Statului. S'a petrecut conform suveranităţii 
acelui corp şi, după cum credeă guvernul 

“trecut, în limitele acestei snveranităţi. Co- 
roana nu aveă ce să caute acolo; guvernul 
ca guvern laic nu aveă decât să se conforme 
acelei deciziuni suverane, fără a luă răspun- 
derea ei. Prin urmare n'aveă de ce să o men- 


1) Destituirea, reintegrarea şi apoi renunţarea Mitropolitului= 
Primat Ghenadie. 

ţioneze mesagiul; foarte consecvent din punc- 
tul de vedere al fostului guvern. Dar ceeace 
s'a întâmplat de atunci încoace, dovedeşte că 
actualul guvern a părăsit acel punct de ve- 
dere, şi Senatul a aprobat procedarea noului 
guvern. 

Noul guvern a făcut din acel fapt — şi cred, 
că a făcut bine — un fapt politic, precum şi 
eră, şi schimbând modul de a vedeă al gu- 
vernului trecut, a mai înfăptuit cu această 
ocazie unul din acele precedente, de care 
se felicită toţi ca de bun augur pentru des- 
voltarea noastră naţională mai departe. Cum 
dar să poată trece Senatul peste acest eve- 
niment, când enumără pe celelalte ? Acest eve- 
niment, care a avut de rezultat căderea unui 
guvern şi a dat guvernului următor şi par- 
tidelor ocazia de a manifestă unirea cuge- 
telor, când e vorba de o chestie naţională ? 
Aş vrea să ştiu, cu ce argumente valabile 
sar mai puteă combate propunerea de eri a 
d-lui Petre Grădişteanu, vice-prezidentul a- 
cestui Senat, care cu justul simţimânt al ne- 
cesităților parlamentare v'a cerut să întro- 
duceţi în adresă un alineat asupra schimbării 
de guvern? — Că d. Dimitrie Sturdza, fostul 

„ministru prezident şi presupusul încă şei al 
partidului naţional liberal... 

Voor. Este chiar, nu e presupus. 

D. T. Maroaescu. Nu ştiu pentru cât timp; 
fiindcă, vom examină aci împreună şi o altă 
consecinţă neapărată, neînlăturabilă, care re- 
zultă, din situaţie. D. Dim. Sturdza v'a spus 
eri în Senat, că ar dori să nu se menţioneze 
schimbarea guvernului. 

Explicabilă dorinţă! Cine îşi menţionează, 
cu plăcere căderea dela guvern? Şi foarte 
politicos d. ministru prezident actual, faţă cu 
dorinţa, fostului ministru prezident, a consimţit 
ca să nu se menţioneze acest eveniment. Fi- 
reşte ; d-sa e pe banca ministerială, e purtat 
de încrederea majorităţii d-voastre, d-sale îi 
e indiferent dacă se menţionează sau nu schim- 
barea ministerului. 

Dar noi, parlamentul—şi aci scuzaţi-mă, că, 
zic: noi—noi parlamentul, majoritate şi infimă, 
minoritate, noi parlamentul, ce suntem noi? 
O simplă dependenţă a unei dorinţe de poli- 
teţă a ministrului-prezident? Noi, când enu- 
merăm relaţiinile cu Grecia şi equilibrarea 
budgetului şi începerea lucrărilor dela Con- 
stanţa ca evenimente, trebue să trecem sub 
tacere evenimentul liniştirii bisericei şi socie- 

tăţii prin înfrăţirea tutulor? Dar atunci ce 
parlament mai sântem noi? Mai sântem ex- 
presia opiniei ţării în acest moment? Poate 
fi interesul parlamentului de a pune un 
zid între valurile mişcate ale opiniei publice 
din afară şi ceeace se petrece înăuntru? D-lor, 
e imposibil! Tăcerea adresei asupra acestui 
punct e anahronism şi anomalie! 

Şi dacă ar fi numai atât! Dar e ceva mai 
greu în toată nelămurirea situaţiei parla- 
mentare şi guvernamentale de astăzi. S'a re- 
tras guvernul trecut şi a venit guvernul actual. 

Eu nu împărtăşesc în această privinţă pă- 
rerea onor. meu preopinent, d. Brabeţeanu. 
Eu cred şi recunosc, că s'a explicat guvernul 
de ce a venit, şi, dacă mi s'au raportat exact 
cuvintele zise eri de onorabilul încă şef al 
partidului naţional-liboral, d. Dimitrie Sturdza, 
sa explicat şi din partea d-sale de ce sa 
retras. 

Din primele cuvinte zise de d. ministru 
prezident Aurelian, că a venit să dea o so- 
luţiune pașnică cestiunilor urgente, aţi înţeles 
misiunea, sa politică, şi din cuvintele zise eri 
de d. Sturdza, că eră o agitare a opiniunii pu- 
blice, pentru îmblânzirea căreia d-sa trebuiă, 
să se retragă, aţi înţeles şi cauza retragerii. 

In adevăr, faţă cu agitarea din primele zile 
după redeschiderea parlamentului, însăş per- 
soana celui ce eră în capul guvernului deve- 
nise prea iritantă : căci acea agitare ajunsese 
să se traducă şi prin o mişcare pe stradă; 
iar poliţia, când mişcarea, condusă, de un de- 
putat, luase direcţia spre Cameră, a crezut; că. 
trebue să oprească manifestarea. 

Erà în drept poliţia să ordone măsurile de 
linişte pe uliţă; dar greu veneă fostului mi- 
nistru prezident să reziste unei asemenea, ma- 
nifestări pe stradă. Căci nu mai departe de 
cât acum trei ani, când un număr oarecare 
de studenţi eşind dintr'o curte din strada Cle- 
menţii cu steagul lor în frunte, se duceă în 
masă, ca să manifesteze la mormântul lui C. 
A. Rosetti, poliţia, tot în dreptul ei, a în- 
ştiinţat mai înainte pe manifestanți să nu treacă. 
prin calea Victoriei. Poate eră teama — şi 
dacă, erà această teamă, a avut cu atât mai 
multă dreptate să oprească — că studenţii in- 
stigaţi, trecând pe dinaintea palatului, să nu 
strige «jos guvernul!» Şi înţelegeţi bine, că 
poliţia eră datoare să oprească asemenea ma- 
nifestări şi a fost cuminte, că a ordonat să. 
treacă procesiunea pe strada Colţei sau pe 
altă stradă spre a merge la cimitir, dar nu pe 

calea Victoriei. Această ordonanţă eră tot aşă 
de legală, ca şi ordonanța poliţiei de a opri 
manifestarea condusă spre Cameră. Ordonanţa, 
de acum 3 ani s'a şi executat în mod corect, 
s'a oprit comunicaţiunea dela strada, Clemenţei 
spre calea Victoriei şi s'a pus chiar un procu- 
ror în frunte pentru a veghiă la păzirea tu- 
tulor formelor legale, 

Dar ce sa întâmplat atunci? Organele au- 
torităţii legale au fost întâmpinate de onor. 
d. Dim. Sturdza, care s'a pus însuş în capul 
studenţilor (pe care noi, autorităţile universi- 
tare, ne dăm toate silinţele ca să-i liniştim 
şi să-i disciplinăm) şi s'au pus cu toţii îm- 
preună să strige în contra procurorului şi să, 
insulte ordinea legală ! 

Aşa s'a întâmplat acum 3 ani). Şi astfel 
nu e de mirat, dacă acum 3 săptămâni, când 
un deputat voiă să meargă cu cetăţenii la Ca- 
meră ca să deă o petiție, ministrul prezi- 
dent d. Dim. Sturdza nu mai aveă autoritatea 
să oprească o asemenea manifestare. In aceste 
împrejurări şi după precedentul din strada 
Clemenţei chiar fiinţa d-sale la minister eră 
iritantă, şi a trebuit să se retragă. 





`) Vezi vol. IV, pag. 96. 

Autoritatea a putut-o aveă actualul guvern ; 
nu o aveă celtrecut. Aşă dar d. Dim. Sturdza 
a căzut în mod natural, constituţional, dela, 
guvern. 

In prima zi când am intrat aci în Senat 
la începutul sesiunii acesteia, ni s'a distribuit 
o broşură elegant imprimată a d-lui Dimitrie 
Sturdza (şi pe mine lucrările literare ale onor. 
d-lui Sturdza mă interesează totdeauna), cu 
titlul cam funebru «La morminte de eroi». 
Nu eră deabună începerea sesiunii cu aseme- 
nea cuvinte! (Ilaritate). Eroi nu ştiu dacă au 
mai fost, dar morminte au mai fost câtevă de 
la 15 Noemvrie încoace. (Ilaritate). 

Dar să revenim la chestie. După cele zise 
cred că ni sa explicat îndestul, pentru ce a 
căzut guvernul trecut, ni s'a explicat de ase- 
menea, pentru ce a venit guvernul actual. 
_Fără a mai insistă asupra tutulor celor petre- 
cute cu ocaziunea acelei manifestări pe stradă ; 
fără a mai examină, cine operà din partea ma- 
nifestanţilor şi, din nenorocire, şi din partea 
organelor ordinei legale ; şi fără a mai aminti 
că sau petrecut nişte scene cari parcă ne fac 
să zicem că nu este destul de înalt Balcanul, 
care ne desparte de barbaria Orientului ; fără 
a mai relevă, că aceste scene se petreceau 

chiar înaintea palatului de justiţie şi că pri- 
veau la ele, de acolo dela ferestre, procurorii 
şi judecătorii de instrucţie şi că niciunul din 
ei nu a avut simţimântul elementar al omu- 
lui de lege, că eră aci un flagrant delict şi că 
ei erau datori să intervie; fără a mai trage 
concluzia asupra stării, în care se vede căa 
ajuns juna magistratură sub ministrul Stă- 
tescu: să ne mulţumim cu declaraţia actua- 
lului ministru de interne, că va cercetă cele 
petrecute cu această ocaziune şi va pedepsi pe 
cci culpabili, şi să-i dorim tăria de a face ceeace 
zice, ca să înceapă odată era mai cuviin- 
cioasă a luptelor noastre politice, să înceteze 
odată, sălbăticiile de acest soi pentru toate 
partidele, spre binele vieţei noastre publice. 
(Aprobări). 

Da, până aci sau cam lămurit lucrurile. 
Dar ce rămâne încă nelămurit este chiar for- 
maţiunea actualului guvern. 

Că partidul naţional-liberal a fost în stare 
ca «din rănunchii săi» să mai scoată un mi- 
nister, este un semn de mare tărie. 

Vocr. Mai scoatem noi şi alte ministere. 

D. MaronEscu. Că acest minister este purtat 
asemenea de încrederea d-v., ca şi cel trecut, 
este un semn de mare generozitate. 

O voce. De convingere. 

D. MaronEscu. De generozitate, căci încre- 
derea, dată guvernului trecut şi exprimată prin 
răspunsul la mesagiu, se poate oare transmite 
aşă simplu parcă s'ar înţelege dela sine, asu- 
pra actualului guvern? 

Dar acest guvern are evident o altă direc- 
tie de cât acel guvern. 

Pe acel guvern, cel trecut, îl vedeţi dejă 
din mesagiu, unde enumeră legile viitoare. 
La cele mai multe — nu la reforma magistra- 
turii, unde nu rămâne do făcut decât con- 
tinuarea celor începute de diferitele partide 
pentru crescânda independenţa şi îmbunătă- 
tire a magistraturii -— dar la celelalte legi se 
exprimă tot în sistemul cunoscut al fostului 
prezident al consiliului şi actual şet al parti- 
dului liboral-naţional, d-nul Sturdza, sistemul 
de a urmari cu ura sa, — parcă aceasta ar 
îi adevăratul său element politic — tot; ce face 
alt partid decât partidul, la care din întâm.- 
plare se găseşte raliat d-sa. (Căci au fost tim- 
puri, în care d. Sturdza a fost în alte par- 
tide; acum de mai mult timp, se află în par- 
tidul liberal-naţional; dar în orce partid se 
află, d-sa urmăreşte cu ura sa pe partidul 
advers). Această ura se arată prin toate punc- 

tele din mesagiu, unde se vorbeşte de viitoa- 
rele legi, parcă activitatea partidului sub con- 
ducerea, d-sale nu' ar aveă alt scop decât de 
a distruge, de a dărâmă, ceeace au făcut 
ceilalţi. lată o direcţie pronunţată în tot me- 
sagiul. 

Ce zice din contră guvernul de azi? D. mi- 
nistru de interne declară formal în Cameră : 
nu este bine ca să venim cu idea de a răs- 
turnà tot ce au făcut ceilalţi, fiecare partid 
poate lucră în partea sa spre bine, datoria 
noastră este de a continuă. Evident, d-lor, o 
altă direcţie! 

Tot aşă cu cestia cealaltă, de care vă vor- 
beam la început. Fostul guvern o consideră 
ca o simplă executare de sentinţă a unui alt 
corp suveran dată după competenţa sa. Gu- 
vernul actual din contră a început prin a re- 
trage acel jurnal al consiliului de miniştri şi 
a pune altul în loc pentru împăcarea spiri- 
telor şi pentru prestigiul bisericei. Când un 
minister vine şi retrage un jurnal de mare 
importanţă al precedentului minister, aceasta 
însemnează că este alt minister, eşit din sânul 
partidului liberal. 

Şi precum aţi purtat cu încrederea d-v. di- 
recţiunea Sturdza-Stătescu, veţi aveă genero- 

sitatea să vă schimbaţi drumul încrederii şi 
să, vă, orientaţi spre direcţiunea Aurelian- 
Lascăr, diferită de cea precedentă. 

Dacă ar fi numai atâta, v'ar privi exclusiv 
pe d-voastră. Rămâne însă altcevă neexpli- 
cabil — şi aci parcă ar fi o nouă anomalie — 
în formarea actuală a ministerului. Jurnalul 
acela al consiliului de miniştri, cel vechiu, 
desfiinţat de actualul, eră semnat şi de onor. 
d. ministru de finanţe actual, eră semnat şi 
de onor. d. ministru de externe actual, atunci 
ministru al lucrărilor publice, şi de fostul mi- 
nistru de război, d. general Budişteanu. S'ar 
puteă, zice că odată ce se revine asupra ace- 
lui jurnal, numai miniştrii principali, cari erau 
implicaţi în alcătuirea lui, adecă preşedintele 
consiliului, ministrul de culte, ministrul de 
interne şi cel de justiţie, numai aceşti patru 
au trebuit să se retragă. iar ceilalţi trei aveau 
resorturi prea speciale şi fără nicio legătură, 
cu acea cestiune, în cât lor nu li se impuneă, 
retragerea. In adevăr, ce aveă să caute răz- 
boiul, lucrările publice şi mai ales ce aveau 
să caute finanţele într'o chestie bisericească? 

Aceşti trei miniştri, prea competenţi în re- 
sortul lor special şi prea incompetenţi în ce- 

lălalt resort, puteau să rămâe, adecă dela d. 
Sturdza să treacă dincolo la d. Aurelian. 

Fie şi aşă! Dar tot rămâne o nedomirire: 
n'au trecut toţi. Şi atunci se naşte întrebarea 
parlamentară : de ce se va fi retras d. minisțru 
de război cu această ocaziune? Poate d-sa, 
mai susceptibil la faptul foarte curios pentru 
un om public de a pune întâi semnătura sa 
pe un act important şi de a şi-o pune pe urmă 
alături cu alţii pe desfiinţarea acestui act, 
poate d-sa, mai delicat, n'a vrut aceasta. Aci 
să fie oare explicarea retragerii d-sale? Căci, 
evident, retragerea nu poate proveni din cele 
două cuvinte, prin care a rămas celebru în 
memoria politică a tuturor, cuvintele de cio- 
mag şi baston, care să-l fi ilustrat aşă de tare, 
încât să numai încapă ilustraţiunea d-sale pe 
îngustul fotoliu ministerial. Aceasta, nu se poate, 
fiindcă cele două cuvinte s'a rostit în plin 
parlament şi d-stră unanimitatea din sesiunea 
trecută n'aţi găsit niciun glas ca să protesteze 
în contra lor... 

Am îndrăzneala a spune, că protestează. 
toată armata contra lor şi că actualul ministru 
de război nu şi le va însuşi. 

Dar dacă aceasta ar fi cauza retragerii, că- 
derea ministrului trebuiă să se întâmple de- 

atunci; însă nu s'a întâmplat, ci d-v., disci- 
plinaţii membri ai partidului naţionai-liberal, 
aţi urmat pe fostul ministru de război şi după 
ciomag şi după baston. 

Atunci de ce s'a retras d-sa? Asupra unei 
cestiuni de puşcă nu se retrage ministrul de 
război, şi se retrage asupra unei cestiuni de 
Biserică? Nu rămâne dar ca explicaţiune de 
cât susceptibilitatea mai mare, care este spre 
onoarea d-sale, de a nu-şi şterge însuş iscă- 
litura sa. 

Dar remarcaţi, domnilor, că eră încă o so- 
luţiune a crizei, poate mai constituţional co- 
rectă. După ce se recunoscuse că ceeace a 
făcut ministerul d-lui Sturdza în absenţa d-v., 
a fost rău făcut şi ceeace declarau organele 
oficioase pe toate tonurile că eră o cestiune 
închisă, nu erăo cestiune închisă: soluţiunea 
normală ar fi fost ca să zică partidul: în 
-= constituirea noastră la 1895, după atâtea ma- 
ture chibzuiri, ne-am ales de şef, urmaş al 
lui Ion Brătianu, pe d-l Dimitrie Sturdza, şi 
alături cu d-sa am pus, ca aproape tot şef, 
pe d-l Stătescu şi am pus alături pe ceilalţi, 
în majoritate fruntaşi ai vechiului partid, şi 
le-am adăogat şi pe d-l Fleva şi pe d-l Pal- 
lade; ei, încrederea noastră au avut-o până 

ultima zi a, sesiunii trecute, iar în lipsa noastră, 
aceşti fruntaşi au lucrat cum sau priceput, 
dar s'au înşelat în privinţa apreţierii opi- 
ninii publice, însă după vorba şefului nostru 
Sturdza : errare humanum est, perseverare diabo- 
licum, să ne retragem cu toții dela guvern şi 
sä lăsăm partidului opus sarcina de a potoli 
agitația. Iată o soluţiune foarte consecventă. 

Dar înţeleg, şi înţeleg nu numai ca un sen- 
timent de abnegaţiune creştinească din partea 
d-voastră, dar şi ca un sentiment de patrio- 
tism, îuţeleg că v'aţi zis: dacă conducătorii 
noştri sau înşelat când au deşteptat o ase- 
menea cestiune, tot noi sântem chemaţi a o 
deslegă, ca nu în urma noastră să se zică că 
a rămas o asemenea agitare, pe care n'am fi 
vrut sau n'am fi putut să o liniştim. O înţeleg şi 
înţeleg venirea actualului guvern. Încontestabil 
în momentul, când a contribuit acest guvern 
la, buna rezolvare a acelei cestiuni, misiunea 
sa şi a partidului, care îl susţine, eră clară, 
şi pentru cei mai mulţi patriotică. Şi eu cred, 
ca membru al infimei opoziții, că bine a fä- 
cut partidul d-voastră, 

Dar acum mai departe? Aici e aici! Şi vedeţi, 
că acum se nasc cele mai felurite întrebări. 
Să reviu deocamdată la întrebarea din urmă: 

cum să ne explicăm prezenţa pe acea bancă 
a celor doi miniştri luați din guvernul trecut? 
Cel de-al treilea, dela un resort strein de materia 
cu complicaţia, d. general Budişteanu, s'a 
retras. D. ministru de finanţe însă a persistat. 
Hai să zicem, fiindcă e la finanţe. Finanţele 
sânt finanţe, obiective, impersonale. Dar altul 
din cei cari ocupau un loc în fostul minister, 
şi el de o specialitate necompetentă în ma- 
terie complicată, cel dela lucrările publice, a 
trecut deodată în noul minister la altă com- 
petinţă, la externe. Adică noul ministru al 
afacerilor străine, important membru al par- 
tidului şi al parlamentului, foarte simpatic în 
prezentarea sa, foarte dulce în vorbirea sa, 
ne dă acum următorul spectacol: pe când co- 
legul său dela război se retrage pentru a nu-şi 
desminţi o iscălitură dată, d-sa trece la altă 
_competinţă şi îşi retrage vechea iscălitură. 
Oare acesta este titlul de recomandare, pe 
care îl pune înainte în Regatul României la 
anul 1896 marele partid naţional-liberal pen- 
tru ca să califice pe cinevă la ministerul de 
externe? La ministerul de externe, unde vorba 
ministrului, necum iscălitura lui, e vorba tä- 
rei, încrederea ţărei! 

N'am înţeles, poate ni se va explică. Ar fi 

foarte comod când am puteă zice în regimul 
constituţional: un an au fost unii, hai să pu- 
nem acum alții în loc! Parcă lucrurile s'ar 
petrece numai în familie. Lucrurile se petrec 
în ţară, se petrec în Europa! 

Ce e drept, junele ministru de externe ne-a 
înveselit la prima sa apariţiune în această, 
calitate, prin strigătul: să trăiască Maiestatea 
Sa Sultanul! Sa trăiască Sultanul dacă voiţi, 
d-lor senatori, şi Dumnezeul lui Mahomet să-i 
deă zile destule pentru ca să facă de acum 
înainte ceeace d. ministru de externe (mi-e 
teamă, cam precipitat) o şi luase drept lucru 
făcut, 

Iacă, d-lor, încă o anomalie a situaţiei. 
Dar acum trebue să fiţi obosiţi de lunga dis- 
cuţie, daţi-mi voie a termină cu cea din urmă 
anomalie, care mă face mai ales să vă vor- 
besc şi să votez în contra proiectului de 
adresă, 

D-lor, pe mine unul, vă mărturisesc, m'a, 
surprins cum de nu s'a relevat, în concertul 
de mulţumiri generale asupra împăcării ces- 
tiunii din urmă, următorul fapt straniu, care 
trebuiă să ne pue pe noi, Senatul întreg, în 
cea mai completă nedomirire. Ministerul a- 
cesta care nu ne-a contrasemnat mesagiul, 

dar asistă la desbaterile noastre asupra răs- 
punsului la mesagiul altora, ne-a făcut însă 
un altfel de mesagiu. 

Dumineca trecută am asistat la Palat noi 
toţi, Senat, Cameră, Inaltele corpuri şi prin= 
tro specială învitare a M. S. Regelui, au a- 
sistat, şi foştii miniştrii din toate partidele, la 
solemnitatea învestiturei noului Mitropolit Pri- 
mat. Cu această ocazie, după ce sau citit 
actele oficiale de mult stabilite ca precedent, 
de astădată, ca nealtădată, M. S. Regele a 
adăogat un discurs. Precum ziceam, că nu 
semnătura Regelui pe un mesagiu ne face să 
discutăm mesagiul, căci Regele este indiscu- 
tabil, ci numai contra-semnătura miniştrilor, 
tot aşă nu faptul că Regele a rostit acel foarte 
important discurs, m'ar autoriză să-l discut; 
înaintea, d-voastre. Dar nu erau cuvintele M. 
S. oarecum personale. Ci acel discurs a fost 
citit de pe un act scris, care se află în păs- 
trarea d-lui ministru prezident. Vă aduceţi 
aminte, că înaintea noastră d. ministru-pre- 
zident a prezentat actul M. S. Regelui spre 
cetire, este dar un act de guvern, şi ca act 
de guvern pot să vorbesc de el. În acest act, 
iată cum se califică momentul acestei înves- 
tituri : 

«Investitura Mitropoliţilor şi a Episcopilor 
este un act totdeauna înconjurat de o mare 
solemnitate; de astădată însă, această cere- 
monie, dobândeşte o deosebită însemnătate, 
căci ea sa săvârşit nu numai în faţa S-tului 
Sinod, a Corpurilor legiuitoare şi a autorită- 
ților constituite, ci şi a tutulor fruntaşilor 
ţărei, cari au închinat puterile şi râvna lor la 
ridicarea şi întărirea Regatului. Aceasta, este 
o scumpă mărturisire, că toţi se întâlnesc în- 
tr'un singnr gând, într'o singură voinţă, de câte 
ori se prezintă mari cestiuni naţionale, când 
Patria, are nevoe de concursul tutulor fiilor săi. 

Privesc dar cu deplină încredere în viitor, 
sigur fiiind că prin unire vom înfruntă dea- 
pururea toate greutăţile, vom înlătură toate 
primejdiile». 

Este dar o cestiune naţională de mare în- 
semnătate, care dă prilej Regelui şi. guver- 
nului de a întemeiă pe această unire a frun- 
taşilor ţărei încrederea în bunul mers al Ro- 
mâniei în viitor. Nu se poate mai solemnă 
afirmare. 

Dar curios s'a, petrecut acest act. D. Sturdza 
în ziua cu «să trăiască Sultanul», nu în ziua 
cu demisiunea d-lui Dimitrie Ghica din prezi- 
denţa Senatului şi când se prevedeă că şeful 

partidului liberal-naţional nu va putea îi ales 
prezident al acestui Senat... 

Vocr. De ce anticipaţi? 

D. T. Maronescu. Ne dăm întâlnire asupra 
acestui fapt cu d-voastre şi atunci vom vedeă 
greutăţile şi disidenţa,. 

Curios sa petrecut acel act solemn. Onor. 
d. D. Sturdza, până acum încă şef al parti. 
dului liberal şi cred că viitor prezident al 
Senatului... 

O voce. Aceasta este treaba noastră. 

D. T. Matorzrscu. Dar este şi clarificarea 
situaţiei politice. Aşă dar, onor. d. Sturdza, 
vă amintea — ce minunat este d. Sturdza în 
cercetările sale istorice şi în silinţele sale a- 
cademice; mare merit are în această parte a 
activităţii sale neobosite, o recunosc în toată 
sinceritatea, şi o vor recunoaşte şi timpurile 
viitoare — d. Sturdza vă aminteă că d-sa ca 
om învechit în trebile ţărei, a asistat la mă- 
reţele acte istorice din trecut: la proclamarea 
Prințului Cuza, la proclamarea Prințului Ca- 
rol în 1866, împreună cu d-sa am asistat şi 
noi mulţi la proclamarea Regatului; toate 
aceste acte, ca şi actul de Dumineca trecută, 
sânt acte naţionale, trepte pe cari sa urcat 
Statul român, la situaţia lui de astăzi. Aceste 

acte au fost făptuite prin conlucrarea tutulor 
partidelor. 

Dar unde este deosebirea? La Vodă Cuza 
în 1859, la Prinţul Carol în 1866, la Rega- 
tul din 1881, fiindcă avem sistemul constitu- 
tional, Camera şi Senatul oglindeau exact o- 
pinia şi simţimântul ţărei reale şi prin urmare 
acea, conlucrare a tutulor partidelor se efectuă 
în parlament. 

Vă aduceţi aminte când s'a proclamat Re- 
gatul, a venit în numele partidului opus d. 
A. Lahovari în Cameră şi în Senat d. G. Gr. 
Cantacuzino, şi au aclamat acest act, în unire 
cu guvernul şi cu majorităţile liberale. 

S'a zis atunci: noi care sântem în minori- 
tate dăm acestui act — frumoasele cuvinte ale 
d-lui Lahovari — un element preţios pentru 
întreaga lui valoare, îi dăm unanimitatea vo- 
turilor în parlament. 

Dar Dumineca trecută cum se petrec lu- 
<rurile ? 

Vorbeşte M. S. prin actul ce I-l a prezen- 
tat d. ministru prezident şi Dumineca tre- 
cută de unanimitatea tutulor partidelor; dar 
vorbeşte în Palatul Regal, care este deasupra 
partidelor. In parlament n'ar fi putut vorbi 
aşă, fiindcă astăzi toţi capii partidelor opuse 

d-voastre, cei mai mulţi fruntaşi ai ţărei sunt 
afară din parlament. Şi atunci ce mai repre- 
zintă, parlamentul astăzi? Cestiunea funda- 
mentală, a zilelor din urmă, asupra căreia Re- 
gele şi actualul guvern ne atrag atenţia ca, 
fiind o mare faptă naţională, care ne îmbăr- 
bătează pentru viitorul ţărei, cum s'a rezolvit? 
Ministrul prezident a luat întâi asentimentul 
d-voastră, majorităţii, foarte bine. Guvernul 
s'a adresat şi la opoziţia din parlament. Mi- 
au făcut onoare doi din miniştrii să vor- 
bească şi cu mine, infimă minoritate aici în 
parlament, asemenea bine. Dar pentru ca să 
făptuiască actul însuş, să-şi ţie linia de con- 
duită paşnică şi patriotică întru liniştirea so- 
cietăţii şi a bisericei, d. ministru prezident 
cu un picior s'a sprijinit pe parlament şi cu 
celălalt a trebuit să alunece în uliţa bisericei 
Amza, în casa privată a d-lui Lascar Catargi, 
şi dintr'o casă privată a cules o parte hotă- 
ritoare pentru întregirea şi săvârşirea actului 
naţional! 

Şi acum vă întreb: 

Ce mai însemnează parlamentul ? Sântem 
sau nu reprezentarea reală şi întreagă a opi- 
niei publice din ţară? Sau sântem numai un 
fragment, care la actul cel mai însemnat al 

momentului actual a trebuit să se comple- 
teze de aiurea? 

Eu unul şi cei uniţi cu mine în aceeaş di- 
recţie, nu am contestat niciodată legalitatea 
parlamentului. Nu am _ făcut ca alţii, nu am 
imitat nici pe unii prieteni din partidul con- 
servator, nici pe adversarii din partidul na- 
ţional-liberal, de a părăsi vreodată ostentatiw 
parlamentul, sau de a mă asociă la acele ef- 
tine critice după alegeri, casi contestau legi- 
timitatea majorităţii alese din partidul opus. 
Orce Cameră şi Senat, odată validate, sunt 
expresiunea legală a ţării. Necontestabil aţi 
fost şi d-voastră expresiunea legală a ţării, 
când aţi venit acum un an la începutul le- 
gislaturii. Sânteţi şi astăzi o expresiune legală, 
însă cu întrebarea de conştiinţă, dacă, după 
cele petrecute, mai sânteţi expresiunea reală 
a opiniunii publice în momentul de faţă? 

Grea întrebare, o recunosc. (Murmure). 

Dar, d-lor, vă rog, aduceţi-vă aminte, că 
disolvările de Cameră şi de Senat nu se în- 
tâmplă întotdeauna în urma unui conflict cu 
guvernul. Se întâmplă, ce e drept, adeseori, 
după un conflict, un vot de neîncredere dat 
unui minister pune pe Coroană să aleagă în- 
tre minister şi parlament şi sau să păstreze 

parlamentul şi să congedieze ministerul, sau 
să păstreze ministerul şi să facă un nou apel 
la ţară. 

Da. Dar se întâmplă disolvări de Cameră 
şi de Senat fără conflict, atunci când intervin 
după momentul alegerii acelei Camere şi Se- 
nat, evenimente neprevăzute şi destul de im- 
portante pentruca, în conştiinţa oamenilor po- 
litici să se pună întrebarea: mai reprezintă, 
faţă cu schimbarea împrejurărilor, actuala, re- 
prezentanţă legală, opinia reală a ţării? 

Astfel, când sub ministerul Brătianu par- 
lamentul ales, reprezentanța legală a ţării, a- 
vând toată încrederea în minister, a văzut că, 
s'a întâmplat un mare eveniment neprevăzut 
în momentul alegerilor şi înăuntru celor patru 
ani ai legislaturii obicînuite, că s'a întâmplat 
războiul contra Turciei, că în urma partici- 
pării noastre victorioase la acel războiu. mai 
ales aclamată de tot parlamentul, a venit ne- 
cesitatea de a ne pronunţă asupra tractatului 
dela Berlin şi a anexării Dobrogei (cestiuni 
de cari nici nu se puteă visă măcar în timpul 
când s'a, făcut alegerile), evident că a trebuit 
să intervină o disolvare a Corpurilor legiui- 
toare şi o întreagă reformă constituţională, şi 
aceasta în bună înţelegere. Pentru ce? Pen- 

trucă, în bună înţelegere între guvern şi ma- 
joritate s'a constatat că a intervenit un eve- 
niment neprevăzut şi destul de important ca 
să necesiteze apelul la ţară. Nu e aşă? 

Apoi, d-lor senatori, evenimentul important 
şi neprevăzut pe care l-a provocat şeful par- 
tidului d-voastră în trecut, a sdruncinat opinia, 
publică a ţării, aşă încât lucrarea ministerului 
actual de a fi ridicat greutatea şi de a fi li- 
niştit opinia publică, a devenit o faptă naţio- 
nală şi a produs al doilea eveniment im- 
portant. 

Căci modul cum actualul guvern a rezolvit 
cestiunea, — şi eu cred că a rezolvit-o bine — 
a necesitat consimţirea tuturor partidelor ; însă 
peniru aceasta d. ministru prezident a trebuit 
să se ducă afară din parlament şi să intre 
într'o casă privată: numai prin conlucrarea 
d-lui Lascar Catargi, a de d-voastră urgisitu- 
lui d. Take Ionescu şi a altor fruntaşi afară 
din parlament, s'a putut înfăptui actul, pe care 
d-voastră înşi-vă îl numiţi un eveniment na- 
tional. 

Nu aprobaţi procedarea extraparlamentară 
a actualului guvern? Atunci dați un vot de 
blam ca să se retragă. 

Aprobați procedarea guvernului precum aţi 

aprobat-o? Atunci nu puteţi înlătură îndoiala, 
dacă parlamentul mai este astăzi exacta şi 
completa reprezentare a voinţei naţionale. 

Urmarea neapărată a situaţiei, în care v'aţi 
pus, este sau disolvarea parlamentului sau re- 
tragerea guvernului. 

D. M. Scara. Pozitiv. 

D. T. Maiorescu. A! D-lor, ştiu că un corp 
odată pus în mişcare, poate continuà câtvà 
timp mişcarea, şi numai prin inerția lucrului, 
fără altă forţă. Dar cred că este isbită la ră- 
dăcină încrederea ce o mai poate aveă ţara 
în parlamentul actual. Vom mai duce o viaţă 
ofilită şi slăbită până la istovire; dar nu vom 
mai puteă aveă vigoarea, care se întemeiază 
numai pe simţimântul şi pe siguranţa că sån- 
tem adevărată reprezentare a opiniunii publice. 

N'aţi fost reprezentanţii opiniunii publice în 
actul cel mai solemn al acestor zile, ce mai 
puteţi îi deacuni înainte! 

Pentru câtevă reparări de legi sociale, a- 
ceasta, se poate şi nici nu se întreubă, dar nu 
mai sânteţi în raporturi normale cu ţara. 

Este o anomalie acest fel de funcţionare a 
unui corp reprezentativ, şi este o anomalie şi 
adresa la Tron a acestui corp. Şi dacă în a- 
nul trecut, cu aceeaş ocazie solemnă, am în- 


201 


ceput prin a constată anihilarea în mijlocul 
d-voastre a infimei opoziții, îmi pare rău 
că trebue să sfârşesc în anul acesta prin a 
constată anihilarea unanimităţilor parlamen- 
tare. 

Deaceea votez în contra proiectului de udresă. 


117. 


Contra adresei. Simţimântul dinastic în popor. 

Atitudinea d-lui Sturdza în chestia naţională. Care 

cuvinte ale Regelui se pot discută? Slăbirea au- 
torităţii d-lui Sturdza 

Domnilor Senatori, 


Inţelegeţi bine că nu un membru al opoziţiei 
va interveni în discuţia deşteptată între onor. 
d. Costescu-Comăneanu şi onor. d. Constan- 
tinescu. 

Vom lăsă d-nului Costescu-Comăneanu rolul 
de a califică de «decepţiune» activitatea des- 
voltată, în prima, sesiune a d-v. sub ministerul 
d-lui Sturdza, şi vom lăsă d-lui Constantinescu 
rolul de a califică, de un fel de «răpaos do- 
minical» activitatea pe care aţi desvoltat-o în 
a doua sesiune sub ministerul d-nului Aurelian. 
(Laritate). 

Mă voiu mărgini să vorbesc de obiectul 
propriu al discuţiei noastre, care este proiectul 
de adresă. 

D-lor senatori, daţi-mi voie să încep puţinele 
mele observări asupra acestui proiect printr'o 
observare literară. Pentru un om, care din 
când în când ţine şi el condeiul în mână, 
tentaţiunea la observaţii literare în împreju- 
rările de faţă ale Senatului este aşă le mare 
încât nu poate scăpă de ea. In adevăr, acest, 
înalt corp legislativ al Regatului român are 
prin vicisitudinea întâmplărilor politice rara 

favoare de a fi astăzi prezidat de un cunos- 
cut şi recunoscut autor român, de un repre- 
zentant al literaturei novelistice, şi-mi aduc 
aminte cu fericire de serile din «Junimea» dela, 
Iaşi, când eminentul nostru prezident ne-a 
citit primele scrieri ale d-sale «Fluerul lui 
Ştefan» şi «Privighetoarea Socolei», şi când 
societatea noastră a primit — cum să zic 2— 
un fel de asigurare naţională !) că literatura po- 
veştilor se va, desvoltă de acum înainte mai 
cu temei şi la noi. 

Cu un asemenea prezident în fruntea noastră, 
iar în fruntea băncii ministeriale cu un pre- 
zident al consiliului, al cărui merit principal, 
după mine, este de a fi secretar general al 
Academiei române, cum voiţi ca un om de li- 
tere să nu fie tentat la o observaţie literară? 

Observarea este următoarea. Intr'o adresă, 
care în intenţia noastră a tutulor vrea să 
„fie o adresă de omagiu, este neobişnuit ca 
să înceapă fraza cu un cuvânt neplăcut, cu 
un cuvânt sinistru. Proiectul de adresă în- 
cepe cu cuvântul «îngrijirea». Ce este drept, 
câtevă aliniate mai târziu tot în primul pa- 


1) Prezident al Senatului eră d. Nicu Gane, în acelaş timp 
agentul pentru Iaşi al societăţii de asigurare «Naţionala». 

sagiu zice; «cele dintâi dar cuvinte ale Se- 
«natului vor fi cuvinte de mulţumire catre 
«Cel a tot puternic că a înlăturat dela noi 
«durerea, grelelor încercări». 

Da, aşă se cuveneă să înceapă în adevăr 
adresa, şi numai după asemenea cuvinte de 
mulţumire către Cel a tot puternic se puteă 
pune şi îngrijirea. A începe o adresă de o- 
magiu cu cuvântul «îngrijire» este o nepotri- 
vire literară. 

De altmintrelea, cu această modificare, ne 
asociem cu toţii la pasagiul întreg, fiindcă, 
d-lor, cu ocaziunea, grelelor împrejurări, pe 
care le aminteşte d. raportor, s'a manifestat 
în ţara aceasta un fapt de cea mai mare în- 
semnătate. 

O ştiam cu toţii, că Regele însuş este în- 
rădăcinat în ţară, şi că mai ales în urma răz- 
boiului, şi în parte şi graţie prudentei con- 
duceri a afacerilor publice prin d. Ioan Bră- 
tianu, care ştiuse să facă din partidul d-voastră, 
multă vreme îndoios, un partid de guvernă- 
mânt monarhic, însuş Monarhul actual eră 
identificat cu tot viitorul, cu toată siguranţa 
acestei ţări. Dar nu este numai Monarhie, ci 
este Monarhie ereditară la noi. Iar dacă idea 
de ereditate dinastică eră recunoscută numai 

de oamenii politici, sau dacă eră simțită şi 
de popor, această siguranţă nu o aveam încă 
şi nu o puteam încă aveă, fiindcă simţimântul 
popular nu avusese prilejul de a se manifestà. 
Spre onoarea maturității politice a poporului 
sa văzut cu prilejul grelei îmbolnăviri a 
Principelui Moştenitor şi a îngrijirilor ce au 
cuprins familia regală şi pe toţi oamenii noştri 
politici în primăvara şi vara aceasta, s'a văzut 
că şi poporul în toate straturile lui până la 
cel din urmă om din mahală şi la cel din 
urmă om din sat, simte pericolul şi durerea 
şi de astădată s'a manifestat cu putere, că nu 
este identificat cu poporul numai Monarhul de 
acum, ci este înrădăcinată în inima poporului 
şi idea Monarhiei ereditare în persoana Moş- 
tenitorului Coroanei. Foarte bine dar face d. 
raportor, când pune în proiectul de adresă acele 
cuvinte de adâncă mulţumire, la care ne a- 
sociem cu toţii. 

Dacă totuş d. raportor a început redactarea 
d-sale cu cuvântul îngrijire, se vede că a fä- 
cut-o involuntar, şi simţimântul inteligentului 
nostru raportor este explicabil. Literariceşte 
nu vine bine, dar poate în situaţia politică 
a Senatului veneă foarte fireşte cuvântul îngri- 
jire mai întâi de toate. 

Că, trebue să fie îngrijire, se vede, d-lor, şi 
dintr'un fel de disproporţie a adresei. Un mare 
paragraf, ca răspuns la cel dintâi paragraf 
al mesagiului, despre însănătoşirea Prințului 
moştenitor. Foarte bine. Apoi un mare para- 
graf ca răspuns la tot aşă de lungul paragraf 
din mesagiu, în privinţa relaţiunilor exterioare. 
Foarte bine. Dar apoi, când mesagiul ne vor- 
beşte mai ales şi chiar în trei sferturi ale lui 
despre diferitele proiecte de legi interne, prin 
o neobişnuită scurtime, care merge până la 
lipsă de politeţă, raportorul d-v. despre aceste 
trei sferturi din mesagiu vorbeşte numai în 
câteva cuvinte aruncate cu de-asila în trei 
rânduri de tipar, şi tractează en gros toate 
acele proiecte cu vorbele: vom luă asemenea 
în deaproape cercetare proiectele — care proiecte? 
nici nu mai vorbeşte de mesagiu — proiecte ce 
guvernul Majestății Voastre va supune deliberării 
Corpurilor legiuitoare. Ba bine că nu! Fireşte 
că, dacă guvernul supune Corpurilor legiui- 
toare ceva proiecte, trebue să trecem în sec- 
iuni şi să le luăm de bine, de rău, în cerce- 
tare. Nu eră vorba de aceasta. Erà vorba de 
proiectele anunţate în mesagiu, dacă răspun- 
dem la mesagiu. 

Dar aici are o scuză legitimă onoratul şi 

inteligentul raportor, Ce eră să vorbească d-sa, 
de proiectele de mesagiu, când, înainte de 
a-şi fi tăcut raportul, d. ministru de interne 
le desfiinţase cu un singur cuvânt, Eu credeam 
că a fost numai o scăpare de vorbă din par- 
tea d-lui ministru de interne, dar fiindcă văd 
că inteligentul nostru raportor se întemeiază 
pe aceasta şi nici nu mai vorbeşte de toate 
proiectele din mesagiu, înţeleg că este un 
sistem. 

Care e precedentul ce binevoeşte actualul 
guvern liberal să-l introducă în moravurile 
noastre parlamentare ? D. Pherekyde, care e 
un admirabil ministru pentru opoziţie, des- 
chis la vorbă, de o minunată sinceritate, spuin- 
du-ne tot ce-i trece prin adâncul inimei, vor- 
bind de toate, de duel, de înfrânarea presei 
cu ocaziunea duelului, de influenţa alianţei 
israelite cu ocaziunea, devastărilor, de cererea 
de credite pentru despăgubiri cu ocaziunea, 
proiectului de lege al d-lui general Berindei, 
ne-a destăinuit iarăş inima d-sale şi ne-a spus 
că proiectul generalului Berendei este o «fic- 
tiune», 

Şi care este atunci precedentul ? 

In mesagiu s'a anunțat acest proiect de 

lege ; mesagiul e subscris de toţi miniştrii şi 
se pune în gura Suveranului, ca el însuşi ve- 
nind în mijlocul nostru în Parlament să ros- 
tească ceeace aţi pregătit d-voastră şi anun- 
tati ţării ca un program legislativ. Şi sub 
ministerul d-voastră se poate întâmplă ca 
Maiestatea Sa Regele să vie să ne anunţe 
nouă în mod solemn că făcând parte din pro- 
gramul legislativ un proiect, pe care ministrul 
îl trimesese chiar înainte de a vorbi Regele 
deputaţilor şi senatorilor, pe care apoi mi- 
nistrul de interne, când vine incidental vorba 
de el într'o interpelare, îl tractează de fic- 
ţiune, fiindcă n'ar fi trecut încă prin consi- 
liul de miniştri? 

Va să zică în mesagiul contrasemnat de 
guvernul liberal de astăzi, se trec proiecte de 
legi cari nici n'au trecut prin consiliul de mi- 
niştri ? Se pun în mesagiu câtevă rânduri din 
partea unui ministru, câtevă altele din partea 
altui ministru, şi prezidentul consiliului nu ştie 
ce cuprind aceste proiecte? Şi un coleg al 
d-lui ministru de război pune pe ministrul de 
război în situaţia penibilă de a auzi zicân- 
du-i-se că proiectul său de lege este o fic- 
țiune? Acesta este precedentul d-voastră, con- 
stituţional ? Dacă este cu aprobarea majorităţii 

d-v., să fie bine ştiut că noi, opoziţia, ne în- 
scriem în contra acestui precedent, pe care 
nu-l găsim nici de demnitatea Regelui, nici 
de demnitatea guvernului, nici de demnitatea, 
parlamentului. Precedentul corect este, ca un 
proiect de lege anunţat prin mesagiu să, fie 
un proiect de lege trecut sau presupus trecut 
prin consiliul de miniştri şi însuşit de minis- 
terul întreg. Orce altă procedare este o erezie 
parlamentară. 

Inţeleg însă că faţă cu asemenea declara- 
ţiuni ministeriale, raportorul d-voastră să nn 
mai poată, vorbi de proiectele de legi anun- 
tate în mesagiu şi să le treacă sub tăcere în 
acele anodine rânduri din adresă. 

Domnilor, dacă suprimăm dar din discuţiu- 
nea noastră trei sferturi din mesagiu, precum 
ne invită d. raportor; dacă ne asociem cu toţii 
la partea întâi, la omagiul adus Dinastiei, ce 
mai rămâne în acest proiect de adresă? Ră- 
mâne numai paragraful relativ la politica ex- 
ternă, şi este lucru curios, că de astădată, 
adresa, aşă cum este concepută de raporto- 
rul majorităţii, ne impune ca singur subiect 
discutabil politica externă a guvernului ac- 
tual. 

Am asistat la deschiderea solemnă a par- 

lamentului, sunt acum 10 zile. Este totdeauna 
un act însemnat, când vine şeful statului acasă 
la noi, în parlament, şi se pune în contact per- 
sonal şi imediat cu reprezentanța legală a ţării. 
Este prima atmosferizare politică, când Su- 
veranul, înconjurat de miniştrii săi, în faţa, 
miniştrilor străini, în faţa capilor administra- 
ţiunii interne, în mijlocul nostru, ia atingere 
cu mandatarii naţiunii. 

Dar ce se poate vedeă în această atingere ? 
Maiestatea Sa citeşte, d-v. ascultați, şi unde 
se încălzeşte parlamentul, acolo d-voastră 
aplaudaţi, şi din căldura aplauselor se simte 
uneori momentul politic. 

A fost foarte cald aplaudat pasagiul relativ 
la însănătoşirea Principelui moştenitor, şi când 
d. raportor îl parafrazează în proiectul de răs- 
puns, tot Senatul se va asociă la această parte 
a adresei. 

A mai fost cald aplaudat următorul para- 
grai din mesagiu : 

«Nu pot să nu amintesc cu recunoştiinţă 
«graţioasa atenţiune a Majestății Sale Impă- 
«ratului Rusiei, care a binevoit a Mă salută 
«prin un trimis extraordinar în a doua Mea 
«capitală». 

Şi aici ne vom asociă cu toţii la parafraza 
din proiectul de adresă. 

Şi cum să nu ne asociăm, d-lor senatori, 
când acel trimis extraordinar al Împăratului 
Rusiei — l-am văzut şi eu la solemnitatea, dela, 
Iaşi — a asistat acolo, în mijlocul nostru, la 
serviciul divin celebrat pentru sfinţirea pala- 
tului Universităţii, salutând astfel edificiul unui 
institut de liber învăţământ în acelaş oraş, 
unde cu de abia vreo 50 de ani în urmă Mihail 
Kogălniceanu (şi el însuş după legile naturei 
ar mai fi putut fi acolo între noi) la 24 Noem- 
vrie 1843, de curând venit dela studii din Ber- 
lin, ţinuse prima sa lecţiune asupra istoriei na- 
tionale în Academia Mihăileană, dar unde fie 
după insistenţele, fie numai de .teama consu- 
lului rusesc da atunci, speriat de idea unei is- 
torii naţionale, Mihalache Sturdza Vodă a oprit 
- continuarea cursului, aşă încât acea lecţiune 
de introducere a fost prima şi ultima lecţiune 
de istorie naţională, pe care a ţinut-o Kogăl- 
niceanu la Iaşi. Aceasta s'a petrecut la 1843, şi 
acum, la 1897, vedem pe trimisul aceleaşi Rusii 
salutând noul edificiu al liberei Universităţi 
române chiemate mai ales să cultive studiul 
limbei şi istoriei naţionale, şi ne dăm cu mân- 
drie seamă de progresul făcut de statul ro- 

mân dela Mihalache Sturdza Vodă până sub 
domnia Regelui Carol I. (Aplause). 

lacă de ce aplaudăm cu aceiaş căldură pa- 
sagiul din răspunsul adresei la acel alineat din 
mesagiu. 

Dar, d-lor, dacă aceste două explozii de 
aplause au fost semnificative, trebue să, vă adu- 
ceti aminte, d-voastră, care aţi fost faţă la des- 
chiderea sesiunii, şi de momentul, în care M. 
S. Regele ne-a cetit următoarele cuvinte din 
mesagiu : 

«Am ţinut să reînoesc în anul acesta ex- 
«presiunea, simţimintelor mele de prietenie şi 
«de veneraţiune ce am avut totdeauna pentru 
«Maiestatea Sa Impăratul şi Regele Francisc 
«Iosif» (Impărat şi Rege, care cu puţine luni 
mai înainte fusese în mijlocul nostru, salutat 
cu veneraţiune de toţi cetăţenii Capitalei şi 
la a cărui amintire prin urmare ar fi fost na- 
tural să se încălzească parlamentul). — «Şi con- 
stat» continuă mesagiul, «cu o vie satisfac- 
<ţiune primirea strălucită ce Ni s'a făcut, Re- 
«ginei şi Mie, în Capitala Ungariei». 

O tăcere mormântală a întregului 'parlament 
a subliniat acest pasagiu — lucru nemaipo- 
menit! 

Niciunul din majoritatea d-voastră, d-le prezi- 
dent al consiliului, n'a avut curagiul să aplaude. 

Acum d. raportor parafrazează cu aceiaş 
căldură acest pasagiu; dar faţă cu tăcerea, 
mormântală a parlamentului eu mă întreb: 
ce însemuează nemaipomenit incident ? Şi, 
fiindcă, politica externă e singura parte po- 
lităcă în proiectul d-v. de adresă şi fiindcă toc- 
mai aici s'a semnalat din primul moment, în 
care Regele a avut contact cu reprezentanţii 
ţării, atmosfera majorităţii prin tăcere : sânt 
silit să vorbesc şi eu de situaţia d-lui minis- 
tru-prezident în privinta politicei externe şi să 
caut a explică ceeace pare aşă de straniu şi de 
extraordinar în acel penibil moment al cetirii 
mesagiului. 

D-lor, iată explicarea ce o pot da şi pe care 
o pun sub controlul d-v., şi voi fi mulţumit, 
- când voi îi întrerupt de cinevă din majoritate 
şi rectificat. Eu voi retrage imediat orce 
cuvânt, care va fi contestat de cinevă din 
majoritate. 

Trebue să fie o situaţie îndoioasă, în care 
se află actualul ministru prezident şi ministru 
de externe faţă cu o parte a politicei externe. 

D. MINISTRU-PREZIDENT Drm. A. STURDZA. Vă 
întrerup din capul locului; nu este absolut nici 

o situaţiune îndoioasă. Prin urmare premisa 
d-v. dela început este greşită. 

D. Tru Maiorescu. Retrag cuvântul îndoios 
în aplicarea generală şi-l mărginesc zicând: 
trebue să fie o parte care, deocamdată pentru 
mine numai, este îndoioasă în situaţia d-lui 
ministru de externe, şi va rămânea să vedem 
după câtevă minute, dacă, această îndoială va 
îi împărtăşită şi de ceilalţi membri ai Sena- 
tului, de chiar membrii majorităţii (căci de 
unanimitatea, dela începutul legislaturei nu se 
mai poate vorbi astăzi în pârtidul național- 
liberal). 

Indoioasă zic eu de ocamdată numai pentru 
mine, fiindcă la acea primire strălucită, de 
care ne vorbeşte şi domnul raportor că ar fi 
fost în capitala Ungariei, se mai adaogă o 
strălucire, de care nu vorbeşte d. raportor. 
Pe când cu câtevă zile mai înainte a mai fost 
o primire a Împăratului Germaniei la Buda- 
Pesta şi acest Impărat eră însoţit de ministrul 
său de externe, precum şi Împăratul Austriei 
eră însoţit de ministrul său de externe, şi pe 
când la primirea Regelui nostru Carol Impă- 
ratul Austriei era asemenea însoţit de ministrul 
său de externe, contele Goluchowski: la această 

din urmă primire a Regelui nostru străluceă 
ministrul nostru de externe prin absenţa sa. 

D. coLoNEL BUDIŞTEANU. Şi bine a făcut. 

D. MaAroReEscu. Apoi fireşte ! Eu am zis strå- 
luceă, mai bine cum so calific? (Ilaritate). 
Aceasta nu este o contrazicere. (Ilaritate). 

Dacă am zis străluceă, eu, care nu am pă- 
trunderea acelui onor. domn care m'a între- 
rupt, cu slabele mele mijloace de a pricepe 
lucrurile, am găsit totuş în această absenţă 
cevă neobişnuit şi, cum sunt opozanţii curioşi, 
m'am întrebat : ce poate îi la mijloc ? Şi după 
ce am mai constatat şi tăcerea d-v. la 15 
Noemvrie când cu citirea mesagiului, atunci 
mi-am zis: este o datorie politică să ne dăm 
cu toţi seamă, ce poate fi la mijloc. 

Eu, d-lor, cred că este aceasta: 

Partidul naţional-liberal, îndată, ce şi-a ales 
şei pe actualul ministru-prezident, a văzut 
-acțiunea astfel împrospătatului partid înce- 
pând printr'o atitudine foarte pronunţată şi 
foarte importantă a acestui conducător al 
d-voastră în ceeace se numeşte chestia na- 
ţională, 

Desbaterile Senatului, cari până atunci erau 
ca toate desbaterile noastre obişnuite, au 
câştigat deodată un răsunet puternic în țara 

întreagă, un răsunet care a trecut peste limi- 
tele ţării, un răsunet adânc dincolo de Carpaţi, 
şi toţi aveam simţimântul, că o mare chestie 
a fost ridicată de d. Dimitrie Alexandru 
Sturdza, o chestie în adevăr care, dacă se 
puteă conduce mai departe aşă cum o ridi- 
case d-sa, explică pentru toţi pentru ce d-v. 
vă, numiţi, nu ca mai înainte partid liberal, 
ci partid național-liberal. 

Cel mai important act al unui partid, ca 
partid politic, se comiteă atunci prin atitu- 
dinea şefului d-v. Şi poate cel mai important 
moment în viaţa d-sale politică a fost acela, 
în care a ridicat în Senat chestia Transilvană. 

Cu ce cuvinte? 

Cred că veţi fi mulţumiţi să auziţi din mul- 
tele cuvinte ce le a zis d-sa atunci, pe câtevă, 
care le estrag din broşura ce a publicat-o şi 
răspândit-o d-sa. 

Fireşte, discursul eră pentru d-sa destul de 
important ca să se lăţească în toate părţile 
pământului unde este suilare de Român, care 
ştie să citească. Titlul broşurei este Discursul 
d-lui Dimitrie A. Sturdza în şedinţa Senatului 
dela 9 şi 10 Decemvwrie 1994. 

Şi cu un an mai înainte, deabia ales d-sa 
şef al d-v., deşteptase chestia în Senat la 1893, 

şi ministerul care eră atunci, ministerul Lascar 
Catargi-Carp-Lahovari, fusese tractat de d-sa 
de nemernic, fiindcă în chestia naţională nu 
se călăuzeă de vederile d-sale «patriotice», 
care ca program de acţiune politică cereau: 
trebue intervenit în Statul vecin, sub forma 
unui samsar cinstit, ca să îmblânzească rela- 
țiunile Ungurilor cu Românii. Poate însă că 
la 1893 eră numai un avânt de opoziţie tre- 
cătoare, precum. a şi citat d-sa cuvintele lui 
Ion Brătianu: multe se zic în opoziţie, care 
nu trec la guvern. Poate ! Deşi, d-lor, la chestia, 
naţională, la o chestie care înfierbântă capetele 
şi inimile tinerimii întregi, la o chestie care 
face să se cutremure toată Românimea de 
dincolo de Carpaţi, nu cred că sar cuveni 
vorba: în opoziţie zici una şi la guvern faci 
alta. 

Şi când şeful unui partid în opoziție, atinge 
— nu zic agită — o asemenea chestie, aş dori 
să-mi spună vreunul măcar din reprezentanta 
actualei majorităţi din Senat, dacă anume 
această, chestie se cuvine să fie printre acelea, 
care să le atingi în opoziţie pentru a le ignoră 
când eşti la guvern ? Constat că suntem una- 
nimi a zice nu; chestia naţională, nu. 

Orcum ar fi, în anul următor, tot cu această, 

ocazie solemnă a discuţiei adresei, şeful par- 
tidului naţional-liberal, onor. d. ministru de 
externe de azi, revine, şi acum revine pe larg. 
Numai de acest discurs dela 1894 mă voiu 
ocupă, fiindcă erà cel din urmă la rând, fiindcă 
eră, ţinut 9 luni şi jumătate înainte de a veni 
d-sa la guvern, aşă dar eră ultima formă a 
convingerii d-sale politice ca şef de partid. 
Iată ce zice onor. d. senator de atunci 
Sturdza la pagina 114 în broşura cu discursul 
— 114, vedeţi cât este de lungă cuvântarea |—: 
«Cred că este de datoria noastră să nu evităm 
«chestiunea naţională, să ne uităm drept în 
«faţa ei şi să ajutăm ca să nu se rezolve în 
«contra Românilor. Maghiarii neagă Româ- 
«nilor toate drepturile cetăţeneşti şi toată, exis- 
«tenţa lor ca naţiune. Maghiarii persecută pe 
«Români în şcoală şi în biserică. Maghiarii 
«închid Românilor toate căile de traiu. Ma- 
«ghiarii persecută pe Români în interesele lor 
«particulare prin administraţie şi justiţie. Ma- 
«ghiarii dărâmă casele Românilor, cum au 
«dărâmat casa lui dr. Raţiu. Cei cari au dă- 
râmat casa, au fost lăudajţi, poate şi plătiţi. 
«Maghiarii asvârl pe Români în temniţă pentru 
«nimicuri. Aţi auzit de procesul ridicol contra 
«unor domnişoare cari au purtat panglici tri- 

«colore cu colorile Transilvaniei, şi contra 
«cărora sa cerut întemnițarea până la şease 
«luni, Dar procesul Memorandului început à 
«froid, cum zice francezul, după doi ani, şi 
«judecat numai de juraţi maghiari ! Dar arun- 
«carea a atâtor Români în temniţă, cu toate 
«că după Memorandum Românii au fost lini- 
«ştiţi şi nu au întreprins niciun act distru- 
«gător Regatului Ungariei, niciun act dăună- 
«tor monarchiei Austro-Ungare ! Maghiarii aù 
«făcut legi speciale de desnaţionalizare şi de 
«maghiarizare pe cari le aplică cu o străşnicie 
«sălbatică. Maghiarii pun pe Români afară din 
«lege. Iată faptele! Iată status causae. Există 
«chestiunea de mult, dar acum ea a devenit 
«acută din cauza legilor de desnaţionalizare, 
«şi din cauza furiei cu care ele sunt aplicate. 
«Maghiarii se asvârl asupra Românilor ca să-i 
«desființeze. A mers guvernul unguresc până 
' «acolo de a ridicat doctorului Raţiu dreptul 
«său de advocat, cu toate că nu a făcut nici 
«un fapt criminal, şi că e numai un condamnat: 
«politic, precum a' fost şi Kossuth altădată, 
«Prezintarea, Memorandului la Impăratul-Rege 
«este crima. Nu este aceasta o nedreptate 
«strigătoare la cer, a luă unui om, părinte de 
“familie, pâinea sa şi a copiilor săi». 

Şi întrun rezumat mai scurt, la pagina 
103 şi 104: 

«Se sugrumă dincolo o treime a neamului 
«nostru. 

«Iată cestiunea naţională. 

«Această treime a neamului nostru, care 
«se sugrumă, strigă la cer de durere şi de 
«îngrijire. Ea strigă până la cer: nu se poate: 
«Nu vrem să fim sugrumaţi! vrem să rămâ- 
«nem Români. 

«Iată cestiunea naţională. Glasul Români- 
«lor în pericol trece peste Carpaţi în valea 
«Dunărei şi ne înfiorează pe toţi. lată ces- 
«tiunea naţională! 

«Şi noi să ne închidem ochii? Să ne închi- 
«dem urechile ? Să ne închidem inimile? Să 
«ne închidem cugetările? Să devenim o bu- 
«cată de piatră neînţelogătoare? 

«Iată, cestiunea naţională. Puteţi d-voastră, 
«să o înlăturați numai cu fraze diplomatice ? 

«Nu puteţi ! 

«Atunci e de datorie să spuneţi clar ma- 
«ghiarilor cum stau lucrurile». 

D-lor, aceasta eră atitudinea şefului parti- 
dului naţional-liberal, când? Acum 30 de ani? 
Acum 20 de ani? Acum 10 ani? 

Parcă nu vă vine să credeţi: eră acum 
abia 3 ani! 

A, d-lor! Fireşte, omul înaintează în vârstă, 
se cuminţeşte şi se schimbă în multe priviri, 
şi cine ar puteă impută cuiva, dacă revine 
mai târziu, când este mai copt la cugetare, 
asupra erorilor tinereţii? Sau văzut mulţi 
oameni politici, cari în copilăria lor erau 
anarhişti şi revoluționari, şi ajungând la 
vârsta matură, au devenit oameni de ordine, 
şi chiar miniştri eminenţi, sa văzut contele 
Andrassy, după revoluţia dela, 1848—49 spân- 
zurat în effigie, ajungând ministru de externe, 
sub acelaş Impărat Francisc Iosif. Sa văzut. 
Dar cel puţin au trecut ani la mijloc, a trecut 
experienţă, a trecut diferinţa de împrejurări 
la mijloc. 

Dar aci? Aci nou alesul şei al partidu- 
lui naţional-liberal, rosteşte în Senat deabia 
acum 3 ani (împrejurările între România şi 
Ungaria fiind identice atunci ca şi acum) 
asemenea cuvinte în contra miniştrilor ţării 
de atunci, în contra d-lor Lahovary şi Carp, 
cari răspundeau: nu poate interveni un Stat 
în afacerile interne ale altui Stat. 

Aşă ziceau conservatorii atunci la guvern, 
aşă au zis şi acum în opoziţie, şi credcăex- 

prim exact cugetarea d-lui Carp; de altmin- 
trelea v'a indicat şi d. Lascar Catargi eri, că, 
aceasta este atitudinea lor şi astăzi în opoziţie. 

D. Sturdza atunci trată simpatiile miniş- 
trilor pentru toţi Românii de platonice, şi im- 
pută guvernului nemernicia că sunt numai 
platonice, cereă nici mai mult nici mai puţin 
decât o intervenţie de guvern în afacerile 
ungurești. 

Alte state mult mai puternice nu au fă- 
cut-o! Căci este dreptul strict internaţional, 
este convenienţa, este siguranța elementară de 
pace şi de existenţă, mai ales pentru statele mici, 
ca să se păzească principiul neintervenirii. Nu 
poţi interveni tu guvern în afacerile interne 
ale altui Stat! Nu trebue să o faci, este un 
fel de crimă de trădare în contra siguranţei 
statului tău dacă o faci. Şi pe miniştrii ro- 
mâni, care păzeau această regulă, acest prin- 
cipiu internaţional, îi trată şeful partidului 
liberal de nemernici! Rusia încearcă pe față 
a desnaţionaliză germanii din Curlanda. Nici- 
odată puternicul Bismarck nu şi-a permis să 
facă observaţiuni Rusiei. 

In Austria de astăzi, 10 milioane de ger- 
mani strigă în contra cehizării lor, şi numai 
slavizarea germanilor austro-ungari nu poate 

să fie în interesul Germaniei. A îndrăsnit 
totuş un ministru de externe dela Berlin să 
zică un cuvânt despre aceasta, necum să in- 
tervie în Austria? 

Aşă aş fi vorbit şi ieri, dacă mi-ar fi venit 
rândul să vorbesc, însă fără a dă un docu- 
ment. Dar astăzi citesc în depeşele gazetelor 
de aseară, că sa făcut interpelare anume 
asupra acestui punt, în parlamentul german, 
şi d. de Bülow a răspuns nu mai departe de 
cât alaltăieri: nu se poate interveni în afa- 
cerile interne ale altui Stat, orce chestie ar 
fi la mijloc, mai ales nu, când acel Stat este 
în relaţii amicale cu noi. 

Iacă regula fundamentală în relaţiile inter- 


naţionale. 
Nu o ştiă aceasta d. Sturdza la 1894? Dar 
dacă d. Sturdza, — vorbesc acum ca un 


simplu observator al lumei noastre politice — 
are o autoritate, nu numai în mijlocul d-voas- 
tre, dar şi în mijlocul altora, şi al nostru, o 
are tocmai fiindcă este în adevăr un cunos- 
cător al istoriei, un cunoscător al actelor di- 
plomatice, unul din puţinii oameni în ţara 
noastră care-şi dă perfect seama ce este poli- 
tica în Germania, în Austria, în Ungaria, în 
Rusia. 

Când d. Sturdza, cu această autoritate în 
mijlocul d-voastre, şi, —iertaţi-mă să o spun: 
singurul cu această autoritate în mijlocul 
d-voastre —(fiindcă de! d-lor, a fost dat Re- 
gatului român, să vadă ca ministru de ex- 
terne şi pe d. Costică Stoicescu), aşă dar 
dacă vorbim de cunoscători de istorie şi de 
relaţiuni diplomatice, când d. Sturdza, sin- 
gurul între d-voastre care are autoritate, 
când acest d. Dimitrie Alexandru Sturdza, 
în privinţa căruia vorbeă d. Costescu-Comă- 
neanu de un comitet de control, dar la aceasta, 
nu o să-l poată controlă nimeni dintre d-voas- 
tre, când d-sa vine în Senat şi vă spune 
d-voastre asemenea cuvinte şi atacă un gu- 
vern al ţării cu vorba nemernic, aşă de ne- 
parlamentară, dar cu atât mai caracteristică 
în energia ei brutală, ce trebuiă să ziceţi 
d-voastre? Ce trebuiă să zică tinerimea? ce 
trebuiau să zică Românii din Transilvania ? 
Trebuiau să zică: Se poate dar face o ase- 
menea politică naţională! Pe Lahuvary îi 
trataţi de fanariot în discursul acela; şi 
Carp şi Lascar Catargi nu ştiau ce fac, nu 
aveau inimă românească. Se poate face o 
altă politică; căci o spune d. Sturdza! Care 
suflare românească să nu-şi fi zis: se poate 

face intervenire puternică în chestia naţio- 
nală. D. Sturdza e omul partidului național- 
liberal, merge în fruntea aspirărilor şi idea- 
lurilor naţionale; d. Sturdza o spune, şi 
trebue să fie aşă, căci d. Sturdza e cunos- 
cătorul de lucruri istorice şi diplomatice. 

Şi ca să nu fie îndoială, ca nu cumvă să 
se creadă cu vorbele d-lui Sturdza despre in- 
tervenirea internaţională sânt numai vorbe 
scăpate în opoziţie, ci sânt vorbe meditate, 
iată curioasele cuvinte ce le mai adaogă în 
acelaş discurs din Senat (pag. 105): 

«Să luăm aminte la o împrejurare foarte 
«importantă, care se desfăşură în cursul ches- 
«tiunei naţionale. Se vorbeşte despre uzurile 
«parlamentare, amestecul în afacerile inte- 
«rioare ale altora. Nevoile oamenilor, ideile 
«secolului sunt mai mari decât toate datinile, 
«decât toate obiceiurile. Acestea au valoarea 
«lor deplină şi neştirbită, când lucrurile stau 
«în linişte şi ordine, dar când situajţiunile ies 
«din calea normală, atunci acele nevoi anor- 
«male îşi deschid calea. Astfel stă în circum- 
«stanţele de faţă». 

Remarcaţi importanţa vorbei? Va să zică 
ceeace credeam, noi că e vechia siguranţă 
internaţională de raporturi, vine d. Sturdza 

şi ne spune: nu e adevărat, sau schimbat 
lucrurile ! Acum, şi în această împrejurare 
anormală, nu mai poate fi vorba de vechiul 
adagiu: nu te amestecă în afacerile interne ale 
altui Stai! 

Mărturisesc, d-lor, că dejà atunci îmi zi- 
ceam! dacă o spune d. Sturdza, trebue să 
ştie cevă cu această schimbare. Nu o ştiu 
eu; dar dacă nu o ştiu eu, o va fi ştiind 
d-sa, mai experimentat de o mie de ori de 
cât mine, cu alte relaţiuni decât mine. Poate 
să nu o ştiu d-nii Carp şi Lahovary; dar tot 
bine că o ştie d-sa. 

Cum ar fi afirmat un om ca d-sa una ca 
aceasta, dacă nu o ştiă cu siguranţă. Nu eră 
în vârstă de 20 ani când a zis-o, eriă—slavă, 
Domnului — de 60 de ani, în toată maturi- 
tatea d-sale intelectuală. 

Dar chiar aşă fiind, eu tot eram nedomi- 
rit. Căci şi dacă s'ar fi schimbat regula aceea 
de intervenire, despre care de mult auzisem 
că e nestrămutată, tot îmi păreă, primejdios 
ca să începem tocmai noi să accentuăm o 
asemenea schimbare. 

Se poate declamă foarte frumos asupra 
chestiilor naţionale, şi ce frumos este stilizat 
pasagiul d-lui Sturdza ce vi l-am citit. Dar 

avem şi noi câţivă unguri în ţară, ciangăii 
dela Roman, avem bulgari în Dobrogea. Când 
d. ministru de culte face un regulament pentru 
şcoalele bulgăreşti din Dobrogea, aş vreă să 
văd pe guvernul bulgar îndrăsnind să inter- 
vină ca uri samsar cinstit în această chestie 
internă, pe care o regulăm noi pe teritoriul 
nostru cum credem că e mai bine! Şi când 
impune d. ministru Haret limba română în 
şcoalele ciangăilor dela Roman, aş vreă să 
văd pe guvernul din Budapesta îndrăsnind 
să se amestece în modul cum credem noi să, 
administrăm şcoalele de pe teritoriul nostru, 
zicând că este pentru el chestie naţională, 
după teoria cea nouă a d-lui Sturdza, că are 
drept să intervină! 

Dar, d-lor, poate să se inventeze şi chiar 
să fie alte chestii importante, cari să deà 
drept altor State să intervină, după teoria 
d-lui Sturdza, 

lată, de exemplu, două cuvinte, cari adesea, 
sunt asociate: naţionalitate şi religiune! Când 
ar fi în chestie religia ortodoxă? O încurcă- 
tură mitropolitană? Şi când se ştie că este 
un Stat foarte puternic, care-şi atribue mi- 
siunea de a vegheă asupra ortodoxiei, noi, 
Stat mic, noi să zicem că un Stat are drep- 

tul să intervină în afacerile interioare ale 
altui Stat? Ar fi foarte periculos! 

Şi, d-lor, ca să nu rămână cea mai mică 
umbră de îndoială, că aci nu eră în vederile 
d-lui Sturdza dela 1894 chestie numai de 
opoziţie, ti chestie de guvern, vă citesc dela 
pag. 100 următoarele de necrezut cuvinte, 
rostite atunci de d-sa: 

«Dacă chestiunea naţională depărtează dela 
«putere pe partidul naţional-liberal, aş dori 
«să ştiu cum acest partid face din chestiunea, 
«naţională o armă de partid? Atâta minte 
«avem şi noi aceştia din partidul național- 
«liberal, cât şi d-nii Lahovary cu ai săi, ca 
«să alegem acele arme cari ne pot aduce la 
«putere, iar nu pe acele cari ne depărtează 
«de putere». 

E clar, d-lor? Chestia naţională, ridicată, 
astfel de şeful partidului naţional-lhberal în 
contra guvernului dela 1894 care nu primeă 
acest mod de a vedeă, chestia naţională pe : 
temeiul necesităţii patriotice şi internaţionale 
de a interveni în afacerile interne ale Unga- 
riei, este chestia sub drapelul căreia înţelege 
şeful partidului naţional-liberal să vină şi să 
se menţină la putere. 

Nu e aşă? Acesta este înţelesul cuvântării 
dela Decemvrie 1894, şi nu poate fi altul. 

Ei bine, a venit la putere în Octomvrie 1895. 
Ar fi crezut toată suflarea cinstită din ţara 
românească, că acum se face intervenire de 
samsar cinstit pentru drepturile Românilor din 
Transilvania. Toată suflarea cinstită din Ro- 
mânia şi Transilvania eră convinsă că, dacă 
bona fide s'a înşelat cumvă senatorul Dimitrie 
Sturdza, acum ministru prezident; dacă în 
înflăcăratul său patriotism bona fide a văzut 
o posibilitate acolo unde, venind la guvern, 
s'a isbit de o imposibilitate; atunci nu d-sa 
va conduce guvernul naţional-liberal, ci d-sa 
personal va rămâne ca un mare patriot isto- 
ric în retragere, ca un punct luminos de a- 
mintire în idealul tinerimii, dar conducerea, 
oficială şi ministerul de externe îl va aveă 
„cinevă din partid, care nu se angajase aşă de 
solemn înaintea ţării. 

Sau mă înşel? Sau aprobă acest onor. Se- 
nat, înaintea căruia vorbesc, colegii din ma- 
joritate aprobă procedarea ca şeful d-voastră 
să vă vorbească, cum a vorbit în chestia na- 
ţională, cu gândul d'indărăt, ca să facă altfel 
de cum a vorbit, când va veni la guvern? 

Niciunul nu poate aprobă! Niciunul, d-le 
ministru prezident, nu vă aprobă. 

Ei, şi pentruca să steă la guvern (şi dacă 
voiă să continue bunele raporturi cu statele 
vecine, cari raporturi erau de interesul ţării 
să fie continuate, nici nu puteă fi altfel), a 
trebuit să retracteze afirmările din Senat, şi 
le-a retractat la Iaşi prin următoarele cuvinte 
rostite în public ca program de guvern: 

«In special, în chestiunea naţională situaţiu- 
«nea noastră este clară şi netedă. Avem să 
«ne abţinem cu toţii dela orce act de agita- 
«ţie în afacerile interioare ale statelor ve- 
«cine, şi în special ale monarchiei austru-un- 
«gare». 

Meşteşugul e aci în vorba «agitaţie». Fi- 
reşte, de agitaţii să ne abţinem; d. ministru 
prezident poate interpretă, că nici mai îna- 
inte nu vorbeă de agitaţii, ci numai de «in- 
tervenire». 

Dar vine îndată retractarea clară şi pre- 
cisă : 

«S'a mai răspândit încă o vorbă, că ne a- 
«mestecăm în afacerile interioare ale regatu- 
«lui ungar. Nici aceasta nu este exact». 

Dar ce trebue să vă mai citez cuvintele de 
retractare ale d-lui ministru prezident, cari 

poate îi erau impuse ? D-voastră înşi-vă, d-lor 
senatori, faceţi astăzi o patentă mărturisire 
asupra faptelor în contra d-lui Sturdza. 

lată ce zice raportorul d-voastră în proiec- 
tul de adresă: «Această fericită situaţiune a re- 
«laţiunilor noastre exterioare se datoresc politicei 
«și prevederilor urmate cu stăruință de toate gu- 
«vernele» . i 

Şi când vorbeşte raportorul Senatului de 
politica prudentă în relaţiunile noastre exte- 
rioare cu Puterile, este evident că nu înţelege 
mai ales relaţiunile noastre cu Spania, Italia, 
Republica Franceză, cari sunt îndepărtate, ci 
înţelege în deosebi relaţiunile noastre exteri- 
oare cu Austria, Ungaria, Rusia, Statele Bal- 
canice. Dacă dar raportorul d-voastră zice că 
relaţiunile de bună politică au fost menținute 
de toate guvernele, aceasta însemnează că şi 
guvernul d-lui Sturdza urmează absolut aceeaş 
„politică, pe care a urmat-o în externe guver- 
nul d-lor Lascar Catargi-Lahovary-Carp; şi a- 
atunci cum rămâne cuvântul de nemernic, a- 
runcat aci de d. Dimitrie Sturdza la 1894 în 
contra guvernului conservator ? 

Revenind acum la cuvântul «îndoios», de 
unde ne-a început discuţia cu d. ministru pre- 
zident şi ministru de externe, conchid d-lor, 

că este în adevăr îndoioasă situaţiunea d-lui 
ministru de externe de astăzi. 

Mă contrazice cinevă afară de însuş d-sa? 

Iată, răspunsul Senatului, d-le preşedinte al 
consiliului ! 

D. PREZIDENT AL CONSILIULUI, DIMITRIE A. 
SruRpza. Absolut nu. 

D. Trru Maiorescu. Şi acum, d-lor senatori, 
să relevăm un alt inconvenient al acestui lucru. 

Este slăbită autoritatea actualului ministru 
de externe al regatului român. 

Ce autoritate poate să mai aibă în relaţiu- 
nile externe, d. Sturdza, când în chestia na- 
țională la 1894 vorbeă cum v'am citit, şi la 
anul 1895 se retractă cum vam citit iarăş, 
şi acum la 1897 zice însăş majoritatea d-sale 
din Senat, că politica, d-sale externă, este iden- 
tică aceeaş cu a d-lor Lahovary şi Carp. 

D. Icar IsvoRANU. De sigur că politica ex- 
ternă a fost totdeauna o continuaţiune a poli- 
ticei lui I. Brătianu. 

D. 'Trru Maronescu. Mulţumesc d-lui Isvoranu 
că mă întrerupe. Dacă acea politică externă 
a fost iniţiată de însuş Brătianu, ar fi de dis- 
cutat, dar nu importă acum. Pentru ce im- 
portă acum, ne putem înţelege uşor cu d. Isvo- 
voranu, că politica d-lor Carp şi Lahovary este 

o continuaţiune a politicei lui Brătianu în pri- 
vinţa externelor sunt de acord. Insă ce ne fo- 
loseşte, d-le Isvoranu, acordul între d-voastră 
şi mine, când rămâne celalt desacord, adică: 
pentru ce şeful partidului naţional-liberal de 
astăzi a tratat de nemernici pe oamenii cari 
au urmat aceeaş politică? Aceasta trebuiă, 
să-mi explicaţi d-voastră. (Aplauze într'o parte). 

Iată pentru ce nu are autoritate d. Sturdza, nu 
are autoritatea care am dori-o s'o aibă minis- 
trul de externe al Regatului Român în împre- 
jurările de faţă. 

In adevăr, ce o să creadă reprezentanţii tä- 
rilor străine de un asemenea ministru de ex- 
terne? El astăzi de pe banca ministerială ne 
spune că urmează aceiaş politică de neînter- 
venire, pe care a urmat-o şi d-nii Carp-Laho- 
vary. Mai ştii ce va zice mâine, când va fi 
în opoziţie !? Ce temei se mai poate pune pe 
asigurările d-sale ? 

Ştirbita autoritate a d-sale în cele externe 
este diminuată şi prin cele interne. D-lor, în 
privinţa, celor interne, în cele câtevă minute 
pe cari vi le mai răpeşte cuvântarea mea, 
mă, voi călăuzi, pentru a le judecă, de chiar 
modul cum şeful partidului naţional-liberal 
voiă, să fie judecate actele ministerului advers. 

Pentru aceasta d-sa întrebuinţă două criterii. 

În aceiaş cuvântare dela 1894 ziceă (la pa- 
gina 92): 

«Politica guvernului (conservator) se rezumă 
<în puţine cuvinte: închinăciune în dreapta, 
«închinăciune în stânga, închinăciune la toţi, 
«fiecăruia să-i facă după plac». 

Un criteriu. Şi-şi începeă discursul d-sale cu 
alt criteriu : 

«D-lor senatori», spunea d-sa, «Majestatea 
«Sa Regele, într'o cuvântare de anul nou, la 
«1891, zicea: Doresc din tot suflatul ca în anul 
«acesta să fie linişte, pace şi concordie. 

«Nu se poate o dorinţă mai înaltă şi mai 
«frumos exprimată. Ea este un adevărat pro- 
«gram de guvernământ. Să examinăm, dacă, 
«guvernul Majestății Sale a înţeles această, 
«dorinţă şi s'a conformat ei». 

lată al doilea criteriu. Imi fac numai rezer- 
vele mele în privinţa cuvintelor citate de şeful 
partidului naţional-liberal dintr'o cuvântare a 
Regelui. 

Întrucât Maiestatea Sa Regele a zis aceste 
cuvinte într'o cuvântare de anul nou, fără con~ 
trasemnarea vreunui ministru, eu nu le pot in- 
vocă într'o discuţie parlamentară. Neavând 
dreptul de a le critică, nu vreau să-mi dau 

dreptul de a le aduce o ieftină linguşire. Dacă 
le citez, este numai fiindcă, şi le-a însuşit ac- 
tualul ministru prezident şi ea un criteriu al 
ministrului, nu al Maiestăţii Sale Regelui, mă 
sprijin şi eu pe ele. 

Dar să începem cu primul criteriu. 

«ÎInchinăciune în dreapta, închinăciune în 
stânga !» 

Aşă făceau conservatorii, după opinia d-lui 
Sturdza. 

D-lor, astea sunt vorbe. Este ceva curios în 
discuţiile noastre ! Cu aşă vorbe ne putem atacă, 
unii pe alţii până la nesfârşit fără nici un re- 
zultat. Dacă este să avem vreun folos din dis- 
cuţiile noastre, el nu poate rezultă decât din 
acele vorbe, fie zise de opoziţie, fie zise de 
d-voastră, cari au un răsunet în chiar cugetul 
d-voastră. Toate vorbele mele câte n'au găsit 
un echo în convigerea d-voastră, au fost rău 
` zise şi aş dori să le şterg. Eu nu vroi să pun 
nici un temei decât pe vorbele cari află o 
aprobare în convingerea d-voastră intimă. 

«Inchinăciune !» Ce închinăciune a făcut gu- 
vernul Lascar Catargi în afară? Eu cred că 
nieiuna, d. Sturdza crede că multe. Această 
controversă nu se va termină niciodată şi nu 
va, îi folositoare, fiindcă fără argumente şi făra, 

fapte nu se poate produce nicio convingere. 
De aceea, dacă-mi permit să revin la acest fel 
de criteriu, o fac numai întrucât pot speră să. 
aflu un resunet în convingerea d-voastră prin. 
faptele ce le voi aminti. 

D-lor, de ce aţi strigat anul trecut, «Să tră- 
iască Majestatea Sa Sultanul?» Pentru beratul 
mitropolitului din Macedonia? Apoi beratul 
n'a venit nici până astăzi. Pe româneşte 
aceasta se chiamă închinăciune. Să zic la 
dreapta? Hai la dreapta. 

Anul acesta ministerul de externe al Rusiei 
şi ministerul de externe al Austriei ne-a trimis 
o notă de laudă, şi d. ministru de externe al 
nostru s'a grăbit să-i deă chitanţă de bună 
primire. Să'o numim închinăciune la stânga ? 

Acum vă felicitaţi de buna primire la Buda- 
Pesta. Să o numim închinăciune la Apus! 

Vedeţi, cum cuvântul de «închinăciune» se 
răzbună peste 3 ani? 

Dar să trecem la criteriul al doilea şi să. 
sfârşim cu el: «Pace, linişte şi concordie», 
după acestea voiă d. Sturdza să se judece 
valoarea unui minister. 

Foarte bine! Cum staţi d-voastră în cele 
din năuntru, cu pacea, liniştea şi concordia ? 
Sesiunea dintâi a fost foarte scurtă, deabia 

budgetele şi acea mare muncă, pe care a rele- 
vat-o cu atât talent d. Constantinescu. Dar 
parcă eră şi ceva nelinişte şi ceva lipsă de con- 
cordie ? Eliminarea d-lui Fleva ? Dacă eră să-l 
eliminaţi îndată, dece l-aţi mai luat în guvern ? 

Onorabilul d. ministru Sturdza, în discursul 
d-sale... îmi pare cel din urmă, dela Craiova ?,.. 
Eu mă cam încurc în discursurile d-sale; în 
deosebire de Ion Brătianu, care eră foarte 
prudent şi foarte econom la vorbire şi la 
scriere, actualul şef al partidului naţional-li- 
beral vorbeşte într'una, ba la înmormântări, 
ba la banchete, şi a vorbit la atâtea banchete 
încât nu mai ştiu bine, la care banchet, dar 
îmi pare la cel dela Craiova, ziceă: că pro- 
gramul d-sale este iubire şi adevăr. Nu e vorbă, 
întrun alt discurs numise pe d. Fleva fiul 
pieirei — vorbă biblică ! Dar asta nu face nimic. 
Iubirea tot iubire rămâne. Iubirea d-lui Sturdza. 
Cine se îndoieşte ? Vă aduceţi aminte de Bră- 
tianu, demn şi simpatic. Dar dacă e vorba de 
demnitate şi de simpatie, apoi de sigur d. 
Sturdza este cel mai bun urmaş al lui Brătianu ! 
D. Fleva este fiul pieirei excepţional, ceilalţi 
sunt fii iubirei. 

Dar pe vară, după închiderea primei sesiuni, 
sa mai turburat iarăş iubirea d-lui Sturdza, 

s'a născut chestia mitropolitană. Ei, aceea a 
fost neliniştea,. 

A căzut guvernul Sturdza şi a venit din 
rărunchii partidului alt guvern, presupun cu 
buna primire a şefului d-voastre, cu iubire şi 
concordie. Dar trebue să fi avut mare greutate 
acei miniştri Aurelianişti, cu iubirea şi con- 
cordia d-lui Sturdza, căci nu au putut-o duce; 
nu ştiu ce s'o fi petrecut, a fost printre culise, 
dar trebue să fi fost ceva, căci nu văd astăzi 
alături de d. Sturdza pe mciunul din cei cari 
au stat alături de d. Aurelian. Nu face nimic: 
iubire şi concordie! Şi linişte! Liniştea am 
văzut-o şi mai Dumineca trecută. 

Am terminat, d-lor, conchid că autoritatea 
d-lui Sturdza, sdruncinată în afară, este mic- 
şorată şi înăuntru. Partidul naţional-liberal 
sub conducerea actualului ministru-prezident 
nu mai este ceeace eră acum doi ani când a 
venit la guvern. 

De aceea, d-lor, pentru că am început cu 
Observarea, că nu este literariceşte potrivit 
cuvântul «îngrijire» în fruntea adresei, daţi-mi 
voie să recunosc la sfârşit, să fac amendă, 
onorabilă, d-lui raportor : îl găsesc foarte po- 
trivit politiceşte. (Aplause). 


118. 


Asupra legii învăţământului secundar şi superior 

prezentată de ministrul Spiru Haret. Împedicarea 

unei discuţii folositoare în Senat. Dorinţa de mai 
multă, descentralizare şi independenţă 





Şedinţa Senatului dela 17 Martie 1898. 


Domnilor Senatori, 


Am cerut cuvântul şi mi se dă foarte târ- 
ziu spre a vorbi pentru luarea în considerare 
a proiectului de lege ce ni se prezentă (aplause). 

Noi—şi aci pot vorbi în numele amicilor 
mei politici, foarte puţini la număr în acest 
onorabil Senat — noi privim un proiect de lege 
numai din punctul de vedere al interesului ge- 
neral, abstracţie făcând de persoana şi de par- 

tidul ministrului care-l prezintă, cu atât mai 
mult când e vorba de un proiect de lege, ca 
cel de faţă, relativ la reforma învăţământului 
secundar şi superior. 

Voi căută dar să examinez legea şi voi aveă 
onoarea să vă prezent câteva observaţii asu- 
pra ei cu toată nepărtinirea omeneşte posibilă, 
indiferent dacă proiectul poartă semnătura, d-lui 
Haret, sau ar fi purtat-o pe acea a d-lui Poni, 
sau a d-lui Take Ionescu. Această atitudine 
de nepărtinire ne este cu atât mai înlesnită 
în cazul de faţă, cu cât proiectul de lege al 
d-lui Haret coprinde câteva idei principale, 
cari erau coprinse şi în proiectele anterioare, 
şi rezumă aşa dar în mare parte ceeace au 
gândit diferiţii cunoscători ai trebuinţelor şco- 
lilor din diferitele partide. 

Conform acestui punct de vedere sânt pentru 
luarea în considerare a legii de față. In prima 
linie, fiindcă, ea împlineşte o lacună lăsată în 
legea din 1864, adecă prevede organizarea, în- 
văţământului real în înţelesul actual al cu- 
vântului. In al doilea rând proiectul introduce, 
precum şi este necesar pentru a apropiă şcoa- 
lele noastre secundare de nivelul celor occi- 
dentale, o mai mare adâncire a învăţământului 
liceal prin întinderea lui la cel puţin opt ani. 

El înlătură totdeodată vechea formă a baca- 
laureatului şi o înlocueşte prin forma mai po- 
trivită a unui exameu final la chiar liceul unde 
a studiat şcolarul. El introduce o convenabilă 
serie de măsuri disciplinare pentru corpul pro- 
fesoral. El înlătură greutatea, care până astăzi 
paraliză o mai bună recrutare a corpului pro- 
fesoral secundar, adecă greutatea unui nenu- 
mărat şi nerealizabil şir de concursuri sub forma 
legii dela 1879, şi propune o altă procedură, 
nişte examene colective dinaintea unor comi- 
siuni permanente, în definitiv tot un fel de 
concurs cu note valabile pe doi ani. Proiectul 
caută, în sfârşit (şi aceasta va îi una din mă- 
surile cele mai incizive pentru îmbunătăţirea, 
învăţământului secundar) să împedice nefericita, 
specializare a profesorilor de gimnazii şi licee, 
care a reclamat un prea mare număr de pro- 
fesori la aceeaş şcoală cu o prea mare diver- 
sitate în propunerea obiectelor, aşa în cât s'a 
nimicit armonizarea şi unitatea instrucţiunii 
liceale şi sa produs în capetele mijlociei şco- 
larilor acea confuzie şi insuficienţă a judecății, 
care s'a constatat din ce în ce mai mult în 
rezultatele examenelor de bacalaureat. 

Iată d-lor lucrurile principale, ideile de re- 
formă mai importante, cari ne fac să privim 

acest proiect de lege ca bine venit; şi cred 
că majoritatea celor ce se interesează de în- 
văţământul public va fi mulţumită să vadă 
astfel o asemenea lege votată, fireşte cu ceva 
îmbunătăţiri în amănunte. 

Ceeace mai vine în favoarea proiectului, este 
şi împrejurarea că actualul ministru al instruc- 
ţiunii publice este unul din cunoscătorii şcoa- 
lelor noastre şi se bucură în corpul profesoral 
de mare consideraţie. Din partea unui adversar 
politic îl rog să primească această recunoaştere. 

Dacă ar fi numai pentru atât, d-lor, aş puteă 
termină aci vorbirea mea şi vă mărturisesc că, 
aş dori s'o pot termină aci. Dar mă aflu într'o 
poziţie excepţională, excepţională prin Con- 
stituţia noastră. Cum ştiţi, pentru compunerea 
Senatului Constituţia, cere neapărat ca să fie 
în sânul lui reprezentate anume cele două Uni- 
versităţi ale ţării, şi fiindcă în momentul de 
faţă cel ce vă vorbeşte e chiemat să reprezinte 
Universitatea din Bucureşti, înţelegeţi bine, 
că dacă, vreodată această reprezentare se cu- 
vine să se traducă printr'o participare efectivă 
la desbateri, este atunci, când aveţi în discuţie 
tocmai un proiect de reformă al învăţământului 
secundar, care are să pregătească pe studenţi 
pentru Universitate. 

Din acest punct de vedere sânt dator să vă, 
vorbesc ceva mai mult asupra acestei legi, şi 
nu am decât să-mi exprim părerea de rău că 
d. Poni, colegul meu dela Universitatea din 
Iaşi, lipseşte-din mijlocul nostru. Când am aflat 
despre alegerea, delegaților d-voastră şi despre 
constituirea comitetului lor sub prezidenţa d-lui 
Urechia, mi-am permis din consideraţiile acum 
arătate să cer dela d-sa şi dela d. ministru, 
ca prin adresă formală să cheme pe cei doi 
reprezentanţi ai Universităţilor spre a asistă, 
la desbateri. Comitetul delegaților a primit a- 
ceastă propunere; am fost invitaţi şi d. Poni 
a răspuns însă că nu poate veni. 

Mi-am permis mai mult: când a ajuns dis- 
cuţia la învăţământul superior, am cerut co- 
misiunii ca să invite ultima manifestare elec- 
tivă a Univertăţii din Bucureşti, pe nou alesul 
rector al acestei Universităţi, onorab. d. Gri- 
gore Ştefănescu, deoarece este din întâmplare 
şi membru al Senatului. 

Comisiunea n'a găsit cu cale ca să înde- 
plinească această cerere. 

Dar, d-lor, dacă rămâne astfel, în absenţa, 
d-lui Poni, numai asupra mea sarcina de a 
îndeplini ceeace cred că este o datorie consti- 
tuţională pentru proiectul de față, permiteţi-mi, 

în mod prealabil, să discut cu d-voastră o în- 
trebare, dela care atârnă tot folosul acestor 
desbateri şi, îndrăsnesc să adaog, chiar dem- 
nitatea Senatului, şi în orce caz demnitatea, 
acelora, cari vorbesc asupra proiectului de față. 
Intrebarea este următoarea: se mai pot intro- 
duce amendamente, fie cât de puţine, în acest 
proiect? Căci dacă nu se pot, vorbim de geaba. 
Tar a vorbi de geaba, cu de mai nainte ştiinţă 
că e de geaba, atinge demnitatea celor ce vor- 
besc şi a Senatului întreg. 

Nu putem vorbi în mod cuviincios sub im- 
presia, sub atmosfera, că orce am vorbi noi, 
amendamente tot nu se vor introduce. Când, 
după Constituţie, anume în Senat trebuie să 
fie cei doi reprezentanţi ai Universităţilor ţării, 
şi când vine în dezbaterea Senatului—ce? 
legea de reformă a chiar Universităţilor ţării, 
voiţi ca anume în această lege, tocmai Senatul, 
tocmai corpul legislativ astfel compus după 
Constituţia noastră, să fie un birou de înre- 
gistrare al celor votate în Camera de jos? 

Dacă ar fi de înțeles — dar nici atunci n'ar 
fi bine—ca o desbatere serioasă să se facă 
numai în unul din cele două corpuri legislative, 
iar în celălalt să se treacă numai aşa pro forma, 
încă sar mai puteă înţelege ca o lege de re- 

formă a învăţământului superior să treacă în- 
tâi prin Senat şi de acolo să vină la Cameră, 
cu presumpţiunea că a fost destul de bine exa- 
minată după competenţa anume cerută de Con- 
stituţie. Dar să treacă o asemenea lege întâi 
în Cameră, să fie acolo în comitetul delega- 
ţilor lung desbătută şi amendată peste ceeace 
propusese comitetul delegaților, iar când vine 
la Senat, să se producă deodată simţimântul 
îndărătul culiselor, că nu se vor mai primi 
amendamente, fiindcă nu le vreă guvernul: 
aceasta, d-lor, este lipsă de cuviinţă, o lipsă 
de corectitudine constituțională, 

Onor. meu preopinent, d. Valerian Urseanu, 
se liniştise cu vorba d-lui ministru de culte, 
că, dacă vor fi amendamente justificate, se 
vor primi, 

Ba bine că nu, onorate coleg! Aş vrea să 
văd pe un ministru, care să zică făţiş unui 
membru din Senat, că nu va primi nici un 
amendament. Dar este mod de a zice una şi 
de a lăsă să se facă alta, 

Şi eri, în nefericita, penibila, discuţiune de 
eri, foarte corect d. ministru de culte ne spuse; 
orce va hotărt Senatul pentru memoria mult 
regretatului şi nouă tuturor simpaticului coleg 
Tzoni va fi primit de guvern. Dar venise o 

propunere din partea unui coleg al nostru, 
despre care sântem obişnuiţi să ştim că el 
cam exprimă dorinţele guvernului; şi atunci 
a început tocmeala asupra onorării răposa- 
vului, s'a făcut acel sinistru vot cu bile, şi 
ştiţi care a fost rezultatul... 1). 

Ceeace mă pune pe gânduri în privinţa 
soartei amendamentelor la legea de faţă, cu 
toate că opoziţia la Senat nu face din această, 
lege o chestie de partid, sânt două împreju- 
rări foarte curioase. 

Este mai întâi felul desbaterilor, dacă des- 
bateri se mai pot numi, în comitetul delega- 
ţilor. Vă spuneam că am asistat la discuţia 
din comitet, fireşte întrun mod foarte dis- 
cret; nu aveam nici un drept'să propun 
vre-un amendament, eu eram numai dator să 
asist şi să prezint comitetului cel puţin un 
imprimat al Facultăţii de ştiinţe din Bucu- 
reşti, unde se arătau observările Facultăţii 
la acest proiect,  observări provocate de 
chiar ministrul cultelor. Am citit, d-lor dele- 
gati, la fiecare articol propunerile Facultăţii 


1) S'a respins la sfârşit, sub prezidenţa lui P. Orbescu, ri- 
dicarea şedinţei propusă în semn de doliu, după ce guverna- 
mentalul Zăgănescu ceruse nurâai întrerupere de 1/, oră. Tzoni 
eră liberal mai independent. 

de ştiinţe. Mă aşteptam să văd în comitetul 
delegaților vre-o mişcare în sensul arătărilor 
Facultăţii, nimic! Sa trecut peste mai toate 
fără discuţie. Şi nici înşii delegaţii nu au 
propus amendamente, cu o singură excepţie. 
Un amendament, unul singur, sa propus de 
d. Urechia pentru şcoalele normale superioare, 
şi d. Urechia care ne-a vorbit aci două zile, 
la comitetul delegaților n'a vorbit nici două 
minute, amendamentul s'a respins şi aci sa 
încheiat tot! Iar onor, d. raportor ne spune 
cu mare sinceritate, că dezbaterile au fost şi 
uşoare şi nu prea lungi (ilaritate). O aseme- 
nea procedură nu ştiu să fi mai existat la un 
proiect de importanţă. 

O' lege de vre-o 114 articole, o lege ca a- 
ceasta de învăţământ, unde în Senat sunt re- 
prezentanţi oficiali ai Universităţii, să nu re- 
clame cea mai mică modificare? Dar aşa de 
perfectă este legea? Dar n'aţi auzit vorbind 
despre ea pe mult regretatul Tzoni, un par- 
tizan înfocat al guvernului, n'aţi auzit câte 
observări a făcut în contra ei? Nici un amen- 
dament! 

Dar mai este o a doua împrejurare cu- 
rioasä, şi aici am văzut ceva iar fără prece- 
dent. Desbaterile în Cameră, acelea cari au 

să ne lumineze în mod mai practic asupra 
legii, amendamentele primite în Cameră şi 
motivările lor, obiecţiunile pentru şi contra, 
care vin la noi ca la o a doua instanţă ca 
să vedem ce sa petrecut la întâia, acele des- 
bateri nu s'au publicat încă în Monitorul Ofi- 
cial. Nu v'a surprins faptul? Monitorul Oficial 
parcă şi-a întrerupt activitatea pentru publi- 
carea desbaterilor parlamentare asupra legii 
instrucţiunii publice. Monitorul de  câtă-va 
vreme: publică toate desbaterile Senatului, 
dar nici o desbatere a Camerei; azi abia da 
un crâmpei de. desbateri. Monitorul Oficial de 
astăzi, care ne publică desbaterile Senatului 
dela 10 Martie şi poartă data proprie de 17 
Martie, ne dă în sfârşit desbaterile Camerei 
dela, 7 Fevruarie 1898, cu o lună şi 10 zile 
în urmă. Dar ce este aceasta? Lasa că nu 
este aici discuţia pe articole a legii instruc- 
țiunii, dar nu este nici discuţia generală în- 
treagă, nici cuvântarea d-lui ministru nu este 
încă publicată, şi noi sântem la sfârşitul dis- 
cuţiei generale, şi dacă nu se întâmplă inci- 
dentul cu moţiunea prematură în contra ale- 
gerii d-lui Panu... pardon, incidentul cu ale- 
gerea dela Huşi, poate eram la discuţia pe 
articole, şi în Monitorul Oficial nu a apărut 

nici întreaga, discuţie generală a Camerei ter- 
minată de vr'o 39 de zile! 

Inţeleg foarte bine că epigonilor de azi le 
este greu să poarte sarcina conducerii parti- 
' dului liberal cum l-au condus antecesorii lor. 
Dar dacă le este greu să conducă partidul în 
lucrurile cele mari, cel puţin în cele mici ar 
îi fost cu atât man necesar să păstreze câteva 
obiceiuri bune. Vă aduceţi aminte cu toţii, 
îmi aduc şi eu aminte ca membru al opozi- 
tiei, cum un ilustru prezident al Camerei 
liberale, C. A. Rosetti, introdusese obiceiul de 
a publică dezbaterile parlamentare chiar a 
doua zi. Ce este cheltuiala Imprimeriei Sta- 
tului, ce este administrarea Monitorului Ofi- 
cial şi serviciul din cancelaria Camerei, dacă, 
nu sânt în stare să dea publicităţii în timp 
util cea mai importantă manifestare a vieţei 
politice într'un Stat constituţional, adică des- 
baterile parlamentare?! 

Această, cerinţă elementară a vieţei noastre 
publice a înţeles-o C. A. Rosetti şi a inau- 
gurat publicarea desbaterilor Camerei în, chiar 
numărul de a doua zi a Monitorului Oficial. 
Prezidenţii următori nau mai avut energia 
lui, dar totuş au menţinut în parte impor- 
tanta îmbunătăţire, şi de vre-o 20 de ani în- 

coace desbaterile parlamentare se publică de 
urgenţă, uneori după 3 zile, cel mai târziu 
după 8. | 

Insă aşa ceva ca în momentul de faţă, o 
aşa întârziere de o lună şi 10 zile asupra 
unei legi, care este acum în discuţie şi agită, 
opinia publică, cel puţin pe mimeroşii profe- 
sori, cari urmăresc cu atenţie incordată des- 
baterea ei, aşa ceva nu sa mai întâmplat de 
când avem regim parlamentar. 

Ştiu, că unii deputaţi întârzie cu corecta- 
rea, notelor stenografice; dar dacă lipseşte 
discursul cutare, se continuă publicarea mai 
departe, menţionându-se lipsa, acelui discurs. 
Nu cumva, nici unul din deputaţii majorităţii 
nu-şi mai dă discursul la «Monitor»? Ce ma- 
joritate e aceasta, ce liberalism e acesta? 

Regretatul nostru coleg d-nul 'Tzoni ne 
spuneă încă Sâmbătă, că partidul liberal se 
inspiră de opinia publică. Apoi opinia pu- 
blică se hrăneşte cu discuţiile din Cameră. 
Ce hrană poate să aibă astăzi, când nu ştie 
ce sa petrecut în Cameră cu legea învăţă- 
mântului ? 

Este o foarte regretabilă procedură, care 
se inaugurează acum, şi cred că trebue să 
protestăm cu toţii, mai ales să protestaţi d-v. 

partidul liberal în contra acestui ocultism al 
discuţiilor din parlament. 

Şi aveţi să vedeţi îndată, fiindcă vorbim 
de discuţiile din Cameră şi de amendamente 
în Senat, până la ce mici lucruri se întinde 
necesitatea, de amendamente şi cum se simte 
lipsa publicării desbaterilor. 

Vă vorbesc acum mai întâi de câte-va mici 
defecte din acest proiect, dar tocmai micimea, 
lor o să vă facă să înţelegeţi, cât de curios 
ar îi, când nici asemenea greşeli nu ar fi în- 
lăturate prin amendamentele Senatului. Una, 
sta, relevat şi în comitetul de delegaţi, dar 
comitetul a trecut peste ea fără amenda- 
ment. 

La art. 35 a rămas în lege un lapsus. In 

proiectul, aşa cum îl aveţi în Senat, este o 
absurditate de redacţie. 
__ Im proiectul primitiv al guvernului, la sa- 
lariile profesorilor secundari..... de altminteri 
eu nu mă voiu ocupă de loc de chiar cifrele 
salariilor profesorale ; chestia materială a cor- 
pului didactic este pentru reprezentanţii acestui 
corp mai indiferentă decât pentru orcare alt 
corp al Statului, afară de înaltul cler. Şi clerul 
şi învățătorii au mai înainte de toate o misiune 
ideală de îndeplinit. 

Dar vreau să vorbesc numai de o greşală, 
în textul proiectului ca redacţie actuală. In 
proiectul guvernului se făceă o deosebire la 
profesorii secundari între salariile profesorilor 
definitivi, a celor provizorii şi a suplinitorilor. 
Printr'o inovaţiune, se opreă dela profesorii 
provizorii 10%/,, iar dela suplinitori 20 ?°/,. Co- 
mitetul de delegaţi al Camerei a suprimat 
acea reţinere dela profesorii provizorii şi i-a 
tratat în privinţa salariilor ca pe cei defini- 
tivi, păstrând numai 20%/, reducere la supli- 
nitori. Aşă a hotărit şi Camera. Dar din 
greşală a votat două alineate ale art. 35 
fără, acea rectificare, şi în proiectul, pe care 
îl aveţi acum în desbatere, citiţi: 

«80 lei pe lună pentru profesorii definitivi 
«de religiune pentru fiecare 4 ore de curs 
«pe săptămână. 

«70 lei pe lună pentru maeştrii defini- 
tivi etc.» 

Aşa este fără înţeles şi are aerul că pro- 
fesorii provizorii de religiune şi maeştrii pro- 
vizorii au rămas fără nici o fixare a salariului 
în lege ; s'ar crede că li se poate dă orce salar 
prin budget. Va să zică cuvântul definitiv tre- 
bue şters de aci; aşă dar un amendament 
pentru ştergerea acestui cuvânt. 

Vocr. S'a şi şters. 

D. T. Maronescu. Fără amendament? 

D. MINISTRU AL INSTRUCŢIUNII. Este o eroare 
de tipar. 

D. Tru Marorrscu. Nu pot controlă fără, 
publicarea. desbaterilor Camerei. Un alt lucru, 
nici acesta de mare importanţă în sine, dar 
foarte important pentru chiar legalitatea şi 
corectitudinea procederilor noastre. La art. 49, 
acela, despre care a vorbit d. V. Ursianu, între 
persoanele, care pot da avertismente unui 
profesor secundar, nu universitar, stă aici 
ministrul sau un înspector-general. 

lată însă ce citesc în Dreptatea d-lui Fleva : 

D. Vice-PREşEDINTE P. OgBescU. Sunt cinci 
ore; consult Senatul asupra prelungirii şe- 
dinţei. 

Senatul încuviinţează prelungirea şedinţei 
până ce va termină d. Maiorescu. 


D. Trru Maiorescu. Domnilor Senatori, în 
orce caz nu-mi voi permite să vă ocup aten- 
ţia şi să vă obosesc răbdarea de cât până la 
timpul obişnuit pentru o şedinţă prelungită. 

Dreptatea zice următoarele: 

«Când a venit proectul d-lui Haret în des- 
«baterile Camerei, articolul 49 prevedeă că 
«ministrul şi inspectorul general pot pronunţă 

«pedeapsa prevăzută la articolul 48 sub ali- 
«niatul a, adică avertismentul». 

«D. Fleva a combătut atunci cu energie 
«tendinţa centralizătoare şi reacționară a a- 
«cestei dispoziţiuni şi a propus un amenda- 
«ment, după care se ia inspectorului dreptul 
«de a aplică pedeapsa disciplinară prevăzută, 
«la aliniatul a art. 48». 

Vă mărturisesc că nu împărtăşesc cu desă- 
vârgire această, emfasă de expresiune în con- 
tra aliniatului a, dar în fine, d-nul Fleva — 
un ilustru membru al partidului liberal, fost 
ministru de interne al d-voastră — aşa s'a ex- 
primat în Cameră şi eră în dreptul său de-a 
se exprimă aşa. Dreptatea continuă : 

«Cu toate că a fost combătut de d. Dumi- 
«trescu-laşi, raportorul legei, amendamentul 
«d-lui Fleva a fost acceptat de Cameră.» 

«Aceasta se poate vedeă în toate dările 
«de 'seamă ale ziarelor dela 14 Fevruarie. 

«lată ce scrie chiar Voința Naţională : 

«La art. 49, N. Fleva se ridică contra dis- 
«poziţiunei, care dă dreptul inspectorului şi 
«ministrului de a aplică nişte pedepse, care 
«erau până acum de competinţa juriului pro- 
«fesoral. 

«D-sa propune ca să se ridice dreptul inspec- 

«torului de a da pedepse, şi ministrului pe 
«acela de a aplică pedepse prevăzute la al. 
«b şi c de cât cu consimţământul consiliului 
«permanent. | 

«D. raportor susţine că inspectorii trebuesc 
«învestiţi cu o autoritate oarecare. 

«Comitetul delegaților admite modificările 
«următoare : pedepsele dela al. a se dau demi- 
«nistru, cele dela b şi c cu consimţământul 
«consiliului permanent. 

«Camera votează art. 49 astfel modificat. 

«Ei bine amendamentul d-lui Fleva, primit în 
«Cameră» zice d. Fleva, scuzaţi-mă, în foaia 
d-sale, «a fost subtilizat de guvern; el nu fi- 
«gurează în proectul de lege care se discută 
«acum la Senat». 

Gravă chestie, nu atât pentru avertismentul 
acela al inspectorilor, care trebue sau nu 
trebue dat lor, dar gravă pentru procedările 
“noastre legislative. Ei, ce-ar fi mai uşor în 
împrejurările obişnuite! Ne-am uită la des- 
baterile publicate —a trecut peste o lună de 
atunci — şi am controlă înşine. Dar acum tre- 
bue să cautăm alte isvoare de informaţiuni. 
Văd un dosar în mâinele d-lui ministru. Poate 
va veni d. ministru cu hârtiile acelea pentru 
a ne lamuri, ca să vedem ce sa petrecut: are 

drept d. Fleva sau n'a înţeles bine ce a fost 
acolo şi nici Voința Naţională n'a înţeles ce 
s'a făcut la Cameră? 

D. MINISTRU AL CULTELOR ŞI INSTRUCŢIUNII 
PUBLICE Sp. HARET. Nimic nu este adevärat. 

D. T. Maronescv. Cu atât mai regretabilă 
este nepublicarea desbaterilor, şi aceasta este 
destul pentru a legitimă critica. 

In asemenea împrejurări este cu atât mai 
necesar să se afirme dreptul Senatului la li- 
bera şi întreaga sa acţiune legislativă, şi 
trebue să ştim de mai înainte că orce amen- 
dament vă va păreă d-v. că este cuminte şi 
că nu este de natură a răsturnă economia 
legii întregi, se va primi şi se va aduce a- 
cestei legi importante toată îndreptarea ce i 
se poate aduce în Senat. 

Din acest punct de vedere, d-lor senatori, 
să-mi permiteţi a face câteva observări asupra 
proiectului, foarte puţine şi numai în treacăt, 
pentru a nu depăşi limitele unei discuţii ge- 
nerale. 

Am avut onoare să vă spun că între dis- 
pozițiile cele mai însemnate ale proiectului 
găsesc pe aceea, prin care se înlătură prea 
marea diversitate de cunoştinţe introduse fără 
nici o unificare în capul şcolarilor secundari, 


17 


258 


diversitatea şi confusiunea provenită din mul- 
tiplicitatea prea mare a profesorilor şi din 
faptul, că fiecare este special pentru un obiect 
şi nu poate conlucră destul de bine la armo- 
nizarea, celorlalte. Prin acest abus de speciali- 
zare liceele noastre au ajuns să aibă o can- 
titate şi o diversitate de profesori precum nu 
le are nici un liceu din statele de cultură, 
pe care voim să le imităm. Proiectul, ca să 
isbească în aceasta, cere dela candidaţii de 
profesorat să se prezinte la examen pentru 
cel puţin 2 specialităţi, dacă nu pentru 3. 
Astfel de acum înainţe nu va mai fi un profesor 
numai de latineşte exclusiv, va trebui să fie 
capabil să predeă în liceu, şi ministrul trebue 
să-l facă să predeă, şi alte lecţiuni conform 
examenului său de capacitate, d. e. şi de 
limba română, sau şi de istorie sau de limba 
greacă, după cum se va mai fi pregătit. 
Este o foarte bună măsură, la care tinde 
astfel proiectul de lege; crod însă că nu este 
aşa de uşor de realizat prin dispoziţiile lui 
actuale; trebue să mai introducă şi altele şi 
în orce caz să nu scape cea mai bună oca- 
zie ce i se prezintă de a realiză îndată exce- 
lenta idee, chiar cu o parte din actualii pro- 
fesori. La măsurile transitorii se zice pentru 

profesorii astăzi în funcţiune, că ei vor puteă, 
ñ obligaţi să aibă până la 12 ore pe săptă- 
mână, şi vor puteă cere o adăogire a orelor 
şi prin urmare o sporire a salarului numai în 
specialitatea lor (art. 101 şi 103), va să zică tot 
cu nefericita specializare de pân'acum. Ce e 
drept, art. 102 le dă dreptul să adauge şi o 
a doua materie pentru lecţiunile lor şi prin 
urmare să aibă mai curând o sporire de ore 
şi de salariu, însă numai dacă se vor supune 
de acum înainte la un examen de capacitate 
pentru noua materie. Impresia ce o am toc- 
mai dela cei mai buni din vechii profesori de 
liceu şi de gimnaziu este, că legitima autori- 
tate ce o au deja dobândită şi legitimul lor 
amor propriu îi va împedecă de a se supune 
unei noi examinări dinaintea unor comisiuni 
până acum încă neîncercate în ţara noastră, 

Găsesc dar măsura transitorie greşită ; cred 
că ar trebui să fie aplicată această împreu- 
nare de două sau trei specialităţi cu o mai 
largă cugetare la profesorii cei astăzi în func- 
ţiune. D-nul ministru să găsească un mijloc 
(îmi permit să-i indic eu unul, fără pretenţiune 
ca să fie numai decât acesta, fie şi altul) 
ca să-şi realizeze reforma d-sale de îndată 
şi cu mulţi din vechii profesori, căci tocmai 

acum e ocaziunea. Or se face acum, or atunci 
nu se mai face această reformă decât peste 
]5 sau 16 ani şi foarte cu greu. 

Se prescrie în proiect, şi inteligentul rapor- 
tor al Camerei o relevă ca una din măsurile 
pedagogice şi igienice cele mai importante, 
ca să nu fie în nici o clasă secundară numă- 
rul şcolarilor mai mare de 50. Precum ştiu 
pe actualul ministru un exact aplicator de 
lege, nici nu putem presupune altfel decât că, 
atunci, când d-sa cere ca la 1 Septemvrie a 
acestui an să se aplice legea, d-sa la 1 Sep- 
temvrie va şi aplică măsura ca în fiecare clasă, 
secundară să nu fie mai mult de 50 şcolari. 

Ia să vedem momentul acesta dela 1 Sep- 
temvrie 1898. Şi să ne dăm de pe acum seamă, 
cu toată preciziunea, de cele ce vor trebui 
să se întâmple atunci. (Imi aduc aminte din 
trecutul actualului ministru de culte, de pe 
“vremea când d-sa eră director al ministerului 
şi titular eră d. Dimitrie Sturdza, cum se în- 
cercase tot pe la 1 Septemvrie o pripită apli- 
care a unei măsuri pentru examenele şcola- 
rilor privaţi şi cum atunci părinţii umblau 
zăpăciţi cu copiii lor pe ulițele Bucureştilor 
dela o şcoală la alta şi se formase o revoltă, 
întreagă contra d-lui Sturdza). Să vedem ce 

va fi la 1 Septemvrie a acestui an cu impor- 
tanta şi buna măsură a restrângerii claselor 
la numai câte 50 de şcolari. 

Şi aici nici nu insist asupra înscrierilor celor 
nouă, cu toate că şi în privința lor măsura 
va fi foarte crudă la 1 Septemvrie 1898. Este 
sigur că vor fi mult mai multe cereri de în- 
scriere pentru clasa I secundară decât sunt 
la toate gimnaziile şi liceele noastre locuri 
disponibile, mărginind clasa la 50 de şcolari. 
Fireşte se vor primi mai întâi românii şi vor 
îi lăsaţi la oparte străinii, şi dintre români 
se vor primi în fiecare clasă I cei mai buni 
50 după atestatele primare. Dar cu ceilalţi ce 
se va face? şi vor fi foarte numeroşi. Aceasta, 
preocupă şi pe d. raportor, pe inteligentul ra- 
portor (e vorba de raportorul Camerei). Iată, 
ce zice d-sa la pag. XV: 

«Evident că mărginind locurile. unei clase, 
«aceste locuri vor fi rezervate şcolarilor mai 
«buni, cei slabi în direcţia culturei teoretice 
«vor puteă găsi o îndrumare mai bună în 
«şcoalele profesionale, pe care Statul va tre- 
«bul să se îngrijească a le organizà. Acest 
<învăţământ al micilor profesiuni va formà 
«obiectul unei legi, care va trebui să fie pre- 


262 


«zentată, Corpurilor legiuitoare, îndată, ce pro- 
«iectul de faţă, va deveni lege». 

Slabă mângâere! Parcă putem noi să pre- 
jadecăm soarta politică a împrejurărilor? Pu- 
tem noi prevedeă, că îndată la aplicarea aces- 
tei legi va veni în cercetarea parlamentului 
(cărui parlament? şi sub care guvern ?) o altă 
lege, foarte grea de alcătuit şi de trecut prin 
desbateri, pentru noua organizare a învăţă- 
mântului profesional? 

Acestea sunt pia desideria. Ar fi fost de 
dorit ca legea pentru şcolile profesionale să 
fie deja promulgată pentru ca la 1 Septem- 
vrie anul acesta, la suma de băeţi, care vor 
veni din învăţământul primar pentru clasa, I-a, 
secundară, să le poţi zice cu temei: nu vă 
mai pot primi în gimnaziu, n'am loc, duce- 
ţi-vă la şcoalele profesionale. 

Dar aşă cum stau lucrurile astăzi, minis- 
trul va zice numeroşilor părinţi din Bucureşti, 
din Craiova, din Ploeşti: nu mai pot să vă 
admit copiii în gimnasiu. Căutaţi-vă... ce? 
Căutaţi-vă învăţământul profesional, care va 
trebui să fie prezentat Corpurilor legiuitoare, 
îndată după proiectul de faţă. Aceasta este 
teorie, nu chibzuinţă practică! 

Dar, d-lor, nu mai vorbesc de aceasta; nu 

vorbesc de şcolarii, cari vor să se înscrie pen- 
tru prima oară în gimnaziu la 1 Septemvrie 
viitor. Vreau mai ales să vorbesc de alte in- 
conveniente ce vor fi atunci, acele şi mai mari 
şi cari nu se pot înlătură cu perspectiva al- 
tor legi viitoare. 

Pe elevii de astăzi, pe cei primiţi dejă în 
gimnazii şi licee, pe aceia nu-i mai poţi dă 
afară, aceia sunt bine primiţi. 

Cum vom face cu aceştia la 1 Septemvrie 
viitor, dacă trec peste numărul de 50 pe clasă 
disponibilă ? 

Avem aci statistica învăţământului public 
pe anul 1895—97. In această privinţă, d-lor 
senatori, sântem astăzi mult mai înaintați, de 
cât acum 20 de ani; astăzi avem o statistică 
a şcolarilor. Sub guvernul d-lui Dimitrie Sturdza 
asemenea lucruri se îngrijesc cu multă scru- 
pulozitate. Nu ştiu care va fi judecata asupra 
d-lui Sturdza ca om de stat, dar ca om de 
statistică va rămâneă bine notat. (Ilaritate). 

Iată, ce constatăm din această statistică: In 
liceul Matei-Basarab din Bucureşti erau (nu 
înscrişi numai la început, ci prezenţi la exa- 
menul final) 94 şcolari în clasa I ordinară şi 
88 în clasa I divisionară, 123 în clasa II or- 
dinară, etc. Cam tot aşă în primele clase la 

celelalte 3 licee şi 2 gimnasii din Bucureşti. 
La Craiova, unde e un singur liceu, numărul 
şcolarilor prezenţi la examen în clasa I or- 
dinară e de 108, în cea divizionară de 153, 
în clasa IL ordinară de 110, în cea divizio- 
nară de 109. Vedeţi, cu cât numărul şcola- 
rilor trece în toate aceste clase peste cifra 
normală de 50. V'am făcut o mică soco- 
teală numai pentru primele 3 clase gimna- 
ziale din Bucureşti. După regula de 50 şcolari 
clasă, ar îi trebuit în anul trecut scoşi din 
clasele existente cel puţin 700 şcolari, iar pen- 
tru singurul liceu existent în Craiova ar fi 
trebuit scoşi din toate 7 clasele 442 şcolari. 
Zic scoşi din clase, dar nu daţi afară din gim- 
nazii, fiindcă aceşti şcolari sânt odată primiţi 
şi dacă au învăţat şi san purtat bine, nu pot 
fi daţi afară. Vasăzică, ce? 700 şcolari prea 
mult în Bucureşti, numai pentru trei clase, 
câte 50 de clasă, însemnează cel puţin 14 
clase noi de înfiinţat. La Craiova, cu acel 
inadmisibil plus de 442 şcolari, însemnează 
cel puţin 9 clase create din nou la 1 Sep- 
temvrie 1898, afară de clasele de creat pentru 
cei ce se înscriu din nou. Dar să ne mărgi- 
nim la Bucureşti: Va să zică, cel puţin 14 clase 
nouă de creat. Cu ce fel de profesori? Iar să 

începem mizeria cu supliriitorii, numai câte 
doi pe o clasă divizionară? V-a arătat regre- 
tatul 'Tzoni, că astăzi sunt vreo 140 de suplini- 
tori, cari nu şi-au terminat nici măcar stu- 
diile la facultate. 

Iată momentul în care se impune, după le- 
gea d-v., necesitatea de a creă atâtea clase 
divizionare, de a pune atâţia profesori ca să 
deă învăţământul în acelaş mod cum se dă 
în clasele principale de licee, căci nu pentru 
cuvântul că se numesc divizionare, are să fie 
învăţătura acolo mai rea decât în cele prin- 
cipale. Ne vor trebui dar la 1 Septemvrie 1898 
numai în Bucureşti cel puţin alte 14 clase di- 
vizionare cu cel puţin 336 ore de lecţiuni pe 
săptămână la toate 14. Iată momentul de a 
aplică justa, d-v. idee ca un profesor secundar 
să, aibă cel puţin 12 ore pe săptămână, şi să, 
poată aveă până la 18, fie şi la 24—d-l 
Poni ziceă 20 — sau în termen de mijloc 18. 

Nu umblaţi, domnule ministru, în acest mo- 
ment de primă aplicare a combinării mai mul- 
tor materii sub un singur profesor, după re- 
zultatele prea îndepărtate şi precare ale vii- 
toarelor examene de capacitate-şi cu atât mai 
puţin după improvizarea atâtor suplinitori ne- 
pregătiţi. Din contră, adresaţi-vă la vechii 

profesori, astăzi în funcţiune. Profesorii ac- 
tuali să fie obligaţi de a îndeplini această, 
nouă sarcină şcolară până la completarea ore- 
lor lor minimale după noua lege, şi dacă trec 
peste 12 ore, să atingă şi acel plus de salariu 
care le va fi binevenit, şi atunci înlăturați 
grozavul inconvenient care vă aşteaptă la 1 
Septemvrie 1898. De ce n'aţi face aceasta? 
Cum? Pe toţi profesorii cari sunt azi, să-i 
declarăm incapabili de a aveă două specia- 
lităţi? Din contră, relativ mulţi din ei vor 
fi foarte capabili sau cel puţin tot aşă de ca- 
pabili pentru noua materie de predat precum 
erau pentru cea, veche. 

Să nu ne facem o ideie exagerată de va- 
loarea științifică ce trebue să o ceară Statul 
dela profesorii secundari. Atât mai bine dacă, 
profesorul de gimnaziu este un «savant» ; dar 
Statul nu-i cere lui să fie «savant»: Statul îi 
cere cunoştinţe solide în câteva obiecte de 
cultură, îi cere mai ales o bună metodă de 
predare şi ar trebui să-i ceară mai presus de 
toate tragere de inimă pentru învăţământ şi 
şcoală, care îndeplineşte dela sine multe la- 
cune. Această tragere de inimă, acest drag 
pentru şcoală şi pentru şcolari nu putem pre- 
supune că rezultă din viitoarele examene teo- 

retice de capacitate. Dar îl putem constată 
la vechii profesorii, la profesorii astăzi în 
funcţiune, acolo unde există. Reputația pro- 
fesorului printre părinţi şi şcolari, opinia co- 
legilor sunt bine fixate în această privinţă. 
Şi prea multe pretenţii nu putem aveă deo- 
dată. Aceasta e ţara noastră, aceştia sunt pro- 
fesorii. Altfel de fiinţe navem să inventăm 
noi. Dece să nu îndeplinească ei această sar- 
cină, dece nu le daţi loracest plus? Nu după 
arbitrul ministrului şi după protecţia cutărui 
inspector sau cutărui om influent; ci consiliul 
profesoral al fiecărui liceu să hotărască înde- 
plinirea orelor, să spună ministrului cutare din 
colegii noştri este bun şi capabil, daţi-i lùi 
acest nou obiect în plus, atâtea ore mai mult 
şi acest plus de salariu. 

Să nu fie în stare d. e., profesorii cari sunt 
azi de filozofie, să propună istoria? sau pe 
profesorul de limba latină îl veţi declară in- 
capabil de a propune limba română? Un 
profesor, dacă a învăţat limba grecească, 
nu poate să propună şi limba latină? Profe- 
sorul de fizică în liceu să nu poată propune 
şi matematica în gimnaziu? Dar ce i se cere 
lui? să fie inventator în ştiinţe? Dacă ştie 
să-şi propună bine limba lui latină, puteţi fi 

siguri că va fi bun ca să propună şi limba 
română, iar dacă ar fi rău aici, era rău şi 
acolo şi în toate. 

Prin urmare, acea dispoziţie transitorie, 
care limitează pe profesorii_actiuali numai la... 
a lor specialitate, aveţi ocaziunea să o în- 
dreptaţi, dând profesorilor de astăzi sarcina, 
onoarea şi folosul de a propune tot ei obiec- 
tele de învăţământ în multe clase divizionare 
dela 1 Septemvrie 1898, după alegerea şi de- 
cisiunea profesorilor, în mijlocul cărora func- 
ționează. 

Iată o obiocţiune de adus la proiect, o pro- 
punere de amendament, al căreia, interes şi a 
cărei însemnătate practică sper că le-aţi în- 
teles cu toţii. 

Mai am un al doilea punct de relevat, voi 
trece apoi la un al treilea, şi voi îi terminat, 
Al doilea: să presupunem că este vorba nu- 
mai de viitor, şi să lăsăm la o parte greaua 
şi lunga transiţie. Pe viitor, dela Septemvrie 
înainte, proiectul cere, pentru a fi cineva 
profesor secundar, un examen de capacitate. 
Şi aci cred că o modificare, un amendament 
se impune. Articolul 24 din proiect zice: 

«Examenul de capacitate va aveă de obiect 
«să probeze cunoştinţele necesare pentru a 

«predă cel puţin două specialităţi şi cel mult 
«trei. 

«... Examenul trecut pentru o singură spe- 
cialitate nu este valabil şi nu confere niciun 
«drept până nu se va trece cu succes şi cel 
«puţin a doua specialitate». 

lată măsura principală, care isbeşte greşita 
specializare a profesorului secundar. Foarte 
bine, o admit. Cel care se prezintă cu ase- 
menea examen, trebue să aibă diplomă de li- 
cenţiat sau doctor. Foarte bine. Dar cum re- 
gulează proiectul cele două sau trei speciali- 
tăţi, ce trebue să le cunoască unul şi acelaş 
candidat de profesură liceală? Articolul 24 
zice: «Una din aceste specialităţi, pentru care 
«candidatul trebue să poseadă diploma cores- 
«punzătoare de licenţiat sau doctor, va fi spe- 
«cialitatea principală; celelalte vor fi secun- 
«dare». 

Ce este aceasta principală şi secundare ? 
Şi aci vă rog, d-le ministru, vă rog în inte- 
resul şcoalelor, suprimajţi această deosebire 
primejdioasă pentru prestigiul viitorului pro- 
fesor şi viitorului învăţământ. 

Un candidat de profesură se prezintă «prin- 
cipal» pentru limba latină, dar îi mai trebue 
o specialitate, cel puţin una. Se va prezentă. 

şi pentru predarea istoriei sau pentru preda- 
rea limbei române. Ce este, ce poate fi aci 
«secundar»? Vreai să realizezi această îm- 
preunare de studii la acelaş profesor? Atunci 
nu încape secundar aci. Profesorul are să dea 
lecţiuni de latină şi de română sau şi de is- 
torie, dar lecţiuni în toată valoarea. Nu pu- 
tem să zicem, ca la vagoanele de drum de 
fer, că vor fi lecţiuni de clasa I, lecţiuni de 
clasa Il-a, mai rău mobilate, şi poate lecţiuni 
de clasa III-a, şi mai rău înzestrate. Nu se 
poate aceasta la un învăţământ serios. Va să, 
zică, examenul de capacitate are să-l dea can- 
didatul asupra a două sau trei specialităţi, 
cu o egală importanţă. 

Dar ministrul zice: asupra specialităţii prin- 
cipale are să fie examinat într'un fel, adică 
din toate obiectele dela licenţa universitară, 
iar asupra specialităţii, pe care o numeşte 
'd-sa secundară, va fi examinat numai pentru 
cunoştinţele de liceu, şi după o programă 
care se va alcătui, negreşit mai redusă, mai 
slabă decât ceailaltă. Va să zică avem un fel 
de degradare pentru celelalte obiecte. Şi aici 
este tabloul de capacitate, care se ţine la 
minister. Ce fel de tablou? Pentru examenul, 
care îl numiţi de specialitate principală, va 

fi un tablou, în care se trec cei mai meritoşi 
cu rândul. Dar pentru examenul, pe care îl 
numiţi de specialitate secundară ? Alt tablou, 
căci, dacă e acelaş, e nedrept; va fi deci alt 
tablou. Ei, acum practica! pe hârtie se pre- 
zintă lucrurile uşor, dar ia să le realizăm. 
Este concurenţă: un candidat trece exame- 
nul de specialitate principală pentru limba 
latină, — are un număr pe tabloul acela; mai 
trece examenul secundar asupra limbei ro- 
mâne, — are un număr şi pe acest tablou se- 
cundar de limba română. Vine în acelaş timp 
un alt candidat şi trece examenul principal 
din limba latină ; el va fi pe un tablou ca 
principal de româna, pe alt tablou ca secun- 
dar de latină. Cum realizaţi acum acea bună, 
măsură de a aveă două specialităţi ? Se des- 
chide un loc de limba latină, intră princi- 
palul de limbă latină; se mai deschide un loc 
de limba română, — vine să-l ocupe tot el, 
el cu examenul secundar. Dar acela care eşise 
cel mai tare pentru limba română ? Acela e 
înlăturat. Aşa, zice proiectul: când va fi ocu- 
pat mai întâi de acei ce sunt deja profesori; 
va să zică va fi înlăturat celalt. Cum pre- 
zentaţi atunci pe noul profesor înaintea şco- 
larilor şi colegilor săi? El va ocupă catedra 

noua de limba română ce i se dă pe temeiul 
unui examen de mai puţină valoare, şi vă 
elimină pe cel ce trecuse examenul principal 
cu mai multă valoare. Se isbeşte autoritatea, 
profesorului, se isbeşte sentimentul de drep- 
tate, se isbeşte prestigiul învăţământului. 

De ce dar această complicaţie cu secundar 
şi principal? Are să treacă fiecare examen 
de aceeaş tărie, din ambele lui specialităţi, şi 
atunci nu vom aveă numiri incompatibile cu 
autoritatea profesorului. 

Trec la o a treia observare, pe care o voi 
legă şi cu observările asupra docenţilor dela, 
universitate, în aceeaş ordine de idei. 

D-le ministru, permiteţi-mi să zic (şi dacă, 
o zic eu, un membru al partidului conservator, 
ar trebui să fie de zece ori mai tare zisă de 
membrii partidului liberal): Introduceţi prea 
multe immixtiuni, prea multă înlănţuire minis- 
terială şi administrativă în învăţământ. Mai 
lăsaţi în unele lucruri amestecul d-voastră la. 
o parte, şi pentru uşurarea lucrărilor d-v., şi 
pentru prestigiul corpului profesoral, şi pentru 
sfânta dreptate. Prea încărcaţi ministerul, 
acolo unde s'ar puteă lăsă — vorba d-lui Fleva 
mai multă descentralizare în spiritul Consti- 
tuţiunii, în spiritul timpului şi al indepen- 

denței oamenilor. Vä rog, întindeţi ceva des- 
centralizare la învăţământul public, aplicați-o 
acolo, unde se poate färä inconveniente dis- 
ciplinare şi numai spre binele instituțiunilor. 

Iată câteva cazuri după noul proiect de lege. 
Un profesor secundar are să aibă ca impunere 
din partea legii (şi o impune ministrul, când 
va face programul) cel puţin 12 ore pe săptă- 
mână, şi va mai puteă să aibă încă alte 12 
ore, şi anume în fracțiuni de câte 4 ore. 
Pentru fiecare 4 ore (sau fracțiune de 4 ore) 
peste cele 12 ore pe săptămână va primi câte 
120 lei pe lună mai mult, încât cu modul 
acesta să poată ajunge până la 720 lei pe 
lună, ceea ce cu gradaţiunea ar mai face un 
onorariu de peste 900 lei pe lună, adică 
aproape cât al membrilor inamovibili dela 
Curtea de apel. Foarte bine, nu discut cifrele. 

Dar pentru ca să poată ajunge profesorul 
la acest plus de ore şi de salar (şi proiectul 
pare a vedeă în acest plus de salar o îmbol- 
dire suficientă pentru realizarea dublării şi 
triplării obiectelor), el nu-şi poate restrânge 
perspectiva viitorului în singura specialitate, 
pentru care a ajuns odată profesor, ci va căută, 
să se menţie pe tabloul unei a doua, poate 
şi unei a treia specialităţi, spre a aveă mai 

mulți sorți la ocuparea locurilor şi orelor ce 
vor deveni disponibile. Dar nu uitaţi, că după 
lege tabloul de capacitate este numai pe 2 
ani valabil, şi dacă în doi ani nu sa făcut 
vacanţă, profesorul trebue să deă un nou 
examen pentru a fi din nou pus pe tablou, 
-apoi după 2 ani un al treilea examen etc. 
încât un profesor, unde nu sânt adesea catedre 
vacante, ca să aibă speranţa acelui plus de 
ore şi de salar, va trebui să deă 2, 3, sau şi 
mai multe examene de capacitate cu toate 
că este profesor definitiv. Ce sdruncinare va 
îi aceasta — lasă pentru el, dar mai ales în. 
dauna şcolarilor lui, în dauna cursului pe care 
îl face în materia, pentru care este deja numit! 
Să presupunem totuş că a mai dat omul acesta, 
alte 2 sau 3 examene din doi în doiani şi că 
în sfârşit, după atâtea examene, devine un 
. loc vacant în ceailaltă specialitate, pentru care 
este pe tablou. El va fi acum numit după 
meritul lui, după autoritatea câştigată în apre- 
țiarea colegilor şi elevilor săi ? Nu! Va fi pre- 
ferit sau respins după apreţiarea ministrului 
şi a inspectorilor, care atârnă numai de mi- 
nistru. Aşa prevede art. 32 al legii. Nu este 
bine aceasta, d-le ministru! A dat atâtea 
examene acest profesor, este pe tabloul de 

capacitate, lăsaţi consiliului profesoral din 
gimnazii şi licee, să aleagă între cei 3—4— 
cum să-i numesc? petiționari, pe care să-l 
numiţi la noua catedră, fie şi cu avizul in- 
spectorului. 

Şi aci, d-lor senatori, să facem o observare 
generală : Cum credeţi că se va întâmplă cu 
asemenea numiri, dacă le lăsaţi numai pe 
mâna ministrului şi a inspectorilor săi? Fi- 
reşte idealul ar fi că ministrul, el dela sine, 
să aleagă pe cel mai bun profesor numai după 
valoarea lui pentru şcoală, fără privire la alte 
interese, fără cedarea la insistenţe, la protecţii, 
Tot aşa ar trebui să proceadă, şi inspectorii. 
Dar ce credeţi d-voastră, aşa va fi în practică? 
Căci noi facem legea aceasta pentru ţara, în 
care trăim, şi care este aşa cum este, orcâte 
dispoziţii am luă noi pe hârtie şi orcâte fraze 
am întrebuinţă pentru a acoperi lucrurile. 

In altă ramură, în magistratură, chiar la 
judecători, care după toată întocmirea Statu- 
lui modern trebue să fie cei mai independenţi, 
cei mai nebănuiţi, cei mai depărtaţi de or-ce 
interes de partid politic, aveţi d-voastră im- 
presia, că miniştrii din ţara noastră fac nu- 
mirile şi înaintările mai ales după dreptate 
sau adese ori din alte considerări ? De exemplu, 


276 


ce impresie aveţi dv. când cutare judecător 
amovibil dela Bucureşti a fost de odată îna- 
intat de actualul ministru al justiţiei prezi- 
dent inamovibil în provincie? A câştigat cel 
înaintat în autoritatea lui de magistrat în 
ochii noştri? Este pentru el presumţie şi pres- 
tigiul printre noi, că anume el a fost cel mai 
drept şi mai meritos, sau este în ţara noas- 
trä presumţia că a fost cel mai supus? Eu 
cred că impresia rămâne, că este cel mai 
supus, şi or-ce îhaintare, care se face prin. 
simplul arbitru ministerial, atinge prestigiul, 
în ţară la noi. Şi când zic în ţară la noi, în- 
teleg şi ceea ce se petrece în partidul dy. 
şi ceeace se petrece în partidul nostru. De 
aceea pentru magistratură se reclamă imediat 
o lege de admisibilitate, care să înlăture ar- 
bitrul ministrului la numiri şi înaintări. 

In profesură cel puţin eră până acum mai 
puţin loc pentru favoritism. Feriţi-vă de a-l 
introduce prin noul proiect. Nu aruncaţi asu- 
pra viitorului profesor secundar — iertaţi-mi 
expresia—ponosul, că este favorit ministerial. 

Şi în alte chestii prevăzute în acest proiect 
de lege se vede introdusă o prisosinţă de 
amestec ministerial. Este de exemplu vorba 
de examenul final pentru grupările de învă- 

țţământ. La gimnasiile de 4 clase un absolu- 
toriu; la liceele de 8 clase— alt absolutoriu! 
Foarte bine. Aceste examene de absolvire se 
dau în chiar acele gimnazii şi licee dinaintea 
unei comisii compuse din profesorii lor, sub 
prezidenţa unui delegat ministerial. Delega- 
rea ministerială e bună pentru prezident. Dar 
cine să fie ceilalţi membri ai comisiunii? 
Legea, dela 1864 ziceă: profesorii clasei din 
urmă. Foarte cuminte. Noul proiect al d-lui 
Haret zice altfel. El prevede câte 4 profesori, 
dar numiţi de ministru în fie-care cas ad-hoc 
dintre profesorii şcoalei. 

Dar de ce, domnule ministru, de ce? Nu 
ştiţi ce încurcătură este în acea epocă a exa- 
menelor la minister? Toți cei ce am trecut 
pe acolo, ştim aceasta. Când se face exa- 
menul? Dela 20-—25 Iunie, după proiectul 
d-voastră. Avem 44 gimnazii şi 17 licee, şi 
ministrul are aşa dar să numească în comi- 
siunile de examen 244 de profesori, în afară 
de delegaţii săi speciali, şi toate aceste în 
zăpăceala câtorva zile înainte de 20 Iunie. 
Se întâmplă ca unul din aleşi să fie bolnav, 
se telegrafiază ministrului. Ministrul trebue 
să aleagă un altul şi să comunice aceasta te- 
legrafic, timpul e scurt, lucrarea exactă se 

zădărniceşte. Şi aceasta pentru fie-care gim- 
naziu din ţară! Care e norma, după care ale- 
geţi pe cei 4 profesori din mijlocul colegilor 
lor ? Adică puneţi pe aceşti 4 să examineze 
pe colegii lor?! Nu vedeţi ce simţimânt ne- 
trebuincios puneţi între colegi? Ce stăruinţe, 
ce vătămări puteţi stârni? Lăsaţi aceste exa- 
mene în atribuţiile consiliului profesoral al 
fiecărei şcoli, sau puneţi să ţie examenul pe 
profesorii clasei din urmă câţi sânt subt pri- 
vegherea unui profesor universitar, şi cu cred 
că trebue să adăogaţi şi pe inspectori, câţi 
sânt şi unde pot să se ducă. 

O ultimă, observare, d-lor senatori, şi am 
terminat. Docenţii dela Universitate. Dacă, 
docenţii vor puteă, să existe fără salariu sau 
nu, se va vedeă în practică. Poate că da, căci 
sunt prevăzute alte mijloace ce se pot dă. 
de ministru, şi poate să se găsească destui 
oameni cu tragere de inimă pentru învă- 
ţământ, în cât, pentru onoarea de a fi pe o 
catedră universitară, să se decidă a face cur- 
suri gratuite. 

Dar încercarea a ceeace numeşte d. minis- 
tru curs liber în universitate, merită să fie exa- 
minată mai de aproape. 

Iată, ce zice proiectul la art. 63: 

«Docenţii fac în Universitate cursuri «li- 
bere şi gratuite». 

Minunat cuvânt: cursuri libere! D-lor Se- 
natori, ce înţelegeţi dv. când auziţi spunân- 
du-se : cursuri libere? Ce este libertate în ase- 
menea cazuri? Grosso modo şi în mod practic 
libertatea însemnează mai întâi scăparea de 
îrâul administraţiei. Am libertatea de a ţine 
o întrunire publică într'o sală, însemnează că 
n'am nevoie de permisiunea poliţiei. Am li- 
bertate să deschid un jurnal, n'am nevoie să 
cer autorizarea ministrului de interne. Tot aşa 
şi cu cursuri libere. Aceasta însemnează, că, 
pot ţine cursuri fără să am nevoie de apro- 
barea ministrului. 

Înţeleg un curs liber, care să fie aprobat 
de Universitate; fiind-că aici suntem între 
colegi. Dar, pentru ca să'l poţi ţine, să mai 
ai şi aprobarea ministrului, un asemenea curs 
nu mai este liber! Cu toate aceste proiectul 
prescrie: «Cursul făcut de un docent nu se 
«poate deschide de cât cu învoirea senatului 
«Universităţii şi cu aprobarea ministrului». 
Apoi atunci cursul nu se poate numi liber. 
A, înţeleg! Cursul poate prezentă vre-un pe- 
ricol? Atunci ministrul să-l suprime, luând şi 
avizul senatului universitar. Dar cât pentru 

libera, deschidere a unui curs gratuit şi ne- 
obligatoriu, lăsaţi-o în hotărîrea consiliului 
facultăţii şi a senatului universitar. Nici atâta, 
încredere nu aveţi în Universitățile ţării şi în 
libertatea ştiinţei ? 

Dar aceasta esto încă cea mai mică atin- 
gerc a libertăţii. Vine în proiect una mult 
mai curioasă, mult mai nepricepută. Proiectul 
cere, pentru ca cine-va să se prezinte ca liber 
docent al Universităţii, fără nici un onorar, 
următoarele condiţii: 

«Numărul docenţilor dela Universitate nu 
«este limitat. Pentru ca cine-va să fie admis 
«docent universitar, trebue să poseadă diploma 
«de doctor pentru specialitatea respectivă, şi 
«să treacă înaintea ei un examen de abi- 
«litare». 

Inţeleg această măsură şi formele care ur- 
meazä pentru examenul de abilitare, o lucrare 
originală tipărită, un colloquium etc. Dar ce 
nu înţeleg, este următoarea dispoziţie din 
proiect : 

«Candidatul prezintă facultăţii la care voeşte 
«să, se abiliteze cererea sa, însoţită de un me- 
«moriu asupra studiilor făcute şi a lucrărilor 
«sale ştiinţifice. Facultatea apreţiind cererea 

«candidatului, o va supune aprobării mini- 
<strului». 

Apoi să mă iertaţi, domnule ministru, a- 
ceasta este prea mult, şi vă rog să suprimaţi 
din proiectul d-voastră această exorbitantă, 
ingerinţă ministerială. Ca cine-va, nu pentru 
a fi numit, ci pentru a se prezentă măcar la 
un colloquium, la un examen de abilitare să 
aibă învoirea ministrului, să, se ceară autori- 
zarea administrativă centrală pentru simpla 
posibilitate gratuită de a-şi arăta capacitatea 
pentru un viitor curs liber şi pentru cariera 
universitară, aceasta întrece toate marginile 
unei subjugări administrative. Cum sântem la 
noi în ţară, or-ce asemenea supunere duce la 
încercarea de prozelitism politic, 

Poate nu vă daţi seamă pănă unde merge 
acest prozelitism în atingerea demnităţii omu- 
lui, chiar pentr aspiranţii la profesură. Vă 
voi cità un caz care-l ştiu de câte-va zile, 
fireşte fără a vă cită nume. Este un tânăr 
care şi-a terminat acum studiile universitare 
cu mare succes, E vorba de cariera lui pro- 
fesorală. Un coleg al meu -dela Universitate 
îl mângâie cu vorba: Câtă vreme va fi gu- 
vernul liberal, poţi îi sigur. Un alt coleg uni- 
versitar îi zice de-a dreptul: Du-te la d. 

Sturdza. — Tânărul răspunde: dar ce am eu 
aface cu d. Sturdza? — Profesorul continuă: 
Ar fi o fericire pentru partidul liberal să nu- 
mere în rândurile sale tineri distinşi ca d-ta. 
— Tânărul întâmpină: Dar, d-le, nici nu m'am 
gândit la partid politic pănă acum, nici nu 
mă pot gândi deocamdată. Eu sunt om de 
studii. — Dragă, eşti naiv, închee profesorul, 
Cariera nu se face fără plecare la puternicul 
zilei. 

Va fi suficientă această întâmplare reală şi 
recentă ca să caracterizeze spiritul ce dom- 
neşte într'o parte chiar a oamenilor culţi. Şi 
d-voastră voiţi să alunecăm şi mai departe 
pe acest povâriş? Să punem la începutul 
unui examen pentru a vedeă cine e capabil 
şi cine nu ca să ţie un curs liber la Univer- 
sitate, aprobarea guvernului? 

La ce trebue să tindem cu toții? Am dori 
cu toții, toți bine-voitorii pentru această ţară, să 
avem mai muitä independență, mai multă si- 
guranţă de atitudinea cetăţenească, în toate 
privirile. Aci e idealul. Odată cu întărirea, 
sentimentului naţional să ajungă tinerimea, 
noastră cea cultă şi la întărirea judecăţei şi 
la independenţa caracterului. Dar cum voiţi 
să-i daţi tăria de cugetare şi independenţa ? 

Aci demnitatea profesorului, felul cum se pri- 
cepe în public rolul lui, situaţia lui şi me- 
ritul lui arunci o influenţă hotărâtoare asupra: 
părinţilor şi asupra şcolarilor. 

Ia puneţi un docent la Universitate, care 
a trebuit să se ploconească (pentru a între- 
buinţă o expresie familiară) ca să ajungă mä- 
car la un examen, şi apoi închipuiţi-vă ce 
efect va aveă asupra studenţilor lui. Ia pu- 
ne-ţi un profesor secundar, pentru ca să aibă. 
un plus de leafă, să se îngrijească numai de 
buna primire a d-lui ministru şi nu a cole- 
gilor săi din învăţământ, şi veţi vedeă cein- 
fluenţă va aveă asupra caracterului copiilor 
din şcoala lui. 

Este deja ceva grozav între noi, când ve- 
dem că sânt unii studenţi înaintați şi prefe- 
riţi, Hind-că au adus servicii nepermise dife- 
ritelor partide, nu vorbesc numai de partidul 
d-v. Cunosc eu şi ştim cu toţii, că din când 
în când unii studenţi fac escese în contra po- 
liţiei. Şi să zicem că acestea sunt uşurinţe 
studenţeşti. Dar când acei, cari au făcut ase- 
menea escese în contra poliţiei unui guvern 
şi sâpt mustraţi sau pedepsiţi pentru aceasta, 
îi vezi distinşi de către partidul opus şi, când 
acesta, vine la guvern, îi vezi scoşi la iveală, 


284 


numiţi în funcțiuni care bat la ochii tuturor, 
numiţi primari prin Dobrogea, numiţi în mi- 
nisterul de finanţe în funcțiuni la care nu se 
aşteptau: aceasta, desfăşură un drapel de co- 
rupţiune a cugetărilor tinerimii, a întregei 
tinerimi şcolare. Cum voiţi să mai vorbim 
noi, profesorii, de disciplină, când guvernele 
dau asemenea exemple? Şi asemenea exemple 
să le începem acum dela intrarea viitorilor 
docenţi în Universitate ? ! Aceasta nu se poate. 

Eu am speranţă, că Senatul liberal (îndrăs- 
nesc a aveă speranţă, că mai există un Senat 
liberal), îndrăsnesc a aveă speranţa că însuş 
ministrul de astăzi va primi cu chibzuinţă 
câte-va amendamente, care să remedieze cel 
puţin la unele din inconvenientele ce am avut 
onoare a vă arătă. In această speranţă votez 
din toată convingerea şi cu toată inima pentru 
luarea în consideraţie a proiectului de lege 
(aplause). 


119. 


Interpelare în chestia şcoalelor române 
din Braşov şi replica 





Şedinţa Senatului dela 23 Noemvrie 1898 





Textul interpelării: «Am onoare a inter- 
«pelă pe d. ministru-prezident şi pe d. mi- 
«nistru de culte şi instrucţiune publică asu- 
«pra refuzului d-lor de a plăti bisericei Sf. 
«Nicolae şi gimnaziului român din Braşov 
<anuitatea de 38.500 lei prevăzută în două 
«legi speciale ale Statului Român». 


D-lor Senatori, 


Cea din urmă şedinţă a onor. Senat în 
sesiunea prelungită: a fost la 15 Mai al ace- 
stui an. 

In acea ultimă şedinţă s'a desvoltat inter- 

pelarea, d-lui senator Brabeţeanu despre şcoa- 
lele române din Braşov, şi după întâmpinarea 
d-sale asupra răspunsului d-lui ministru-pre- 
zident, s'a cerut cuvântul de mai mulţi colegi 
ai noştri. "Am cerut cuvântul şi eu. Am cerut 
cuvântul în urma deelarării d-lui ministre- 
prezident, că bisericei Sf. Nicolae din Braşov 
şi şcoalelor române de acolo d-sa în amân- 
două ministerele d-sale nu le-a dat nici un 
ban. Insă discuţia mai departe asupra acestor 
cuvinte a fost înăbuşită în acest onor. Senat. 
Un membru al biuroului, dela secretariat, onor. 
d. Viişoreanu, a spus că îndată ce răspunde 
interpelatorul, discuţia trebue să fie închisă, 
dacă votează Senatul înfhiderea, fără ca să 
se mai deă cuvântul, cum se dă la toate ce- 
rerile de închidere de discuţie, unuia pentru 
şi unuia contra închiderii. Atunci, şi vă, citesc 
„aci procesul-verbal publicat în Monitor, am 
zis eu: «Cer cuvântul în chestie de regula- 
ment, şi tot deodată în contra închiderii dis- 
cuţiei». Nici acest- cuvânt nu mi s'a dat. 

Şi, după părerea mea, printr'o neliberală 
interpretare a regulamentului în acest onor. 
Senat cu o majoritate Hberală, s'a închis dis- 
cuţia cu o brutală votare, iar nu cu consul- 
tare. Aşă sa hotărît. 

Insă, d-lor Senatori, sunt chestiuni cari nu 
se pot înăbuşi cu interpretarea de regulament 
a onor. nostru secretar Viişoreanu. Şi, precum 
vedeţi, la prima şedinţă după redeschiderea 
Senatului în sesiunea ordinară, în chiar ziua 
în care a fost constituit şi s'a putut anunţă 
o interpelare, am fost dator să anunţ inter- 
pelarea do faţă. 

Asţfel voi reluă chestia de acolo, de unde 
a fost lăsată la 15 Mai şi când, după părerea 
mea, eră bine să se continue şi să se sfâr- 
şească tot atunci, 

Eră bine să se continue şi să se sfârşească, 
tot atunci, fiindcă poate ar fi fost mai puţin 
înăsprită de atunci încoace. Poate d. ministru- 
prezident, dacă ar fi auzit şi o altă părere, 
umila mea părere, părerea unui om care: din 
întâmplare s'a ocupat de chestia bisericei şi 
şcoalelor din Braşov în mai multe amănunte 
şi care nu este dintre oratorii violenţi şi care 
în orce caz, în asemenea chestii, nici n'am 
făcut vreodată, nici n'aşi fi făcut atunci, nici 
nu voi face acum chestie de partid politic. 

Poate, zic, ne lămuream reciproc, din această, 
desbatere şi puteam înlătură un fel de agra- 
vare a situaţiei. 

Ceeace pentru mine acum, după această în- 

târziere, face chestia mai grea, este un alt 
fapt de natură nepolitică: răspunsul d-lui mi- 
nistru-prezident din şedinţa dela 15 Mai, că nu 
dă nici un ban şcoalelor, fără nici o perspec- 
tivă de îmbunătăţire, a îndemnat autoritatea, 
competentă reprezentantă, a bisericii Sf. Ni- 
colae şi a gimnaziului din Braşov ca să mă 
însărcineze pe mine, pe d-nii Lascar şi Dis- 
sescu, ca împreună să intentăm proces mi- 
nisterului cultelor şi instrucţiunii publice pen- 
tru plata alocaţiunii budgetare legale, fireşte 
cu procură în regulă”). 

D-lor, aceasta ar puteă, să-mi îngreueze oa- 
recum situaţia parlamentară. Dar nu o va face, 
fiindcă eu nu găsesc cuviincios ca să se ames- 
tece în discuţia parlamentului chestia unui 
proces pendent, şi prin urmare de acest pro- 
ces pendent voi face cu desăvârşire abstracţie. 

Voi vorbi de obiectul interpelării parcă aş 
fi vorbit la 15 Mai, când nu eră încă idee de 
un asemenea proces, afară numai dacă, în 
răspunsul ce ar binevoi să-mi deă vreunii din 
reprezentanţii guvernului, guvernul va intră, 
însuşi în chestia de proces. Atunci va rămâ- 


1) Poliţia Oapitalei afişase pe strade placate cu declararea că 
procura ar fi falsă, şi această necuviinţă o strecnraseră agenţii 
guvernului şi prin ziarele străine. 

neă, la întâmpinare, să examinez, până unde 
mă poate dezlegă o asemenea provocare de 
regula bunei cuviinţe de a nu amestecă în 
discuţia parlamentului procese pendente la 
tribunal. 

E dar o discuţie politică, de legalitate cu- 
rat politică, pe care o aduc înaintea d-voas- 
tră, Din acest punct de vedere îmi cer voie 
să vă dau următoarele desluşiri asupra obli- 
gaţiunii legale a guvernului de a fi plătit 
deja şi de a plăti în viitor renta înscrisă în 
buget pentru biserica Sf. Nicolae şi gimnaziul 
român din Braşov. 

D-lor, să nu vă pară rău de minutele cevi 
le voi răpi cu explicarea cauzei; mi-a părut 
din câteva incidente, de unul din ele voi vorbi 
anume în decursul interpelării, că această 
cauză nu e aşă de cunoscută pe cât ar trebui 
să fie şi va fi bine să fim cu toţii lămuriţi în 
privinţa ei. 

D-lor, pentru mine cunoaşterea raporturilor 
finanţare între ministerul nostru de culte şi 
biserica Sf. Nicolae din Braşov datează dela 
cele ce mi-a arătat răposatul meu tată şi de 
la, cele ce am găsit documentate în scriptele 
rămase după moartea lui. Sânt cu atât mai 
mişcat şi mulţumit de a puteă începe expli- 

darea mea cu o scrisoare a lui, cu cât această 
scrisoare datează din Iulie 1860, este un act 
privat, făcut fără nici o privire la vreo greu- 
tate politică, juridică or de alt fel; şi cu cât 
este mai incidentală şi întâmplătoare scrisoa- 
rea, cu atât este mai de bona fide, mai ca- 
racteristică pentru tot începutul chestiei de 
astăzi. Este o scrisoare adresată lui Vasile 
Boerescu, pe atunci directorul Eforiei şcoale- 
lor din Bucureşti, al căror director în anul 
următor a fost însuş tatăl meu. Iată ce scriă, 
Ioan Maiorescu : 


Domnule Boerescu, 


«Ştiţi bine că eu în virtutea a două chrisoave, date 
«de doi Domni ai Moldovei bisericii Sf. Nicolae din Bra- 
«şov, şi în urma unei adrese a reprezentanţilor co- 
«munei române de acolo, am tratat rugăciunea Braşo- 
«venilor pe cale oficială, către ministerul de aici, care 
«însă găsi de cuviinţă a o recomanda ministerului din 
«Iaşi. Aud că Camera Moldovei ar fi votat o subven- 
«ţiune pentru biserica şi gimnaziul român din Braşov. 
«Te rog binevoeşte a-mi însemnă în două rânduri, dacă 
«în adevăr s'a făcut ceva pentru fraţii noştri». 


Al D-tale supus 


I. MAIORESCU, 
12 Iulie 1860, 

Şi am scrisoarea aici; pe chiar acea scri- 
soare a însemnat Boerescu răspunsul, am ast- 
fel şi răspunsul lui V. Boerescu: 


Domnul meu, 


«Cu adevărat Camera dela Iaşi a votat 500 galbeni 
pentru «şcoala din Braşov». Poate să se facă şi aici tot 
aşă cu ocaziunea discuţiunei budgetare». 


Amicul d-tale 


B. BoenEsov. 


D-le ministru prezident, în vremurile din 
urmă s'a viţiat aşă de tare atmosfera, morală 
a acestei ţări, fie cum ziceţi d-v. din cauza 
disidenţelor, fie cum zic disidenţii din cauza 
d-v., fie cum credem noi opozanţii din amân- 
două cauzele, încât te sfieşti să mai produci 
un act în mod convenabil. Câtă vreme eră 
felul cinstit al acestei ţări, eră destul să aduc 
o aşa scrisoare veche ca să fie bine adusă 
înaintea, tuturor. Dar de când aţi turburat at- 
mosfera ţării cu atâtea false acuzări de fals, 
sânt silit să documentez acest act că este a- 
devărat. Din întâmplare şi din norocire, între 
scrisorile rămase dela tatăl meu am găsit şi 
scrisori ale d-voastră, domnule mihistru pre- 
zident, scrisori dela 1858, când lucraţi d-voa- 

stră în comitetul naţional din Iaşi. Una din 
aceste scrisori este un răspuns, pe cât se vede 
la o scrisoare a tatălui meu către d-voastră. 
Va să zică, d. D. Sturdza a fost la 1858 în 
corespondenţă cu tatăl meu, şi fiindcă scri- 
soarea adresată lui Vasile Boerescu este nu- 
mai cu doi ani mai târziu, adecă dela 1860, 
va recunoaşte, sper, şi iscălitura şi scrierea, şi 
va fi dar constatat, că este adevărată scri- 
soarea ce v'am citit. 

Pe lângă aceasta, sânt mulţi, cari cunosc 
scrierea şi subscrierea lui Vasile Boerescu, 
care se află pe aceeaş scrisoare. Va să zică 
este o scrisoare incontestabil adevărată. 

Ce zice această scrisoare? Primul cuvânt 
al scrisorii este, că în virtutea a două hrisoave 
date de Domnii Moldovei biserica sf. Nicolae 
şi şcoalele din Braşov vin şi cer alocaţiune 
budgetară. Din capul locului nu esto vorba, 
de danie, nu este vorba de favoare, ci este 
vorba, de un drept rezultând din două hrisoave 
domneşti. 

In adevăr, din arhiva foarte vechie a bi- 
sericei sf. Nicolae din Braşov, care nici nu 
eră încă inventariată — şi nu se simţise pe 
atunci necesitatea de a se face inventariul 
exact al acelei arhive, precum sa simţit mai 

pe urmă — din o primă şi fugitivă privire s'a 
văzut că sânt acele hrisoave vechi dela domnii 
Moldovei. Mai pe urmă, când s'a regulat toată 
arhiva lor, s'a constatat că pe lângă acele 2 
hrisoave mai sânt şi multe altele documente 
vechi şi autentice de diferite speţe, dar toate 
dovedind drepturi dobândite aici în ţară. 
Acele 2 hrisoave, la cari se referă sceri- 
soarea tatălui meu, sânt probabil hrisovul lui 
Aron-Vodă al Moldovei din 1594, pe care-l 
are biserica în original, care da preoţilor bi-' 
sericei sf. Nicolae din Scheiu Braşov un aju- 
tor de 12.000 aspri pe an, şi un alt hrisov al 
lui Mihail Racoviţă, voevod al Moldovei dela 
1731, prin care pe lângă că scuteşte oile şi 
vitele preoţilor bisericei sf. Nicolae din Braşov, 
dar scuteşte şi de vamă vinurile din viile bi- 
sericei din Moldova — prima urmă de proprie- 
tate imobiliară a acelei biserici în Moldova. 
Din alt hrisov se vede, că şi în Valahia bise- 
rica sf. Nicolae aveă aceeaş subvenţionare în 
aspri; dar aveă şi moşia Budiştenii «cu câmp, 
pădure, vie şi apă şi vad de moară la Co- 
troceni». Actul e dela 1748. Şi mai e în ar- 
biva lor, a bisericei sf. Nicolae, un act dela 
1782, vrea să zică după trecere de 34 ani, 
cu numirea unui Ion Christau ca vechil ia 

moşia Budişteni. Vrea, să zică ei administrau 
moşia aceasta în toată regula. Şi mai au între 
altele, ca ultim act, o încheere a Divanului 
țţărei româneşti, dela 1790, care, întărind hri- 
soavele bisericei din Scheiu, spune că să se 
păzească privilegiile pogoanelor lor în vii din 
Scăenii pe valea Greciu. 

Vă citez aceste câte-va acte numai pentru 
ca să vedeţi că acea vorbire din scrisoarea 
incidentală eră în adevăr documentată ; şi că, 
dar începutul chestiei e un început de recla- 
mare a unui drept din vechime. 

Fireşte, d-lor senatori, reclamarea unui drept 
din vechime cu gând frăţesc, în spirit de pace 
şi dragoste. Cine se gândeă în acele vremuri 
la, reclamare de ceartă, la reclamare de pro- 
ces, la reclamare contestată de cine-va? Gă- 
siseră oamenii aceştia documente de drepturi 
vechi din ţară şi se adresau cu inima caldă, 
de români, la conaţionalii lor, ca să le spue: 
Voi care, secularizând chiar mânăstirile gre- 
ceşti, le-aţi oferit o despăgubire în bani, când 
vedeţi că şi biserica noastră a avut moşii în 
țara aceasta şi privilegii şi scutiri, daţi-ne un 
ecvivalent pentru acestea, căci avem o şcoală, 
de întreţinut. 

Ast-fel s'a născut prima alocaţiune buge- 


295 


tară în bugetul Moldovei la 1860. Cum ştiţi 
pe atunci erau Camerele şi ministerele încă 
separate în Moldova şi în Valahia, 

Dar, după cum spuneă Boerescu, eră să se 
înscrie şi în Valahia o sumă pentru biserica, 
şi şcoala din Braşov, şi în adevăr s'a înscris 
chiar pe anul 1861. 

Nu am găsit aci în arhivă bugetul pe 1861, 
dar se dovedeşte că s'a înscris, căci am, tot 
din scriptele răposatului meu tată, o adresă, 
către el dela 30 Martie 1861 din anul ur- 
mător, iscălită de «Eforii şcoalelor române 
răsăritene din Braşov», şi anume: Ion Po- 
pazu, protopop, unchiul meu, mai pe urmă 
Episcop la Caransebeş, acela care a fost ales 
Mitropolit la moartea lui Şaguna, dar nu a 
fost confirmat de guvernul ungar, tot odată 
acela, care a stăruit mai mult pentru edifi- 
carea gimnaziului român; mai sânt iscăliţi 
Damian Datcu, Şerban Popovici Barcian, Ni- 
colae Voinescu şi I. G. Ioan. 

lacă ce zice adresa : 

„Prea onoratului domn loan Maiorescu, Direc- 
„torul Eforiei Instrucțiunei Publice, Bucureşti, 


«Prea onorate Domnule, 


«Din adresa înaltului minister al cultelor şi instruc- 
«ţiunei publice al ţărei româneşti adato 15 Martie 

«1861 No, 3388 pe care avurăţi bunătatea a ne-o co- 
«munica prin onorata d-voastră adresă adato 17 Martie 
«1861 No. 139 văzurăm cu o rară mângâiere sufletească 
«că înalta Cameră legislativă a principatului României, 
«mişcată de simţ naţional, bine-voi a vota pentru sus- 
«ţinerea gimnaziului alipit bisericei sf. Nicolae din Braşov 
«subvenţiunea anuală de 15.750 lei după cursul mone- 
«delor din ţara rom. 


«Prea onorate Domnule, 


«Din hârtiile prea Onorat Domniei- Voastre, ce avu- 
«răţi bunătate a ni le comunica, ne-am convins pe de- 
«plin, că d-voastră n'aţi crutat nici o osteneală și aţi 
«întrebuințat toate mediile posibile întru sprijinirea 
«şcoalei noastre ce se legăna pe marginile căderei, 
«spre înlăturarea acelei ruşini ne mai auzite ce cu că- 
«derea ei ar fi trebuit să sufere întreaga noastră na- 
«ţiune» etc. etc. 


Aşă cugetau oamenii aceştia şi simțeau 
acolo la 1861 asupra pericolului ce ameninţă 
"existenţa şcoalelor române din Braşov la 61, 
când nu eră încă dualismul Austro-Maghiar 
stabilit, la 61 pe vremea încă a guvernului 
centralizator, cum se ziceă în Austria, unde 
Transilvania eră mare principat deosebit, re- 
cunoscut între grupările acelui stat, necon- 
fundat în Ungaria, atunci când națiunea ro- 
mână şi limba română ca atari erau pari passu 


297 


recunoscute ca naţiune şi ca limbă în poli- 
glota Austrie, când la ministerul Justiţiei din 
Viena eră anume un biurou pentru legife- 
rarea în limba română; chiar pe atunci, când 
eră lupta mai îmblânzită în contra Saşilor şi 
în contra Ungurilor, sau mai bine eră ocon- 
curenţă de cultură chiar pe atunci eră con- 
siderată o slăbire a şcoalelor române ca o ru- 
şine naţională. Şi vedeţi, că acei oameni nu 
ştiau cum să mulţumească acelora, cari le 
veneau în ajutor! 

Aşa sa urmat atunci delà început şi aşa 
sa urmat şi după ce s'a facut în România 
unirea de fapt la 1862, în Ianuarie. 

In primul budget colectiv, care s'a făcut 
pentru vechea Moldovă şi vechea ţară Româ» 
nească împreunate, acea subvenție tot aşa este 
trecută. Vă prezint aici budgetul pe 1863, când 
eră ministru de culte generalul Tell; găsiţi la 
cap. 9, art. 6, sumele adunate dela cele două 
țări: «Subvenţiune anuală la biserica Sf. Ni- 
colae din Braşov (lei vechi) 36.400». In bud- 
gotul pe 1865, când eră ministru de culte d. 
N. Cretzulescu, vedeţi asemenea la cap. XVII, 
No. 6 «Subvenţiune anuală gimnaziului şi bi- 
sericei Sf. Nicolae din Braşov 36.400». 

După venirea Principelui Carol, în primul 

budget pe anul 1867, când eră ministru de 
culte loan Strat, găsiţi la capitolul VIII, art. 
540, aceeaş cifră de 36.400 lei ca «Subvenţie 
a gimnaziului şi bisericei Sf. Nicolae din Bra- 
şov». 

Acum, d-lor, la 1867 se făcuse în imperiul 
vecin aşa numitul dualism; dejă în Fevruarie 
1867 se şi numise primul minister deosebit în 
Ungaria sub contele Andrassy, iar pe la sfâr- 
şitul lui 1868 se promulgaseră definitiv toate 
actele de Stat relative la acest dualism, cu 
înglobarea Transilvaniei întregi în Ungaria. 

Tocmai în acest an 1868, fie din simţimântul 
că de acum înainte şcoalele vor aveă un rol şi 
mai însemnat în susţinerea legală a intereselor 
legitime ale naționalităților în noul Regat un- 
gar, fie din trebuinţele crescânde ale gimna- 
ziului român din Braşov, biserica Sf. Nicolae 
revine din nou cu cererea unei mai bune eva- 
“luări a drepturilor ce le aveă mai 'nainte în 
România; fireşte, după cum vă spuneam, pro- 
vocarea la proprietăţile vechi din ţările Ro- 
mâneşti se făceă prieteneşte, şi nici unul din 
miniştrii de pe atunci, cari aveau să se ocupe 
de această chestie, nu tăgăduiă acest drept 
al bisericei,. 

Şi astfel, pe vremeă aceea, vedeţi de odată 

— eră la guvern un minister liberal (până acum 
miniştrii ce vi i-am citat, erau conservatori) — 
eră ministerul Generalului Nicolae Golescu, 
cu Ioan Brătianu la finanţe, iar la culte cu 
Dimitrie Gusti — scuzaţi, dacă vă amintesc că, 
la justiţie şi ad-interim la interne eră d. Anton 
Arion — tocmai atunci, la 1868, vine ministrul 
cultelor Gusti şi face să se voteze (se votează, 
în unanimitate şi tără, discuţie) următoarea lege : 

«Se acordă Eforiei Şcoalelor centrale române 
«din Braşov subvenţiune anuală de lei noi» (se 
promulgase în Aprilie 1868 legea care înlocuiă 
leii vechi cu franci) «23.500. Această cifră se 
«va, trece în budgetul ministerului instrucţii pu- 
«blice şi al cultelor». 

Legea e promulgată în Monitorul Oficial No. 
165 dela 20 Iulie 1868. 

De acum înainte vedeți în bugetele noastre, 
şi mai întâi în cel alcătuit pe anul 1869 de 
însuş răposatul Dimitrie Gusti, această aloca- 
tiune fixată, trecută cu mențiunea expresă 
«lege specială», iar nu ca o țifră variabilă, 
care să se poată înscrie sau şterge la fiecare 
votare de budget. 

Am aici un exemplar oficial al acestui bud- 
get pe 1869 şi vă arăt la pag. 6, art. 27: 


300 


«subvenţiune idem şcoalelor române din Bra- 
«şov, după legea specială... 23.500». 

D-lor, aşa cum s'a votat legea la 1868 fără, 
discuţie, în unanimitate, evident că nu a fost 
vreun studiu juridic, vreo transacţiune desbă- 
tută de amândouă părţile, vre-o preocupare 
anume, dacă şcoala, dacă biserica, dacă drept 
vechiu sau nu; subvenţiunea aceasta, care în- 
nainte se treceă numai în budget într'o tifrä 
mai mică sub rubrica «biserica şi şcoala», este 
acum urcată ex aequo et bono la îndoit, la ţifra, 
de 2.000 galbeni, sub titlul «subvenţiune». 

Fireşte, subvenţiune s'a numit, -dar eră în- 
temeiată pe o obligaţiune. Noi nici nu avem 
alt termen budgetar, fie că ar îi fost o graţie, 
fie că eră un drept. Noi nu cunoaştem în bud- 
get alt tormen, d. e. redevanţă. 

Astfel alocaţiunea de 23.500 lei noi conti- 
nuă cu menţiunea expresă de lege specială a 
fi trecută la fiecare budget al ţării. 

In anul 1871, sub ministerul conservator 
Lascar Catargi, ministru de culte este gene- 
ralul Tell, vedeţi, aici în exemplarul oficial al 
budgetului la pag. 10, art. 34: «idem şeoalelor 
«române din Braşov, după legea spec. 23.500». 
Dar mai găsiţi tot aici, la art. 53 al aceluiaş 
budget, o nouă sporire a alocaţiunii budgetare: 

«idem gimnasiului şi bisericei Sf. Nicolae din 
«Braşov 13.481». 

După ce în Ungaria se aplicase dualismul, 
se făcuse constituirea Bisericei autonome greco- 
orientale Române din Ungaria şi Transilvania, 
după un statut organic, alcătuit de Mitropolitul 
Şaguna ; şi întărit la 16/28 Mai 1869 de Im- 
păratul Francisc Iosef I; după acest statut 
şcoalele române din Transilvania, fiind şcoale 
confesionale, sânt puse sub ocrotirea Bisericei. 

Insă de acum înainte guvernul maghiar în- 
cepe a cere, sub formă de îmbunătăţiri pentru 
instrucţiune, din ce în ce mai mult şcoalelor 
din Ungaria şi Transilvania, în deosebi şi gim- 
naziului din Braşov (şi eră în dreptul său să 
o facă statul maghiar), cere cabinete de fi- 
zică, şi chimie, fonduri de pensiuni, sporire de 
salarii etc. Această sforţare finanţiară a insti- 
tuţiunilor şcolare în curând a trecut peste 
mijloacele lor pecuniare. Aveă biserica Sf. Ni- 
colae din Braşov ceva, are şi azi două moşii 
în ţara românească, Meteleu şi Suditu din ju- 
deţul Buzău, dă biserica tot ce puteă pentru 
gimnaziul şi şcoalele dependente de ea, Dar 
uşor se depăşă limita pentru oamenii săraci 
de acolo, fiind fără subvenţiune dela statul 
maghiar, pe care nu o primeau şi nu o pri- 

mesc (şi pe ei îi priveşte, pentru ce nu o 
primesc). 

Atunci întrebarea, devine iarăş acută şi ei 
ne zic din nou: este un drept al nostru pe 
care l-am avut dincolo în România ca stă- 
pânire imobiliară şi ca imunităţi, care valorau 
mult; ați fost foarte buni pentru noi, cona- 
ţionalii voştri, la prima cerere aţi înscris 1000 
galbeni, apoi 2000 galbeni, aţi mai înscris 
13.481 lei, dar cel puţin pe această alocaţiune 
budgetară trebue să putem contă cu siguranţă 
şi ar trebui să avem şi mai mult. Nu este de 
o camdată vorba a face transacţiuni sub formă 
legală, nu există vre un diferend, ei tot ez 
aequo et bono, o înţelegere, şi aşa stând lu- 
cerurile, după ce la 1871 sub ministerul Lascar 
Catargi vedeţi adăogată numai ca o nouă in- 
scriptie budgetară suma de 13.500 lei, vine din 
iniţiativa parlamentară a camerei conserva- 
“toare de atunci o propunere subscerisă, între 
alţii, de d-nii general Manu şi de mine ca de- 
putaţi (mai erau subscrişi Kogălniceanu, Ver- 
nescu, Vladimir Ghica, A. Balş), ca să fixeze 
prin o a doua lege un mic plus de alocaţiune 
budgetară, în favoarea bisericei Sf. Nicolae 
şi gimnaziului român din Braşov, în cifră de 
15.000 lei noi pe an. 

Acest proiect de lege trece prin Cameră 
din iniţiativă parlamentară de şi Generalul 
Tell nu se prea osteneă să-l treacă, dar ne 
osteneam noi. Şi ţine de pela 1872, vreo 2 
ani, până vine în Senat. Atunci se întâmplă 
să fiu eu ministru al cultelor şi instrucţiunii 
publice în ministerul prezidat de d. Lascar 
Catargi. Acum fireşte proiectul ieşit din ini- 
ţiativă parlamentară, la care eram şi eu iscălit, 
înaintează spre votare în Senat. Dar pe când 
la 1868, cum v'am spus, sub ministerul Gusti, 
pentru legea de 23,500 lei nu a fost nici o 
obiecţiune în parlament şi pe când şi pentru 
noua lege de 15,000 lei s'a împedicat în Camera. 
conservatoare orce obiecţiune a opoziţiei li- 
berale, mulţumită mai ales energicei stăruinţe 
a lui Kogălniceanu, în Senat opoziţia dela, 
1875 este mai dificilă. Ia cuvântul în numele 
ei răposatul Deşliu, când vine noul proiect 
de lege în discuţia Senatului (şi acum sânt 
fericit şi bine cuvintez memoria acelui Deşliu, 
de şi atunci mă miră foarte mult acest fel 
de contestare), şi atacă proiectul cu violenţă, 
în şedinţa Senatului dela 6 Martie 1875. Ră- 
posatul Deşliu vorbeşte şi de pericolele ungu- 
reşti, citeşte gazete ungureşti, care nu ar vedeă 
cu ochi buni ce facem noi pentru Românii de 

dincolo. Şi atunci iată răspunsul ce-l dă gu- 
vernul nostru prin organul meu ca ministru al 
cultelor în privinţa interpretării sensului aces- 
tei legi. 

«D-lor senatori, biserica Sf. Nicolae din 
«Braşov o vedem totdeauna subvenţionată în 
«budgetul României de când s'a început a se 
«face budget la noi, şi totdeodată se mai pre- 
«vede în budget o sumă şi pentru gimnaziul 
«din Braşov. V'aş rugă mai întâi, d-lor, să nu 
«confundați această sumă ce vi se cere prin 
«proiectul ce este astăzi în discuţie, cu suma 
«ce este deja prin o altă lege înscrisă în bud- 
«get pentru gimnaziul din Braşov, suma de 
«23,500. Căci biserica, Sf. Nicolae aveă'o moşie 
«în România, şi o parte din ea era afectată, 
«pentru întreţinerea unei monastiri, şi altă, 
«parte pentru biserica sau şcoala din Braşov. 

«I. Deşliu. Cum se numeşte moşia aceea? 

«Ministrul cultelor şi instrucţiunii publice. 
«Nu-mi aduc aminte numele moşiei, şi m'aş 
«fi pregătit de aceasta, dacă aş fi ştiut că 
«onor. d. Deşliu cu ocazia unei legi ce se 
«discută, cere detaliuri asupra altei legi ce e 
«de mult votată. Imi va face însă onoarea 
«onor. d. Deşliu a nu se îndoi un moment de 
«ceea ce îi spun, până la proba contrară». 

Moșia v'am citat-o astăzi exact, era Budiştenii, 
dar mai erau şi dela Piteşti Topolovenii şi 
altele, după actele ce le are biserica Sf. Nico- 
lae din Braşov în toată regula). «Afirm dar 
«că între altele şi din motivul relaţiunilor 
«pecuniare ce derivau dela o moşie pretinsă 
«de biserica Sf. Nicolae din Braşov şi situată, 
«în România, Camera Română de mult timp 
«s'a văzut datoare a înscrie o sumă pentru 
«gimnaziul şi biserica Sf. Nicolae din Braşov, 
«şi s'a regulat prin urmare a se prevedeă în 
«budgetul fiecărui an două mii galbeni. Ceai- 
«laltă subvenție ce sa prevăzut iarăş în 
«budgetul ţării pentru gimnaziul Sf. Nicolae 
«din Braşov, a fost dată tot din acele motive, 
«însă adeseori variabilă ; a fost şi 13.000 lei 
«şi 10.000 lei, în budgetul pe 74 s'a prevăzut 
«15.000 şi această cifră s'a menţinut şi în bud- 
«getul pe 75 şi 76». 

D-lor senatori, între alte motive era dar şi 
obligațiunea civilă. Mai eră un alt motiv, eră 
chestia, de cultură, Iacă ce zice ministrul cul- 
telor tot atunci: 

«Viu la cele zise despre unele foi străine 
«şi mai cu seamă de foile ungare. Le-am citit 
«şi eu; dar daţi-mi voie să vă spun, cum 
«guvernul este convins că nu este cea mai 

«mică umbră de politică în acest proiect de 
«lege. Sânt lucruri elementare de cultură, de 
«instrucţiune şi de artă, în privinţa cărora, 
«din fericire se pot întâlni toate statele şi 
«toate popoarele fără altă gelozie decât gelozia, 
«de a se întrece unele pe altele în lupta puş- 
«nică a civilizaţiei». 

Atunci când s'au zis aceste cuvinte, când 
această lege se justifică întâi ca obligaţiune 
şi al doilea ca subvenţiune culturală, nu există 
încă în Ungaria nici o dispoziţie care să 
oprească subvenţiunile benevole dela Statele 
străine. Pe urmă, după ce s'a votat legea aici, 
a venit nu o lege încă, ci deocamdată o dis- 
poziţie administrativă ungară, prin care se 
opreşte primirea subvenţiunilor dela Statele 
străine, şi la 1883 a venit o lege formală, prin 
care se opresc instituţiunilor lor de cultură, 
„din Ungaria or-cari ar fi, biserici, şcoli, etc., 
subvenţiunile dela Statele străine, subvenţiuni 
de graţie, subvenţiuni de favoare. Insă plata 
unei creanţe, asta nu a trecut prin mintea 
guvernului vre-unui Stat constituit să o oprească, 
la alt Stat. 

Şi înţelegeţi bine, d-lor Senatori, că dacă 
noi, în lipsă de un cuvânt anume, înscriam 
în budgetu] Statului nostru alocaţiunea bud- 

getară pentru biserica şi şcoalele din Braşov 
sub titlu «Subvenţiune» — căci ce eră să 
zicem? e necunoscut cuvântul redevanţă, şi 
nu puteam inventă alte neologisme —, din 
momentul în care interpretarea autentică şi 
oficială s'a făcut în Senat la legea din 1875, 
că adică aceste sume sunt renta obligatoare 
în locul moşiilor ce ştim că le-a avut biserica 
Sf. Nicolae aici în ţară şi că i s'au luat sa- 
movolnic: din acest moment înţelegeţi că ex- 
plicarea adevărată stabilită prin acea scrisoare 
din 1860, pe care vam citat-o dela tatăl meu, 
susţinută şi la 1875 aici în Senat, înainte de 
a fi existat vre-o dispoziţie sau o lege un- 
gară, care să oprească subvenţiunile, prin ur- 
mare fără nici o posibilitate de a se interpretă, 
acum ca ceva inventat ad-hoc, din acest 
moment este cert şi incontestabil, că ceea ce 
a dat şi trebue să dea Statul român bisericei 
Sf. Nicolae din Braşov şi şcoalelor dependente 
de ea, este o clară şi o adevărată obligaţie, 
şi prin urmare nu puteă şi nu poate să cadă 
sub acea dispoziţie administrativă dela 1875 
a guvernului ungar sau sub acea lege dela 
1883 a aceluiaş guvern, care opresc subven- 
ţiunile de graţie, de milă, de bunăvoință dela, 
statele străine. 

De aceea să vă şi explicaţi un lucru: Când 
s'a votat la 1875 acea lege pentru sporul de 
15.000 lei de Senatul conservator, precum se 
votase şi de Camera conservatoare, s'a trecut 
în budgetul, alcătuit atunci de mine însu-mi 
ca ministru, pe anul 1876 îfăţiş, fără nici o 
ascundere, în perfectă bună-cuviinţă interna- 
țională, amândouă alocaţiunile astfel (vi le 
citesc aici din exemplarul oficial al budgetului 
pe 1876, pag. 6 şi 7): «art. 30, litera å) Idem 
şcoalelor române din Braşov (legea specială) 
23.500 lei». 

«Art, 44, litera L) gimnaziului şi bisericei 
«Sf. Nicolae din Braşov (lege specială) 15,000 
lei». 

Tată istoria celor două legi speciale, a căror 
alocaţiune anuală însumează împreună 38.500 
lei. 

Să vă explicaţi tot aşa, d-lor, cum dela, 1875 
şi mai întâi în timpul ministerului meu nu 
am aflat un cuvânt despre vre-o dificultate 
sau obiecţiune din partea guvernului austro- 
maghiar în această privinţă. 

Dela 1877 până la 1888 sub ministerul Ioa 
Brătianu şi de atunci încoace (afară de acum 
trei ani) sub toate ministerele: liberal, juni- 
mist, concentrat, conservator şi chiar în ultimul 

minister liberal-disident Aurelian, sa plătit 
această, alocaţiune bugetară fără nici ọ greu- 
tate, Nu ştiu, dacă d. ministru prezident ac- 
tual, în timpul ministerului d-sale de culte 
sub ministerul Brătianu 1885 — 1 Martie 1888 
a avut vre-o greutate cu această alocaţiune 
budgetară, dar ştiu, că şi d-sa a plătit-o 
atunci, 

Cât am fost noi iarăş la guvern dela 1888 
încoace ştiu că n'a fost nici o greutate şi am 
plătit totdeauna; şi nici nu puteă fi vre-o 
greutate de a se plăti o inscripţiune în vir- 
tutea a două legi, la originea cărora stă în 
mod privat scrisoarea hotărâtoare dela 1860 
ce v'am citit-o, cele două hrisoave, şi la ex- 
plicarea cărora autentică şi oficială din Senat 
stă cuvântul ministrului cultelor dela 1875, 
că este obligaţiune şi nu favoare ceeace 
plătim. 

De aceea, d-lor, vă spuneam dela început, 
că este bine să ne explicăm o dată, Ştiu că 
d. Sturdza este unul din cunoscătorii istoriei 
noastre, Ştiu că d-sa este unul din aceia, care 
adună date şi acte şi nu vorbeşte aşă în ne- 
cunoştinţa de cauză. De aceea am fost foarte 
mirat, când l-am văzut pe d-sa insistând şi 
discutând aci în Senat, cum de d-l Lascar a 

declarat pe faţă, că a plătit acea alocaţiune 
budgetară, cum de d-l Take Ionescu a mär- 
turisit şi d-sa că a plătit acea alocaţiune 
budgetară. 

Am fost foarte mirat, zic, să văd pe d. 
Sturdza având aerul de a se bucură că «s'au 
prins» d-nii Lascar şi Ionescu, fiindcă au făcut 
asemenea mărturisiri. Daţi-mi voie să «mă 
prind» şi eu. Şi eu vă mărturisesc, că am plătit 
totdeauna acea alocaţiune budgetară şi daţi-mi 
voie să mai mărturisesc că mi-ar fi ruşine să, 
nu o fi plătit vre-o dată şi m'aş crede delic- 
tuos şi nu numai politiceşte criminal, dar şi 
penal în sensul legii de răspundere ministe- 
rială, când n'aş fi executat o lege votată a 
Statului meu (aplause), şi aş vrea să văd gu- 
vernul străin, care ar veni să zică unui mi- 
nistru român: nu execută legile ţărei tale, 
aceesta aş vrea să o văd! 

Legea ţărei mele trebue să o păzesc, eu, 
ministru român sau simplu cetăţean român. 
Ah! sunt legi grave, trecute din atmosfera, 
posibilităţii; atunci trebue modificate tot pe 
cale legală. Dar până când sunt legi, trebue 
să le execuţi. Şi dacă aş fi astăzi ministru 
de culte, aş plăti-o imediat, fiindcă ştiu că 
nu poate să fie greutate internaţională din 

această executare de lege. Eu o ştiu aceasta 1), 
şi cine şi-a creat o greutate internaţională, 
şi-a creat-o prin altă atitudine greşită, dar nu 
prin budgetul ţărei legal alcătuit. 

Dar cum voiți, d-lor, să se tăgăduiască de 
vre-un ministru sau fost ministru al ţărei 
această alocaţiune? Dar nu este înscrisă în 
budgetul ţărei? Dar nu stă budgetul în Mo- 
nitor? Dar nu este publicată în Monitorul Ofi- 
cial şi legea specială dela 1868 şi votarea 
legii dela 1875 pentru biserica sf. Nicolae din 
Braşov, şi când aceste acte şi desbateri sânt 
publicate în Monitor, se poate ascunde unui 
ministru străin, că se dă această alocaţiune 
bisericei şi şcoalelor din Braşov? 

D-lor, este curioasă această necunoştinţă de 
cauză, şi mai ales este curioasă schimbarea, 
de atmosferă în această privinţă între timpul 
de astăzi, când d. Sturdza este la guvern, şi 
timpul de acum de-abia 4 ani, când eră d. 
Sturdza în opoziţie. 

Vedeţi, sântem la 1898, şi când vă vor- 
besc acum în această, chestie, fără îndoială mă 
ascultați, văd că mă ascultați chiar cu bună- 
voinţă, fiindcă acea chestie a şcoalelor inte- 


1) Vezi mai sus, la cap. X, convorbirea cu ministrul austro-ungar 
Aehrenthal. 

resează pe tot românul, dar mă ascultați — 
nu ştiu de ce-mi face impresia — cu un fel 
de descurajare, în deosebire de ceeace eră 
mai înainte. 

Mai înainte, acum 4 ani, pe tema acestei 
chestii a alocaţiunii budgetare a bisericei şi a 
şcoalelor din Braşov ce se scriă în organele 
d-v. liberale? Erà vremea, când d. Dimitrie 
Sturdza în opoziţie acuză ministerul conser- 
vator, că este nemernic, pentru că nu inter- 
vine în Statul ungar. In acea vreme tocmai 
la 8 Octomvrie 1894, cam pe vremea discur- 
sului dela Orfeu, găsesc în Voința Naţională, 
iscălită de «un bătrân» liberal următoarea, 
notiţă asupra chestiunii noastre: «Tot atunci, 
«la, începutul constituţionalismului românesc. 
«sa întâmplat şi alt fapt. Văzând că şcoalele 
«româneşti din Braşov — cele mai vechi şcoale 
«româneşti — erau lipsite de mijloacele ma- 
«teriale, guvernul României înscrise pentru 
«ele, în budgetul ţărei, o subvenţiune. 

«Ungurii protestară, dar li se răspunse că 
«n'au ei dreptul d'a opri pe români să ajute 
«alţi români». 

Nu e adevărat, că au protestat atunci; dar 
aşă eră ordin să se vorbească acum 4 aniîn 

foaia, autorizată a partidului care e astăzi la 
guvern. 

«Ungurii cerură atunci ca ajutoarele să se 
«deà prin mijlocirea guvernului unguresc ; dar 
«li se răspunse că şi ei, prin mijlocirea gu- 
«vernului românesc, să deà ajutoarele ce-se 
<trimeteau ciangăilor». 

Ce măreț vorbeă Voința Naţională, când eră, 
d. Sturdza în opoziţie! 

«Strânşi astfel, Ungurii tăcură, şi biserica, 
«sf. Nicolae din Braşov îşi primi ajutoarele 
«pentru şcoale din budgetal Statului român, 
«fără control unguresc! 

«Eră ministru atunci C. A. Rosseti, un mi- 
«nistru care a fost onoarea şi podoaba nea- 
«mului său». 

Nu e exact; ministru eră Gusti, şi vă voi 
spune îndată, care alt ministru al d-v. a fost 
o curioasă podoabă a neamului său! 

«Astăzi e ministru d. Take Ionescu, care 
«şi-a renegat până şi pe tată-său, şi miniştrii 
«ungurești cer şi primesc socoteală despre 
«cum se aplică budgetul Statului român, so- 
«coteală cum nu cere nici Curtea de comp- 
«turi». 

Dar d. Take Ionescu a plătit anuitatea. 

Nu ştim, ce se cere astăzi de nu se mai 
plăteşte. 

«Deosebirea între atunci şi acum este per- 
«petua deosebire între liberalism şi conser- 
«vatism». 

Aşă este deosebirea ? Mai iscăliţi astăzi ar- 
ticolul, d-lor? 

«Mai mult: In 1870 vin conservatorii la 
«guvern...» 

«Ei sub presiunea dela Pesta, care asupră-le 
«are înrâurire hotăritoare, şterg din budgetul 
«Statului subvenţiunea ce se da şcoalelor ro- 
«mâne din Braşov. 

«Patru ani stau conservatorii la putere şi 
«budgetul lor nu dă dovadă că se gândesc 
«să susţină cultura română la Românii de 
«peste munţi. 

«Revin liberalii la putere în 1875 şi sub- 
«venţiunea de astădată chiar mai mărită, se 
` «înscrie din nou». 

«Ministru sub conservatori, ministrul care 
«a şters din budget subvenţiunea, a fost d. 
«T. Maiorescu, actualul rector al Universităţii 
«din Bucureşti». 

Eu, care am subscris acea propunere din 
iniţiativa parlamentară pentru adaosul de 
15.000, eu care am susţinut această lege spe- 

cială în Senat şi am documentat-o şi am pus- 
toată, chestia pe adevăratul ei tărâm legal, 
eu, fiul lui Ioan Maiorescu eu să fi şters sub- 
venţia şcdalelor române din Braşov şi să o 
reînfiinţeze alţii! Dar cu ce fel de neadevă- 
ruri, cu ce fel de falsuri hrăneaţi d-stră mintea. 
cetitorilor d-stră la 1894?! 

Ştiţi, cine este cel dintâi, care a încercat; 
să suprime acea subvenție legală? A încercat 
să o suprime Alexandru Orăscu la căderea 
noastră din minister; a fost el 3 săptămâni 
ministru al Cultelor, îndată la Aprilie 1876, 
tocmai după ce trecusem în budget, cum aţi 
văzut-o, acea menţiune expresă despre a doua 
lege specială. Atunci Orăscu, ministru dela, 4- 
până la 26 Aprilie 1876, în acest scurt in- 
terval de 3 săptămâni, propune anularea legii 
mele, şi suspendarea subvenţiunii legii vechi 
de 23.500 lei. Este raportul său către consi- 
lul de miniştri No. 3334 dela 22 Aprilie 
1876 în dosarul ministerului Cultelor, divizia 
şcoalelor No. 220 dela 1876. Din norocire cade 
Orăscu şi vine un ministru mai inteligent la 
Culte, Chițu, care sfâşie acel raport, şi astfel 
se continuă darea subvenţiei; şi în tot de- 
cursul de 12 ani al ministerului Brătianu 
şi sub toţi miniştrii conservatori după 1888. 

pănă la venirea la guvern a d-lui Dimitrie 
Sturdza. 

D-lor, fireşte că se revoltă cine-va când 
vede aşă întoarcere a adevărului în foile pu- 
blice! Dar revolta nu este un simţimânt de 
prudenţă politică, şi nu se cuvine, nu îmi 
acord dreptul să-i dau aici toată expresia, 
Nici nu este bine ca să acuzăm vre-un partid 
sau altul în această chestie: toţi oamenii cu 
minte din toate partidele nu au putut de cât 
să lucreze în acelaş sens! — Şi precum ve- 
deţi, că Gusti a făcut la 1868 o lege pentru 
sporirea alocaţiunii budgetare, noi conserva- 
torii am făcut alta la 1875, şi toţi miniştrii, 
afară de câți-va rătăciţi, de câte-va deplora- 
bile excepţii, au continuat cu îndeplinirea 
acestei obligaţii legale pănă mai acum câtva 
timp. 

Trebue să mai adaog o explicare pentru 
întreaga lămurire a chestiei. Tocmai acum mi 
sa adus din arhiva Senatului, budgetele din 
anii 1886—87 şi 1887—88, când eră ministru 
al cultelor, sub Brătianu, actualul ministru- 
prezident, d. Dimitrie Sturdza. Pe când în 
ultimul budget al nostru al conservatorilor 
dela 1876 stau subvenţiunile relevate ca două 
legi speciale, găsesc în budgetele d-lui Sturdza 

alocaţiunea budgetară pentru gimnaziul şi bi- 
serica Sf. Nicolae din Braşov, învăluită, nu 
suprimată, dar învăluită în următorul titlu sau 
articol colectiv: Școalele şi bisericile române 
din străinătate (toate câte ar fi) lei 144 500. 
(Budgetul cultelor pe 1886—1887 pag. 120, 
pe 1887—1888 pag. 136). 

Ce este aceasta, d-lor? 

Poate a fost o simplă acomodare budgetară, 
căci este evident că nu o lege se poate schimbă 
prin modul inscripţiunii în budget! De exem- 
plu, la profesorii universitari, sunt câţiva pro- 
fesori într'o situaţie excepţională la noi: cu 
legi speciale au fost aduşi dd. Babeş şi Assaky, 
şi prin legi speciale li s'a prevăzut o anume 
sumă anuală! Insă în budgetul nostru nu se 
relevă 'anume legile speciale pentru Assaky şi 
Babeş şi se trece numai cifra întreagă la Uni- 
versități. Dar din acest fapt, că sunt cuprinși 
în aceste sume totale în budget, nu rezultă, 
că este abrogată legea lor specială. Este numai 
o simplificare la votarea budgetelor, ca să nu 
fie prea multe articole de votat. Va să zică, 
din faptul, că alocaţinnea budgetară — ier- 
taţi-mi expresia familiară: este trecută cu top- 
tanul, nu este desfiinţată vre-o lege specială, 
şi din cifra de 144,500, de şi s'au înglobat 

aici toate bisericele şi şcolile din străinătate, 
prin urmare şi biserica Sf. Nicolae şi şcoala 
din Braşov, nu se poate deduce, că este o 
slăbire sau o anulare a legilor speciale, căci 
legile nu se pot desfiinţă decât tot prin legi 
şi nu prin budget. 

Aşa fiind istoria acestei chestii, aşa fiind 
tot firul acestei alocaţiuni bugetare, vă rog 
să, încercăm acum a ne explică cuvintele din 
urmă, zise în acea şedinţă a noastră dela 15 
Mai anul corent de d. ministru prezident, acele 
cuvinte, cari m'au făcut atunci să cer cuvântul 
şi m'au îndemnat acum să adresez interpelarea 
de faţă. 

Iată ce spuneă d. ministru-prezident;: 

«In 4 Martie, onor. d. Lascar ziceă: Nu am 
«mers însă aşa de departe încât să refuzăm 
«şcoalelor din Braşov sumele cari sunt înscrise 
«în bugetul Statului nostru, fiind că acele 
«sume reprezintă veniturile bunurilor cari au 
«aparţinut bisericei din Braşov, pe care le-a 
«luat Statul Român. 

«lar d. Take Ionescu îl întrerupe astfel: 
«D. Sturdza a oprit din nou a se mai liberă, 
«această sumă. 

«Aşa dar d. Lascar în 4 Martie a afirmat, 
«nu în ascuns, nu pe sub mână, ci deschis, 

<în parlament, că d-s3, în timpul ministerului 
«Aurelian, a dat subvenție şcoalelor din Bra- 
«şov şi m'a acuzat pe mine că eu nu am 
«dat-o. Şi la aserţiunea d-lui Vasile Iascar 
«s'a asociat şi d. Take Ionescu, confirmând 
«cele zise de d. Lascar... D. Brabeţeanu m'a 
«întrebat: dacă am dat vre-o sumă şcoalelor 
«din Braşov. Răspund clar, că nu am dat nici 
„«o para, nici la întâiul nici la al doilea mi- 
«nister. 

«Mă întreabă de ce nu am dat? Răspund 
«clar şi neted: fiindcă cunoşteam rescriptul 
«guvernului ungar din 1875 şi legea ungară 
«din 1883, cari interzic, sub pedeapsă de a fi 
«închise, ca şcoalele româneşti de dincolo să 
«primească subvenţiuni dela guverne străine 
«şi fiindcă nu era clarificat, că ceea ce se dă 
«la Braşov nu e o subvenţiune, ci o renta 
«pentru bunuri ce s'a ridicat din proprietatea 
«bisericei S-tului Nicolae». 

Astăzi după ce la 1875, la discutarea legis- 
lativă a lucrului, eră clarificat, după ce deja 
la 1860, cum aţi văzut din scrisoarea tatălui 
meu, era clarificat, d. Sturdza nu e clarificat. 

«Acestea le-am expus şi cu ocaziunea ras- 
«punsului la interpelarea d-lui Petre Grădiş- 
«teanu. Ce am zis atunci? Atunci am spus 

«că nu am dat nimic nici întâiaş dată, nici 
«a doua oară. D. Brabeţeanu mai aveă încă 
«un mijloc de convingere. Să citească cuvintele 
«d-lor Vasile Lascar, şi Take Ionescu, ca să 
«se convingă că în adevăr nu am dat nimic. 

«Nu am crezut de cuviinţă ca să dau renta 
«datorită, ca să nu se înrăiască situaţiunea». 

Aşa e în Monitor. Pe româneşte ar fi mai 
bine «să nu se înrăutățească situaţiunea», căci. 
«să se înrăească» sună urît (ilaritate). 

Apoi bine, D-le Ministru Prezident, legea 
acea ungară dela 1883, necum rescriptul ad- 
ministrativ dela 1875, erau lucrătoare la 1884. 
De ce aţi dat la 1884, 1885, 1886, 1887, 1888 
fiind D-stră Ministru? Cum de am dat eu la 
1888 şi 1889, au dat urmaşii mei dela 1889 
la 1895, a dat chiar d-nu Mârzescu sub minis- 
terul Aurelian? Se înrăutăţeşte situaţiunea ? 
Dar a cui situaţiune se înrăutățește? situa- 
tiunea bisericei de dincolo? D-le Ministru 
Prezident, aceasta, este treaba ei. Dacă biserica 
de dincolo, dacă consistoriul arhidiecesian de 
dincolo, aceia cari au biserica lor autonomă, 
trimit oamenii lor aci, ca în virtutea celor 
două legi, cu plenipotenţă în regulă, să pri- 
mească, acea alocaţiune budgetară, se vede că 
ei înţeleg că aceasta nu le înrăutățeşte situa- 


321 


tiunea şi că pentru existenţa şcoaleler lor acea, 
sută de mii de lei care le-aţi refuzat-o de 3 
ani, era o chestie importantă ca să poată 
există. Şi D-voastră, le-o refuzaţi ? 

Dar eu — scuzaţi-mă dacă v'o spun, nu aş 
voi să lipsesc de elementara modestie şi cu- 
viinţă, ce vă datoresc — eu nu admit, nu cred 
că este bine să se admită, ca un ministru de 
aici să se amestece şi să 'spună celor de din- 
colo, cum trebue să fie situaţiunea lor, bună 
sau rea, față de guvernul unguresc. Nu este 
treaba d-voastră de a spune bisericei din Bra- 
şov: tu trebue să fii aşa sau almintrelea, când 
vine să ceară ceeace crede ea că este drept. 
Aceasta este un amestec prejudiţiabil al Sta- 
tului nostru în afacerile de dincolo, şi dacă 
se continuă, poate legitimă ceeace vor să facă, 
Ungurii; este o stare intolerabilă ce se crează. 
In toate chestiile trebue să ne ferim de ames- 
tecul nostru politic printre Românii de peste 
Carpați. Citesc prin gazete, că dincolo este 
acum o alegere de mitropolit. Să ferească, 
D-zeu ca un partid politic de aci să aibă 
candidatul său dincolo 1). Ce am zice noi, 


1) Se ziceâ că episcopul Popea eră — după îndemnul unui d. 
Brote — candidatul d-lui Sturdza; dar ales a fost episcopul 
Meţian. 


2L 

dacă, la o alegere de mitropolit al nostru în 
Bucureşti şi-ar permite cineva să pună un 
candidat, unguresc sau rusesc?! L'am sfâşia,! 
Să fie un candidat de partid politic dela noi 
în ţara ungurească! Dar voiţi să-i băgaţi în 
foc pe oamenii aceia? 

Nici un amestec de politică militantă din- 
colo — iată singura regulă .de procedare. Când 
vine de dincolo, conform legii noastre de din- 
coace, reprezentantul şcoalei şi bisericei din 
Braşov şi vă cere, trebue să plătiţi ce este : 
scris în budgetul ţării, trebuie să plătiţi fără 
amestec la ce fac ei, fără să vă faceţi d-voastră 
judecător, dacă, se înrăutăţeşte situaţia lor 
sau ba. 

Dar poate că cuvântul «se înrăutăţeşte si- 
tuaţia» nu se înţelege că se înrăutățeşte situaţia 
bisericei din Braşov, ci poate se înrăutăţeşte 
situaţia personală a d-lui Dimitrie Sturdza ca 
` ministru prezident în Bucureşti. Aceasta se 
poate. Dar după declarările violente ca drept 
public, inadmisibile ca teorie de ștat, indis- 
cutabil de eronate, ce le-aţi făcut ca şef al 
partidului liberal în sala Orfeu la 1894, poate 
că situația d-voastră să fie astăzi aşa de pe- 
nibilă faţă de guvernul unguresc, încât să nu 
mai îndrăzniţi să faceţi nici aceea ce au în- 

drăznit toţi miniştrii români să facă înaintea 
d-voastră, adecă să execute legea ţării lor în 
tara lor. Aceasta se poate. Dar aceasta este 
atunci calamitatea guvernului de față şi a par- 
tidului care-l susţine, şi poate că au simţit-o 
toţi în momentul de faţă. Dar în definitiv, 
calamitate este vorbă vagă. Insă este aci ceva 
mai grav, fiindcă e mai precis. D-voastră, 
partid liberal, aţi făcut legea de responsabi- 
litate ministerială, aţi promulgat-o la Mai 1879 
şi aţi înscris acolo un art. 3 care rostește: 

«Se va pedepsi cu interdicţiunea dela 3 ani 
până, la maximum toată viaţa de a mai ocupă 
«funcțiuni publice, ministrul care va fi semnat 
«sau contrasemnat decrete sau va fi luat dis- 
«poziţiuni, cari violează un text expres al 
«unei legi existente». 

Textul expres a două legi existente vă pre- 
scrie: plătiţi 38500 lei bisericei Sf. Nicolae 
şi şcoalelor Române din Braşov. Conform cărui 
+lrept aţi luat dispoziţia — căci de aceea mi-am 
permis să adresez interpelarea d-lui ministru 
prezident — aţi luat dispoziţia ca colegul 
d-voastră dela Culte şi instrucţiune publică 
să nu plătească nici un ban, adică să nu exe- 
cute acele legi? Se poate ca o lege să aibă 
inconveniente, dar atunci aveţi câragiul şi 

veniţi sà cereți modificarea legii, şi să vedem 
atunci o majoritate liberală în Cameră şi Senat 
retrăgând acea subvenție. Sau veniţi cel puţin 
cu un bil de indemnitate, şi să vedem ma- 
joritatea liberală a Senatului şi Camerei dând 
bil de indemnitate, că trei ani de-a rândul 
aţi refuzat şcoalelor Române din Braşov renta 
legală. Dar nici bil de indemnitate, nici con- 
tralege votată, din contră cu două legi pozi- 
tive în dreptul nostru, ştiute şi executate de 
toţi, dela 1868 una.şi dela 1875 a doua, păzite 
de toţi, pănă şi de slabul minister Aurelian, 
să veniţi şi, fiindcă aveţi puterea de fapt, să 
spuneţi înaintea Senatului: nu dau nici un 
ban, deşi legea mă obligă să dau — aceasta'în- 
țelegeţi d-voastră prin respectul legilor? Acea- 
sta e pregătirea, la respectul legalităţii în par- 
tidul liberal, de când cu şefia d-v.? Acest 
respect al legii să-l înveţe acei tineri ce ne 
ascultă împrejur dela tribună ca fiind formula 
de progres şi de cultură a partidului național- 
liberal ? 

Noi nu sântem partizani ai acuzărilor minis- 
teriale, şi am dovedit-o când cu acuzarea 
contra d-lui Brătianu. N'aş dori să fie vre-o 
acuzare ministerială nici în contra ministrului 
prezident actual. Dar, d-lor, de şi oamenii cu 


minte recunosc că greşelile politice nu se pe- 
depsesc, ci se îndreptează, recunoaşteţi şi 
d-voastră că se pun conştiinţele noastre ale 
tuturora în cea mai grea încercare prin ac- 
tualul guvern. Făţişele inexactităţi, făţişele 
răsturnări de adevăruri publice şi interna- 
tionale, făţişele declaraţiuni de cuvinte fru- 
moase şi alăturea dezminţirea lor prin faptele 
cele mai revoltătoare, făţişa mărturisire a. 
ministrului prezident: nu execut legea română 
în cestiunea şcoalelor, tăcerea Senatului liberal 
în majoritatea lui, sugrumarea, discuţiunii când 
am cerut cuvântul la 15 Mai, măcar în chestia 
regulamentului ca să mă lăsaţi să explic ne- 
dumerirea, cu şcoalele dela Braşov, să nu rămâe 
strecurată idea primejdioasă, să nu se dea, 
armă duşmanilor ca să se zică că e îndoială, 
la noi, dacă e subvenţiune sau obligaţie re- 
cunoscută, când interpretarea legală e în ade- 
văr că e drept câştigat: după toate acestea, 
d-lor, acoperite de d-voastră, nu vă miraţi 
dacă, de când e partidul liberal în noua for- 
mare la guvern, s'a introdus scepticismul şi 
descurajarea în toată suflarea românească. 
Partidul care va veni, or cine va veni la gu- 
vern după această nefericită formaţiune libe- 
rală, va aveă mai întâi de toate să redeă ro- 

mânimii încrederea în dreptatea, în legalitatea, 
şi în viitorul ţării acesteia! (aplause). 


După dezvoltarea interpelării, răspunde mi- 
nistrul-prezident, d. Dimitrie Sturdza. Apoi, 
conform regulamentului Senatului, se dă din 
nou cuvântul d-lui Maiorescu pentru replică. 


REPLICA D-LUI MAIORESCU. 


D-lor senatori, daţi-mi voie să las lao parte; 
în replica mea, toate chestiile personale ri- 
dicate de d. ministru prezident. 

Inţeleg foarte bine că d. ministru-prezident 
a fost mişcat în conştiinţa d-sale, că — precum 
ne-a spus—se examinează în fiecare zi şi că 
vode că este clar cu sine şi liniştit faţă cu 
Regele şi faţă cu Statul. Nu mă îndoiesc de 
aceasta. Fiecare ministru-prezident în ţara ro- 
mânească, va fi fost cu conştiinţa împăcată de 
modul cum a lucrat, şi ar fi o neiertată ne- 
cuviinţă, dacă ar pune cineva la îndoială pa- 
triotismul sau conştiinţa cuiva. Tot aşa d. 
Lascar Catargi vă poate zice că, în tot ceeå 
ce a lucrat, a lucrat după conştiinţa sa, aşa 
cum înţelege să facă bine ţării şi Regelui, tot 
aşa Ioan Brătianu, tot aşa orcare alt ministru. 
Pe tărâmul conştiinţei împăcate personale a 
fiecăruia nu mă pot pune. Dacă ar fi numai 

pe împăcarea conştiinţei, pe ideile personale 
de patriotism şi onestitate, oarecum indivi- 
duale, atunci n'ar mai fi nici o luptă politică, 
căci toți miniştrii prezidenți sânt împăcaţi în 
conştiinţa lor. Dar chestia este, dacă lucrând 
după a lor conştiinţă, ne oferă nouă dreptul 
la, critici justificate: numai de aceasta este 
vorba. 

D-lor, în ceeace spune d. ministru prezident 
dacă, recunoaşte împreună cu mine, că acea, 
anuitate care se dă bisericii şi şeoalelor din 
Braşov, provine din o obligaţiune aşa cum este 
zis la 1875, sântem perfect de acord, şi această 
declarare este bine ca să fie reţinută, de aceste 
desbateri... 

PRIM MINISTRU D. Srunpza. Este reţinut de 
astă primăvară. 

Trru Maiorescu. Mi-aţi făcut atâtea laude, 
încât mă, îndreptăţiţi să zic, că nu sânt eu aşa 
de mărginit în cât să nu disting ce este clar. 
Dacă ar fi fost clar, nu ceream cuvântul la, 
15 Mai. Am cerut cuvântul când dv. aţi zis 
următoarele cuvinte: «Şi fiindcă nu eră clari- 
«ficat, că ceeace se dă la Braşov nueo sub- 
«venţie, ci o rentă pentru bunuri ce s'au ridicat 
«din proprietatea, bisericei Sf. Nicolae». 

De aceea aţi suprimat... 

PRIM-MINISTRU D. Sruapza, Nu. 

T. MAIORESCU. A! este rău reprodus în Mo- 
nitor? : 
Parm-MINISTRU D. Srunpza. Inţelegeţi pe dos. 

T. MaroBEscu. Eu înţeleg româneşte, Când 
«nu este clarificat» ceeace se dă la Braşov, în- 
semnează că este o îndoială. Dacă ziceţi însă 
acum, că nu este îndoială, atunci sântem de 
acord, s'a înţeles pe dos, că ar îi îndoială; 
este din contră o datorie clară. Foarte bine! 

Vedeţi, cu toată conştiinţa împăcată, acum 
începe deosebirea noastră politică. Răspunsul 
dv. de astăzi trei sferturi s'a referit la d. Take 
Ionescu. D. Take Ionescu este deputat şi pre- 
supun că va relevă ce s'a zis aci. Eu nu gä- 
sesc cuviincios să se discute în Senat cu un 
deputat din Cameră. Eu mă mărginesc la 
discuţia din Senat şi zic, este o obligațiune a 
Statului şi aşa a fost pusă această alocaţiune 
budgetară dela, început. De ce aţi suprimat 
plata ei? Fiindcă, răspunde d. ministru pre- 
zident, dacă o plăteam, mi-eră teamă, că se 
vor închide şcoalele, 

D-le ministru prezident, vă rog, dacă mai 
aveţi timp, explicaţi următorul lucru: cum se 
face că, de şi legea ungurească este dela 1883, 
aceea care opreşte subvenţiunile, s'au strecurat 

5 ani de minister liberal şi 7 ani de minister 
conservator, şi totdeauna s'a plătit această, 
rentă ca o anuitate obligatorie şi nu a fost 
nici o dificultate or ameninţare din partea gu- 
vernului maghiar? Şi cum se întâmplă, că în- 
dată ce veniţi d-voastră, ca şeful naţionalilor 
liberali în capul guvernului, la 1895, ne spuneţi 
astăzi că v'a întrebat ministrul austro-ma- 
ghiar: de ce daţi, cum daţi acea sumă? De 
unde misterul acesta ? 

Acesta este rezultatul acţiunii d-voastră tna- 
tionale» şi internaţionale? Vi se întâmplă nu- 
mai d-voastră o întrebare şi o strângere cu 
uşa, care nu sa mai întâmplat sub toate gu- 
vernele anterioare? Şi dacă ne comunicaţi, că 
vi sa spus anume d-voastră din partea le- 
gaţiunii austro-maghiare aceasta, cum se face 
că sub ministerul Aurelian să se plătească ia- 
răş renta, şi că nu s'au înrăutățit relaţiunile 
mai departe? 

Şi cine eră ministru de externe în ministerul 
Aurelian? D. Stoicescu, colegul d-voastră de 
astăzi. Şi eră acolo d. Cantacuzino, reprezen- 
tantul d-voastră, şi acest minister plăteşte şi 
nu i se întâmplă nimic, nu se nărue lumea, 
nu se închid şcoalele, şi numai d-voastră vi 
se întâmplă piedica? Nu vă pare curios? Dar 

d-lor, cei de dincolo, toate comitetele parohiale, 
toate consistoriile arhidecesane nu ştiu ele ce 
sânt interesele lor? Şi când ele vin şi vă cer 
alocaţiunea bugetară, voiţi d-voastră să le luaţi 
sub tutelă şi să le ziceţi: nu vreau să vă dau, 
fiindcă, mi-e teamă pentru voi? Apoi ei nu 
cred că sânt periclitaţi prin aceasta. Pe ei 
îi periclitează din contră că-i strângeţi dv. de 
gât, nedându-le subvenţia de astăzi. D-voastră 
veniţi aci şi spuneţi: nu le dau banii să ţie 
şcoala, fiindcă mi-e frică să nu le-o închidă. 
Dar lăsaţi grija asupra lor!... şi nu-i lăsaţi fără 
banii ce sânt în drept să vi-i reclame. Şi când 
ai o lege a Statului nostru, care spune cate- 
goric să le dai subvenţia şi când ei vin şi v'o 
cer, chiar de sar întâmplă ca să se închidă 
şcoalele, cine are să creadă, că sânteţi dv. de 
vină prin respectarea legilor? 

Dar când se întâmplă pentru prima oară 
sub al d-voastră minister ca să se facă ase- 
menea greutăţi, în cât să nu găseşti altă scă- 
pare decât suprimarea unei rente datorite după 
lege, aceasta, însemnează o notă rea pentru 
conducerea din partea d-voastră a afacerilor 
Statului, cu toată conştiinţa împăcată a dv. 

Incă o obiecţiune la ceea ce ne-aţi citit din 
partea baronului d'Aerenthal: ca datorie se 

poate plăti, ca subvenţiune nu se poate plăti, 
după legea ungară. Nu e vorbă, țeoria inter- 
naţională, că adică nu se dau subvenţii de 
cultură în genere dela un Stat în alte State, 
nu se poate susţine. Vedeţi chiar în budgetul 
dv. curent e anume zis (lasă că sânt biserici 
şi şcoli străine puse întrun mare paragraf, 
46), dar iată la art. 116 al budgetului curent pe” 
1898—1899. «Subvenţiunea bisericii Sf. Gheor- 
ghe din Suceava (Bucovina) 6000 lei» fără ca 
să reclame guvernul austriac. Mai dăm o sub- 
venţie institutului Weigand din Lipsca fără 
ca să reclame guvernul german. Aţi auzit 
de asemenea că archiepiscopul catolic de aci, 
în discursul francez ţinut Vinerea trecută, la 
solemnul 'Te-Deum pentru aniversarea de 50 
de ani, a mulţumit Impăratului Francisc Iosif 
pentru munificenţa Sa faţă de şcoalele şi bi- 
sericile catolice din ţara noastră, şi noi n'avem 
nimic de obiectat în privinţa aceasta, 

Dar guvernul ungar a crezut că trebue să 
oprească, subvenţiunile de 'cultură dela alte 
State, deşi sânt admise în alte State. Dă Franţa 
şcoalei de arheologie dela Atena, dăm noi in- 
stitutului lui Weigand. Nimeni pănă acum nu 
s'a formalizat. Statul ungar însă opreşte; e în 
dreptul lui să oprească, dacă vreă. Insă nu 

puteà fi în drept să ne oprească de a plăb o 
datorie. 

Şi dacă e aşa, apoi, d-le ministru de ex- 
terne, trei ani durează ministerul dv. şi în trei 
ani n'aţi ajuns să lămuriţi chestia aceasta? 
Şi începând să o lămuriţi, aţi început prin a 
refuză plata? Şi produceţi impresia, înainte 
de a deslegă chestia, că e deja defavorabilă, 
şi riscată şi periculoasă? Toţi miniştri ante- 
riori au plătit, şi contele Kalnoky pe care îl 
citați, când a aflat, ce se plăteşte şi cum se 
plăteşte, nu a avut nici o obiecţiune de făcut 
în Delegații, precum o spune pe faţă. Cum 
veniţi dar numai dv. şi sânteţi aşa de intimi- 
dat în cât suprimaţi renta? Binevoiţi a ex- 
plică aceasta, căci atunci ne-am lămuri îndată 
pentru ce conştiinta dv. împăcată nu ne e su- 
ficientă pentru împăcarea noastră. 

Să încerc eu a da Senatului cheia explicării 
„pentru atitudinea d-voastră. 

In urma exceselor dv. dela Orfeu pentru cu- 
vântarea din 1894 v'aţi făcut poziţia aşa de 
grea, în cât acum, ca un contre-coup, ca o re- 
verberare grozavă a acelor excese, nu mai a- 
veţi autoritatea ca să susţineţi drepturile Sta- 
tului român cum trebue să fie susţinute (apl.). 

Pentru aceasta am făcut interpelarea şi aceasta 
e bine să se ştie în ţară. 

Un ministru român are dreptul şi datoria 
de a-şi plăti obligaţiunile sale de Stat, nici un 
Stat străin nu poate deslegă guvernul român 
de o obligaţie privată, de a plăti o rentă şi orce 
şovăire este un fals politic şi contra Statului 
român şi contra naţionalităţii şi contra Sta- 
tului ungar! Greşala dv. politică este, că aţi 
şovăit trei ani de zile fără să plătiţi şi că trei 
ani de zile staţi intimidat la discuţie pentru 
un drept clar ca lumina zilei, care eră de o- 
noarea şi demnitatea noastră naţională ca să 
nu fie încurcată aşa cum aţi făcut-o (aplause). 


120. 


Interpelare asupra direcţiei neliniştitoare a politicei 
guvernului Sturdza şi replica despre intimi- 
tatea cu guvernul austro-maghiar. 


Şedinţa Senatului dela 15 Fevruarie 1899 


Textul interpelării: «Am onoare a inter- 
«pelă pe d. ministru-prezident asupra lipsei 
«de direcţie în politica guvernului, care a 
«paralizat; orce acţiune serioasă şi a produs 
«numai nelinişte în ţară», 


Domnilor Senatori, 


In deosebire de Camera Deputaţilor, care 
după chiar îndemnul Constituţiunii, are două 
anume ocaziuni de a se ocupă de politica gene- 
rală a guvernului: răspunsul la mesagiul Tro- 
nului şi discuţiunea generală asupra budgetului, 

noi senatorii cari n'avem să ne ocupăm de 
budget, dacă după desbaterile adresei ne mai 
credem datori să vorbim de politica generală 
a guvernului, trebue să căutăm o altă cale 
regulamentară, calea interpelării. 

Sper că veţi găsi astfel justificat; dacă un 
membru al opoziţiei. exercitând dreptul său 
de control, acum spre sfârşitul legislaturii şi 
în perspectiva, alegerilor generale din acest 
an, a anunţat d-lui ministru-prezident o in- 
terpelare, pentruca împreună cu dv. să-şi deù 
seama de direcţia politică a guvernului ac- 
tual în decursul celor 4 sesiuni şi de rezulta- 
tele acestei politici. 

D-lor, sânt aproape patru ani, de când par- 
tidul naţional-liberal, sub conducerea d-lui Di- 
mitrie Alexandru Sturdza, a venit la guvern. 

La căderea lui Ioan Brătianu, în Martie 
1888, vă aduceţi aminte că eră cea mai adâncă 
desbinare în partidul d-voastră. Bărbaţi libe- 
rali ca C. A. Rosetti, ca însuş fratele Dim. 
Brătianu, Kogălniceanu, Fleva, Mârzescu, Tzoni 
şi alţii mai mici ca d. Pallade, Caton Lecca, 
etc., erau în flagrantă opoziţie cu fracțiunea 
din partid, care eră la guvern sub Ioan Bră- 
tianu. In Octomvrie 1895 însă partidul liberal 
a revenit la putere împăcat şi întrunit, iar ca 

un semn al acestei reuniri, în primul minister 
format de d. Dim. A. Sturdza figurau ca mi- 
niştri d-nii Fleva şi Pallade. Sub d. Fleva ca 
ministru de interne s'au făcut alegerile, din 
care a eşit acest onor. Senat. Dv. ziceţi, aţi 
afirmat de atâtea ori, că acele alegeri au fost 
din cele mai libere. Eu am oarecare îndoială 
asupra diferenţierii acestei libertăţi, cred că 
alegerile au fost cam tot aşă de libere sau 
nelibere cum sânt toate alegerile la noi. Dar 
d-v. ziceţi că au fost deosebit de libere, şi aşă, 
să fie! Dacă au fost deosebit de libere, atunci 
meritul este mai ales al ministrului de in- 
terne de atunci, al d-lui Fleva. Şi de aceea 
şi vedeţi, că în primul mesagiu pentru lucră- 
rile parlamentare în cea dintâi sesiune a d-v. 
s'a pus accentul pe o foarte însemnată ches- 
tie, care eră anume de resortul ministrului de 
Interne şi caracteriză 'deosebita însemnătate 
a acelui ministru. Se ziceă în primul mesagiu 
contrasemnat de guvernul d-voastră: «Des- 
«centralizarea administrativă fiind o cerinţă 
«expresă a Constituţiunii, iar aşezarea admi- 
«nistraţiunii pe o cale temeinică fiind o ne- 
«cesitate adânc simțită de toţi, guvernul Meu 
«va prezentă deliberării Domniilor-voastre re- 
«formarea legii comunale, etc.» 

Mare chestie, foarte importantă chestie! 
Guvernul precedent elaborase şi el un întreg 
proiect de lege comunală şi-l publicase. Foarte 
natural eră dar, ca partidul liberal revenind 
la guvern acolo să-şi pună accentul, şi cele 
întâmplate în săptămânile din urmă vă arată 
necesitatea ce ar fi fost ca să se înfiinţeze o 
lege practică pentru o mai bună administra- 
ţie, mai ales a comunei rurale. După ce cu 
această. chestie importantă se prezintă reîn- 
tăritul partid naţional-liberal înaintea ţării, 
care nu a fost mirarea noastră, când tocmai 
ministrul de interne, sub a cărui răspundere 
se pronunţase anume această parte a mesa- 
giului, se găseşte deodată atacat de organul 
principal al partidului şi peste câtevă zile, 
după o mică ceartă între d-sa şi d. ministru- 
prezident de pe chiar banca ministerială îna- 
intea Camerii pentru lucruri de nimic, nişte 
vizite de prefecţi, la unul şi nu la altul, se 
vede eliminat. 

Va să zică, cea mai importantă lucrare 
anunţată în primul d-voastră mesagiu eră 
anunţată, fără seriozitate ? Şi în adevăr, nici 
nu a mai atins-o vreun ministru următor, nici 
nu a mai avut parlamentul să se ocupe de 
aşă cevă — rea prevestire pentru activitatea 

22 

legislativă sub noua, conducere a d-lui Dimi- 
trie A. Sturdza! 

In loc de aceasta, Senatul şi Camera au 
fost ocupate de o mică, foarte mică reformă 
care atingeă Curtea de casaţie şi Curțile de 
apel. A fost vorba să se pună printre magis- 
traii inamovibili câţivă membrii în locul al- 
tor membrii, în special la Curtea de apel din 
Galaţi un îrate al d-lui ministru de justiţie, 
fostul advocat dela Ploeşti, domnul Stătescu. 
D-lor, această atingere a inamovibilităţii a în- 
ceput să producă nelinişte în ţară, după im- 
presia mea, Căci s'a deşteptat teama de in- 
troducerea, în magistratura inamovibilă a unor 
partizani politici. N'aş îi îndrăznit să întrebu- 
inţez faţă cu magistratura inamovibilă cuvân- 
tul de partizân politic, dacă nu l-aş fi întâlnit 
în gura actualului ministru de justiţie, cu oca- 
ziunea, înmormântării mult regretatului mem- 
bru dela Curtea de casaţie Poenaru-Bordea. 

D. ministru de justiţie, printr'un discurs, 
căruia i-a făcut nemeritata onoare de a-l pu- 
blicà prin Monitorul Oficial, rosteşte acum cå- 
tevă zile următoarele cuvinte: 

«Dar Mihail Poenaru-Bordea n'a fost numai 
«un magistrat superior; n’a fost numai un ju- 
«risconsult eminent ; el a fost şi un patriot 

«distins, un membru nestrămutat al partidului 
liberal». 

Cum aceasta ? Un membru al Curţii de ca- 
sație erà membru al partidului liberal? Unde? 
In ce? Votul la alegeri este secret; dacă la 
alegeri prezidează magistrați, ei sânt impar- 
tiali şi fără partid; manifestațiuni politice nu 
pot să facă; în parlament nu pot fi aleşi; ba 
încă cei dela Casație sânt chemați să judece 
pe miniştri din orce partid; prin urmare din 
momentul, în care un jurisconsult intră în ma- 
gistratură, mai ales în cea inamovibilă şi mai 
ales la Curtea de casaţie, orce deosebire de 
partid a încetat pentru el. Este o erezie con- 
stituţională ca un ministru de justiţie să afir- 
me partizaneria politică a unui membru al 
Curţii de casaţie ! 

Dar, d-lor, să nu exagerăm importanţa vor- 
belor actualului ministru al justiţiei t). După is- 
toria cu acea materie vulcanică, care se în- 
trebuinţează în loc de ciment la portul Con- 
stanţa şi care are un nume urît pentru Ro- 
mâni, din vremea când d. Stoicescu a trecut 
pe la lucrările publice, şi după celebra excla- 
mare «să trăiască Sultanul», după ce acelaş 


1) Constantin Stoicescu. 

d. ministru a trecut pe la ministerul de ex- 
terne ca un om indispensabil pentru actualul 
guvern, acum, când d-sa a trecut la ministe- 
rul de justiţie, nu trebue să insistăm prea mult 
asupra manifestărilor d-sale. Aud că acest in- 
teresant personagiu politic se ocupă şi de o 
mai departe atingere a Curţii de casaţie şi 
vreă să-şi concentreze concepţiunile d-sale în- 
trun proiect; de lege. După acele precedente 
vă puteţi închipui marea încredere şi linişte, 
cu care aşteaptă ţara lucrările onor. d. mi- 
nistru de justiţie actual. 

D-lor, în aceeaş primă sesiune a parlamen- 
tului dela 1895, la administraţia răsboiului, 
țara a rămas încremenită de o vorbă a fos- 
tului ministru de război; d. general Budiş- 
teanu, sub a căruia prezidenţă am onoare să 
vorbesc în acest moment. Tocmai pe atunci 
eră mare nelinişte în Orient, ne aflam în aju- 
nul isbucnirii războiului greco-turcesc, a cărui 
repercurtare asupra Macedoniei şi Bulgariei 
eră vădită, şi posibilitatea unei repercutări 
până la noi nu eră exclusă, şi în acel moment 
vine ministrul de război al partidului national- 
liberal şi zice în Cameră: arma militarului ro- 
mân este numai un ciomag. Şi ca să nu se 
crează, că eră un lapsus linguae, repetă în 

Senat, că arma soldatului nostru este un bas- 
ton high-life. Nu insist mai mult, fiindcă din 
norocire a venit în curând actualul ministru 
de război şi a mai liniştit lumea, a rectificat 
nepilduita vorbă aruncată atunci în ţară, 

Cu aceasta, d-lor, se sfârşeşte prima se- 
siune parlamentară. In intervalul de timp 
pănă la deschiderea, sesiunii a doua se des- 
făşură acţiunea guvernamentală în contra fos- 
tului Mitropolit Primat. Cu evlavia cunoscută, 
a ministrului-prezident, cu fineţea juridică a, 
ministrului de justiţie de atunci, cu ştiinţa 
canonică a profesorului de chimie şi minis- 
trului cultelor d. Poni, chestia mitropolitană 
a fost adusă în situaţia pe care o cunoaşteţi, 
Atâta nelinişte s'a produs în ţară, şi poate 
eră chiar temere de o complicaţie străină, în 
cât primul minister al d-nului Sturdza a tre- 
buit să se retragă. Dar înainte de a se re- 
trage, tot acel guvern, cu deosebire numai 
că în locul d-lui Fleva trecuse d-nul Stolojan 
la ministerul de interne, iar la domenii eră 
ad-interim însuş actualul ministru prezident, 
contra-semnează al doilea mesagiu pentru des- 
chiderea sesiunii dela 15 Noemvrie 1896. Sub 
răspunderea specială a onor. D. Sturdza, ca 

ministru al domeniilor, găsim în acel mesagiu 
următoarele cuvinte : 

«Instituirea unei case rurale va înlesni vân- 
«zarea proprietăţilor mari în loturi mici, ve- 
«nind astfel în ajutor atât proprietarilor de 
«moşii, cari nu găsesc cumpărători, cât şi sä- 
«tenilor cărora le lipseşte capitalul». 

Uşurinţa, cu care la noi se stabilesc legende 
inexacte, este surprinzătoare. Casa rurală trece 
astăzi drept o idee distinctivă a aurelianiş- 
tilor; nu este exact. Casa rurală este pusă 
drept obiect de program legislativ de însuş 
d. Sturdza ca ministru al domeniilor. 

Ce s'a întâmplat cu această parte a pro- 
gramului d-sale şi al d-voastră? Ce e pentru 
d-voastră un program legislativ? Ce este un 
mesagiu pentru d-voastră? 

D-lor senatori, aduceţi-vă aminte, în ce îm- 
prejurări căzuse Brătianu la 1888. Intre mul- 
tele motive de nemulţumire, care erau rostite 
pe atunci de membrii disidenţi ai partidului 
liberal, eră şi lâncezirea activităţii parlamen- 
tare. Erà critica adese formulată, că nu e nici 
un program legislativ, că nu se mai fac me- 
sagii serioase, ca să ştie Camera şi Senatul 
de ce să se ocupe, că nu e nici o indicare 
de idei, fie liberale, fie alt-cum, care să ali- 

menteze interesul public, şi astfel se atacă 
lâncezirea din ultimii 4 ani ai ministerului 
Brătianu. A rămas un cuvânt admis de toţi: 
mai bine eră şi pentru memoria lui Ioan Bră- 
tianu şi pentru valoarea partidului liberal, 
dacă Brătianu se retrăgeă cu câţi-va ani înainte, 
ca să nu se întâmple acea epocă de deca- 
denţă a parlamentului liberal. In contra dum- 
neavoastră, rostise însuş Costache Rosetti, la 
1884, vorba, de ergofobie. 

Prin urmare, când în noile mesagii ale par- 
tidului d-voastră, revenit la guvern cu apa- 
renţa de puteri împrospătate, se menţionau 
la 1895 şi la 1896 câte-va proiecte legislative 
de mare însemnătate, aceasta câştigă o în- 
doită importanţă prin cele petrecute înainte 
de 1888. Căci nu eră vorba să revie partidul 
liberal la guvern pentru a continuă, ce? ul- 
timii 4 ani de slăbiciune de sub ministerul 
Brătianu, să înădească încă 4 ani dela 1895 
încoace cu acei 4 ani înainte de 1888 şi să 
aveţi astfel dela început acea faţă, hipocra- 
tică şi senilă, parcă nu aţi mai aveă alte 
puteri de cât acele sleite deja la 1888, când 
a căzut Brătianu. Toată valoarea lucrării 
pentru ţară, necum pentru d-voastră ca par- 
tid, atârnă dela conştiinţiositatea programului 


344 


legislativ din mesagii şi dela onestitatea în- 
deplinirii celor promise în mesagii. 

Şi sub aşă împrejurări, după ce a fost în- 
läturatä descentralizarea administrativă a d-lui 
Fleva, se pune chestia casei rurale de către 
însuş şeful partidului naţional liberal. Şi la 7 
Martie al anului următor vine ministrul de 
interne d. Lascar şi cere să se ocupe Senatul 
de această chestie. Cine zădărniceşte acum 
lucrarea în secţii? Insuş şeful partidului na- 
ţional-liberal, acelaş d. Şturdza, care o pro- 
pusese în mesagiu. 

Casa rurală e o chestie foarte controver- 
sată. Sânt mulţi dintre colegii noştri — o ştiu 
din conversațiile d-lor — precum e d. Gâlcă, 
d. P. Grădişteanu, care o cred de cel mai 
mare folos; sânt alţii, între cari şi eu, care 
o cred foarte periculoasă. Dar toţi sântem de 
acord ca să zicem: o asemenea chestie, dacă 
“o pui, trebue să o şi resolvi întrun fel sau 
în altul. Intro ţară ca a noastră întrebările 
agrare câştigă o gravitate excepţională. Nu 
poţi să arunci casa rurală ca o bombă în par- 
lament, şi pe urmă să faci ca şi când nu ai 
fi zis nimic şi să rănâe sabia suspendată dea- 
supra Senatului. Or ştii ce faci, când o pui 
în mesagiu, şi atunci nu o zădărnicì; or nu 

ştii ce faci, şi atunci dovedeşti- lipsa de di- 
recţie în politica ta. 

Dar se ştie acum, ce este acest sistem sau 
mai exact această lipsă de sistem. Este con- 
tinuarea slăbiciunii din ultimii 4 ani ai mi- 
nisterului Brătianu. Atunci, ca şi acum, me- 
sagiul devenise un simplu exerciţiu de stil, 
nu mai conţineă într'însul nimic serios pentru 
legislaţia internă. 

Cu un asemenea mesagiu dar se prezintă 
guvernul d-lui Sturdza la 15 Noemvrie 1896 
pentru a doua oară, dar în faţa agitării pu- 
blice se retrage după câte-va zile şi vine, tot 
din rărunchii partidului, ministerul Aurelian 
dela 21 Noemvrie 1896. Mă voi opri mai 
mult asupra acestui minister, fiind-că cele ce 
sau petrecut în privinţa lui, m'au îndemnat 
mai ales să anunţ această interpelare. Dar 
mai înainte vreau să termin cu ultimele două 
mesagii ale acestei legislaturi. 

Când revine la guvern d. Sturdza, în me- 
sagiul dela a 3-a sesiune, propune o altă chestie 
mare pentru lucrarea legislativă. Descentrali- 
zarea eră uitată, pare că mar fi fost; casa 
rurală, eră înmormântată în secţiuni, pare că 
nu ar fi avut nici odată onoarea de a fi pro- 
pusă de guvern. Acum vine în al 3-lea rând 

inamovibilitatea, magistraturei, pe care guver- 
nul precedent o introdusese la Curțile de Apel 
şi pe care guvernul liberal promite să o lă- 
țească mai departe. In partidul liberal mai 
ales erau de mult glasuri, cari ziceau că, dacă. 
este vorba de a sustrage pe magistrați dela 
influenţa guvernelor de partide, apoi judecă- 
torul de instrucţie trebue să fie în prima linie 
inamovibil. Conform acestor gândiri liberale, 
vedem în al 3-lea, mesagiu tot sub prezidenţia 
d-lui Dim. Sturdza intercalându-se următorul 
pasagiu : 

«Asigurarea unei justiţii bine distribuite 
«cere ca poziţiunea independentă a magistra- 
«ţilor să fie întărită. Se va ajunge la acest 
«scop modificându-se articole din legea orga- 
«nizării judecătoreşti». Ministru de justiţie pe 
atunci este d. Alex Djuvara. 

Dar şi acest mesagiu al 3-lea eră un sim- 
plu exerciţiu de stil. Guvernul d-lui Sturdza 
nu se gândeă serios să-şi ţie promisiunea fä- 
cută. După câte-va săptămâni, d. Djuvara e 
eliminat din minister; nimeni nu ştie în mod 
parlamentar pentru ce, şi chestia inamovibi- 
lităţii rămâne tot ca mai înainte. 

In al 4-lea mesagiu nu se mai promite ni- 
mic nou. Guvernul se mulţumeşte să zică: 

«Lucrärile sesiunii actuale vor privi mai 
«ales rezolvarea proectelor de lege rămase din 
«sesiunea, trecută». 

Apoi, dacă se sustrage casa rurală şi ina- 
movibilitatea, ce a rămas din trecut nu este 
de mare importanţă. 

Un lucru însă sa făcut în aceşti 4 ani, şi 
ar fi nedrept din partea opoziţiunii, dacă nu 
ar recunoaşte-o pe faţă. S'a făcut reforma în- 
vățământului secundar şi superior. S'ar puteă 
zice multe în această privinţă. Făcuse şi d. 
Take Ionescu sub ministerul Catargi reforma 
învățământului primar; e probabil, că dacă 
mai sta, la guvern, făceă în acele împrejurări 
favorabile şi reforma învăţământului secundar 
şi superior, căci proiectele de legi asupra 
acestei reforme erau numeroase şi mult des- 
bătute din anii anteriori. Dar or cum ar fi, 
nu s'a făcut sub ministerul Catargi, s'a făcut 
sub ministerul d-lui Dim. Sturdza, şi rămâne 
un indiscutabil merit al partidului liberal că 
a fost destul de disciplinat să îndeplinească 
această operă. De şi nu este o operă politică 
de partid, este însă o lucrare organică impor- 
tantă pe care, după cum ştiţi, şi opoziţiunea, 
a primit-o; luarea în consideraţie s'a votat în 
unanimitate. Ce e drept, unii şi alţii dintre 

noi, rectorul universităţii de atunci, d. Ste- 
fănescu, şi eu, reprezentantul universităţii în 
Senat, ceream ceva modificări; însă guvernul 
a insistat să nu se facă nici o modificare, să 
treacă proiectul aşă cum a venit dela Cameră, 
şi în pripă sa şi trecutaşă numai ca să poată, 
fi aplicat cât mai curând, adică dela 1 Sep- 
temvrie anul trecut. 

Cu atât mai mare este interesul, cu care 
privim la această singură lucrare de valoare 
a legislaturii d-voastră de 4 ani, şi veţi găsi 
poate natural, ca reprezentantul universităţii 
din Bucureşti să vă atragă atenţia asupra 
a două puncte, cari ne dau un fel de presim- 
tire despre direcţia, în care se arată grăbita 
aplicare concepută a, reformei învăţământului 
superior din partea guvernului actual. Când 
sa apropiat ziua de 1 Septemvrie 1898, cor- 
pul profesoral universitar a fost surprins prin- 
tr'o adresă a d-lui ministru de culte, care 
ziceă: «Rectorii aleşi trebue să se supună la 
o nouă alegere». 

De ce? Articolul, care prevede alegerea, 
rectorilor e neschimbat în legea cea nouă: 
corpul profesoral alege 3 membri, şi de po 
această listă de 3 membri ministrul supune 
confirmării Regelui pe unul. Aşă eră în legea 

veche dela 1864, aşă a rămas şi în legea nouă. 
La laşi se făcuse, din întâmplare, cu câte-va 
luni înainte o nouă alegere de rector, şi eşise 
cu mai multe voturi şi se confirmase aceeaş 
persoană, care de 20 de ani eră rector, d. 
Nicolae Culianu. La Bucureşti, în urma de- 
misiunii mele, se alesese cu cele mai multe 
voturi şi se confirmase cu 8 luni înainte d. 
Grigorie Stefănescu, colegul nostru din Senat. 
Şi unul şi altul puteau să funcţioneze mai 
departe, şi conform nouei legi. 

Nu, ministrul zice: alte alegeri ! 

Ce o fi fost asta? O fi fost, poate, o co- 
rectitudine prea matematică în aplicarea le- 
gii? Lege nouă, alegeri noi, căci înainte rec- 
torii erau pe 4 ani, acum sunt pe 3 ani. Foarte 
bine! Dar vă puteaţi aşteptă la rezultatul fi- 
resc. La noile alegeri, făcute după un scurt 
interval, sau ales cu majoritatea voturilor 
acelaş Culianu la Iaşi şi doi alţii cu mai pu- 
ţine voturi, iar la Bucureşti, cu cea mai mare 
majoritate de voturi, acelaş Stefănescu şi doi 
alţi pro-forma cu mult mai puţine voturi. Atât 
de pro-forma erau aceşti doi cu voturile cele 
puţine, în cât chiar eu, care îmi dădusem de- 
misia şi declarasem anume şi prin gazete, că, 
nu 'sânt candidat şi nu yoi primi să fiu rector, 

chiar dacă aş fi ales şi confirmat, prin urmare 
eram afară din cauză, chiar eu am avut tot 
atâtea voturi, vre-o 16, ca şi d. C. Dimitrescu, 
pe când d-nu Ştefănescu a avut vro 44 vo- 
turi din 58 votanţi. — Vine această listă de 
trei şi chiar de 4 aleşi la d-nu ministru de 
culte, şi d-sa numeşte pe d. C. Dimitrescu, 
cel care a avut cele mai puţine voturi. 

Dar bine, dacă sunt trei membri pe o listă, 
n'are ministrul dreptul formal de a alege din 
acei trei pe cine crede că este mai nemerit? 
Da, are acest drept formal. Dar acì nu e 
chestia de drept formal, ci de justa aplicare 
a acestui drept, mai ales în momentul inau- 
gurării practice a reformei învăţământului su- 
perior, care să ne prevestească spiritul nouei 
legi. De când există universităţile noastre, de 
când este vechia lege a instrucţiunii, dela, 
1864, şi pănă astă-zi, în 34 de ani nici o dată 
nu sa propus confirmării Domnitorilor alt 
rector, de cât acela din cei trei profesori care 
a avut cele mai multe voturi. Căci autori- 
tatea, rectorului este mai ales întemeiată pe 
încrederea colegilor săi, şi la un corp înalt, 
cum sânt profesorii universitari, inamovibili 
şi independenţi, favoritismul guvernului nu 
dă autoritate, ci mai curând, din contră, o 

slăbeşte. Autoritatea adevărată o dă numai 
încrederea majorităţii colegilor; şi de aceea, 
cu just simţimânt, toţi miniştrii câţi s'au pe- 
rindat pe acele bănci dela 1864 încoace, au 
confirmat totdeauna pe acela, care a avut cele 
mai multe voturi. 

Dar atunci, ce mai însemnează acel articoi 
cu lista de trei candidaţi, care s'a păstrat şi 
în legea cea nouă? Este un articol de pru- 
denţă, de prevedere pentru certe cazuri. Un 
corp inamovibil, cum sunt profesorii univer- 
sitari, cari la 1864 erau, pe lângă Curtea de 
Casaţie, numai ei inamovibili în organismul 
Statului nostru, trebuiau să aibă în admini- 
straţia universităţii lor o măsură de garan- 
tare pentru buna ordine în faţa orcărui gu- 
vern, ca să nu se întoarcă o alegere de rector 
la o manifestare de desordine politică, dacă 
ar fi fost o singură persoană impusă minis- 
trului pentru numirea de rector. De pildă, sub 
ministerul instrucţiunii d-lui Sturdza, sub gu- 
vernul lui Brătianu din ultimii 4 ani, la 1887, 
d-nul Sturza, dase în judecată, pe doi profesori 
universitari dela Iaşi, pe d. Mârzescu şi pe 
răposatul 'Tzoni, şi îi dase în judecată sub 
acuzarea, că şi-au compromis poziţia de pro- 
fesori prin călcarea jurământului de credinţă 

către Domnitor. Ia închipuiţi-vă, cum eră lu- 
mea agitată pe atunci, în vâlvoarea opoziției- 
unite, să se fi întâmplat o alegere de rector 
la universitatea din Iaşi, şi legea să îi indicat 
numai o singură persoană pentru alegerea şi 
confirmarea de rector ; se puteă întâmplă atunci 
foarte uşor, ca profesorii din laşi să aleagă 
rector în asemenea momente pe d. Tzoni sau 
pe d. Mârzescu, şi înţelegeţi situaţia unui mi- 
nistru de culte în astfel de stare a spiritelor, 
dacă, ar fi fost după lege un singur nume 
pe listă. Pentru asemenea cazuri, pentru evi- 
tarea unei aşa dezordine în disciplina şcolară, 
foarte prudent prevede legea instrucției să fie 
3 nume pe listă. Dar când nu e aşă cevă în 
chestie, când sunt împrejurări normale, cum 
au fost la alegerile de rector dela 1864 până, 
acum, şi de pe lista cu trei membri unul din 
ei are majoritatea la Bucureşti, chiar imensa 
majoritate a colegilor săi, şi când acest mem- 
bru este — dar ce să vorbim de politică la 
rectorat? dar din întâmplare este şi un mem- 
bru al partidului liberal, ca d. Ştefănescu, ce 
e drept mai independent, să nu-l confirmi şi 
să confirmi pe cel cu minoritatea, care mai 
este şi membru al partidului liberal, care — 
drapelist câteva săptămâni, scriitor la Drapelul 

câteva săptămâni — îşi părăseşte drapelul şi 
trece la fracțiunea dela guvern după alte săp- 
tămâni, şi ameninţă poate că va retrece iar 
la Drapelul, dacă nu va fi rector, să confirmi 
tocmai pe acesta cu o infimă minoritate de 
voturi şi cu o astfel de atitudine politică ? Ce 
direcţie este aceasta, care se introduce odată, 
cu noua lege a instrucţiunii în universitatea 
noastră ? Dar bine, până acum nu sa pomenit 
în corpul universitar disensiune de politică, 
pentru rectorat. Când mi-au făcut mie onoarea 
să mă aleagă colegii mei din Bucureşti, nu a 
fost vorba de partid politic, şi ştiu că şi unii 
membri devotați ai partidului liberal au votat 
pentru mine, şi tocmai voturile lor, precum 
au fost pentru mine o deosebită onoare, au 
şi fost cele mai caracteristice pentru buna 
înţelegere a unei alegeri de rector. Aici nu 
este chestie de partid politic, ci de admini- 
straie, de autoritatea şi de disciplina şcolară. 
Aşă a fost tradiţia noastră cea bună de când 
sa făcut legea instrucției la 1864 până astăzi, 
când a venit noua lege a d-lui Haret. Şi toc- 
mai această nouă lege să strice buna tradiţie, 
să răstoarne majoritatea, să provoace nelinişte 
şi turburări între profesori, să ticluiască rector 
cu favoarea guvernamentală pe acela care nu 

are autoritatea înaintea colegilor săi ? Acesta, 
este un deplorabil început al nouei legi a in- 
strucţiunii publice în privinţa administrării 
universităţii. Aţi şi auzit ce s'a întâmplat la 
Iaşi -— la banchetul profesorilor pentru vechiul 
rector, care nu a fost confirmat, deşi a avut 
majoritatea voturilor şi fusese tot ales şi con- 
firmat de vreo 20 de ani, dar, ce e drept, nu 
e membru al partidului liberal, şi votul de 
blam exprimat astfel în contra noului rector, 
care a avut mai puţine voturi, care e membru 
al partidului liberal, dar care este acuzat chiar 
de colegi ai săi din partidul liberal, că a făcut 
intrigi ca să obţină şi acel număr mai mig 
de voturi, fiindcă a spus colegilor că se pune 
numai proforma, şi tocmai pe acesta îl con- 
firmă guvernul ! 1) 

Dar în Bucureşti, pentru ce nu sa confir- 
mat d. Ştefănescu şi s'a confirmat d. Dumi- 
trescu ? Oare pentru că d. Ştefănescu şi-a per- 
mis, la discuţia legii instrucției publice, în 
mod convenabil, să exprime câteva alte păreri, 
cum erau dealtminteri hotărâte în consiliul 
facultăţii de ştiinţe, din care d-sa face parte? 
Nici măcar atâta independenţă de judecată 


1) Domnul A. D. Xenopol, pe atunci liberal. 

nu mai este tolerată la un membru al parti- 
dului liberal aci în Senat? Şi pentru aceasta 
trebue pedeapsă ? Căci, d-lor, este o isbire a 
omului, când a fost ales cu atâta majoritate 
şi mai înainte administrase 8 luni universi- 
tatea în mod corect, să fie aruncat de mini- 
stru şi înlocuit prin cel cu minoritatea, fiindcă, 
acesta trebue răsplătit pentru părăsirea gru- 
pării politice a drapeliştilor şi fiindcă adusese 
serviciu guvernului ca raportor al legii instruc- 
tiei, în Cameră. (Raportor este un substantiv 
neologist, care vine dela verbul a raportă, ra- 
portează)). 

Este foarte penibil, d-lor. pentru mine ca 
reprezentant al universităţii din Bucureşti în 
Senat, să vă vorbesc de această chestie, care 
are aerul de chestie personală, însă personal, 
sânt în cele mai bune relaţii oficiale cu d. 
Dimitrescu ; d-sa este un om foarte inteligent, 
este un om de bun sfat, este un coleg foarte 
plăcut ; nu vorbesc de această fiinţare a d-sale 
personală, vorbesc de figura publică a d-sale, 
şi de figura publică am dreptul să mă preo- 
cup, fie cu orcâtă părere de rău, atunci când 
văd aici un deplorabil precedent pentru cor- 
pul universitar şi pentru toată valoarea uni- 
versităţii noastre. Căci, d-lor, nu sa mărginit 

lucrul în cele arătate pănă acum, ci trebue 
să vă atrag atenţia asupră unui al doilea fapt, 
şi mai grav, întâmplat la prima aplicare a 
nouei legi. Nu mi-aş fi permis să vorbese în 
parenteză de explicaţia cuvântului raportor 
«raportează», dacă nu s'ar fi agravat situația 
acestui curios rector printr'o cumulare de îm- 
prejurări, cari constitue un scandal în admi- 
nistraţia publică. 

Când a venit legea instrucţiunii cea nouă 
aşa pripită în Senat şi când ziceam noi să 
mai modificăm cevă, ca să se alcătuiască mai 
prudent (căci o lege a instrucţiunii este un 
organism aşa de inciziv, încât trebue să fie 

e ea în budgetul ţărei, şi înainte de a şti 
cum stai cu budgetul în anul acesta, nu poţi 
vorbi de buna aplicare a legii instrucţiunii în 
acest an), d. ministru al instrucţiunii publice, 
unul din cei mai buni miniştri, foarte activ 
şi înzestrat cu cele mai bune intenţii, ne-a 
zorit să o votăm fără schimbare ca să o poată 
aplică îndată la începutul acestui an şcolar. 
Să vedem acum, în ce fel şi în ce direcție a 
aplicat-o cât pentru studiile universitare. 

Pentru înfiinţarea de catedre, noua lege în- 
frânează arbitrul ministrului şi al comisiei bud- 
getare ; ea cere prealabilul avis al facultăţii 

respective, cere apoi trecerea acestui avis prin 
aprobarea senatului universitar şi apoi mini- 
strul poate numai prin lege să înființeze o 
catedră nouă astfel cerută de însăş universi- 
tatea. Să-mi daţi voie să vă vorbesc în deo- 
sebi de facultatea, din care fac eu parte, de 
cea, de litere. Pentru buna aplicare a nouei 
legi, d. ministru a întrebat facultatea de litere: 
ce are de propus? — aceasta din Octomvrie 
trecut, la începutul anului şcolar, înainte de 
-a fi alcătuit budgetul. Noi am răspuns la 11 
Decemvrie, pentru ca să fie timp de a se pre- 
vedeă în budget înfiinţarea câtorva agregaţii 
indispensabile pentru înălţarea studiului uni- 
versitar şi chiar numai pentru simpla func- 
ționare a facultăţii de litere în vederea cerin- 
telor profesoratului dela licee. 

D-lor senatori, la Sofia, în Bulgaria, s'au 
înfiinţat de curând 3 facultăţi. Bulgarii încă 
începători nici nau curajul să numească a- 
cele facultăţi universitate. Dar la facultatea 
lor de litere, oameni practici cum sânt, au 
pus dela început o catedră pentru studiile bi- 
zantine, pentru învăţătura istoriei balcanice, 
precum şi pentru studiul dreptului consuetu- 
dinal, al datinilor bulgare ; asemenea o cate-. 
dră pentru geografie, ca să-şi cunoască ţara, 

o altă pentru folclor, o altă catedră de limba, 
franceză şi de limba germană. Vă închipuiţi, 
d-lor senatori, că noi în Bucureşti, unde până, 
acum veneau sârbii şi bulgarii ca să înveţe, 
nu avem la universitate o catedră de limba, 
franceză ! Nu avem nici catedră de geografie, 
necum de studiile bizantine, or de limba ger- 
mană. 

Imi veți zice însă că prin reforma ce s'a 
adus acum învăţământului secundar, este toc- 
mai vorba de a se da o direcţie mai practică. 
Foarte bine. S'a şi făcut la facultatea noastră, 
de litere o secţie pentru limbile moderne ; ea 
funcţionează de 2 ani, dar n'are decât un sin- 
gur profesor, deşi sânt înscrişi ca la 200 de 
studenți anume la această secţiune. Cum să-şi 
treacă ei licenţa cu un singur profesor? Ei 
bine, la 11 decemvrie consiliul facultăţii a 
cerut înfiinţarea acestor 4 catedre : geografia, 
studii bizantine, limba franceză şi limba ger- 
mană, şi cu instituţia agregaţilor cari nu se 
plătesc decât cu 500 lei pe lună, ar îi fosto 
cheltuială în total de 2000 lei pe lună. 

Ce s'a făcut prin noul budget dela 1 Aprilie? 
Nimic. S'a admis, ce e drept, sporirea lefei 
profesorilor vechi cu 50 lei pe lună, şi comisia 
budgetară se aude că vreă să le sporească, 

leafa cu 100 lei, aşă cum stă în lege ca dis- 
poziţie tranzitorie. Dar dacă este aşă greutate 
budgetară, eră preferabil să se înfiinţeze în- 
dată agregaţiile cele nouă pentru completarea 
indispensabilă a studiilor universitare, decât 
să se sporească lefurile cele vechi, care mai 
puteau aşteptă un an. 

Dar nu e aici adevăratul punct în discuţie. 
E în alte alocaţiuni budgetare nou întroduse. 
Motivul de economie budgetară se invoacă în 
contra, sporirii studiilor necesare, dar el înce- 
tează de a fi valabil pentru guvern, când e 
vorba de gratificarea, favoriţilor. Celor doi rec- 
tori noi confirmaţi li se sporeşte îndată diurna 
la 500 lei pe lună. 

D. Culianu a fost 20 de ani rectorul uni- 
versităţei din Iaşi cu minimala alocaţiune de 
185 lei. A, dar când sau pus 500, sa con- 
firmat rector d. Xenopol! D. Gr. Stefănescu 
a putut servi 8 luni cu acea mică diurnă, dar 
când sânt 500 lei, trebue să devie rector d. 
C. Dumitrescu din minoritate. Nu găseşte pro- 
iectul budgetului şcoalelor cei 2000 lei pe 
lună, fie şi numai 1000, pentru agregaţiile in- 
dispensabile la facultatea de litere, dar după 
ce a găsit sporul diurneler noilor rectori, mai 
găseşte de unde să prevadă şi o superietaţie, 

nepregătită, care stă în vânt. Citesc în statul 
No. 98 al noului budget: «Seminarul peda- 
gogic», inovaţiune neregulamentată. «Un ma- 
<estru de conferinţe însărcinat şi cu direcţiunea 
«seminarului, diurnă 800 lei». Şi cine func- 
ţionează dejă în acest post? Tot d. Dimitrescu, 
noul rector al universității! D. ©. Dimitrescu 
are sarcina mare, ca rector, de a formă, şi re- 
formă regulamentul universitar. Mai e şi de- 
putat cu diurnă, mai e şi membru în consi- 
liul permanent cu jetoane de prezenţă, mai 
e şi directorul bibliotecei centrale cu alţi 500 
lei pe lună (când o fi având vreme să se ducă, 
şi pe acolo ?), şi acum i se mai dau şi alţi 
800 lei pe lună, plus locuinţă şi serviciu, la 
faimosul institut pedagogic. 

Ce însemnează aceasta ? Aceasta însemnează 
că odată cu aplicarea nouei legi a învăţămân- 
tului superior, singurul d-voastră titlu de glo- 
rie, se înalţă pe palatul universităţii din Bu- 
cureşti stindardul cumulardului ! 

Aceasta e noua direcţie a învăţământului 
superior ? 

Este evident, că noul rector al universităţii 
nu poate îi totodată şi directorul institutului 
pedagogic şi maestru de conferinţe şi profe- 
sorul cursului său şi membru al consiliului 

permanent şi directorul bibliotecei şi deputatul 
aprig al majorităţii. Cel puţin două din aceste 
funcţii budgetare sânt sinecure, şi figura pe 
care o puneţi astăzi în capul universităţii, e 
un celebru cumulard, care a trecut dela dra- 
pelişti la fracțiunea dela guvern ! 

Care vă este idealul, care-l puneţi astfel în 
vederea tinerimii universitare ? Idealul este: 
de pulpana guvernului, şi la budget, copii | Acea- 
sta e degradarea universităţii române ! 

Sper că tinerimea, care mă ascultă sau ma 
va citi, are destulă generozitate în conştiinţă, 
ca să nu se ia după asemenea exemple; iar 
cei ce asistă aci, să vadă cel puţin mirarea 
întregului Senat, că aşă cevă se poate întâmplă 
sub auspiciile nouei legi a învăţământului 
public! 

Dar, d-lor, aceasta e o chestie care neliniş- 
teşte numai pe câţiva. Pericolul unei asemenea 
direcţii îl pricep puţini. Se vede numai deo- 
sebirea, între vorbele dela Cameră ale d-lui 
prim-ministru, care pare că acum îşi ia rolul 
de a face jalea, pe când rolul d-sale e dea 
aduce îndreptarea, duioasele vorbe, cu care 
spuneă, mai alaltăeri în Cameră: ce rău merge 
țara aceasta! hatârul domneşte, interesele per- 
sonale sânt puse deasupra interesului general, 

etc., etc. Ba bine că nu, după exemplul citat 
cu d. Dimitrescu! Dar această critică e numai 
pentru câţiva, cari văd mai departe ; «marile» 
chestii politice sânt celelalte. 

Şi, aşa dar, să venim la ministerul Aurelian. 
D-lor. eu cred că ceeace s'a întâmplat cu mi- 
nisterul Aurelian, e una din cauzele neliniştei 
şi neîncrederii, de care e cuprinsă ţara faţă cu 
conducerea politică din partea actualului d. 
ministru prezident. De aceea vă rog să-mi 
mai acordaţi atenţia d-voastră, ca să ne lä- 
murim odată aci în Senat asupra chestiei. 

Se retrage la 25 Noemvrie 1896 d. Dimitrie 
Sturdza, din cauza agitărilor produse prin ne- 
chibzuita procedare în contra fostului Mitro- 
polit Primat. Se mai dă o faimoasă ordonanţă, 
de urmărire de către un judecător de instrucţie, 
care e însă spulberată, de autoritatea superioară 
competentă; dar acel judecător de instrucţie 
este înaintat, pentru acest serviciu guverna- 
mental, la rangul de prezident inamovibil (este 
poate singurul care sa ales cu ceva folos 
din încurcătura mitropolitană). Vine ministerul 
Aurelian. Cum vine ministerul Aurelian, d-lor 
senatori? Noi eram în Senat cu toţii, şi ne 
putem aduce aminte de cele ce “au petrecut. 
De altfel, mi-am permis să aduc aci volumul 

desbaterilor Senatului, în care găsim consem- 
nate, în mod autentic, explicările ce s'au dat 
în acel moment. D. Sturdza nu mai eră acum 
ministru, dar rămăsese şef al partidului na- 
ţional-liberal şi leader al majorităţei. Iată cum 
salută d. Sturdza pe d. Aurelian prim-ministru : 

«D-lor senatori, îmi veţi permite ca în nu- 
«mele majorităţii, aş puteă zice aproape una- 
«nimităţii Senatului, să salut cu iubire şi cu 
«căldură pe primul-ministru Aurelian şi pe 
«colegii săi». 

Când omul politic, d. Dim. Sturdza vorbeşte 
de «iubire» şi de «căldură», eu unul stau pe 
gânduri şi mă întreb, ce are să vie? 

Şi d. Sturdza continuă: 

«Eşit din sânul acestui parlament, ales prin- 
«tr'o explozie a simţimintelor liber exprimate 
«a imensei majorităţi a poporului român, eşit 
«din sânul acestui parlament, care e expresia 
«vie şi energică a partidului celui mai puternic 
«din ţara (aplause), partidului celui mai de- 
«votat şi credincios ţării (aplause), ministerul 
«Aurelian nu poate fi salutat de noi decât cu 
«încrederea, cea mai deplină, cu iubirea cea 
«mai sinceră». 

Insă d. ministru-prezident actual poate să, 
zică: apoi bine, iubire atunci; dar e şi iubire 

şi ură în lume; nu ştiam atunci ce o să facă 
ministerul Aurelian cu chestia Mitropolitului, 
Nu e vorba, d. Aurelian anunţase aci în Senat 
că a venit să împăciuiască. Ceeace nu ştiam 
însă, eră modul cum aveă să facă această îm- 
păciuire. 

Ar puteă fi şi aşa; pănă aci s'ar puteă în- 
chipul o asemenea scuză pentru d. Sturdza, 
Dar d-sa a mai adăogat şi alte declarări în 
Senat, cari nu admit nici o îndoială. Să ur- 
mărim dar chestia mai departe. Câteva zile 
după venirea la guvern a d-lui Aurelian şi 
îmbrăţişarea cu iubire a d-lui Sturdza s'a şi 
împăciuit conflictul mitropolitan prin noul mi- 
nistru de culte, onor. d. Mârzescu, amicul de 
atunci al d-lui Aurelian, amicul de acum... 

G. Mânzesco. Şi al d-lui Sturdza. 

Tır MaroREscU. Apoi tocmai aceasta eram 
să zic şi eu. Voiam să constat că inima dv. 
“este aşa de largă în cât îmbrăţişază, cu un 
egal devotament, şi pe d. Aurelian când este 
la guvern, şi pe d. Sturdza când este la gu- 
vern. (Ilaritate). 

Sf. Sinod, foarte creştineşte, a ţinut seamă, 
de neliniştea ţării, a îmblânzit situaţia, a des- 
fiinţat prima sentinţă şi, spre norocirea Bise- 
ricei şi a ţării, a revenit în capul bisericii Inalt 

Prea Sfinţia Sa actualul Mitropolit Primat, 
pentru care toată suflarea românească are ve- 
neraţiune. (Aprobări). S'a rezolvat chestia aşa 
de bine, în cât Majestatea Sa Regele într'o 
solemnă ocaziune la palat a mulţumit tutulor 
fruntaşilor ţării pentru concursul ce lau dat 
la această împăcare, concurs care constitue 
un deosebit merit al d-lui Lascar Catargi. 
A! dar se poate ca d. Dimitrie Sturdza 
să fi fost nemulţumit de modul cum sa re- 
zolvat conflictul. Şi eu, ca membru al opoziţiei, 
v'am spus d-voastră atunci în Senat, la discuţia 
adresei, că sa ştirbit autoritatea partidului 
liberal, prin faptul că n'a putut să dreagă sin- 
gur ceeace singur a stricat, ci s'a adresat la 
concursul d-lui Lascar Catargi. Aşa dar atunci 
m'aş fi întâlnit în aceeaşi părere cu d. Dim. 
Sturdza. Dar nu este aşa; nu ne-am întâlnit 
în păreri nici atunci; căci tot aci în Senat, 
după ce sa rezolvat conflictul mitropolitan şi 
după ce Regele a consfințit această lucrare, 
după toate acestea declară d. Sturdza în Senat, 
asupra unor cuvinte ale d-lui Petre Grădiş- 
teanu, în şedinţa dela 12 Decemvrie: 
«Ministerul pe care am avut onoare a-l pre- 
zidă, s'a retras pentru o cauză foarte simplă: 
pentru că el doreă ca să se potolească o agi- 

taţiune care eră în publie.... Cred şi eu, ca dv. 
că acea cestiune a căpătat o soluţie bună!..» 

Bună, — este clar româneşte? Bună, adică, 
şeful partidului aprobă soluţiunea dată de d. 
Aurelian. 

«Şi mai cred», continuă d. Sturdza, «că so- 
luţiunea dată a fost aclamată de toată ţara. 
Am avut onoarea să o declar în numele par- 
tidului, nu numai că nu este nici o deosebire 
de vederi între noi, precum se întâmplă în 
alte partide, în cari miniştrii cari vin, fac 
miniştrilor cari se duc, înmormântări de 
clasa I...» 

O! Doamne, d-lor, fie zis între noi: adică 
ce ar fi fost dacă printre d-voastră s'ar fi în- 
tâmplat să i se facă în adevăr cuivă o înmor- 
mântare de clasa I-a? Ar fi scăpat partidul 
liberal! (Ilaritate)... 

«..„.dar e vorba de o conlucrare frăţească, 
între noi toţi. Cred, d-lor, că după aceste pu- 
ţine explicări, lucrul este lămurit. Desbinări 
nu există, există înţelegere sinceră!» 

Eu, când aud dela omul politic Sturdza 
vorba «sincer», stau pe gânduri i mă întreb : 
ce are să vie? 

Ce are să vie? Vedeţi îndată-ce eră să vie. 
După încetarea din viaţă a preşedintelui Se- 

natului, principele Dim. Ghica, Senatul na- 
ţional-liberal, tot sub ministerut Aurelian, alege 
la 20 Fevruarie 1897 pe şeful partidului, pe 
d. Dim. Sturdza, de preşedinte al său, şi a- 
tunci noul preşedinte al Senatului, declară în 
aceeaş şedinţă: 

«Sunt conştient de semnificarea politică a 
acestei alegeri; căci ea dovedeşte solidaritatea 
şi unitatea partidului naţional-liberal, căruia, 
aparţine atât majoritatea Corpurilor legiuitoare, 
cât şi guvernul». 

Solidari după soluţiunea chestiei mitropoli- 
tane, soluţiune declarată de bună de d-sa, 
aşă am înţeles toţi în cinstita limbă româ- 
nească, ! 

Dar atunci vine d. P. Grădişteanu, care 
este un isteţ şi vechiu parlamentar, şi trăgând 
imediată, consecinţă a alegerii, zice în plin 
Senat d-lui Aurelian: «Ce cauţi pe acele bănci? 
Retrage-te ca să vină d. Sturdza». 

Atunci ia din nou cuvântul d. Sturdza în 
contra unor chestii indiscrete şi declară din 
nou: 

«Am zis şi eu că alegerea mea are o sem- 
nificare politică, dar nam putut să gândesc 
şi să cuget» (mă mir ce deosebire este între 
a cugetă şi a gândi?), «n'am putut să gân- 

desc şi să cuget măcar, că alegerea mea a 
putut fi semnul unui război în partid, ci tpe- 
mai am crezut că ea arată unitatea întregu- 
lui partid». 

Foarte clar! Iată un senator, care recon- 
firmă ceeace a zis: solidaritate, unitate cu gu- 
vernul Aurelian. Aceasta, la 20 fevruarie 1897. 
Nu trec opt zile, şi la 1' Martie — se vede că 
nu pricepuse d. Aurelian invitarea d-lui Gră- 
dişteanu, ci se încrezuse pe vorba românească, 
a d-lui Sturdza: iubire, solidaritate, unitate... 
ce naiv este d. Aurelian!... La 1 Martie ne 
trezim în Senat cu următoarea, adresă a pre- 
zidentului nostru: 

«Implinind vârsta de 64 de ani, doresc să-mi 
petrec restul zilelor mele în pace şi linişte su- 
fletească», şi-mi dau demisia şi din prezidenţie 
şi din Senat. 

Eu când aud dela omul politic Dim. Sturdza, 
vorba, de pace şi linişte sufletească, stau pe 
gânduri şi mă întreb: ce are să vie? 

S'a văzut îndată, ce eră să vie. Fireşte, Se- 
natul a respins demisiunea, şi la 13 Martie 
vedem pe d. Sturdza prezidând iarăş Senatul. 
Cred că dela 1 Martie, când eră de 64 ani, 
şi din cauza bătrâneţei voiă să se retragă din 
Senat, şi până la 13 Martie, când a revenit 

în Senat, bătrâneţele nu i s'au împuţinat. De 
ce dar a demisionat d. Sturdza la 1 Martie 
şi de ce a revenit după 13 zile? S'a văzut 
de ce, după alte 13 zile: la 26 Martie a răs- 
turnat ministerul Aurelian, iar d. Aurelian 
declară în Senat: «din împrejurări cari vä 
«sunt cunoscute, sânt nevoit să mă retrag». 
Poate vă sânt cunoscute d-voastră îndărătul 
culiselor ; însă parlamentului ca parlament, nu 
i s'a adus la cunoştinţă. 

Astfel revine d. Sturdza la guvern în ziua 
de 31 Martie 1897. 

Dacă, cel puţin sar fi încheiat lucrul aici, 
dar nu sa încheiat cu atât. Deodată, d-lor, 
la ultimele alegeri comunale din toamna anu- 
Jui trecut, la Craiova, când eră înmormântată, 
de mult cearta pentru vechiul Mitropolit Pri- 
mat, deodată, din cer senin, se rosteşte din 
partea d-lui ministru-prezident, care merge în 
persoană la acele alegeri comunale şi din pă- 
cate se pune pe discursuri, deodată rosteşte 
d-sa—nu din improvizație, ci după notițe 
scrise şi meditate de mai nainte—următoa- 
rea declarare, pe care o reproduc din Voința 
Naţională dela 17 Octomvrie 1898: 

«Ghenadie reprezintă, în cel mai înalt grad 

«toate relele obiceiuri ale înaltului întreg cler 
«dela noi... 

«Disidenţii noştri (adică Aurelianiştii) s'au 
«unit cu conservatorii, pentru ca să ridice pe 
«Ghenadie în sus, să înfunde legile şi morala 
«şi Biserica în jos, şi pe spatele călcărilor de 
«legi, al călcărilor de canoane, să se suie în 
«sus, ca să ia guvernul ţării. Disidenţii noş- 
«tri sau impus, pentru un moment ţării, prin 
«Ghenadie şi prin aliaţii lor conservatori; ei 
«nu au ajuns la guvern prin ţară şi prin par- 
«tid. Fi au lucrat să se ridice, ridicând tot 
«odată sus pe un om stricat. Ca să ajungă 
«la putere, au umilit şi parlamentul, şi Sino- 
«dul, şi legile ţării, şi au viciat atmosfera mo- 
«rală a ţării româneşti». 

D-lor Senatori, când a vorbit adevărul d. 
Dimitrie Alexandru Sturdza? Atunci la Senat 
sau acum la Craiova? Căci în una din aceste 
dăţi... cum să mă exprim parlamentar? să zic: 
a vorbit neadevărul? Esţe cam greu s'o ki, 
o poţi gândi, dar este greu să o zici parla- 
mentar. Şi fiindcă văd că d. preşedinte nu 
mä întrerupe, să-mi retrag eu singur cuvântul. 

D. VICE-PREŞEDINTE GENERAL BUDIŞTEANU. Nu 
l-aţi zis. 

Trru Maiorescu. Fireşte, aide, nu l-am zis! 

şi, prin urmare, să-i zic acum altfel: a vorbit 
adevărul şi în Senat,a vorbit adevărul şi la 
Craiova. Numai că aceste două adevăruri se 
bat în cap. 

Vedeţi, d-lor, cu adevăruri cari se bat în cap, 
nu mai este nimeni sigur de direcţia politică a 
guvernului actual. Şi nu ne poate linişti în 
această, confuzie fundamentală, în această lipsă, 
de încredere în cuvântul ministrului prezident, 
nu ne poate linişti faptul ce ni l-a spus d-sa, 
că în toate dimineţile îşi scrutează conştiinţa 
d-sale. Delicată conştiinţă ! Foarte interesantă 
pentru trebuinţele private ale d-sale! Dar pen- 
tru ţară, pentru viaţa publică, când îşi seru- 
tează un om public conştiinţa sa înaintea ţărei, 
şi găseşte în Senat, că bine a făcut d. Aure- 
lian, cum a împăcat conflictul mitropolitan, 
şi când îşi scurtează tot a d-sale conştiinţă, 
peste câtăva vrâme la Craiova şi găseşte, că 
rău a făcut d. Aurelian, că n'a lucrat ca un 
membru al partidului, ci cu intrigă a conser- 
vatorilor a viţiat atmosfera morală a ţării, 
atunci se întreabă ţara: ce fel de conştiinţă 
este aceasta? Poate numai o conştiinţă de po- 
căire? Poate că de atunci, dela Senat până 
la Craiova, s'a răsgândit d. Sturdza şi s'a po- 
căit? D-lor senatori, pocăinţa, este o virtute 

creştinească, numai să nu fie prea multă ocazie 
de pocăință la un ministru-prezident, fiindcă, 
atunci virtutea creştinească rămâne importantă, 
numai pentru călugărie, dar pentru ţara po- 
litică, produce cea mai adâncă, nelinişte. Aşa 
dar când a început d. Sturdza acţiunea contra 
fostului mitropolit, a început-o nechibzuit şi 
s'a pocăit. A venit d. Aurelian şi-a îndreptat-e 
cu aprobarea d-sale. Dar la Craiova d. Sturdza, 
a revenit, şi a insultat pe d. Aurelian şi pe 
fostul Mitropolit şi Sinodul şi asfel s'a pocăit 
din nou pentru pocăinţa cu aprobarea. Dar 
acum? Acum mi-e teamă că se pocăeşte de 
pocăinţa pocairii dela Craiova, fiindcă dacă 
este vorba să reînceapă tratativele cu aure- 
lianiştii, trebue să dispară vorbele dela Craiova. 

D-lor, aceasta a produs desăvârgita neîncre- 
dere a ţării în direcţia politică dela, guvern. 
Faţă cu aşa situaţie, toată tára îşi zice: mi-e 
teamă, de ce are să mai fie. (Ştiţi vorba rău- 
tacioasă a d-lui Carp: nu atât meritele noastre, 
cât greşelele d-lui Sturdza o să ne readucă 
la guvern). 

Şi în adevăr, are tot dreptul ţara să se teama. 
Ce mai puteă veni după greşala dela Craiova? 
Mai puteă veni ceva din partea d-lui Sturdza? 
A mai venit ceva: s'au făcut alegerile comu- 

nale dela 1 Noemvrie, cărora mai întâi d. mi- 
nistru-prezident, şi noi în urma d-sale, le-am 
dat significare politică. Şi nu numai atât, dar 
prin discursurile dela Iaşi şi prin depeşile ad- 
ministrative trimise d-sale personal dela Iaşi 
s'a dat alegerilor comunale dela 1 Noemvrie 
1898 significarea recunoaştorii personale a ge- 
fiei d-sale în partidul naţional-liberal. 

Şi acum să ne întrebăm: cum au eşit ale- 
gerile dela 1 Noemvrie? La cameră, d. minis- 
tru-prezident a zis că alegerile au eşit neîn- 
doios spre întărirea şetiei d-sale şi a partidului. 
Cred că nu este aşa. Cred că pe cât puteau 
să iasă alegerile comunale la noi în ţară, au 
eşit, în partea importantă şi significativă, a 
lor, în contra d-lui Sturdza. 

O voce. E cam greu de susţinut aceasta. 

T. Maiorescu. Fireşte că d-voastră veţi fi 
de altă părere; însă permiteţi-mi să justific 
pe a moa. La noi în ţară nimeni nu se aş- 
teptă ca alegerile să fie o întreagă manifestare 
de independenţă a corpului electoral. Alte ţări 
mai învechite în cultură, cum este Anglia, 
s'au luptat sute de ani păna să ajunga la in- 
dependenţa corpului electoral. Aşa ceva nu 
se puteă aşteptă la noi. Nimeni nu se aşteptă 
ca să iasă în alegerile comunale o majoritate 

pentru partidul opus. Prin urmare, de ce puteà 
fi vorba în aceste alegeri? De un semn carac- 
teristic, care să arate, că partea inteligentă a 
tării nu este în favoarea d-lui prim-ministru şi 
a fracțiunii din partid, care este la guvern. Şi 
unde se puteà vedeà aceasta în prima linie? La 
Bucureşti şi la Iaşi. Ce s'a întâmplat la Bucu- 
reşti? La Bucureşti, colegiul electôral care în 
trecut erà unul din cele mai slabe ca putere po- 
litică, s'a trezit de astă dată din amorţire şi pen- 
tru prima oară a dat dovadă de independenţă: 
s'a pronunţat în favoarea, partidului conser- 
vator. La noi nu este ca în alte ţări, unde ca- 
pitalele, precum sânt cele mai inteligente cor- 
puri electorale, sânt şi cele mai independente 
de guvern. Capitala României a fost totdeauna, 
până la ultimele alegeri, cea mai slabă din 
punctul de vedere electoral. La Bucureşti s'a 
întâmplat în trecut acea scandaloasă alegere, 
în care Ion Brătianu a căzut faţă de Zerlendi 
sub un guvern conservator, şi tot la Bucureşti 
sa întâmplat, sub un guvern liberal, ca un 
ilustru om politic, răposatul Bosianu, să cadă 
faţă de d. doctor din Constantinopol, Severin, 
şi deabiă să fie ales din graţia guvernului la, 
col. IV de Argeş. Dar în ultimele alegeri comu- 
nale capitala ţării s'a trezit pentru prima oară, 

şi pot afirmă că, dacă lucrurile se petreceau 
în regulă pănă la sfârşit, majoritatea, la co- 
legiul I comunal din Bucureşti ar fi fost a 
partidului conservator. 

Insă, alegerea nu s'a petrecut în regulă, şi 
d. ministru de interne ştiţi că s'a văzut siliţ să 
caseze alegerea făcută sub ochii d-sale. Nu am 
să vă vorbesc de bătăuşi şi de bătăi, mă mär- 
ginesc a atinge cele două puncte, care le-a re- 
levat însuş d. ministru de interne. D-sa. a casat 
alegerea pentru violarea, secretului votului şi 
pentru violarea legii cu orele 10. E foarte 
curios că din aceasta pare că-şi face un 
merit partidul liberal; vedeţi ce sinceritate 
pentru respectul votului: noi, îndată ce am 
văzut, o. violare de lege, am şi: infirmat! 

D-lor senatori, cred că dacă alegerile, cum 
sau făcut în Capitală la 1 Noemvrie 189%, 
sânt o pată pentru partidul liberal, modul cum 
guvernul a căutat să îndrepteze această gre- 
şală, nu a înlăturat pata ci a îngreuiat-o şi 
mai mult. E clar, că într'o ţară ca a noastră, 
priacipiile nu au putere înaintea mulţimii La 
noi trebue să vedem ceva palpabil, fiinţa, per- 
soanele. Numai ceeace se vede, are putere; 
principiul ca principiu nu are efect. Nu e vorbă 
de violare de lege şi de respect de lege ca 

principiu; e vorba de acela, care violează legea 
şi de acela care o respectă, ca persoană, La 
orce violare de lege şi la orce falsificare de 
alegere trebue să fie un violator de lege şi 
un falsificator de alegere. Şi dacă s'a falsificat 
votul la alegerea dela 1 Noemvrie din Bucu- 
reşti, dacă s'a violat legea în privinţa orelor 
10, cine a fost falsificatorul votului şi viola- 
torul legii? Cine a putut falsifică buletinul şi 
plicul electoral, în cât să fie aşa subţiri şi stră- 
vezii, şi cine a, ticluit urnele cu acea deschi- 
zătură, strâmtă, ca sa se distingă îndată voturile 
guvernamentale de acele ale opoziţiei, adică 
să fie votul pe faţă, contra prescripţiunilor le- 
gii? Cine? In scriptele comunei trebue să fie 
mica cheltuială pentru urnele ad hoc, coman- 
date de un ajutor comunal, şi tipăritura acelor 
buletine trebue să fie ticluită de primar sau 
de un organ administrativ. Aceste persoane 
sânt dar violatorii secretului votului şi falsi- 
ficatorii tegil. Şi fiindcă în ţară la noi prin- 
cipiul nu se simte, dar persoanele se văd, nu-mi 
importă ce declamă în Monitor ca frumos prin- 
cipiu d. ministru de interne. Dacă violare de 
lege a fost, ce faci violatorului? Dacă falsi- 
ficare a fost, ce face falsificatorului? Iacă toată 

întrebarea practică pentru onesta aplicare a 
unui principiu. 

Falsificatori? Primarul e violatorul şi fal- 
sificatorul, ajutorul de primar e ticluitorul 
acelei urne, pe care d. ministru de interne o 
declară o falsificare a votului; dar aceştia, 
continuă să fie în fruntea partidului naţional 
liberal pe lista noilor aleşi.:Bi sânt şi astăzi 
în fruntea capitalei, şi această fiinţare a doi 
violatori de lege însemnează, că vorba cu 
respectul legilor este o ironie şi o ipocrizie. 
Fiinţarea acelor două figuri, care din deci- 
ziunea, de disolvare a d-lui ministru de interne 
sunt stigmatizate ca violatori de lege, este o 
sfidare dată întregului principiu de legalitate. 
Prin urmare, la Bucureşti, alegerea colegiului 
I este o dovadă în contra guvernului de astăzi. 

Dar la laşi? La laşi, guvernul a făcut ce 
a făcut, dar e mare discuţie asupra cuvintelor: 
sa aliat, ba nu s'a aliat; s'a contopit, ba nu 
s'a contopit. Dar aici nu e vorba de cuvinte. 
Faptul este, că a conlucrat cu socialiştii ca 
să obţină succeşul la col. I. Apoi, d-lor se- 
natori, ca un guvern, care are stăpânirea do 
fapt, poate să obţină succes la alegeri, aceasta 
o ştim cu toţii. Intrebarea este: cu ce preț? 
Dacă este cu disprețul tuturor principiilor, 

dacă este cu disprețul ordinei de Stat, dacă 
este cu orce preţ, —fireşte că are să aibă 
majoritate. Dacă vine un guvern monarhic 
constituţional şi face înţelegere pentru îm- 
preună-lucrare cu socialiştii, apoi fireşte că o 
să aibă majoritate. Dacă însă nu a avut tre- 
buinţă de acea conlucrare la Iaşi ce abera- 
țiune este aceasta, ca să se ralieze sau să 
conlucreze cu socialiştii ? 

G. Mârzescu. Cer cuvântul. 

Trru MAIORESCU. Şi dacă a avut trebuinţă, 
atunci alegerea colegiului I dela Iaşi este 
pătată, şi ce a eşit la, Iaşi, este în contra ac- 
tualului guvern. 

Dar, d-lor, pentru că chestiunea are legătură 
în momentul de faţă, cu neliniştea care este 
la, sate, aş voi să o clarificăm între noi. Cum 
s'a petrecut împreună lucrarea guvernului cu 
socialiştii la laşi? Fusese d. ministru pre- 
zident în persoană acolo, primise depeşi de 
adesiune din ţară, ţinuse un discurs sub pre- 
zidenţa onor. d. Mârzescu, căruia i se uitase 
conlucrarea cu d. Aurelian la chestia Mitro- 
politului. Aceasta o presupun, fiindcă în ace- 
laş timp, în care d. Sturdza ziceă la. Cra- 
iova că aurelianiştii au viciat atmosfera morală, 
a ţărei, pentru d. Mârzescu făceă excepţie; 

numai d-sa nu eră cuprins între acei miniştri 
aurelianişti, cari au viciat atmosfera morală 
a ţărei. Aşa se explică cum, sub prezidenţa 
onor. d. Mârzescu, se ţin la Iaşi întrunirile 
politice, la care vorbeşte d. ministru-prezident. 

Onor. d. Mârzescu a înfiinţat o gazetă pentru 
alegeri, Propaganda, foaia partidului naţional 
liberal din Iaşi. In această propagandă citesc 
deodată — şi eu am şi semnalat-o în foile 
opoziţiunii, — următoarele rânduri înaintea. 
zilei de alegeri: 

«Voim însă să atingem mai de aproape o 
«altă cestiune şi anume: primirea de a fi- 
«gură pe lista naţional-liberală şi a doi can- 
«didaţi socialişti. Acest lucru l-a admis, fără 
«nici o discuţiune, atât comitetul politic cât 
«şi întreaga adunare generală a partidului 
«naţional-liberal». 

Felicitările mele întregei adunări a parti- 
dului liberal-naţional pentru uşurinţa cu care 
a primit asemenea lucru. 

G. Mârzescu. Sânteţi foarte bine crescut. 

Trru MAroREscv, (continuă a citi): «Insem- 
«nătatea lui credem că nu poate scăpă din 
«vederea nimănuia. Primirea a doi socialişti 
«pe lista naţională liberală s'a făcut absolut 
«fără nici o condițiune şi fără măcar ca această, 

«conlucrare să poarte numirea de alianță. 
«Socialiştii se vor bucură de cea rmai deplină 
«libertate de gândire şi acţiune». 

Apoi da, de aceea se miră oamenii acum 
că nu le lăsaţi acțiunea. | 

«Ei vor puteă emite orce părere, propune 
«orce măsuri». 

Bine, d-lor, în ce ţară sântem? Apoi so- 
cialiştii, într'o ţară cu libertatea presei, ca 
a noastră, şi-au spus foarte clar, cari sunt 
vederile lor. Adevărul, de exemplu, o foaie 
foarte consecuentă şi foarte răspândită, este 
în mod deschis o foaie anti-monarhică, anti- 
dinastică. D. Radovici din Ploeşti într'o vreme 
şi-a bătut joc în modul cel mai insolent de 
religia ortodoxă, de Sf. Troiță, de Paşti. So- 
cialiştii sânt din principiu anti-monarhici, sânt 
din principiu anti-religioşi, dar mai ales anti- 
militari, şi ei vor căută totdeauna să răsvră- 
tească pe soldaţii de jos în contra ofiţerilor. 
Moş-Teacă şi alte foi de această natură sânt 
răspândite şi se răspândesc. 

In limita libertăţilor publice, socialiştii pot 
să lucreze, sânt liberi să-şi exprime convin- 
gerile lor în presă şi în parlament, cât nu 
vin în conflict cu legile ; iar dacă vin în con- 
flict cu legile, să fie trimişi în judecata in- 

stanţelor competente. Aceasta e foarte clar. 
Din partea socialiştilor nu mă miră; ei sânt 
consecinţi cu convingerile lor. Dar care guvern 
monarhic, faţă cu un partid care este făţiş 
anti-monarhic, anti-religios, anti-militar, va 
primi pe aceşti oameni ca asociaţi în politică, 
în administraţiune, îi va pune pe lista con- 
siliilor comunale şi-i va admite în aceste con- 
silii. Care? Nici unul şi nicăieri, afară de 
guvernul d-lui Sturdza în România. Pentru 
prima oară s'a întâmplat la noi, pentru prima 
oară sa văzut un guvern constituit întrun 
Stat monarhic, să pună pe socialişti ca so- 
cialişti, cu această declarare a foaiei d-lui 
Mârzescu, pe lista guvernamentală la alegerile 
comunale şi apoi ca ajutoare în consiliile co- 
munale. 

D-lor senatori, se poate zice — s'a încercat 
să se zică, —că în oraşele mari, la Iaşi, este 
numai luptă de idei, fără pericol, oamenii fiind 
acolo mai inteligenţi. D-nii Crupenski, Stere, 
Radovici sânt «tineri genoroşi», cum ziceă d, 
Sturdza (nu ştiu cum îi numea d. Vizanti), băeţi 
buni şi fii ai liberalilor, cum îi numeă alt 
orator guvernamental la Botoşani; oameni de 
viitor, cum îi numeă un biet profesor la Bu- 
cureşti. Dacă îi primeşti pe câţiva din ei în 

consiliile comunale, ce pericol este acesta! A! 
la sate ar fi altceva: Dar în oraş se poate 
admite. Nu e vorbă, în Comuna dela Paris 
s'a, cam şters linia de demarcare între socialişti 
şi anarhişti, cu incendiile dela 1871. Dar cunosc 
o poezie a unui actual funcţionar guverna- 
mental, care îndeamnă pe români să celebreze 
ziua înfiinţării Comunei dela Paris în 1871. 
Dar bine, d-lor, dacă pericolul propagandei 
acesteia, este mai ales la sate ca chestie agrară, 
nu uitaţi că fiul săteanului este şi militar, şi 
aici aveţi a doua adevărată primejdie. In oraşe, 
la Iaşi şi în Galaţi, sânt comandamentele 
militare, fii de ţirani sânt acolo concentrați 
în cazarme; ei, dacă m'au ştiut să citească şi 
să scrie, învaţă în decursul milităriei. Când 
înaintea soldatului din Iaşi, pe cazarma dela, 
Copou fâlfâie .stindardul tricolor al ţărei şi al 
Regelui, jos pe ospelul comunal din oraş fâltâe 
stindardul d-lui Stere ca ajutor de primar şi 
stindardul de jos zice celui de sus: urmează-mă, 
pe mine în idei şi acţiuni! Aceasta este o 
perturbare a ordinei elementare ; aceasta nu 
poate să izbutească, decât unde a izbutit: la 
răscoala ţărănească pe care o vedeţi. 
Fireşte, ce face acum d-nul ministru de in- 
torne? Vine în Cameră şi trebue să se pro~ 

nunţe în contra acestor mişcări, trebue să 
zică că n'a fost alianţă din partea sa cu so- 
cialiştii, trebue să acopere nechibzuita lucrare 
din alegeri. Eu am relevat această monstruo- 
zitate, dar la început mi s'a răspuns din par- 
tea acelora, cari susţin guvernul: este bine să 
se facă aşă, sânt tineri de progres. Azi din 
contră vrea să se facă parcă n'a fost nici o 
înţelegere cu guvernul. Dar înţelegere şi con- 
lucrare a fost, cel puţin cu o parte din so- 
cialişti, şi a fost o nouă groşală care sa co- 
mis, iar acum este o nouă pocăință. 

Iată d-lor, ce însemnează neliniştea în pri- 
vinţa politicei nechibzuite a guvernului. Sânt 
atâtea fapte, care sânt începute de guvern, 
şi care peste câte-va luni trebue să fic recti- 
ficate de acelaş guvern, în cât toată încre- 
derea în guvern este dispărută din această, 
țară şi toată activitatea d-tră este zădărni- 
cită. După ce se făcuse greşala cw Mitropo- 
ditul, ați avut multă vreme de întrebuințat ca 
să, se rectifice. După ce s'a reînceput greşala, 
la Craiova, trebue să pierdeţi atâta timp cu 
tratativele, prin care să înpăcaţi pe Aurelia- 
nişti şi să se reetifice eroarea dela Craiova, 
După ce guvernul a făcut greşala cu încura- 
jarea socialiştilor în alegerile comunale, tre- 

bue să-şi consume puterea, cu repararea acestei 
greşeli. 

Cu asemenea rectificări de perpetue greşeli 
ale unui ministru prezidont e evident, că nu 
se poate deşteptă nici o activitate serioasă, 
întrun partid. De aceea m'am crezut în drept 
a anunţă interpelarea aceasta, şi a mă plânge 
de lipsa de direcţie politică a actualului 
guvern. 


După desvoltarea interpelării reproduse 
mai sus, răspunde ministrul-prezident Di- 
mitrie A. Sturdza. Apoi se dă din nou cu- 
vântul d-lui Maiorescu. 


REPLICA D-LUI MAIORESCU. 


Domnilor Senatori. Înţeleg că într'o discuţie 
politică să se atingă în toate fazele ei per- 
soana şi activitatea politică a cui-va. Mărtu- 
risesc însă, că nu-mi dau bine seamă de fo- 
losul car& ar rezultă pentru viaţa publică, 
dacă, s'ar atinge viaţa privată sau credinţele 
individuale ale cui-va, când nu sânt manifes- 
tări politice. 

D. ministru-prezident, la o discuţie politică, 
curat politică, îmi răspunde mai înainte de 
toate personal şi personal privat, ce credinţă 
religioasă am eu şi ce activitate am eu cą 

advocat. Ce are a face aci în Senat credinţa 
mea personală? Eu nu mă sfiesc şi nu m'am 
sfiit nici ca ministru să spun şi înaintea Inal- 
ţilor Prelaţi şi înaintea unui Senat conser- 
vator, necum înaintea unui Senat liberal, că 
sunt liber cugetător, dar am, am avut şi am 
profesat totdeauna cel mai mare respect pentru 
religiunea constituită a Statului, am arătat, 
am dovedit şi am păstrat totdeauna relaţiuni 
respectuoase cu Sinodul. Ce are a face’ scru- 
tarea conştiinţei mele individuale? Ce, cre- 
deţi că are să-mi fie teamă de convingerea 
mea? Credeţi că se poate luă în nume de 
rău, de un Senat liberal, când ar afirmă cine-va 
libera, lui cugetare? Dar de când partidul li- 
beral este eclesiastic? dar de când este un 
titlu pentru d-v., ca să scrutaţi credinţa reli- 
gioasă ? 

Vedeţi şeful partidului liberal de azi! 

Advocat! Doamne, d-lor, şi de aceasta mă 
întreabă un şef liberal? Eu sânt fiul unui pro- 
fesor de universitate, tatăl meu nu mi-a lăsat 
nici un ban moştenire, eu sânt fiul muncei 
mele personale. Să fi fost născut din familia 
boerească Sturdza, să fi avut moştenire dela, 
tatăl meu moşii, să fi avut timp să mă ocup. 
exclusiv de politică, poate o făceam şi eu 

pe lângă literatură. Dacă am fost născut să- 
rac, aceasta mi-o impută în Senat şeful par- 
tidului liberal? 

Dacă am studiat aşă în cât să-mi agonisesc 
mijloacele de existenţă cum pot, aceasta este 
un lucru care mi-l relevaţi ca un demerit? 
Apoi aceasta este dela Regulamentul organic, 
aceasta este dela 1838, aceasta e reacţionar. 
Liberala mea profesiune ca advocat vă inte- 
reseuză într'o discuţie politică? Am venit cu 
licenţa în drept şi am ţinut-o mult timp în 
sertar fără, să uzez de ea, am profesat ştiinţă 
cum am putut, am făcut literatură cum m'am 
priceput fără a face politică, pănă când un 
ministru conservator, răposatul Costaforu, m'a 
îndemnat să intru şi în politică. Se întâm- 
plase scandalul din sala Slătineanu, eraţi pe 
atunci la minister cu Ion Ghica. Atunci voiă 
să abdice Principele-Domnitor şi l-a împe- 
dicat d. Lascar Catargi şi astfel a scăpat 
țara de primejdie. Atunci s'a, adresat Costa- 
foru şi mi-a zis: ce faceţi cu literatura, dacă, 
țara e în pericol? M'a convins şi am intrat 
în politică. În urmă a venit generalul Tell şi 
a zis că nu pot; să fiu şi la laşi profesor şi 
deputat la Bucureşti, şi am crezut că nu este 
de demnitatea mea ca pentru leafa, de pro- 


387 


fesor să nu viu ca deputat la Bucureşti, după 
ce am intrat odată în politică. Am venit la 
Cameră, şi generalul Tell m'a considerat de- 
misionat. Şi am stat 13 ani dat afară, din pro- 
fesorat şi afară din or-ce funcţie budgetară, 
cu rezerva a doi ani de minister. Şi ce eră 
sa fac? Aveam şi eu familie, să pierim de 
foame? Treaba mea. Am preferit să nu pie- 
rim de foame şi m'am agăţat de acea meserie 
şi m'am susţinut ca advocat. Şi aceasta îmi 
imputaţi mie, că mi-am câştigat viața din oste- 
melile mele, din profesiunea mea? Eu vă felicit 
pentru şeful ce-l aveţi şi pentru părerca care 
transpiră din vorbele sale. 

GENERAL Carancr. Il respectăm şi îl ve- 
nerăm. 

Tiru MAIORESCU. D-le General, recunosc că 
este foarte disciplinat partidul liberal în ma- 
joritatea sa din Senat, şi este o justă expre- 
sie a acestei discipline, dacă acel care o pă- 
zeşte în contra opoziţiunii este un general ca 
-d-voastră — ce e drept, din armata sârbească, 
dar general. 

GENERAL CATARGI. Nu are a face, sânt cetă- 
tean român şi am drept de a vorbi aci. 

Tiru MAroREscU. Nu e vorba aici de disci- 
plina militară, aici e vorba de libera părere, 

şi a mea este democratică şi liberală părere, 
în contra reacţionarei păreri a actualului şef 
al partidului liberal. 

GENERAL CATARGI. Majoritatea protestează. 

Trru MaronEscu. Protestează numai condu- 
cătorul disciplinei majorităţii. Dar chestia nu 
ne eră, d-lor, pentru neînsemnata mea per- 
soană privată, nici pentru advocatura mea, 
nici pentru intima mea credinţă religioasă. 

Chestia, eră: guvernul ce direcţie [dă ţării 
ca să inspire încredere în momentele grave 
de faţă? Ce siguranţă ne dă pentru mersul 
lucrurilor publice? Şi aci din toată prea lunga 
mea, vorbire de adineaori, o idee sper că a 
fost destul de lămurit exprimată: între vorba 
unui şef de guvern, care are să inspire încre- 
derea ţării în conducerea partidului, şi între 
acţiunile lui trebue să fie conformitate. Şi 
când între vorbe şi între fapte, sau chiar în- 
tre vorbă şi între vorbă, este o aşă contra- 
dicţie încât se bat în cap, nu asupra unor 
chestii de a doua mână, ci asupra unor che- 
stii de importanţă capitală, atunci lipseşte în- 
crederea ţării în acest cârmaciu şi ţara merge 
şovăind. 

Şi m'am încercat să dovedesc că este deo- 
sebire între sensul -şi sensul lui, necum între 

vorbele şi faptele lui, nu asupra unor chestii 
indiferente, ci asupra unor chestii capitale. 
Este lucru capital, când şeful unui partid, în 
momentul când devine şei, afirmă la Orfeu, 
că trebue să ne amestecăm în contra barba- 
riilor ungureşti, şi când vine la guvern zice 
că nu trebue să ne amestecăm şi face scuze. 
Este capitală chestia, când vine un şef de 
partid şi zice: aşă trebue să se liniştească Si- 
nodul şi Biserica şi ţara în conflictul mitro- 
politan, şi după ce aafirmat aşă în Senat şi a 
lăudat pe d. Aurelian, vine şi spune, tot înaintea, 
ţării, că s'a înjosit Sinodul şi Biserica şi d. 
Aurelian a viciat atmosfera morală a ţării. 
Când vine acelaş şef de guvern şi prezintă 
aci legea Casei rurale şi tot d-sa o zădărni- 
ceşte în secţii. 

Asemenea este o periculoasă contrazicere 
când primeşte în administraţia comunei Iaşi 
pe socialişti şi acum vine şi ne vorbeşte că 
socialiştii ca socialişti nu sânt buni, ci numai 
dacă sânt convertiți, dacă trec în partidul na- 
ţional-liberal. Nici n'am înţeles comparaţia ce 
face d-sa cu radicalii în partea conservatori- 
lor. Ce are aface? D. Panu, pănă acum câtvă 
timp radical în manifestările sale, recunoaşte 
că convingerile acestea nu sânt astăzi opor- 

tune pentru ţara .noastră, le lasă laoparte şi 
intră, în partidul conservator ca conservator 1). 
Puteţi găsi că este din partea d-lui Panu o 
prea mare sinceritate or slăbiciune, şi că mai 
mai bine ar fi fost, dacă n'ar fi fost mai îna- 
inte radical pentru ca pe urmă să devină con- 
servator; dar partidul conservator care pri- 
meşte pe un om de talent când vine şi zice: 
eu sânt conservator, nu-i puteţi reproşă ni- 
mic, absolut nimic, precum nu se poate re- 
proşă nimic dacă d. Macri, fost radical, a pă- 
răsit radicalismul şi a intrat în partidul liberal. 
Aceasta este foarte bine pentru partidul li- 
beral. Şi încă permiteţi-mi să fac o mică deo- 
sebire: parcă stă mai bine când un fost ra- 
dical ca d. Panu intră într'un partid din opo- 
'ziţie, decât când un fost radical, ca d. Macri 
intră într'un partid care este la guvern ; căci, 
de! la guvern ademenirile sânt mai mari. 
Dar oare socialiştii şi-au părăsit ideile lor 
socialiste luptând alături cu d-voastră ? A de- 
clarat d. Stere: eu părăsesc pe socialişti pen- 
tru a mă face naţional-liberal? Dacă ar fi 
declarat aşă, n'aş aveă nimic de zis; dar când 
luptă socialiştii ca socialişti împreună cu un 


1) Dar pe urmă a trecut iar la liberali. 

guvern monarhic, este o confuzie care aduce 
rătăcire... 

G. Mârzescu. Aci vă înşelaţi, vă voi do- 
vedi mâine că aci vă înşelajţi. 

Trru Maiorescu. Aştept dovada dela d. Stere 
şi dela ceilalţi pe cari i-aţi primit pe lista 
d-voastră, aştept dovada dela capii partidului 
socialist ca să vină şi să zică cum a zis-o d. 
Panu aci; şi când vor veni socialiştii şi vor 
zise : am părăsit ideile noastre şi ne-am în- 
rolat în partidul naţional-liberal, voi felicită, 
partidul naţional-liberal. Dar pănă nu va fi 
aşă, rămâne aceasta ca o procedare mai mult 
pentru a aruncă nisip în ochii oamenilor. V-a 
strâns cu uşa situaţia, greşelele d-voastră se 
răsbună acum prin mişcările ţărăneşti, şi acum 
nu mai aveţi ce face, trebue să fiţi pănă la 
oarecare punct în contra lor; în contra şi nu 
prea. Poate voiţi să rămână cevà sămânță, 
pentru viitoarele alegeri. Dacă le faceţi d-v., 
aveţi să striviţi pe socialişti; dacă cumvă le 
face d. L. Catargi, atunci să mai puteţi con- 
lucră cu ei. 

D-lor senatori, mare chestie e chestia ones- 
tităţii politice! Noi adeseori ne uităm la des- 
voltarea statelor mai înaintate în cultură şi 
ne uităm şi la desvoltarea altor state, mai ales 

a celor vecine cu noi. Statul cel mai vecin 
ne e statul ungar cu ministerul său, un mi- 
nister amic al guvernului de astăzi, în special 
al d-lui ministru-prezident Sturdza. Zic în 
special, fiindcă s'a întâmplat aci, în Senat, să 
ne citească d-sa o adresă trimisă de d-sa ba- 
ronului Aerenthal pentru guvernul din Pesta. 
In această adresă spuncă d. prim-ministru : 
d. Tale Ionescu, deputat în Gameră, a citit 
2 acte din Ungaria, vă rog să-mi daţi lămu- 
riri asupra acestor 2 acte. Pănă aci foarte 
bine, d-sa aveă dreptul să ceară aceste lămu- 
riri, însă mai departe adaugă: «aceste acte 
«au servit de bază la un sistem de acuzaţiuni 
«îndreptat în contra persoanei mele ca mi- 
«nistru-prezident. Este dar util, în interesul 
«bunelor relaţiuni dintre amândouă guvernele», 
să aflu ce este cu actele acestea. Ministrul 
nostru de externe nu cere dar numai lămu- 
riri, după cum aveă dreptul său, dar spune 
într'o adresă oficială: am să mă folosesc de 
răspunsul d-voastră, fiindcă opoziţia din lăun- 
trul ţării mă atacă pe mine personal şi fiindcă 
interesul bunelor relaţiuni dintre d-voastră şi 
mine atârnă dela modul cum pot răspunde 
opoziţiei din ţară cu ajutorul lamuririlor d-v., 
de aceea să-mi spuneţi cum stă cu actele. 

S'a mai pomenit una ca aceasta, ca pentru 
luptele noastre interne să vină ministrul de 
externe şi să ceară dela un ministru străin 
să-i deă acte şi să-i spue că este pentru a se 
întări personal în contra adversarilor lui po- 
litici ? 

Dar să trecem, d-lor, peste aceasta. Acel 
guvern străin şi amic al d-lui Sturdza eră pre- 
zidat pe atunci de baronul Banffy. In acest 
moment însă ştiţi că baronul Banffy a căzut. 
De ce a căzut? Urmărim şi noi desvoltarea 
parlamentară din alte părţi, şi ea este foarte 
interesantă în cazul de faţă. Am aflat din ga- 
zetele austro-ungare că baronului Banffy îi 
impută opoziţia că lipsise dela cuvântul său, 
că se arătasc că una a spus şi alta a lucrat; 
aşă pretindeă opoziţia; şi de 7 săptămâni nu 
puteă baronul Banffy să intre măcar în par- 
lament la o şedinţă regulată. Cum intră, îi 
strigă opoziţiă: afară mincinosul ! 

Mare cuvânt, care ne-a încremenit pe toţi, 
şi cu afară mincinosul a stat T săptămâni par- 
lamentul fără să poată măcar să-şi constitue 
biuroul ; tot prezidentul de vârstă e ţinut pănă 
astăzi. Şi numai atunci i s'a iertat baronului 
Banffy să mai vorbească în parlamentul ungar, 
acum o săptămână, când a venit să anunţe: 

mi-am dat demisia. Şi a răsutlat opoziţia cât 
pentru încrederea ce se cuvine cuvântului pri- 
maului-ministru. 

Ei, e violentă lupta politică dincolo. Noi 
sântem mai moderați; noi îmbrăcăm o inter- 
pelare, eşită din tot simţimântul de indignare 
al unui opozant, în forma parlamentară : am 
onoare a interpelă pe d. prim-ministru asupra 
lipsei de... direcţie în politica, d-sale. 


121. 


Răspuns d-lor: general Catargi, general Budişteanu 
şi general Mârzescu în chestie personală 


Sedința Senatului la 10 Fevruarie 1899 





Domnule Preşedinte, 


Este regulă de bună-cuviinţă parlamentară 
ca atunci, când în urma discursului unui mem- 
bru al parlamentului, colegi de ai săi se cred 
siliţi să facă chestii personale, oratorul dintâi 
să se explice în privinţa lor. Voi îi foarte scurt 
în aceste explicări, nu este în obiceiul meu 
de a face chestii personale. 

Incep cu d. general Catargi, în privinţa că- 
ruia, după câte a zis d-sa, discuţia poate fi 
uşor terminată. Un orator parlamentar, mai 

ales unul din opoziţie, este pus sub scutul 
preşedintelui. Câtă vreme preşedintele nu mă 
întrerupe, nu mä chiamă la ordine, sânt în 
drept să mă cred în limitele parlamentaris- 
mului. Când vine un alt senator — ca în cazul 
de faţă— şi anume un chestor, ca d. general 
Catargi, şi mă întrerupe, trebue să-i observ 
după strictul reglement, că nu este în dreptul 
său. Să ia întru aceasta, un exemplu dela pri- 
mul-ministru, care, cum aţi văzut, nu admite 
nici o întrerupere, şi este reglementar să nu 
fie întrerupere. 

GENERAL CArARGI. Aveţi dreptate. 

Trru MAroREsCcU. Am dreptate. D-v. sânteţi 
chestor, păzitorul ordinii, şi nu dv. trebuiă să 
faceţi o desordine regulamentară. Dacă totuş 
o faceţi, eu personal nu mă plâng: eu sânt 
încântat când mă întrerupe cineva. Dacă eu 
nu mă plâng de întreruperea dv., nu trebue 
să vă plângeţi nici dv. de răspunsul meu. Un 
orator ripostează cum poate la o întrerupere 
făr de veste: or e mai viu, or e mai slab, or 
mai piparat, după cum îi vine la îndemână 
în acea clipă. Cine este prea susceptibil la 
riposte, să bine-voiască a nu întrerupe, căci 
altfel se va expune totdeauna la asemenea in- 
cidente. 

Trec la d. general Budişteanu, care a pre- 
zidat ieri când vorbeam, şi am să-i aduc mai 
întâi omagiile mele pentru imparţialitatea, cu 
care a prezidat. Ca membru al opoziţiei m'am 
aflat în curând mai sigur în vorbirea mea sim- 
tind o prezidare sigură. Dar d. general Bu- 
dişteanu mi-a făcut azi o chestie personală 
pentru cele zise în contra d-sale ca fost mi- 
nistru de război, adică în contra ES BONA e: 
lor d-sale cuvinte de atunci. 

D-le general, aveţi mare dreptate în ceeace 
aţi zis azi despre ignoranţa mea în materie 
de arme. O recunosc, sânt cu desăvârşire igno- 
rant în ale armelor. Şi dacă, după cum ziceţi, 
vă vine greu dv. să vă pogoriţi pănă la mine 
cât pentru tehnica, unei arme, mie îmi este o 
adevărată mulţumire să mă înalt pănă la dv. 
şi să vă răspund politiceşte, căci numai poli- 
ticeşte am relevat acele cuvinte ale dv. şi le 
voi mai relevă, şi sânt în dreptul meu de a 
le relevă. 

Eu nu pricep nimic în tehnica armei; dar 
cred că şi dv. pricepeţi prea puţin în politică. 
Insă ministrul de răsboi nu este aci în parla- 
ment pentru tehnica armelor, ci pentru situaţia 
sa politică, şi mă mir cum de nu aţi priceput 
dv. aceasta, odată ce sânteţi în Senat. Minis- 

trul de război este înaintea noastră pentru răs- 
punderea sa politică. Atât pricep eu, ca om 
politic, tocmai eu, care nu mă pricep în ale 
armei. Eu, omul politic, eu, simplul cetăţean 
al ţărei, aştept dela ministrul de răsboi al ţă- 
rei, ca să-mi dea încredere în armata ţărei, 
şi orce cuvânt al ministrului, care slăbeşte a- 
ceastă încredere în mine, cetăţean civil, este 
un cuvânt greşit. 

Este mai mult decât atât. Ciomag sau bas- 
ton?! Trebue să fie ţara noastră pentru ca să 
treacă un aşă cuvânt. Un aşă cuvânt în par- 
lamentul francez, în parlamentul german, zis 
de un ministru de răsboi, l-ar fi spulberat ime- 
diat de pe banca ministerială ca pe un ministru 
nevrednic de a stă acolo. 

D. PREŞEDINTE AL CONSILIULUI, Dim. A. STUR- 
DZA. Nu sânt cuvinte parlamentare acestea. 

D. vICE-PREŞEDINTE, P. OnBescu. D-v. d-le 
Maiorescu, cunoaşteţi cuvintele parlamentare 
şi vorbiţi astfel?! 

Trru Maronescu. D-le prezident, eu sânt un 
parlamentar disciplinat, şi recunosc totdeauna, 
dreptul prezidentului de a mă conduce în des- 
baterile, la cari iau parte şi, după ce am adus 
prezidentului omagiile mele în privinţa des- 
baterilor de ieri că au fost conduse cu im- 

parţialitate, nu aş puteă aduce aceleaş omagii 
astăzi, dar mă supun. Retrag orce cuvânt care, 
în înalta dv. experienţă parlamentară, vă pare 
că a trecut peste limitele cuviinţei. 

P. P. Carr. Voim şi noi să ştim, care cu- 
vinte nu au fost parlamentare? 

Sr. PERIETZEANU-Buzăv. Cuvântul nevrednic. 

Trru Marogescu. Retrag orce cuvânt, pe care 
îl crede neparlamentar d. prezident. 

P. P. Carr. Retrage «nevrednic» şi pune 
«nemernic». 

Trıru MAroREscU. Cuvântul «nemernic» l-a în- 
trebuinţat d. Sturdza în contra fostului gu- 
vern, în chestia transilvană, şi nu l-a retras. 
Dacă l-aşi găsi parlamentar, l-aş întrebuinţă. 
Dar nu-l găsesc parlamentar şi nu vreau sa 
mă iau după exemplul d-lui Sturdza, 

Cu onor. d. Mârzescu va fi şi mai uşoară 
explicarea. 

Chestia, socialiştilor? Apoi, onor. d-le Mâr- 
zescu, am citit exact din Propaganda dv. cum 
spuneaţi că s'a făcut această conlucrare elec- 
torală. Adică socialiştii, spuneaţi dv., cu ale 
lor idei, fără a să fi fuzionat cu partidul na- 
ţional-liberal, au fost primiţi pe listă. De aceasta 
mam plâns. Socialiştii, fără să îi arătat ca 
sau schimbat, au fost introduşi în consiliul 

comunal din Iaşi. De aceasta mă plâng, ca 
de o nechibzuită politică a partidului guver- 
namental. Aş fi felicitat pe guvern, şi am 
spus-o aceasta, dacă socialiştii ar fi declarat 
că renunţă la ideile lor resturnătoare pentru 
statul de astăzi şi intră în partidul d-voastră. 
Aceasta ar fi un progres de ordine. 

Ce îmi răspundeţi d-voastră aici, ca ches- 
tie personală? Când zic eu, că socialiştii 
sânt în contra religiunii, în contra dinastiei 
şi în contra armatei, d-voastră întâmpinați: 
iată un discurs al d-lui Stere, în care acesta 
sa pronunţat pentru Rege Apoi atunci d. 
Stere nu mai este socialist? Cu atât mai bine! 
Numai că aceasta nu mai e o chestie perso- 
nală a d-voastră, d-le Mârzescu, ci a d-lui Stere 
şi declararea, că d. Stere a încetat să fie so- 
cialist, ar trebui să fie dată de însuş d. Stere. 
Căci numai cu explicarea d-tale, d-le Mârzescu, 
lucrul tot rămâne încurcat. In chiar foaia d-tale, 
Propaganda, am citit zilele acestea că d-lui 
Stere i s'a cerut demisia din consiliul comu- 
nal de laşi şi că şi-a trimis-o şi că n'a rezol- 
vat-o încă d. ministru Pherekyde. Dar de ce-şi 
dă demisia d. Stere, dacă acuma a intrat în 
partidul naţional-liberal? Cum vedeţi, cu ches- 
tia personală a d-lui Mârzescu nu s'a lămurit 

lucrul şi rămâne aceeaş învălmăşeală cu so- 
cialiştii ca şi mai nainte de alegeri. 

A doua chestie personală a d-lui Mârzescu 
e relativă la conflictul mitropolitan. 

Să-mi permită mai întâi onor. meu coleg, 
pentru corectitudinea parlamentară, să relevez 
câteva, din cuvintele zise de d-sa cu această 
ocazie. Găsesc că este un precedent, care nu 
poate fi admis, ca un senator, fost ministru, 
să vie şi să spue în parlament, fără autorizare 
specială, ce a vorbit între patru ochi cu Re- 
gele, atunci când a fost în minister. Ce a vor- 
bit un ministru cu Regele între patru ochi, nu 
se cade să fie divulgat, şi rău aţi făcut că 
aţi adus în parlament notițele d-voastre per- 
sonale despre ceeace v'a zis Regele. 

G. Mârzescu. Cer cuvântul în chestie per- 
sonală. 

Tıru MAIORESCU. Şi dacă aceasta nu vorbeşte 
în favoarea d-voastră ca om politic, vorbeşte 
însă cu desăvârşire în onoarea Regelui, căci 
cuvintele pe cari vi le-a zis: chestia Mitropo- 
litului trebue împăcată cu asentimentul tutu- 
lor partidelor, erau foarte înțelepte. 

Dar, onor. d-le Mârzescu, de ce faceţi ches- 
tie personală în contra cuvintelor mele ? D-v. 
pretindeţi acum, că aţi rezolvat chestia fos- 

tului mitropolit fără ajutorul şi participarea, 
partidului conservator. Voiţi adică să rectificaţi 
o legendă, care sar fi acreditat şi pe care aş 
fi întărit-o eu cu vorbele mele. 

Nu este exact, că am întărit-o eu prin vor- 
' bele mele; sensul discursului meu a fost că, 
dacă ați aranjat d-voastră cum aţi putut ches- 
tia mitropolitului, de ce d. ministru prezident 
care a zis aci în Senat că bine sa făcut, a 
zis mai pe urmă la Craiova că rău s'a făcut, 
cu ajutorul conservatorilor, şi că aţi viţiat 
atmosfera morală a ţărei? 

Aceasta o zice d.'ministru prezident, eu 
repet numai cuvintele d-sale, şi d-ta îmi faci 
chestie personală mie? Apoi explică-te cu ami- 
cul d-tale d. Sturdza şi spune d-lui Sturdza, 
că nu este adevărat, că ai fi rezolvat conflictul 
cu ajutorul conservatorilor, ci l-ai rezolvat prin 
d-ta singur. 

Şi atunci miră-te, împreună cu mine, cum 
de nu ştie aceasta onor. d. Sturdza? şi dacă, 
o ştie, cum de spune contrariul de ceeace ştie? 
Aceasta este chestia, şi ea nu trebue îndrep- 
tată la adresa mea, ci la adresa d-lui Sturdza. 


122, 


Contra închiderii discuţiunii. Explicarea 
obstrucţionismului 





Şedinţa Senatului dela 20 Martie 1899 


La 17 Martie citeşte d. Alex. Marghiloman 
declaraţia de obstrucţionism, de care se vor- 
beşte în cap. X al introducerii istorice la 
volumul de faţă, şi la 18 Martie o citeşte 
G. Gr. Cantacuzino la Senat. Cu prilejul vor- 
birii în contra închiderii discuţiunii se dă 
următoarea explicare a acestei atitudini a 
opoziţiei parlamentare. 


D-lor Senatori, 


Vă rog să nu închideţi 'discuţiunea, fiindcă, 
în tânăra noastră viaţă parlamentară evenime- 
tul acesta al unei declarări de obstrucţionism 

se întâmplă pentru întâia dată, şi în împre- 
jurările actuale, aşa cum atitudinea eea nouă 
ne-a fost dictată, de adânca noastră convingere, 
lucrul cred că merită mai multă explicare şi 
deplină lămurire. 

D-lor, pentra un stat constituţional în ceea, 
ce se discută în Cameră şi în Senat, fie uneori 
numai o chestie de regulament, se ţese o 
parte a istoriei ţării. Tot ce facem aci, are în 
orce caz importanţa sa. Este o piatră mai mult, 
fie cât de mică, la clădirea întreagă a viito- 
rului ţării; poate fi totdeauna un precedent 
la care se vor provocă generaţiile viitoare: de 
aceea stă însemnat în Monitorul Oficial şi 
se pătrează în arhiva Ţării: Aci este un act 
istoric. 

Când vine astăzi onor. d. Mârzescu şi ne 
numeşte răzvrătitori, d-sa uită din scurta de- 
clarare citită de d. Cantacuzino cuvintele: «sub- 
scrişii senatori sântem hotărâți pe toate căile 
legale, şi în prima linie prin obstrucţionism, să 
ne împotrivim la o mai departe funcţionare 
a d-lui Dumitru Alexandru Sturăza ca prim- 
ministru.» Cum poate d-sa cu acest text în 
mână să vorbească de o declarare de răsvră- 
tire ? Nu stau în declarare cuvintele căile legale? 

Dar, zice d-sa, faptul este ilegal, contrar 

regulamentului. Ce este contra regulamentului? 
A se pune pe toate căile legale? Dar cari sânt 
acele căi legale? Intre altele şi în prima linie: 
păzirea şi întrebuințarea strictă a regulamentului 
Senatului. 

D-lor, trebue să aibă cineva prea puțină ex- 
perionţă şi — scuzați-mă— prea puțină price- 
pere a spiritului parlamentar, dacă nu şi-a dat 
seama pănă acum, că la drept vorbind nici 
odată chestiile importante, cari se hotărăsc 
întrun parlament, nu sânt chestii de majori- 
tate în contra minorităţii, ci sânt un fel de 
transacţiune, fie tăcută. fie pe faţă, între ma- 
joritate şi minoritate. In toate chestiile, orcât 
ar fi de aprinse desbaterile noastre aci, în toate 
chestiile, cari nu ating pănă în ultimul punct 
măduva conştiinţii cuiva, cari nu ating de ec- 
semplu sentimentul naţional, în toate aceste 
chestii este un fel de transacţie între noi toţi. 
Cu toţii ne simţim fii aceleiaşi ţări şi în tim- 
puri normale facem o lucrare comună. Foarte 
adeseori s'au întâmplat treceri peste regula- 
ment; foarte adeseori s'a întâmplat şi sub con- 
servatori ca să se zică într'o secţie: «legea 
aceasta, nu o mai citim. Avem încredere. Nu- 
mim îndată un delegat». Foarte adese s'a în- 
tâmplat ca să se prezinte o lege astăzi şi tot 

astăzi să se ia în discuţie. Aşa este. Dar atunci 
s'a întâmplat astfel, pentru că în această tran- 
sacţie, despre care vorbeam, în acel senti- 
ment comun dintre majoritate şi minoritate 
se lăsă cu un fel de îngăduială ca să se facă 
lucrarea, să se grăbească o lege pe care ma- 
joritatea, o crede folositoare, iar minoritatea, 
nu o crede aşa de gravă încât săi se împo- 
trivească, din toate puterile ei. Numai în aceste 
limite lucrarea prin majorităţi are înţeles va- 
labil, dar mai departe nu. 

A venit şi Banffy, ca şi d. Mârzescu, cu 
teoria absolută a majorităţii în Camera un- 
gară şi a căutat să o ducă pănă la acea idee 
absurdă, că ţara poate să fie înăbuşită chiar 
când este vorbă de onoarea ei, prin brutali- 
tatea votului cu bile (Aplause din partea mi- 
norităţii), 

Dar această, teorie a simplei adunări şi scă- 
deri de voturi, care are valoare pentru mate- 
maticii numărători (ilaritate), nu poate fi con- 
siderată ca adevăratul spirit constituţional. Şi 
în zadar Banffy se adresă Impăratului zicând; 
unde o să ajungem, când minoritatea va în- 
vinge majoritatea! El n'a putut împedică pe 
minoritate să răstoarne pe Banffy strigându-i : 
afară mincinosul ! 

Sânt dar chestii, unde este o ruşine dea 
face apel numai la votul brutal al numărului. 
Cu teoria majorităţilor nu puteţi veni în toate 
chestiile, puteţi veni numai în chestiile obiş- 
nuite. 

Eu, care vă vorbesc aci, d. Cantacuzino care 
va citit declaraţia, d. Carp care a semnat-o, 
nici unul din noi n'am făcut parte din opo- 
ziţia unită de acum 12 ani şi nam părăsit 
parlamentul. Ai făcut d-ta parte din ea, d-le 
Mârzescu, a făcut parte d. Pallade, d-ta ziceai 
în contra lui Ioan Brătianu: regimul corupţiei 
şi al teroarei! Eu nu mă asociam atunci la 
acest fel de luptă; căci în conştiinţa mea ca 
şi în a d-lui Cantacuzino şi a d-lui Carp, a- 
cestea, erau disensiuni poate legitime, dar numai 
în chestii interioare. Dar când e vorba de ches- 
tii, cari după cum credem noi ating demnitatea 
naţională, în străinătate, atunci trebue să în- 
ceteze forma mai blândă a îngăduinţelor par- 
lamentare cu tertipurile de simplă numărare 
de voturi. 

Şi fiindcă noi sântem oameni de ordine, am 
zis că noi obstrucţionismul îl înţelegem pe toate 
căile legale. Iar dacă d. Mârzescu şi onorabilul 
d. ministru de culte ne întreabă : ce însemnează 
aceasta? noi le răspundem următoarele: toate 

regulamentele unei adunări legiuitoare, orcare 
ar îi, dacă se interpretează de opoziţie con- 
form dreptului strict, pot paraliză lucrarea, 
unei adunări legiuitoare. 

Ce, credeţi că obstrucţionismul din Camera 
vieneză, din camera ungară, din Camera en- 
gleză, s'a făcut afară din ordinea regulamen- 
tară ? 

Voci. Acestea nu sânt contra închiderii. 

ALTE vocr. Veniţi la chestie. 

ALTE voci. Lăsaţi pe unguri. 

BRABEŢEANU. D-le preşedinte, de ce nu uzati 
de dreptul dv. de a chemă la ordine pe în- 
trerupători ? 

VICE-PREȘEDINTE CRĂTUNESCU. Credeţi că este 
în chestie, când se atacă Constituţia? 

BRABEȚEANU. Atunci de ce nu-i luaţi cuvântul? 

VIIşOREANU. Să vie la chestie. 

T. Maiorescu. Intre regulele parlamentare, 
cu cari sânt obişnuit, este şi aceasta, că eu 
nu pot să fiu chemat la respectarea regula- 
mentului decât de d. prezident, iar nu de d. 
Viişoreanu. Peste vorbele d-lui Viişoreanu trec 
ca şi cum n'ar fi vorbite. Mă supun însă tot- 
deauna la observaţiile d-lui prezident. 

Aşa dar pentru a explică, ce este pentru 
noi calea, legală, de aceea cer prelungirea, dis- 

cuţii. Calea legală însemnează între altele şi 
observaţia strictă a regulamentului, aşa a în- 
semnat la Londra şi la Pesta şi la Viena. 

VeERGATI. Nu mai vorbiţi de Pesta, mă re- 
voltaţi când aud. Ziceţi ca la noi. 

VICE-PREŞEDINTE CRĂTUNESCU. Nu întrerupeţi, 
d-le Vergati. 

T. Maronescu. Credeam să fac cel mai plă- 
cut omagiu d-lui prim-ministru care este ab- 
sent, dacă fi aduc aminte de Budapesta. 

Aşa sa început obstrucţiunea şi la Londra, 
în Anglia, patria constituţionalismului. Decla- 
rarea noastră însemnează aşa dar, că pănă 
acum am trăit cu oarecare îngăduinţă între 
opoziţie şi majoritate, şi astfel s'a putut legi- 
ferà mai uşor. Cu stricta aplicare a regula- 
mentului de acum înainte, nu se mai poate. 
“Toate regulamentele Corpurilor legiuitoare pre- 
văd un fel de mers încet şi prudent pentru 
toate lucrările, mai ales pentru proiectele de 
lege. Aşa, când în regulamentul nostru stă 
că în secţiuni trebue citit întâi un proiect de 
lege, se poate ca o secţie să treacă peste a- 
ceastă dispoziţie, când toţi membri prezenţi 
se învoiesc la aceasta. Dar când unul singur 
nu se învoieşte, nu se poate călcă regulamentul, 
proiectul trebue citit. 

După cum ne-a mărturisit d. Mârzescu în 
secţia d-sale, d-nii general Manu şi Gh. Panu 
au cerut citirea proiectului de lege asupra în- 
văţământului profesional, însă majoritatea, sec- 
țiunii s'a împotrivit şi a numit îndată un de- 
legat, fără a se fi citit măcar legea. 

"Atunci majoritatea a părăsit calea legală, 
şi noi sântem în drept să constatăm, că în 
această, situaţie încordată, violarea regulamen- 
tului a început din partea dv. 

Atât aveam de zis. 


123. 


Observări asupra sumarului şi asupra regula- 
mentului. (Discurs obstrucţionist) 


Şedinţa Senatului dela 21 Martie 1899 


D. secretar, Al. Viişoreanu, dă citire su- 
marului şedinţei precedente. 

Tiu MAroREscU (asupra sumarului): D-le 
prezident, în sumarul şedinţei de ieri, aşa cum 
ni l-a citit onor. membru al biuroului, nu văd 
trecută însemnarea, dacă prelungirea şedinţei 
dela 5 ore mai departe s'a făcut cu majoritate 
de două treimi, conform art. 16 al regula- 
mentului, care zice: 

«Şedinţele se închid la 5 ore seara, afară 
când două treimi din membrii prezenţi vor cere 
prelungirea şedinţei». 

Prelungirea şedinţei nu se poate face decât 
constatându-se numeric, că sunt două treimi 
din senatorii prezenţi, cari admit aşa ceva. 
Dacă, se face fără o aşa constatare, se violează, 
regulamentul. 

Deocamdată procesul-verbal ce ni s'a citit, 
violează regulamentul în această privinţă, şi 
bănuesc că nu numai nu s'a constatat numeric, 
că sânt două treimi, din care cauză nici nu 
s'a trecut în sumar, dar că în acel moment 
nici nu eră numărul regulamentar al sena- 
torilor prezenți, pentru a ţine şedinţă şi a luă, 
o deciziune. 

Cu atât mai mult am insistat asupra acestui 
punct, cu cât odată ce în un asemenea mod 
nelegal s'a continuat şedinţa ieri, şedinţă fără, 
fiinţă legală, s'a mai luat o deciziune cu totul 
extraordinară, nu voi să întrebuinţez cuvântul 
nepotrivit al d-lui Mârzescu <extra-legală». 

N. Caiunescv. Dar eră potrivit. 

T. Maronescv. Sa luat deciziunea extra- 
ordinară, de a se ţine, ca ne altă dată în ţara 
aceasta, şedinţă Duminică dimineaţa, unde ? 
în Senat, în acea corporaţiune legislativă, caro 
are onoare să numere între membrii săi po 
Înalţii prelați ai bisericei statului. 

O Voce. D-ta eşti liber-cugetător. 

T. Marogescv. Această extraordinară deci- 
ziune cum s'a luat? Voim să stabilim prece- 
dentul care-l crează Senatul liberal ca să, lu- 
creze. Art. 16 din regulament zice : «Inceputul 
şedinţei este hotărît pentru ora unu dupe 
amiazi, rămânând deplină facultate Senatului 
de a hotări alte ore mai de dimineaţă sau 
mai târziu. Guvernul va fi încunoştinţat din 
vreme despre o asemenea schimbare a orei» 
şi în sumarul şedinţei şi-a luat însărcinarea 
d. redactor al acelui sumar de a spune anume 
că guvernul a fost înştiinţat, grije ce n'a luat, 
pentru a spune că şedinţa s'a prelungit cu 
2/,; în adevăr, nouă, senatorilor ne importă, 
ca să nu fie surprins guvernul cu lucrările! 
Iar legitimarea lucrărilor prin constatarea vo- 
tului a 2/, nu ne importă! Este o notă carac- 
teristică pentru înţelegerea biuroului asupra 
relaţiilor dintre Senat şi guvern în deosebire 
de relaţia dintre lucrările Senatului şi regu- 
lamentul său. 

Aş întrebă biuroul, dacă, pentru ca o şe- 
dinţă, care după regulament are să înceapă 
la unu — şi noi am hotărît să înceapă la 2 
— în împrejurări normale să se continue peste 
5 ore se cere votul a ?/,, dacă — zic — pentru 
a se luă o măsură cu totul extraordinară de 

a se începe şedinţa dimineaţa la 9 ore, fără 
a se spune pănă când să continue, nu se cere 
tot votul a 2/,? Care ar fi idea legiuitorului 
pentru continuare... 

D. PREZIDENT, N. Gane. Vă rog, spuneţi ce 
observaţiune aveţi de făcut asupra sumarului. 

T. Maronescu. Prea bine, este prima che- 
mare la cestiune ce-mi faceţi, iau act şi voi 
continuă. 

Cred dar că, pentru ca să se facă o şedinţă 
la altă, oră decât cele prevăzute de regulament, 
ce cere votul a 2/,, şi atunci este ilegală şe- 
dinţa noastră de astăzi Duminecă dimineaţa. 
Astfel s'ar comite absurditatea de interpretare, 
ca, să se înceapă o şedinţă la 9 ore fără a se 
cere ?/, şi să se sfârşească la 5 ore şi deabiă, 
atunci, adecă, dupe desbatere de 8 ore, să se 
ceară ?/, pentru prelungire pe când în textul 
regulamentului deja după 4 ore de desbateri 
se cer ?/, pentru o mai departe continuare 
a lor. 

Prin urmare şedinţa noastră din acest mo- 
ment este nelegală. Insă aci majoritatea are 
să decidă. Dacă d-voastră sânteţi de părere 
că, se poate decide fără a se trece în procesul- 
verbal, că cu 2 treimi s'a prelungit şedinţa şi 
că se poate luă o hotărtre, ca cea de ieri, cu 

or câţi membri au fost la şedinţă, ea să se 
facă, şedinţă dimineaţa în afară de regulament, 
foarte bine. 

Vreau să se ţintuiască acest precedent al 
Senatului liberal. Va veni şi alt Senat, care 
să se folosească de el. 

Propunere de amânare. (Discurs obstrucţionist) 





Şedinţa Senatului dela 21 Martie 1899 


D. PREZIDENT N. Gane. Intrăm acum în or- 
dinea zilei; discuţiunea, generală este deschisă 
asupra proiectului de lege al învăţământului pro- 
fesional. 

T. Maronescu. Cer cuvântul pentru a pro- 
pune o amânare. 

D. prezident N. Gane. Aveţi cuvântul. 

T. MAronEscU (dela tribună). D-lor senatori, 
am cerut cuvântul pentru a vă propune să 
amânaţi discuţiunea asupra proiectului de lege 
pentru învăţământul profesional. (Întreruperi). 

Vocr. 'Trebuiă s'o faceţi de ieri. 

T. Maroaescu. Vă fac această propunere, 

d-lor senatori, astăzi, după ce am citit ra- 
portul onor. nostru coleg, care însoţeşte pentru 
Senat proiectul de:lege. Cum ştiţi, biuroul ni 
l-a distribuit deabiă ieri şi d-voastre ați amâ- 
nat discuţia pe astăzi, tocmai pentru ca cel 
puţin să putem citi raportul. In ce mă pri- 
veşte, tunoşteam proiectul de lege şi cuno- 
şteam şi tendenţa lui, mai ales din lunga vor- 
bire a d-lui Stolojan în Cameră şi din exce- 
lenta, vorbire a d-lui Take Ionescu, tot acolo; 
dar tocmai raportul Senatului mă îndeamnă 
să vă cer amânarea discuţiunii, fiind-că acest 
raport dovedeşte că nu este pe deplin lămu- 
rită legea în partea ei esenţială, nici măcar 
în capul d-lui raportor. 

D-lor, onor. Senat a mai decis în anul tre- 
cut, ca să ia cu toată iuţeala în desbatere 
legea învăţământului secundar şi superior; 
dar atunci cel puţin în secţii am putut-o dis- 
cută, şi d. ministru al cultelor ştie că legea 
s'a urmărit în secţii articol cu articol şi am 
dobândit cel puţin atât, că se recunoaşteă şi 
se simţeă chiar de unii din majoritatea dumnea- 
voastre, că legea are defecte şi că va trebui în- 
dreptată în viitor, şi că numai pentru aplicarea 
mai grăbită a ei, la 1 Septemvrie al anului tre- 
cut, sa votat îndată fără modificări, iar noi 

am luat-o cù toţii în considerare. Eu nu îm- 
părtăşeane modul acesta de a lăsă o lege 
imperiectă şi recunoscută de imperfectă, între 
noi, dar majoritatea a decis-o. Or-cum, d-lor, 
tin lucru eră în anul trecut câştigat (altfel tot 
mecanismul parlamentar cu desbaterea legilor 
în secţii se reduce la neființă), lucrul câştigat 
erà, că noi desbătusem în secţii legea, şi acei, 
cari se interesează mai de aproape de ase- 
menea materii, ne pătrunsesem de foloasele 
şi de neajunsurile ei; prin urmare eră spe- 
ranţa legitimă că, or-cum şi or-când s'ar aplică, 
legea, o sumă de cunoştinţe asupra ei pătrun- 
seseră, în diferiţi membrii ai parlamentului, 
aşă în cât modificarea ei viitoare să fie înţe- 
leasă şi posibilă de făcut cu folos pentru 
scoală. 

Dar acum ce se face? Iată pentru a doua, 
oară, în chestia cea mai însenânată, ca impor- 
tanţă politică şi de prestigiu pentru actualele 
majorităţi parlamentare, într'o chestie a în- 
văţământului public sub d-voastie, care vă 
lăudaţi că aţi făcut legea învăţământului se- 
cundar şi superior (şi este singura lege im- 
portantă pe cari aţi făcut-o)i se dă Senatului 
preă puţină considerare şi i se cere pentru 
a doua oară să voteze legea profesională iarăş 


419 


fără modificare şi în mult mai mare pripă. 
Cel puţin legea învăţământului secundar şi 
superior s'a discutat îu secţii, legea de astăzi 
nici măcar nu s'a citit în secţii. 

Şi o asemenea procedare o întrebuinţaji — 
unde? în Senat, care are anume reprezen- 
tanţii celor două universităţi din ţară, ceeace 
însemnează că în Senat chestiile de învăţă- 
mânt au o importanţă deosebită după chiar 
Constituţiune. După ce aţi făcut-o odată, voiţi 
s'a faceţi şi a doua oară? Şi a două oară o 
faceţi cu împrejurarea — n'aş -yreă să între- 
buinţez un cuvânt neparlamentar, nu ştiu 
cum să-l găsesc mai bine — cu împrejurarea 
odioasă că nu sa citit măcar în secţii legea 
învăţământului profesional. 

D. Mârzesqu ne ziceă eri: aşă este, dacă 
d-voastră faceţi obstrucţionism. 

Dar d-voastră, majoritatea, când noi facem 
obstrucţionism, ne răspundeţi printr'o lipsă 
de considerare pentru seriozitatea lucrărilor 
d-voastră? Dacă cel puţin această procedare 
pripită s'ar justifică prin marea muncă a Se- 
natului pănă acum, tot aş mai înţelege-o. Dar 
în conştiinţele d-voastră, când veţi fi chemaţi 
în curând înaintea ţărei să daţi seamă de 
modul cum aţi îndeplinit mandatul d-voastră, 

ce ați puteă zice? Oare fost-a atâta muncă, 
rodnică în Senat, încât s'a specializat fiecare 
din noi, după cunoştinţele sale, şi d. ex.: în 
materie de învăţământ s'a ocupat numai doi 
trei şi ceilalţi le-au dat încrederea, şi în alte 
materii s'au ocupat alţi doi, trei şi ceilalţi 
le-au dat încrederea, fiindcă am avut atâta 
lucrare serioasă prin legile guvernului, în cât 
n'am avut timpul material să ne ocupăm toţi 
de toate? Departe de aşă ceva ştiţi bin6, cum 
de atâtea ori se luă vacanțe de Vineri până 
Marţi, cum în atâtea şedinţe (s'ar puteă con- 
statà statisticeşte) Senatul s'a ocupat numai 
cu indigenate sau cu nimicuri, şi acum vine 
guvernul, în ultimele momente, la spartul 
târgului, şi zice: numai avem vreme, acum 
în aceste trei zile trebue să hotăriţi în pri- 
vinţa legii învăţământului profesional fără, 
studiu şi modificare. Aceasta însemnează, d-lor, 
din partea guvernului, lipsă de prevedere, 
lipsă de hotărtre, lipsă de program bine sta- 
bilit. Cu legea profesională guvernul trebuiă, 
să fi venit atunci când Senatul nu aveă de 
lucru, când îşi făceă mereu vacanțe, pentru 
că nu aveă nimic alta de făcut. 

D-voastră ştiţi, că mulţi dintre noi ziceam 
să ţinem şedinţă numai de două ori pe săp- 

tămână ca să nu venim degeaba la Senat şi 
să ne ducem pe acasă după o jumătate de 
oră. Acesta eră simţimântul tutulor, şi cu 
acest simţimânt al nostru nu ni se dă în 
studiare legea cea nouă, ci să dă întâi la 
Cameră, se discută acolo pe larg, şi apoi se 
aduce la Senat în ultimele 3 zile şi ni se 
cere să o votăm fără a o fi citit măcar în 
toate secţiile. 

'Majoritatea o va votă cu sugrumarea dis- 
cuţiei, şi aceasta va fi ultimul act al unei 
majorităţi pretinse liberale, în legislatura de 
4 ani. 

Dacă cel puţin, aşă fiind, aţi puteă zice: 
raportorul nostru e un om de încredere în 
ale învăţământului şi îi dăm noi, cari sân- 
tem mai puţin competenţi, încrederea con- 
form autorităţii sale. Treacă, meargă! Răul 
tot rămâne, dar haide! Insă iată Senatul, iată, 
majoritatea acelei fracțiuni liberale, orcât 
de însemnată ar fi, care susţine pe d. Sturdza 
în- contra altor liberali... 

N. Cairunescv. Marea majoritate, nu frac- 
țiune. V'aţi pus să faceţi rechizitoriu şi să 
micşoraţi totul, dar realitatea vă desminte. 

T. MAroREscU. Asupra cantităţii nu are să 
fie mare greutate între noi. 

N. CRATUXESCU, Calitatea e chestiune de 
apreciere. 

T. Maiorescu. Primesc toate întreruperile 
cu plăcere, dar mă supui numai autorităţii 
d-lui prezident. 

Dacă ar fi fost, ziceam, raportorul d-voastre 
un coleg al nostru, despre care să puteţi zice: . 
«e o autoritate ; pe încrederea ce i-o dăm lui, 
votăm legea». Dar, d-lor, în acest onor. Senat, 
în această majoritate, marea majoritate care 
. susține marea fracțiune a partidului liberal, care 
susţine pe guvernul d-lui Sturdza în contra altor 
liberali, în această majoritate liberală, unde 
sânt atâţi profesori competenţi, se alege onor. 
domn.... să mă scuze d. prezident al consi- 
liului, dacă-l numesc advocat, un advocat al 
creditului funciar, onor. d. advocat Constan- 
tinescu. Acest onorabil advocat vă face ra- 
portul, care să vă lumineze, ce e în acest 
pripit proiect al legii învăţămâutului profe- 
sional. Şi e aşa, de absolut incompetent în 
materie onor. d. Constantinescu, încât începe 
cu următoarea enormitate. Ne dă istoria în- 
văţământului profesional şi vorbeşte de vechea 
lege dela 1864, care aveă pentru poi cel puţin 
acel respect al trecutului de a fi fost cea 
dintâi lege a instrucţiunii, care a trăit atâ- 

ţia ani în ţară la noi. Şi iată ce zice d. ra- 
portor : 

«Aşa numitele şcoli reale menţionate de 
legea din 1864, în cari se predau cunoştinţele. 
trebuincioase pentru exercitarea unei arte sau 
profesiuni, prin planul lor de organizare, în 
mod fatal, nu puteau da roadele dorite, Limi- 
tate la număr, cu un caracter teoretic, asemănat; 
liceelor, dânsele nu erau menite dar dea da 
tinerilor cunoştinţele practice necesare pentru 
exercitarea unei arte sau profesiuni». 

Şcoalele reale dela 1864 cu un caracter te- 
oretic ? Dar ce eră legea şcoalelor reale dela 
1864, pentru a da un asemenea rezultat? Şi, 
d-lor, când vine d. Constantinescu, tocmai 
fiindcă, este advocat şi se amestecă într’o ma- 
terie străină de ocupaţiunile sale, singurul 
lucru pe care găseşte necesar să-l menționeze 
este acesta ? Dar pentru ce nu a citit măcar 
legea, pe care vrea să o îndrepteze, să o am- 
plifice, să o reformeze ? Pentru ce nu a citit 
partea acea din lege, referitoare la şcoalele 
reale ? D. raportor se mulţumeşte numai în 
a critică legea din, 1864 în raportul Senatului, 
fără sä aibă habar de ea. 

Să vedem noi ce zice legea dela 1864 în 
această privinţă : 

Art. 199. «Şcoalele reale au de scop a da 
«învăţătura trebuincioasă pentru exercitarea, 
«unei arte sau profesiuni» ; şi art. 206 adaogă;: 
«Un regulament special va“prevede mai pe 
«larg cele relative la aceste şcoale». 

Atât stă în legea dela 1864. Foarte cuminte 
această lege ziceă: este o materie grea: nu 
s'a experimentat în ţară ; pun numai existenţa 
şcoalelor reale în lege, iar desvoltarea mai 
departe o las pe cale reglementară ; să încercă 
guvernele a aplică în deplină latitudine în- 
ceputurile unor asemenea şcoli, şi după ce 
vom vedeă ce roade dau în diferitele direc- 
ţiuni, atunci va fi momentul a legiferă. Iată, 
ce zicea legea dela 1864. De înţelesul ei nu 
vă puteţi îndoi, căci v'am citit cele două ar- 
ticole hotăritoare. 

Ce zice cu toate acestea d. raportor? 

<Aşă numitele şcoli reale, menţionate de 
«legea, din 1864, în cari se predau cunoştin- 
«ţele trebuincioase pentru exercitarea unei 
«arte sau profesiuni, prin planul lor de orga- 
«nizare, în mod fatal, nu puteau dă roadele 
«dorite». 

Dar de ce nu puteau dă roadele dorite? 
De ce, când organizarea lor nu există în lege, 
ci eră lăsată, reglementului, prin ajutorul că- 

ruia se puteau da orce direcţii s'ar fi crezut 
trebuincioase ? Erau aceste şcoli, cum mai zice 
d. raportor, limitate în număr! ? Nu e adevă- 
rat. Aveau ele un caracter teoretic? ! Absolut fals! 
legea nu le da nici un caracter, lăsă ca totul 
să se reguleze pe cale de reglement, Erau 
asemănate liceelor?! Absurditate! Cuvântul pare 
că nu e tocmai parlamentar; să zicem dar, 
d-lor, este o iluzie, o născocire a d-lui rapor- 
tor, un cuvânt scos din vânt; nu există asc- 
mănare cu licee în legea dela 1864. 

Un asemenea raport, un asemenea raportor 
(bine că lipseşte astăzi de aci) are să lumi- 
neze onorabilul Senat asupra unei legi, din 
care partidul guvernamental vreă să-şi facă, 
un titlu de glorie pentru activitatea sa le- 
gislativă !? 

V'am semnalat lucrul prin aceste puţine cu- 
vinte. Vă rog, pentru demnitatea legislaturei 
române, vă rog amânaţi discuţia, pentru ca 
să fie mai bine studiată legea învăţămân- 
tului profesional şi de secţii şi de un viitor 
raportor. Sânteţi la sfârşitul legislaturei! Nu 
vä terminaţi cariera parlamentară cu o ase- 
menea violentare a legiierării şi o asemenea 
atingere a demnităţii Senatului ! 

In acest an se termină legislatura. Sau vii- 

toarele alegeri vor da iarăş o majoritate li- 
berală în Cameră şi în Senat, şi atunci aveţi 
timpul de a legiferă cu mai mult temei ; sau 
viitoarele alegeri vor da o majoritate conser- 
vatoare, şi atunci cel dintâi act al acelei ma- 
jorităţi va fi de a revocă această lege, care 
nu vine pe o cale corectă în desbaterile Se- 
natului. 

Interpelare asupra Istoriei române (Cuza-Vodă) şi 
replica în contra sectarilor 


Şedinţa Senatului dela 23 Martie 1899 


Textul interpelării : «Inlerpelez pe d. mi- 
«nistru-prezident şi pe d. ministru de culte 
«şi instrucţiune publică asupra autorilor în- 
«sărcinaţi de guvern să serie o Istorie Ro- 
«mână pentru expoziţia dela Paris», 


D-lor Senatorii, 


Obiectul interpelării mele este următorul : 
guvernul, pentru expoziţia dela Paris din 
anul viitor, a luat hotărtrea să pregătească o 
istorie română întreagă, elaborată de o co- 
misiune de mai mulţi autori, care istorie să, 

fie scrisă în româneşte, tradusă în franţuzeşte, 
tradusă şi în nemţeşte, tipărită în mii de exem- 
plare şi distribuită în lume, pentru ca să se 
cunoască mai mult şi mai bine istoria noastră. 

Măsura, aşă concepută, cred că poate fia- 
probata. Dar multe idei par frumoase ca idei. 
Este vorba de realizare. La cine un guvern 
sar puteă adresă pentru confecţionarea unei 
asemenea opere? Gândul cel mai natural este: 
la acei oameni competenţi, pe care îi cunoaşte 
țara. Şi dacă nu ar fi alţii competenţi, cel 
puţin la aceia cari au fost însărcinaţi, în ur- 
ma studiilor sau concursurile lor, de a predă 
învăţământul istoric în şcoalele noastre, mai 
întâi în şcoalele superioare, în universităţi. 
Din norocire astăzi avem la cele două uni- 
versităţi profesori competenţi în ale istoriei. 
Ministerul s'a şi adresat pentru câtevă părţi 
„ale acestei istorii la asemenea oameni com- 
petenţi. 

Pentru istoria veche a Românilor, pentru 
istoria medievală, pentru istoria noastră pănă 
la jumătatea secolului prezent, s'a adresat la 
d. Onciu, profesor la universitatea din Bucu- 
reşti, la d. Iorga, asemenea profesor la uni- 
versitatea, din Bucureşti, la d. Xenopol, pro- 
fesor de istorie la universitatea din Iaşi, la 

d. Bogdan, care deşi e profesor de limbile 
slavice la universitate, dar e profesor de aceste 
limbi mai ales pentru studiarea documentelor 
noastre istorice. Am fi mai avut, cunoscut de 
d-tră toţi, pe d. Tocilescu, am mai fi avut 
pentru cercetări istorice pe d. Hasdeu, sau 
pe un bun profesor de dincolo de Milcov, pe 
d. Răşcanu, deşi acesta este acum inspector 
şcolar. Mai erau dar puteri disponibile, căci 
a face iute şi bine, în faţa lumii, o istorie 
întreagă, nu e lucru uşor. Şi, orcum, nu poate 
fi făcută în aşă scurt timp decât de oamenii 
de mai nainte cunoscători în materie. 

Cum vă spuneam, din aceste puteri dispo- 
nibile, ministerul s'a adresat.la cei dintâi pa- 
tru numiţi pentru istoria română pănă la ju- 
mătatea secolului nostru. 

Dar e vorba ca istoria aceasta să cuprindă, 
şi istoria modernă, să meargă cu desvoltarea 
noastră, istorică tocmai pănă la sfârşitul se- 
colului acestuia, pentru expoziţia dela Pa- 
ris; şi toţi simţiţi, d-lor senatori, că partea 
cea mai delicată este partea istoriei contim- 
porane, fie dela 1848, fie dela 1857, fie dela 
1866 încoace. 

Când aveam aceste elemente de competenţă 
recunoscută în funcţionarea învăţământului 

nostru oficial, pe.cine credeţi că l-a însărcinat 
guvernul cu elaborarea părţii celei mai deli- 
cate a istoriei, a celei contimporane, când 
pentru istoria cea veche au fost însărcinaţi 
profesorii cunoscuţi şi recunoscuţi, pe cări vi 
i-am citat? Sa însărcinat pentru partea lite- 
rară d. Bianu, iar pentru partea istorico-po- 
litică un necunoscut, pe cât aflu un redactor 
dela Voința Naţională, d. Colescu-Vartic! Vă 
puteţi închipui că la auzul acestui fapt, care 
sânt convins că va păreă monstruos orcărui 
membru din acest Senat, când îl aude acum 
enunțat de mine, cei patru profesori însărci- 
naţi cu partea istorică cea mai puţin deli- 
cată şi-au zis: cum merge asta? Au în- 
teles ei, poate au şi spus-o, că d. Colescu- 
Vartio e acolo numai o figură interpusă, poate 
numai ca un scriitor în sensul material al cu- 

vântului ; şi că îndărătul lui e un alt om, a- 
cela, în adevăr cunoscător al istoriei contim- 
porane sau, după cum afirmă d-sa cu propriul 
său termen, «amestecat în întâmplările cele 
mari ale istoriei contimporane», atunci cei pa- 
tru profesori au cerut ca d. D. Sturdza să is- 
călească, sub al său nume această parte a is- 
toriei, ca să ia răspunderea, înaintea lumii, 
dar li s'a refuzat. O înţeleg, nu-i. convenei 

d-lui prim-ministru, ca prim-ministru, să sub- 
scrie însuş o parte din istoria contimporană, 
care va figură la o expoziţie, şi au înţeles-o 
şi ceilalţi membri ai comisiunii ; atunci ei au 
cerut ca cel puţin, dată aceasta nu se poate, 
să treacă prin cercetarea celorlalţi patru mem- 
bri ai comisiunii, haide şi 5, cu d. Bianu, tot 
ce va aveă să publice onor. d. Colescu-Vartic ; 
dar şi aceasta s'a refuzat. Eu vă mărturisesc 
că atunci mi-ar fi părut mai indicat ca cei- 
lalţi patru profesori să se retragă dela o aşă, 
însărcinare ; dar înţeleg iarăş că şi-au zis: tot 
este o lucrare folositoare de făcut, Şi atunci 
s'a hotărît expedientul următor: nu se prezintă 
această carte ca o singură operă, scrisă în- 
trun singur spirit istoric, ci se prezintă în 
fragmente după epoci; fiecare din autori sem- 
nează numai partea lucrată de el şi declară 
că nu are răspundere decât pentru partea lu- 
crată de el. Astfel vom aveă la expoziţie o 
istorie, în care pentru o parte avem răspun- 
derea unei autorităţi ca d. Onciu şi va fi va- 
labilă, o parte sub răspunderea d-lui Xenopol 
şi va fi cunoscută ca un rezumat din istoria 
d-sale publicată în multe volume, o parte a 
d-lui Bogdan, şi una a d-lui Iorga, competenţi 
istorici, o parte a d-lui Bianu, foarte puţin 

competent literat în ale poeziei, şi o parte 
care va purtă semnătura şi autoritatea isto- 
rică a unuia din scriitorii Voinței Naţionale, a 
d-lui Colescu-Vartic. Şi se.prezintă România, 
înaintea lumii la expoziţia dela Paris cu par- 
tea cea mai gingaşe a desvoltării noastre po- 
litice sub auspiciile d-lui Colescu-Vartic! Ei, 
dar aceasta este numai 1giorânţa mea; nu 
cunoşteam de loc autoritatea istorică a acestui 
domn, şi ca român căruia îi pasă şi lui, ca 
fiecăruia din noi, cum ne vom prezentă în 
vileagul Europei cu cultura, istorică, m'am in- 
format când am aflat această curioasă stare 
de lucruri, despre tendinţa, felul de a fi al 
Voinţei Naţionale scrise şi de d-sa, după câte 
mi s'au spus, ca să-i văd acolo opera. Eu sânt 
un vechiu abonat al Voinţei Naţionale; este 
foaia oficioasă a guvernului şi este datoria 
mea să mă ţin în curent. Darvă mărturisesc 
că mă ţineam pănă acum în curent numai cu 
situaţiile zilnice politice; acum însă am re- 
luat colecţia ziarului de câţivă ani încoace 
din punct de vedere istoric. 

Am căpătat următoarea impresie: Voința 
Naţională a avut timpuri de importanţă zia- 
ristică. Se simte, dacă iai colecţia din trecut, 
o epocă de înflorire, iar azi o decadenţă; se 

simte, ca la Românul, diferenţa epocii când 
scriă Coştache Rosetti, şi a epocii când că- 
zuse Românul de nici n'a mai putut există, 

D-lor, fiecare din noi are interes la desvol- 
tarea ziaristicei unui partid, .şi chiar adver- 
sarii politici ai Voinţei aveau un fel de mân- 
drie, când vedeau mişcarea ziaristică din Ro- 
mânia, adusă la o valoare oarecare. Şi astfel 
deşi adversar, recunosc că eră înainte la Vo- 
ința Naţională o direcţie în adevăr politică, 
so vedeau oameni hotărîţi, oameni de prin- 
cipii, oameni inteligenţi. Presupun că e tim- 
pul în care o redactă răposatul Cantacuzino, 
şi în care scriă d. Delavrancea, un recunoscut 
scriitor român. 

Nu ştiu prin ce calamitate a soartei tocmai 
în vremea din urmă, Voința Naţională a 
încăput prin mânile unui domn —i-am citit 
numele sub nişte declaraţiuni curioase — Ia- 
novici, cel care "pretinde că a primit cu limbă 
de moarte ideile politice ale răposatului Can- 
tacuzino (o fi primit ceva cu limbă de moarte, 
dar viaţa ideilor n'a primit'o), a mai încăput 
pe mânile d-lui Colescu-Vartic; şi în mâna 
acestor scriitori redactori Voința Naţională 
este aşa, deosebită de ceea ce eră mai nainte, 
încât azi trece între gazetele cele mai rău 

scrise, rău informate şi lipsite de o adevărată, 
direcție politică. 

Acestui d. Colescu-Vartic, în aceste împre- 
jurări şi după această practică în viața po- 
litică, i se dă.-acum confecţionarea istoriei 
contimporane româneşti ! 

Nu v'aş fi vorbit cu toate acestea de noua 
măsură a guvernului, dacă nu se întâmplă, 
tocmai în legătură cu istoria noastră contim- 
porană, un alt şir de fapte, cari pentru mine 
dau întregei chestii un fel de gravitate, şi 
dacă nu mi-ar fi teamă, că o istorie oficială 
scrisă de nişte oameni de calibrul d-lui Co- 
lescu-Vartic are să stârnească o furtună în 
conştiinţa poporului român. 

Iată, de ce e vorba, şi sânt dator să aduc 
astăzi în desbaterea Senatului o chestie, care 
rămăsese pănă acum într'un cerc mai restrâns 
de oameni speciali. 

Academia română luase hotărârea de a pu- 
blică pentru aniversara de 25 ani a domniei 
regelui Carol o colecţiune documentară, în care 
toate mesagiile, toate alocuţiunile Domnito- 
rului nostru să fie aşezate în ordine cronolo- 
gică şi publicate în onoarea lui şi în onoarea 
noastră. 

Bună a fost hotărîrea, şi prin activitatea 

fără preget a d-lui Dimitrie Sturdza, prin cola- 
borarea oamenilor săi, s'a şi executat. Aici este 
partea cea bună a stăruinţelor d-lui Sturdza, 
partea, activităţii sale academice, şi întrucât 
rămâne curat academică, vorbeşte în favoarea 
d-sale. Din nenorocire nu rămâne totdeauna 
curat academică. Imi pare rău să i-o spun: 
d. Sturdza şi în ale Academiei, unde desbină- 
rile politice nu au ce căută, amestecă uneori 
pasiunile sale de sectar politic. O veţi vedeă 
îndată, I l 

S'au publicat dar în numele Academiei ro- 
mâne două importante volume în quarto; am 
aci unul în vederea d-voastră, frumos executat, 
bine alcătuit, un repertoriu în care să se gă- 
sească cuvântarea Domnitorului nostru dela 
1866 pănă când a împlinit 25 ani de domnie. 
Sunt intercalate aci pe lângă vorbirile Regelui 
şi câteva date relative la evenimentele mai 
importante ale istoriei contimporane. 'Toate 
schimbările de minister, toate mesagiile le 
găsiţi adunate la un loc. E o carte ce nu poate 
lipsi din biblioteca unui om politic, necum a 
unui istoric român. 

Insă, d-lor, nici aici nu sa putut lăsă d. 
Sturdza, de obiceiurile sale politice, de pasi- 
unea sa politică. D-sa însoţeşte importanta 

publicare academică cu o introducere, al cărei 
text nu s'a citit şi nu s'a aprobat de Academie, 
dar care este semnată de d. Dim. Sturdza, ca 
secretar general al Academiei, şi poartă data 
de 10 mai 1897. Este o lungă introducre 
de 31 pagine în quarto. Este aceasta, o intro- 
ducere făcută, după cum sar aşteptă orce 
om cu bun simţ, pentru a explică la o solemnă, 
aniversară de 25 de ani importanţa lucrării, 
pentru a încălzi neamul românesc în privinţa 
acestei în adevăr glorioase epoci ? Nu. Este o 
introducere, în care cele mai multe pagini 
servesc pentru a vărsă d. Sturdza ura sa par- 
ticulară în contra lui Cuza-Vodă! 

A. Vizant. Ce are aface cu interpelarea? 

(D. prezident N. Gane, care ‘stă în bancă, 
face semne de desaprobare). 

T. MaroREsov. Onor. d. prezident dă din 
cap. A citit d-sa lucrarea? Eu am citit-o şi 
am adus-o aci. Veţi vedeă îndată cum se leagă 
cu interpelarea. 

Ştiţi ce coprinde introducerea în cele mai 
multe pagini ? coprinde actul de acuzare al 
administraţiei lui Cuza, care a fost citit în 
Cameră îndată după detronarea lui la Fev- 
ruarie 1866 şi în care se critică în stil vio- 
lent, cu amărăciunea momentului, administra- 

ţia internă în adevăr deplorabilă a lui Cuza! 

Ce caută, acest pamflet, permiteţi-mi a-l numi 
ast-fel, al luptelor trecute de atunci într'o operă 
destinată a eterniză cuvintele Regelui Carol? 
Cum se poate ca într'o operă de glorificare 
a epocei noastre moderne să se atace memoria 
lui Cuza-Vodă ? Dar pe lângă acest fapt in- 
calificabil se mai adaogă în chiar textul d-lui 
Sturdza, la pagina XIII, următoarele rânduri 
în contra lui Cuza-Vodă: 

«Mai întâi se iviră îndoeli dacă Vodă-Cuza 
urmăreşte cu seriozitate Unirea. După procla- 
marea acesteia în 1862, se întări convincţiunea, 
că Vodă-Cuza nu se mai gândeă la întronarea, 
Dinastiei ereditare a unui principe ales dintr'o 
familie domnitoare a Europei, şi că declara- 
ţiunile şi demersurile sale în această privire 
nu erau nici sincere, nici serioase. Această 
convincţiune se generaliză mai ales din mo- 
mentul în care Vodă-Cuza înfiă, în Iunie 
1864 şi Noemvre 1865, doi copii fără de pă- 
rinţi şi se lăsă a fi condus de linguşitori, cari 
îl făceau să zâmbească la idea fondării unei 
Dinastii personale a sa, la idea fondării Casei 
domnitoare Cuza», 

Pentru prima oară aud afirmându-se această, 
enormitate ca un adevăr istoric. De cine? 

De acela, care are acum să inspire şi să ti- 
uluiască istoria contimporană a d-lui Colescu- 
Vartic pentru expoziţia universală dela Paris! 

De ce eră vorba sub domnia lui Vodă-Cuza? 
Cari au fost actele lui? E lucru cunoscut în 
ţara aceasta. 

Mai sânt şi în Senat oameni din această 
epocă! D. Obedeanu, d. Nicolae Ionescu, aici 
prezenţi. 

CoroxneL V. OBEDEANU. Ştiu toate acestea! 
Eu sunt-o istorie vie. 

T. MaroREscu. Ce eră în fapt? Şi din fe- 
ricire se pot dovedi faptele, se pot dovedi în 
mod incontestabil. La deschiderea ultimei Ca- 
mere cuziste în 5 Decemvrie 1865, două luni 
deabiă înaintea detronării, sau să o numim 
cum a primit elsă fie numită, înaintea abdicării 
lui Cuza-Vodă, abdicare pe care a consfinţit-o 
el şi a recunoscut-o de valabilă cât a mai trăit; 
aşa dar deabia două luni înainte de Fevruarie 
1866, la redeschiderea parlamentului dela 5 
Decemvrie 1865, ce ziceă Cuza? Anunţă par- 
lamentului hotărirea sa de a abdică, şi este 
clar anpnţată această hotărîre prin următoa- 
rele memorabile cuvinte din acel ultim me- 
sagiu : 

«Fie în capu! ţărei, fie alăturea cu voi, 

Eu voi fi în totdeauna cu ţara pentru ţara, 
fără altă ţintă decât voinţa naţională şi marile 
interese ale României. Eu voiesc să fie bine 
ştiut că niciodată persoana mea nu va fi o* 
împiedecare la orce eveniment care ar per- 
mite dea consolidă edificiul politic, la a cărui 
aşezare am fost fericit a contribui. 

«In Alexandru Ion I, domn al Românilor, 
Românii vor găsi totdeauna pe colonelul Cuza, 
pe acel colonel Cuza care a proclamat în adu- 
narea, ad-hoc şi Camera electivă'din Moldova 
marile principii ale regeneraţiunii României 
şi care, fiind domn al Moldovei, declară ofi- 
cialmente înaltelor puteri garante, când primeă 
şi coroana Valachiei, că el primeşte această, 
îndoită alegere ca expresiunea neîndoelnică 
şi statornică a voinţei naţionale pentru unire, 
însă, numai ca un deposit sacru». 

Pentru ce ca «un deposit sacru» numai şi 
pentru ce «persoana sa» să nu fie o piedică? 
Pentrucă, cum ştiţi, în programul divanului 
adhoc... 

CoroxeL V. OBepEAnv. Nici nu puteă face 
altmintrelea, fiindcă, subscrisese două acte când 
se alesese domn. 

T. MaroaEscu. In programul divanului ad- 
hoc, la care a colaborat şi el împreună cu 

d-nii Lascar Catargi, Mavrogheni şi alţii, se 
hotărtse, pentru ca să scăpăm ţara de peri- 
colul competiţiunilor la domnie, ca să fie pe 
tronul României-Unite un principe străin din 
o casă suverană a Europei. Ar fi dorit toţi 
Românii ca aceasta să se îndeplinească, încă 
dela 1859 şi în ţara muntenească, şi Cuza 
însuş, patriot inspirat de aceleaşi tendinţe, a 
tăcut la 1862 Unirea de fapt, a mai făcut, 
actele cele mari politice pe care le ştiţi, legea 
rurală dela 1864 şi curagioasa secularizare a 
monastirilor” închinate. 

Şi acest om, care... Doamne, d-lor, istoria, 
are dreptul să se ocupe de un om pus aşa 
de sus, cum este Domnitorul unei ţări, în 
toate amănuntele. Se va ocupă şi de viaţa 
privată a lui Cuza, şi de administraţia lui, şi 
de actele lui naţionale, şi va găsi la el, ca 
la toţi muritorii, şi părţi bune şi părţi rele, 
şi va aveă multe de zis, când va intră în aşa 
amănunte. Deplorabilă a fost administraţia in- 
ternă, foarte adevărat! Nepăsător în multe 
eră Cuza-Vodă, nu se poate contestă. Dar 
pentru România, pentru programul naţional 
dela 1857, el a tăcut câţiva paşi înainte în 
consolidarea Statului nostru, şi ca abnegaţiuno 
personală este un mare act al Lui, că la 1865 

vrea să se retragă spre a îndeplini cu desăvâr- 
şire cerinţele programului naţional dela, 1857. 

Şi acum să vină d. Sturdza în numele Aca- 
demiei române, menită de a întruni cugetelo 
Românilor din toate ţările, şi să arunce asupra 
acestui om vorba că: nu trebue crezut în ceea 
ce spunea, că nu eră sincer, că el umblă dupa 
o Dinastie a sa proprie. 

Dar esto o dovadă că vorba odioasă a d-lui 
Sturdza nu so potriveşte cu realitatea, din în- 
tâmplare o dovadă aşa de sigură pe cât este 
omeneşte posibil, ca să fie ceva sigur. 

A abdicat Cuza la 11 Fevruarie 1866, s'a 
dus în străinătate şi a trăit liniştit acolo, a- 
ducând cu demnitate omagiile sale Domnito- 
tului Carol. Dar odată, pentru interesul admi- 
nistraţiei averei sale, care eră în ţară (moşia 
Ruginoasa), a avut trebuinţă să revină în pa- 
trie; atunci prin o scrisoare a cerut voie Dom- 
nitorului Carol pentru aceasta, şi iată în ce 
cuvinte a cerut-o (Scrisoarea este datată do 
la Paris, din 20 Aprilie 1867, către Domni- 
torul Carol : 

«In 1857, la Divanul ad-hoc al Moldovei, 
am fost unul din cei dintâi deputaţi, cari am 
exprimat; şi subsemnat dorinţele tării pentru, 
Unirea cu Valachia şi pentru un principe 

străin. Speranţele noastre nu se putură înde- 
plini atunci; Mai târziu, în 1859, voturile una- 
nime ale ambelor Adunări îmi deteră îndoita, 
Coroană a României. Inălţat pe acest Tron, 
ce nu ambiţionasem, am declarat îndată şi 
solemn, că voi pune onoarea şi gloria mea: 
în îndeplinirea dorințelor poporului român. 
Fiecine ştie în România. că nu am hesitat de 
a formulă acest angajament într'o scrisoare 
„adresată, a doua zi chiar după alegerea mea, 
către Sublima Poartă şi Puterile garante. In- 
cercările mele nu izbutiră atunci şi am tre- 
buit să aştept un timp mai favorabil. Cel pu- 
ţin am avut mulţumirea de a realizà Unirea 
Principatelor, a face din trei milioane de clă- 
caşi trei milioane de proprietari, a înapoiă, 
țărei a cincea parte din pământul său uzur- 
pat de clerul grec allocurilorsfinte, a da tu- 
turor Românilor, fără excepţiune, drepturile 
electorale, de care eră lipsită pe nedrept ma- 
rea majoritate a naţiunii, a constitui puternic 
egalitatea civilă şi politică şi în fine a tra- 
duce în fapte mai toate dorinţele divanurilor 
ad-hoc din 1857. 

Cu toate acestea, sarcina mea nu aveă să 
fie îndeplinită în ochii mei decât în ziua când 
aş fi putut cedă tronul unui Principe ieşit 

dintro familie domnitoare în Europa. Inălţi- 
mea Voastră a putut urmăr) în hârtiile mele şi- 
rul acestei constante preocupări. 'Turburările din 
3 (15) August 1865 eră o probă că preten- 
denţii indigeni nu abdicaseră încă ; crezui a- 
tunci momentul de a lucră şi, după şapte ani, 
de a satisface dorinţele poporului român con- 
tra acestor încercări antinaţionale. Aveţi în 
mână, Măria Ta, scrisoarea ce adresam dela 1 
Octomvrie acelaş an, Impăratului Napoleon, ca 
Suveranului care în toate împrejurările ară- 
tase cele mai călduroase şi mai folositoare 
simpatii, atât Românilor cât şi României. Mă- 
ria Ta cunoaşteţi dar foarte bine că împăr- 
tăşam Majestăţei Sale Imperiale intenţiunea, 
mea, prea hotărttă de a abdică şi a cedă tro- 
nul unui Principe care mi-ar îi dat garanţii 
serioase pentru viitorul ţării mele. Aveam o- 
noarea de a solicită binevoitoarele consilii ale 
Impăratului pentru alegerea acestui Principe... 

«Astăzi, Măria Ta, toate dorinţele mele s'au 
împlinit. Depozitul sacru (care mi-a fost în- 
credinţat la 1859), a fost pus în mâinele Voa- 
stre de Românii înşişi, şi singura mea părere 
de rău este că n'am avut timp să vi-l ofer 
eu în numele lor. Aceasta ar fi fost pentru 

mine cea mai frumoasă răsplată şi adevărata, 
încoronare a domniei mele». 

Pentrucă Vodă-Cuza, dorind să vină în ţară, 
să scrie Domnitorului actual Carol acele cu- 
vinte şi să-i spună: ai hârtiile mele din noaptea 
de 1l Fevruarie în mână, din ele ştii, că lu- 
cram pentru aducerea unui domnitor străin: 
ce dovadă mai mare voiţi că aşa a lucrat 
în adevăr Cuza şi că prin urmare afirmarea 
contrarie a d-lui Sturdza e o născocire. 

Hântiile lui Cuza! M'am adresat d-lui D. 
Sturdza, aici în Senat, acum doi ani, ca să 
văd şi eu hârtiile luate în noaptea de 11 Fc- 
bruarie, acelea la cari se provoacă Cuza, în 
scrisoarea către Rege. Vodă Cuza cunoscuse 
bine pe d. Dimitrie Sturdza de când îi fusese 
câtva timp secretar intim; îi eră şi rudă; dar 
l-a îndepărtat dela sine, cine cunoaşte îm- 
prejurările, ştie pentru ce; dar nu ştiă Cuza, 
că acelaş Dimitrie Sturdza a pus mâna pe 
hârtiile lui, ci presupuneă că sânt în mâinilo 
Regelui; de aceea îi scrie: le-ai găsit, ai văzul 
ce este în ele. M'am adresat dar d-lui Sturdza 
şi i-am spus: mă ocup de istoria ţărei noastre, 
vreau să văd acum istoriceşte ce stă în hår- 
tiile lui Cuza; însă d. Sturdza mi-a răspuns: 
nu, se poate deocamdată. 

Dar ce sunt hârtiile acestea? Unde fiinţează? 
Ia arhiva ministerului de externe? La arhiva, 
Statului ? Nu! La, Rege ? Nu ! Ca Domnitorul, 
care a venit pe urmă, să le aibă El hârtiile 
predecesorului, se poate înţelege. Dar nu! hâr- 
tile lui Cuza, fiinţează la d. Sturdza; de ce? 
Şi dacă fiinţează la d-lui, de ce refuză unui 
scriitor contimporan să vază, ce este în ele? 
şi când refuză citirea lor, să vie d. Sturdza 
şi să scrie în contra lui Cuza, că nu eră sincer, 
că vrea să-şi facă dinastia lui! 

Eo neiertată ponegrire a ultimului Domn na- 
tional, în contra căreia se revoltă sufletul cinstit 
al orcărui Român ! 

Dar în fine, d-lor, o nedreptate istorică, 
o părere istorică a d-lui Sturdza, ce caută în 
Senat ? Iată: Sânt un şir de împrejurări, cari 
au să vă releve o atmosferă morali, pe care 
trebue să o indic şi nu mă sfiesc să o indic. 
S'a dat o reprezentare acum la Teatrul Na- 
tional, de oarecare oficialitate, or că a fost 
plătită de direcţia generală a teatrului, or 
că a fost isvorită din lăudabila tendinţă ce 
are actualul ministru de culte de a lăţi la di- 
ferite ocazii o mai mare cunoştinţă istorică 
şi o însufleţire a sentimentului patriotic în 
şcolari şi public. Foarte bine. Sa dat o re- 

vistă a istorie române de 100 de ani, desvol- 
tare& roastră, — lasă de acum o sută de ani, 
dar mai ales desvoltarea noastră dela 1848 
încoace, de când a mers progresând. Şi ce 
lipseşte din această revistă înaintea publicului 
din Bucureşti? Cei şapte ani ai Domniei lui 
Cuza-Vodă! Şi ce a văzut publicul din Bu-' 
cureşti mai ales în această revistă, care de 
altminteri a fost considerati, literaliceşte ca 
mediocră, ce a strălucit mai mult din ea? A 
strălucit absenţa lui Cuza- Vodă; aceasta, a fost 
simțită de toată lumea. 

Alt simptom : s'a ţinut o întrunire publică, 
la Dacia Dumineca trecută şi s'a citat acolo 
istoriceşte de un orator, de d. Take Ionescu, 
numele lui Cuza-Vodă ; a isbucnit sala în aşa 
aplause de câteva minute, încât mi-am zis: 
acest sentiment al ţării trebue considerat cu 
cea mai încordată atenţie, mai ales în îrn- 
prejurările de faţă. 

La divanul ad-hoc dela 1857 a fost hotărit 
programul cel mare al renaşterii noastre na- 
tionale, care — precum ştiţi —s'a rezumat în 
unirea cu sensul de independenţa, în guver- 
narea ţării ca stat constituţional de un Dom- 
nitor dintr'o casă suverană siraină,. 

Tot ce a contribuit la aceasta, a contri- 

buit la zidirea edificiului naţional. Precum ar 
fi nedrept, neadevărat istoriceşte şi nechibzuit 
politiceşte, ca să isbim în bărbaţii dela 1857, 
cari ne-au formulat programul desvoltării noa- 
stre naţionale, tot aşa de nedrept şi de ne- 
chibzuit politiceşte este de a isbi în oamenii, 
cari au făcut primii paşi de realizare a ma- 
relui program naţional. 

Intre aceşti oameni a fost la locul de frunte 
Cuza-Vodă, nu un domn trecător, ci un în- 
temeiător în parte al edificiului Statului no- 
stru modern. 

A voit soarta favorabilă a Românilor, ca 
la 1866, când a abdicat Cuza, să fi putut 
alege noi, întru îndeplinirea ultimei cerinţe a 
Divanului ad-hoc, pe un Principe dintr'o casă 
suverană a Europei, care Principe să nu fi 
fost numai aşa un principe ca mulţi principi 
străini, ci un om de o deosebită valoare, un 
om foarte înţelept, care sa putut identificà 
cu a<piraţiunile Românilor şi care a putut 
întrun răsboi glorios să ne redeştepte vechia 
mândrie şi să ne redeă independenţa cucerită, 
cu arma în mână şi nu milogită cu diplomaţia. 
Onoare Lui, o spunem ca Români; onoare 
Tui, fiindcă a îndeplinit edificiul naţional: 
onoare Lui, fiindcă a fost El înfăptuitorul final 

al aspiraţiunilor fruntaşilor noştri dela 1857 
încoronatorul operei pe care a început-o Cuza 
Vodă! 

Regele Carol va trăi în memoria timpu 
vilor împreună cu Vodă-Cuza, şi este un sa 
crilegiu naţional şi un atentat sufletesc de a 
pune pe regele Carol în contrast cu Cuza» 
Vodă! Nu se poate întâmplă o mai mare pri- 
mejdie Dinastiei noastre, decât a se vedeă 
trecută în opoziţie cu sentimentul național! 

O simţiţi aceasta, d-lor, senatori ? Poate 
pentru Carol, pentru victoriosul Carol dela 
Plevna, o umbră măcar de mulţumire ca 
vadă ponegrit pe predecesorul său Cuza-Vodă 
Se poate prezentă această Dinastie, precum 9 
prezentă d. Sturdza, în ochii ţărei, în ochu 
noştri ca fiind în antagonism şi în luptă cu 
memoria lui Cuza-Vodă? Aceasta este un sé 
crilegiu şi o nechibzuinţă, şi o imprudenţă, 
politică ! Aceasta este un spirit antidinastit, 

D-lor, e absolut neînsemnată persoana me 
Când vă vorbeă, după o interpelare ce mi-a 
permis a o desvoltă aci zilele trecute, d. prir 
ministru şi opuneă meritele d-sale lipsei t 
tale de merite ale mele, nu am avut şi n 
nu am nici o obiecţiune de făcut. Că d-sa 
relevă meritele proprii, aceasta e treaba şi t4 

tul d-sale, eu nu am merite als mele de re- 
levat, şi dacă le-aşi aveă, m-aşi sfii să le re- 
levez, fiindcă de! lauda te sine..., nu e aşă? 
Dar din întâmplare am fost şi eu, fie ca de- 
putat, fie ca scriitor, fie ca ministru, un or- 
gan de comunicare a câtorva idei şi tendinţe 
şi sânt în drept a vă spune că printre aceste 
idei şi tendinţe, al căror simplu reprezentant 
am putut îi şi eu, una mai ales este cunos- 
cută în ţară: că noi am fost neclintiţi mo- 
narhici şi dinastici. Nu a ieşit din gura mea, 
nu a trecut prin gândul meu nici odată nici 
o vorbă, nici o gândire, nici un act care să 
fie îndreptat; contra întemeerii Monarhiei şi 
Dinastiei. Sânt şi am fost cel mai convins mo- 
narhic şi dinastic; aceasta e moştenirea ce 
am primit-o dela conducătorii naţionali din 
1857, ce am primit-o şi dela tatăl meu din 
1848. Eu nu pot fi bănuit că am vre-un gând, 
care să fie contra întemeerii Dinastiei şi Mo- 
marhiei actuale. 
a Dar dacă îi doresc un lucru acestei Dinas- 
“ii, pe care sântem mândri că o avem, e să 
ferească D-zeu şi acum şi în viitor, de lin- 
uşilorii cu cădelnița bizantină | 
Aşi închipui că poţi să aduci un omagiu 
tegelui Carol prin ceeace scrii fără adevăr 

contra lui Cuza, e cea mai mare greşală, cea 
mai mare nedreptate, cea mai nechibzuită şi 
periculoasă linguşire ce se poate comite! 

Şi am venit să spun aceasta în Senat şi ter- 
minând, sper că d. ministru al cultelor va luă, 
măsuri să nu figureze un sectar politic, care 
se inspiră dela, asemenea pasiuni ale d-lui Stur- 
dza, la lucrarea istoriei contimporane a ţărei 
noastre pentru expoziţia dela Paris ! 


REPLICA 


Numai câteva cuvinte am să răspund d-lui 
ministru de culte. Rămâne dar constâtat, că 
autorul însărcinat de minister pentru partea 
politico-istorică contimporană a acelui com- 
pendiu de istorie, care se va răspândi în lume 
cu ocazia expoziţiei dela Paris, este d. Colescu- 
Vartic. Nefericită alegere. Nu eră discuţia acolo 
unde o puneţi d-voastră, că d. Sturdza nu ard 
dreptul să aibă părerea sa despre o parte d 
istoriei, precum şi eu am dreptul să am pă- 
rerea mea. De ce faceţi o schimbare aăsbiecr 
tului în discuţie? Nu ştiţi că vă pot întoarce 
argumentul ? Nu este în discuţie aceasta, re- 
gret că d. ministru denaturează obiectul dis- 
cuţiei. Obiectul discuţiei este acesta: Nu d. 

Sturdza. ca, persoană privâtă, nu eu ca om pri- 
vat, ci oficialilatea publicaţiunii în numele ţării 
este în chestie. 

Când ar fi venit un guvern conservator şi 
pentru istoria ţărei în străinătate ar fi însăr- 
cinat pe un redactor al Epocei, absurd guvern 
ar fi fost atunci, şi eu cel dintâi l-aş fi ata- 
cat. Dar sânt sigur că n'ar fi trecut prin ca- 
pul nici unuia din amicii politici pe care îi 
cunosc, să fie aşa de sectari în cât să însăr- 
cineze pe un redactor dela Epoca cu aseme- 
nea misiune. 

Regrot că d. ministru a însărcinat pe un 
sectar politic şi n'a primit cel puţin părerea, 
ca profesorii din comisie să revizuiască isto- 
ria d-lui Vartic. Regret, căci se va face isto- 
rie sub aspectul sectarismului, Şi mă tem că 
dacă, va îi aşă, atunci în loc să ne aduceţi 
onoare în străinătate, o să redeşteptaţi recri- 
minări din partea altor Români, şi precum aţi 
introdus sfâşieri dincolo de Carpaţi, tot aşa 
Veţi aduce înaintea lumii întregi siâşierile de 
flincoace de Carpaţi. 

Iau sensul ce-l are interpelarea mea înain- 
tea Senatului, şi sper că această interpelare 
va aveă folos. Sper că nu va lucră această 

parte gingaşe a istoriei ţării d. Colescu-Var- 
tic şi că veţi aveă cuminţenia ca să nu 
lăsaţi istoria naţională să fie opera unui 
sectar. 

Acesta va fi rezultatul interpelării mele, 

